
DEN  ELEKTRISKE  LYSSTATION. 


Den  nye  elektriske  Station  for  Vesterbro  har  faaet  Plads  paa  Hjørnet 
af  Ny  Vestergade  og  Tømmerpladsgade,  fordi  det  ved  Valget  af 
Stationens  Beliggenhed  var  af  største  Vigtighed,  at  denne  blev  saa  central 
som  mulig;  en  Afvigelse  fra  Centrum  medfører  saa  store  forøgede  Ud¬ 
gifter  til  Kabler,  at  en  højere  Pris  for  Grunden 
mere  end  opvejes.  Med  Valget  af  denne  Plads 
var  den  Omstændighed  forbunden,  at  hvis  den 
nye  Personbanegaard  —  som  af  Statsbanernes  Be¬ 
styrelse  ønsket  —  anbragtes  mellem  Frihedsstøtten 


FACADE  MOD 
NY  VESTERGADE 


og  den  nye  Godsbanegaard,  maatte  Hjørnet  af  Ny  Vestergade  og  Tøm¬ 
merpladsgade  hæves  ca.  5  Fod,  for  at  en  Viadukt  kunde  føres  over  Bane- 
gaarden,  hvilket  Forhold  man  maatte  regne  med  af  Hensyn  til  Stationens 
Ydre  ved  dens  Projektering.  Endelig  var  Grunden  lavt  liggende  med  højt 

Grundvand,  hvilket  medførte,  at  Gaardsrummet  maatte  lægges  højere  end 
de  nuværende  tilstødende  Gader  ligge.  Da  Stationen  kan  komme  til  at  ligge 
skraaes  overfor  den  nye  Personbanegaard  og  saaledes  blive  en  af  de  første 
Bygninger,  som  den  ankommende,  fremmede  Rejsende  faar  Øje  paa,  fandt 
det  om  Stationen  nedsatte  Udvalg,  at  dens  Ydre  ikke  burde  være  altfor  tar¬ 
veligt,  men  at  en  maadeholden  Anvendelse  af  huggen  Sten  kunde  tillades. 


-.Wi.uui.j  l  t  r  r 

Ud  fra  disse  Forudsætninger  er  Stationen  altsaa  projekteret  og  be- 
staar  af : 

1)  Maskinhuset  med  vedliggende  Kedelhus  og  Akkumolatorbygning. 

2)  Dampskorstenen  med  vedliggende  Retirader,  Smedie  og  et  Materialskur. 

3)  En  Funktionærbolig*). 

Alle  Bygningerne  ere  funderede  paa  Betonfundamenter  til  fast  Bund, 
gjennemgaaende  5  Fod  under  daglig  Vande.  Gaarden  ligger  ca.  7  F°d 

*)  Denne,  som  er  anbragt  med  Facade  mod  T. ømmerpladsgade  og  indeholder  Boliger 
for  en  Bestyrer  og  en  Maskinmester,  er  ikke  vist  paa  hosstaaende  Plan. 


GAARDSIDE 


over  de  nuværende  Gader.  Facaderne  ere,  af  Hensyn  tilden  oventalte  mu¬ 
lige  Hævning  af  de  tilstødende  Gader,  udførte  med  en  høj  Sokkel  af  klø¬ 
vede  Ølands- 

sten,  men  | 

iøvrigt  af 
røde  Mursten 
med  Hjørne¬ 
kvadre,  Stik, 

Saalbænke 
og  Gesimser 
af  tilhugne 
Ølandssten. 

Indven¬ 
digt  er  Ma¬ 
skin-  og  Ke¬ 
delrummene 
beklædte  med 

gule  og  røde  Facadesten  fra  Frederiksholms  Teglværk,  og  i  Maskinrummet 
er  anbragt  en  ca.  3  Alen  høj  Sokkel  af  glasserede  engelske  Lerfliser.  Gul¬ 
vet  i  Maskinhuset  er  lagt  af  sorte  og  hvide  Mettlacherfliser,  i  Kedelhuset  af  . 
Granitfliser  og  i  Akkumolatorrummene  af  røde,  ildfaste  Klinker  fra  Hasle. 

Kedelhuset  er  dækket  med  saakaldte  Skur -(sched)- tage,  Maskinhuset 
med  et  afvalmet  Sadeltag  med  Rytter  i  hele  Bygningens  Længde  for  at  mu- 
liggjøre  en  kraftig  Ventilation  og  Bortskaffelsen  af  Varmen  fra  de  store 

Maskiner.  Akkumolator- 
huset  er  dækket  med  Bi- 
tumen  -  (Holzcement)  Tag, 
da  fladt  Tag  var  nød¬ 
vendigt  for  at  skaffe  Maskin¬ 
huset  saameget  Sidelys  som 
mulig. 

Tagstolen  i  Maskin¬ 
rummet  er  dekoreret  efter 
italienske  Forbilleder  fra 
Middelalderen. 

Ved  Hjælp  af  en  smal 
Vindeltrappe  og  et  Gal¬ 
leri  rundt  om  Tagrytte¬ 


ren  lader  dennes  Vinduer  sig  med  Lethed  aabne  og  polere. 

Alle  Bjælkelag  bestaa  af  Staalbjælker  med  1  Stens  Kapper,  udligede 


med  Beton.  Opvarmningen  sker  ved  Hjælp  af  Dampovne  i  Værkbyg¬ 
ningerne. 

Bygningerne  ere  beregnede  med  en  stærk  Udvikling  for  Øje.  Det 
første  Kraftanlæg  omfatter  3  Vandrørsdampkedler  a  200  □  Meter  Ildpaavirk- 
ningsflade,  fra  Firmaet  Babcock  &  Wileox  i  Glasgow;  12  Dampmaskiner 
med  dertil  koblede  Dynamoer  å  400  eff.  H.  K.  henholdsvis  fra  Burmeister 
&  Wain,  Kjøbenhavn,  og  Siemens  &  Halske,  Berlin.  Et  betydeligt  Accu- 
mulatorbatteri  afTudor  System,  svarende  til  ca.  400  H.  K.  danner  Reserve 
&  Beholdning  af  Elektricitet  for  Dag-  og  Nattimer,  naar  Forbruget  i  Byen 
er  ringe.  Med  dette  Materiel  kan  ca.  8000  Lamper  å  16  Lys  forsynes  sam¬ 
tidigt  med  Strøm.  Men  indenfor  de  nuværende  Bygningsrammer  kan  der 
yderligere  opstilles  mindst  2  store  Kjedler,  3  Dampmaskiner  å  400  H.  K, 


samt  2  Akkumulatorbatterier  af  samme  Størrelse,  som  det  først  indlagte. 
Det  vil  sige,  at  Bygningerne  i  første  Anlæg  ere  gjorte  saa  store,  at  der 
i  disse  kan  anbringes  Materiel,  svarende  til  25  a  30,000  samtidig  brændende 
Lamper  å  16  Lys. 

Reguleringen  af  Dynamoerne  og  Akkumulatoren  samt  Kontrolleringen 
af  Spændingen  sker  fra  et  stort  Reguleringsbrædt,  der  har  Plads  langs 
Maskinhusets  ene  Sidevæg,  som  vender  mod  Akkumulatorbygningen.  Bræd- 
tet  eller  Tavlen  er  dannet  af  Marmorplader,  der  bæres  af  et  Jernstativ, 
indrammet  af  en  Mahogni  Ramme.  Den  centrale  Del  af  Tavlen  dannes  af 
den  mægtige  Regulator  for  Akkumulatorerne. 

Vandet  til  Kondenseringen  af  den  brugte  Damp  i  Maskinerne  tages 
fra  selve  Havnen  gjennem  én  27  Tommers  Monierledning,  hvortil  Rø¬ 
rene  ere  leverede  af  Firmaet  Schøller  &  Rothe. 

Det  brugte  opvarmede  Vand  føres  tilbage  til  Havnen  gjennem  en 
Monierledning  af  samme  Størrelse. 

Ventilationen  af  Akkumulatorrummene,  som  er  af  stor  Betydning  paa 
Grund  af  Ansamlinger  af  Syrer  og  Knaldluft,  bevirkes  ved  en  fra  Akku¬ 
mulatorbygningen  under  Gaarden  til  Skorstenen  ført  24  Tommers  glasseret 
Ledning. 

De  forskjellige  Arbejder  ere  udførte  af  følgende  Haandværkere :  Fun¬ 
deringen  af  Hr.  C.  Wienberg;  Murarbejdet  af  Hr.  N.  O.  Mynster,  Tømmer¬ 
arbejdet  af  Hr.  Kornerup  Bang,  Skiferdækker-  og  Rendearbejdet  af  Hr. 
L.  Hannibal,  Smedearbejdet  af  d’Herr.  C.  Seifert,  H.  M.  Nielsen  og  Carl 
Hansen,  Jernstøbearbejdet  af  Hr.  Anker  Heegaard,  Snedkerarbejdet  af  d’Herr. 
F.  Oxelberg  og  Chr.  Andersen  &  Co.,  Bitumentagerne  af  d’Herr.  Schøller 
&  Rothe,  Dekorationen  af  Tagstolen  af  Hr.  Oluf  Nielsen,  og  Glarmester- 
arbejdet  af  d’Herr.  P.  Petersen  samt  H.  I.  Matzen. 


UDLANDET. 

Eiffel  Taarnet  i  Paris  bliver  i  Anledning  af  Verdensudstillingen  1900  under¬ 
kastet  forskellige  Ændringer;  saaledes  bliver  bl.  a.  nogle  af  Gallerierne  udvidet 
betydeligt.  Taarnet,  som  tidligere  havde  en  rødbrun  Farve,  vil  ved  den  kom¬ 
mende  Udstilling  præsentere  sig  i  en  graablaa  Tone,  medens  Illuminationen,  der 
i  1889  bestod  af  Gaslamper,  nu  vil  blive  afløst  af  ca.  10,000  elektriske  Gløde¬ 
lamper. 

løvrigt  gaar  Arbejdet  med  Bygningerne  paa  Udstillingsterrainet  ikke  saa  rask 
fra  Haanden,  som  man  kunde  have  Grund  til  at  vente,  medens  man  dog  paa 
den  anden  Side  antager  det  for  sikkert,  at  man  bliver  rettidigt  færdigt,  idet  man 
har  fordelt  Ledelsen  af  Arbejdet  mellem  et  forholdsvis  stort  Antal  Architekter,  et 
System,  der  ved  flere  tidligere  Udstillinger  har  staaet  sin  Prøve. 

¥ 

Architekten  Charles  Garnier’ s  Enke  og  Søn  har  skænket  den  franske  Stat  en 
betydelig  Gave  bestaaende  i  alle  de  Skitser  og  Modeller,  som  ere  bievne  udførte 
i  Anledning  af  Opførelsen  af  Operaen  i  Paris.  Her  iblandt  findes  Modellen  til 
Loftet  over  Tilskuerpladsen,  udført  af  Lenepveu,  samt  Skitserne  til  Loft  og  Vægge 
i  den  store  Foyer  af  Baudry. 

I  Overensstemmelse  med  Mdme  Garnier’s  Ønske  blive  alle  disse  Skitser  og 
Modeller,  som  danne  en  meget  værdifuld  Samling,  placerede  i  et  Galleri  i 
Operaens  Bibliothek,  hvor  der  tillige  vil  blive  anbragt  en  Portraitmedaillon  af 
den  berømte  Architekt. 

Flere  af  Garnier’s  Venner  havde  ønsket,  at  en  Statue  af  den  Afdøde  skulde 
rejses  paa  den  aabne  Plads  foran  Operabygningen,  hvis  Opførelse  han  havde  viet 
tyve  Aar  af  sit  Liv ;  men  da  man  har  erindret  hans  bestemte  Ønske  om  at  holde 
denne  Plads  fuldstændig  aaben  og  fri  —  for  at  Bygningens  Totalvirkning  ikke 
skulde  blive  brudt  —  er  denne  Tanke  opgivet. 

En  Maskine  til  Styrkeprøve  af  Bygningsmaterialer  o.  I  er  opfunden  i  Ame¬ 
rika  og  skal  vise  sig  særlig  anvendelig  hvor  det  gælder  om  at  forsøge  Murbuers 
og  lignende  Bygningskonstruktioners  Bæreevne.  Maskinen,  der  kan  udøve  et 
Tryk  af  indtil  250.000  kg.,  angiver  ikke  alene  Sænkningen  af  den  Hvælving 
eller  Bue,  der  skal  prøves,  men  tillige  det  Tryk,  som  denne  kan  bære,  uden  at 
brydes.  Man  venter  sig  ved  denne  Maskine  at  kunne  naa  til  de  mest  økono¬ 
miske  Resultater  i  Retning  af  Konstruktioner,  medens  man  paa  den  anden  Side 
kan  skaffe  sig  fuld  Sikkerhed  for  disse  Konstruktioners  absolute  Stabilitet. 

(D.  Baugew.  B.) 

I  Budapest  er  ungarske  Architekter  indbudt  til  Konkurrence  om  en  Kunst¬ 
museumsbygning.  Museet  skal  optage  et  Areal  af  12000  □  Meter,  og  Bekost¬ 
ningen  ved  Opførelsen  er  sat  til  1  200  000  Gylden.  I  Bygningen  skal  rummes 
en  Malerisamling  (4500  □  M.),  en  Afstøbningssamling,  der  tillige  omfatter  en 
Architekturafdeling  (4400  □  M.),  en  Kobberstiksamling  (900  □  M.),  samt  Funk¬ 
tionærboliger  o.  s.  v. 

Der  er  udsat  3  Præmier,  3000,  2000  og  1000  Gylden.  Juryen  tæller  11 
Medlemmer,  deriblandt  3  udenlandske  Architekter. 


BØGER. 

Die  Keramik  in  der  Baukunst«  von  Richard  Bornmann,  Regierungsbaumeister 
und  Directorialassistent  am  konigl.  Kunstgew.  Museum  zu  Berlin.  (Pris  heftet  8  Mk.) 

Bogen,  som  er  en  Del  af  det  store  Værk  » Handbuchs  der  Architektur «,  om¬ 
fatter  alene  den  kunstneriske  og  dekorative  Side  af  nævnte  Gren  af  Architekturen 
og  kommer  ikke  ind  paa  Konstruktion  eller  Teknik.  Den  giver  en  omhyggelig 
Skildring  af  Keramikens  Betydning  for  Bygningskunsten  gjennem  alle  Tider  og 
Lande  og  er  rigt  forsynet  med  vellykkede  Illustrationer. 

¥ 

Handbuch  der  Ziegel-Fabrikation.  Unter  Mitwirkung  von  Baurath  Friedrich 
Hoffmann  bearbeitet  von  K.  Dummier.  (Forlag:  Wm.  Knapp  i  Halle  a.  S.). 
Pris  32  Mk. 

Som  et  tilsyneladende  tilfældigt  Supplement  til  ovenstaaende  foreligger  første 
Afdeling  af  denne  Bog,  som  har  til  Hensigt  at  skildre  Bygningskeramikens  nu¬ 
værende  Standpunkt;  den  er  saaledes  en  Haandbog  for  dem,  som  i  Iheori  og 
Praksis  har  studeret  Lervare-  og  Teglfabrikationen,  og  en  Lærebog  for  hvem 
denne  Industri  endnu  er  fremmed. 

Bogen  indeholder  flere  Afdelinger,  som  kan  kjøbes  hver  for  sig.  Den  første 
Afdeling,  som  nu  er  udkommen,  omfatter,  foruden  en  historisk  Indledning,  en 
Beskrivelse  af  Raamaterialierne,  Massens  Sammensætning  til  de  forskjellige  For- 
maal,  Glasur,  Farve  o.  s.  v.  Alt  ledsaget  af  tydelige  Illustrationer. 

I  senere  Afdelinger  vil  blive  behandlet  Formning,  Tørring,  Brænding,  Trans¬ 
port,  Ledelsen  af  Teglværker  og  Lervarefabriker,  Forretningsførelse  og  Bogholderi. 
Som  man  vil  se,  intet  er  forbigaaet;  det  er  et  moderne  Værk,  som  beskæftiger 
sig  med  den  praktiske  Side  af  Keramiken,  medens  den  kunstneriske  her  staar  i 
anden  Række. 

¥ 

Forhandlingerne  ved  det  nordiske  Teknikermøde  i  Stockholm  1898  er  nu  ud-' 
komne  i  Bogform  og  udsendes  til  alle  Deltagere  i  Mødet.  Det  foreliggende  Ar¬ 
bejde  er  med  stor  Omhu  redigeret  af  Mødets  Generalsekretær  Lektor  W.  Hoff- 
STEDT,  og  fylder  et  stort  Bind  i  Kvartformat  med  yo2  Sider  Tekst  samt  iS 

litograferede  Tavler  og  138  Illustrationer  i  Teksten  foruden  Sags-  og  Navne¬ 
register  og  Fortegnelse  over  alle  Deltagerne  i  Mødet.  Værkets  Flovedindhold 
omfatter  en  stenografisk  Gjengivelse  af  de  ved  Mødet  holdte  Foredrag  og  Dis¬ 
kussioner. 


FORSKJELLIGT. 

Den  tekniske  Skole  i  Aarhus  har  udsendt  sin  Aarsberetning  for  1897- — -98. 
Skolen,  der  baade  har  Dag-  og  Aftenklasser,  har  i  Aarcts  Løb  været  besøgt  af 
1144  Elever  (deraf  6  Kvinder);  af  Eleverne  vare  869  Haandværkere,  hvoraf  102 
Tømrere,  62  Murere  og  108  Malere.  Af  Skolens  Lærere  har  Architekt  L.  A. 
Petersen  forestaaet  Undervisningen  i  borgerlig  Bygningskunst ,  Fagtegning  for 
Snedkere  samt  Tegning  for  kunstindustrielle  Haandværkerfag,  medens  Architekt 
Harild  med  Assistance  af  Bygningstegner  Mogensen  har  undervist  i  Bygnings¬ 
konstruktionslære  og  Fagtegning  for  Bygningshaandværkere. 

I  indeværende  Aar  er  Skolen  blevet  udvidet  ved  en  Tilbygning,  som  er 
udført  efter  Tegning  og  under  Ledelse  af  Architekt  Ludvig  Petersen. 

Bestyrelsens  Formand  er  Borgmester  Westergaard. 

¥ 

Til  Bregning  Aands  svageanstalt  ved  Vejle  afholdt  Professor  V.  Klein  d.  17. 
Septbr.  d.  A.  Licitation  over  Mursten.  Billigste  Bud  indkom  fra  Brdr.  Poulsen, 
Daugaard  pr.  Vejle  Million  røde  Facadesten  å  24  Kr.  pr.  1000  og  2  Mili. 

flam.  Sten  å  20  Kr.  30  Øre  pr.  1000,  alt  frit  ved  Bolværk).  løvrigt  vare  Til¬ 
bud  indkomne  fra  Bøgeager  Teglværk  pr.  Vejle,  Skovgaard  Teglværk  og  I.  A.  Han¬ 
sen  pr.  Kolding,  Gaarslev  Teglværk  pr.  Børkop,  Kolding  Dampteglværker  samt  Ver- 
einigte  Ziegeleien  pr.  Ekernsund. 


LICITATIONER. 

Levering  og  Opstilling  af  en  Vandbeholder  i  et  Vandtaarn  paa  Holbæk  Sta¬ 
tion.  Tegninger  og  Betingelser  fremlagt  paa  2det  Banesektions  Kontor,  Col- 
bjørnsensgade  1 1  og  paa  Holbæk  Station  hver  Søgnedag  Kl.  9 — 4.  Tilbud  mod¬ 
tages  førstnævnte  Sted  indtil  7.  Oktbr.  Kl.  12  Middag. 

Arbejdet  ved  Opførelsen  af  en  Lokomotivremise,  en  Bygning  med  Opholdslokaler, 
et  Vandtaarn  og  et  Udhus  paa  Holbæk  Station.  Tegninger  og  Betingelser  hen¬ 
ligge  samme  Steder  som  ved  forannævnte  Licitation.  Tilbud  modtages  paa  før¬ 
nævnte  Sted  indtil  7.  Oktbr.  Kl.  1 2  Middag. 

Udførelsen  af  Underbygningerne  til  7  Viadukter  for  Enghavevej,  Vester- 
fælledvej  og  GI.  Kongevej  med  tilhørende  Vej-,  Vandlednings-  og  Jordarbejder. 
Tegninger  ere  fremlagte  i  Statsbaneanlægenes  Kontor,  Rewentlowsgade  10.  Til¬ 
bud  indsendes  til  Overingeniøren  inden  yde  Oktober  Kl.  2. 

Arbejdet  ved  Udvidelsen  af  Hovedbygningen  paa  Næstved  Station.  Betingelser 
og  Tegninger  ere  fremlagte  paa  3  die  Banesektions  Kontor  i  Kjøbenhavn  samt 
paa  Næstved  Station.  Tilbud  modtages  førstnævnte  Steder  indtil  8.  Oktbr.  d.  A. 
Kl.  12  Middag. 

UDFÆRDIGEDE  DANSKE  PATENTER. 


10/9  98.  Klædehandler  Emil  Jacobsen,  Kjøbenhavn.  Apparat  til  Aabning  og 
Lukning  af  højtsiddende,  om  lodret  staaende  Hangsler  drejelige  Vinduer.  (Pat.  Nr.  1 802). 

17/ 9  98.  Tagtækkerne  Johannes  &  Richard  Joecks  af  Sagard  paa  Rugen. 
Fremgangsmaade  til  af  Stenkulst j ar e  at  fremstille  en  Klæbemasse  til  Paptage.  (Pat. 
Nr.  1814). 

—  Møbelfabrikant  Alberto  Issel  af  Genua.  lmpragneringsvædske  til  at  gjøre 
Tra-  og  Tekstilstoffer  ildfaste.  (Pat  Nr.  1815). 

20/9  98.  Ingeniør  Carl  Johan  Bergstrøm  af  Finshyttan  i  Sverig.  Anordning 
ved  Tørrehuse  for  Tra  eller  lign.  (Pat.  Nr.  1821.  Kbhvns.  Patentbureau.) 

22/9  98.  Paptækker  Niels  Clausen  af  Bregninge  By  paa  Taasinge.  Et  Tag¬ 
papkit.  (Pat.  Nr.  1828.  Tillæg  til  Nr.  1397.) 


FORENINGSMEDDELELSER. 


Fredag  d.  16.  Sept.  afholdtes  Foreningsmøde  i  Lokalet  i  Industriforeningen. 
Formanden  (Arch.  Alb.  Jensen)  aflagde  Beretning  om  Bladudvalgets  Virksomhed : 
Ved  Mødet  den  26.  Novbr.  1897  var  nævnte  Udvalg  blevet  nedsat  for  at  under¬ 
søge,  hvorvidt  det  kunde  lade  sig  gjøre  at  starte  et  Blad  i  Foreningen ;  dette 
Udvalg  havde  sammen  med  Bestyrelsen  drøftet  Spørgsmaalet  i  forskjellige  Møder, 
og  man  var  da  kommen  til  det  Resultat,  at  Planen  kunde  lade  sig  realisere. 

Foreningen  skulde  være  Udgiver  af  Bladet  og  sikre  dettes  Tilværelse  ved 
en  nærmere  bestemt  Sum,  ligeledes  ansaa  Formanden  det  for  rettest  at  tegne  et 
Garantifond  i  samme  Øjemed  blandt  Medlemmerne,  som  forøvrigt  skulde  have 
Bladet  tilstillet  frit. 

Efter  en  kort  Diskussion  vedtoges  enstemmigt  Bladets  Udgivelse  og  de  af 
Bestyrelsen  og  Bladudvalget  fremsatte  Forslag,  denne  Sag  vedrørende;  det  fore- 
slaaede  Garantifond  blev  strax  overtegnet. 

Dernæst  indledede  Formanden  en  Sag  angaaende  den  eventuelle  Revision 
af  Byggeloven,  og  forskjellige  hertil  hørende  Skrivelser  oplæstes.  Et  Udvalg  til 
Sagens  videre  Behandling  nedsattes. 

I  et  Cirkulære,  som  er  Foreningen  tilstillet  fra  Malerlaugets  Bestyrelse,  an¬ 
modes  Architekter,  Bygherrer  og  Entreprenører  om  at  bidrage  til  Gjennemførel- 
sen  af  følgende  Bestemmelser  i  Konditionerne  ved  Udbydelse  af  Malerarbejde: 

a)  at  der  saavidt  muligt  gives  en  fyldig  og  udtømmende  Beskrivelse  af  de 
Fordringer,  der  stilles  til  Arbejdets  Udførelse, 

b)  at  der  foruden  de  almindelige  Tegninger,  naar  fornødent  gjøres,  tillige  leve¬ 
res  Detailtegninger,  og  at  Tegningerne  og  Beskrivelsen  maa  være  til  de 
Tilbudgivendes  Disposition  i  mindst  2  —  3  Dage,  efter  det  paagjældende 
Arbejdes  Omfang,  samt  at  Tilbudene  blive  at  indgive  direkte  til  Architekten, 
Bygherren  eller  Entreprenøren, 

c)  at  Tilbudene  aabnes  i  de  Tilbudgivendes  Overværelse,  som  maatte  ønske  at 
være  tilstede. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr :  Akademisk  Architektforening,  Industriforeningsbygning  V. 

Redaktions  \  Architekt  EUGEN  JØRGENSEN.  I  Udgiver:  AKADEMISK  ARCHITEKTFORENING. 
Udvalg  /  Bygningsinspektør  ALFR.  THOMSEN.  |  Redaktør:  Architekt  ARNE-PE1  ERSEN. 


Aveitissementprisen  er  20  Øre 
pr.  Linie  a  2  Tom.  bred,  eller  2  Kr. 
pr.  Kv.-Tom. 

Annoncer  kan  indsendes  under 
Adresse:  Akademisk  Architektfor¬ 
ening,  Industriforeningen  V. 


Abonnementsprisen  for  Ikke-Med- 
lemmer  er  1  Krone  pr.  Kvartal, 
med  Tillæg  af  12  Øre  Porto  for 
udenbys  boende  Abonnenter. 


Korrespondance ,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningen,  Kjøben¬ 
havn  V. 


MEDDELELSER  FRA 
AKADEMISK  ARCHI 
TEKT  FORENING  *  * 


KJØBENHAVN 

DEN  I  5  OKTOBER  1898 

$  *  %  Nl  2  $  $  $ 


DEN  NYE  OPERABYGNING  I  STOCKHOLM. 


Et  betydeligt  og  monumentalt  Bygningsværk  er  fornylig  bleven  fuldendt 
i  den  svenske  Hovedstad.  Mange  af  vore  Læsere  vil  fra  deres  Besøg 
i  Stockholm  forrige  Sommer  mindes  den  store  Theaterbygning  paa  Gustav 
Adolfs  Torv;  Stilladserne  vare  i  Anledning  af  Udstillingssommeren  bievne 
fjernede,  og  i  det  Ydre  præsenterede  Bygningen  sig  saaledes  nogenlunde 


OPERATERRASSEN  ARCHITEKT 

I  STOCKHOLM.  A.  ANDERBERG. 


færdig;  men  skjøndt  den  egentlig  skulde  have  været  indviet  ifjor  Efteraar, 
manglede  der  dog  meget  i  dens  Fuldendelse,  og  da  særlig  hvad  den  indre 
Udstyrelse  angik. 

Allerede  i  1 88 1  forelaa  Forslag  til  Opførelsen  af  et  nyt  Operahus  i 
Stockholm,  men  først  i  1887  fremkom  Indbydelsen  til  en  international 
Konkurrence  om  et  saadant.  Der  indkom  dengang  24  Besvarelser,  hvoraf 
3  bleve  præmierede,  men  ingen  af  disse  kom  dog  til  Udførelse.  Sagen 
indgik  i  nye  Behandlinger,  Tegninger  bleve  udarbejdede  og  forkastede, 


indtil  endelig  i  1891  Byggearbejdet  kunde  paabegyndes  efter  Tegninger  at 
Architekt  A.  Anderberg,  som  havde  vundet  2den  Præmie  ved  Konkur¬ 
rencen  i  1887. 

Arbejdet  foretoges  i  3  Hovedafdelinger;  først  opførtes  den  østre  Del, 
den  saakaldte  Terrassebygning,  der  indeholder  selvstændige  Restaurations¬ 
lokaler;  denne  stod  allerede  færdig  i  1895;  dernæst  skred  man  til  Byg¬ 
ningen  af  Scenehuset  og  endelig  Tilskuerpladsen  med  tilhørende  Rum. 

Planen  i  Bygningen  adskiller  sig  ikke  i  nogen  væsenlig  Grad  fra  de 
almindelig  kjendte  Theaterplaner.  Tilskuerpladsen  er  ikke  særlig  stor; 
den  rummer  ialt  med  Gulv  og  3  Etager  1250  Personer *).  Ved  Anbrin¬ 
gelsen  af  Balkonerne  er  undgaaet  de  bærende  Søjler,  som  hæmme  den 
frie  Udsigt  til  Scenen,  idet  Balkonerne  ved  Jernkonstruktioner  hænge  paa 
den  bagved  omløbende  Ringmur. 

I  Parket  og  iste  Balkon  er  Afstanden  mellem  Stolerækkerne  0,85  m. 
og  Stolenes  Bredde  0,58  m.  Paa  de  øvrige  Pladser  i  Theateret  ere  disse 
Maal  henholdsvis  0,75  m.  og  0,53  m.  Af  Sikkerhedshensyn  er  Antallet 
af  Døre,  der  føre  til  Tilskuerpladsen  meget  stort,  nemlig  46,  hvilket  vil 
sige  1  Meter  Døraabning  for  hver  30  Personer**). 

Sceneaabningen  er  af  Hensyn  til  det  gamle,  tildels  kostbare  Dekora¬ 
tionsmateriel  holdt  11,4  m.  bred  og  9,32  m.  høj.  Selve  Scenen  er 
27,40  nr.  bred,  21,50  m.  dyb  og  har  bagtil  en  Fortsættelse  paa  14,12  X 
6,35  nr.  Scenen  er  forsynet  nred  Daglys  og  har  i  hvert  Hjørne  en  direkte 
Udgang  for  Skuespillerne.  De  for  Scenen  nødvendige  Rum,  Paaklædnings- 
værelser,  Forsamlingssale,  Magasiner  o.  s.  v.,  omgive  denne  paa  3  Sider  i 
ikke  mindre  end  9  Etager.  Alle  Paaklædningsværelser  ere  forsynede  nred 
Daglys;  der  findes  ialt  38  saadanne  nred  Plads  til  317  Personer. 

Bekostningen  ved  Operabygningens  Opførelse  beløber  sig  til  omtrent 
5  Miil.  Kroner,  heraf  har  Funderingen  kostet  325,500  Kr.  Murarbejdet 
og  de  ydre  Stenbeklædninger  1,775,000  Kr.  Stuk,  Marnrorarbejder  og  den 
kunstneriske  Dekoration  224,400  Kr.,  Scenemateriel  og  Montering  af  Til¬ 
skuerpladsen  572,200  Kr. 

En  Del  af  de  udvendige  Stenhuggerarbejder  er  udførte  af  det  danske 
Firma  C.  Wienbergs  Stenhuggerier,  som  i  sin  Tid  havde  nogle  af  Enkelt¬ 
hederne,  der  vare  udførte  i  Ølandsten,  udstillede  i  Industriforeningen. 


*)  Til  Sammenligning  kan  anføres,  at  Operaen  i  Wien  rummer  3000  Personer,  Paris 
2700,  Frankfurt  og  Dresden  2000  —  og  det  kgl.  Theater  i  Kjøbenhavn  1700. 

**)  Den  tyske  Politiforordning  vedrørende  Theaterbygninger  forlanger  1  Meter  Døraabning 
for  hver  70  Personer. 

LA  CHAPELLE  DU  BAZAR  DE  LA  CHARITÉ. 


Til  Minde  om  den  store  Basarbrand,  som  ifjor  fandt  Sted  i  Paris,  op¬ 
føres  nu,  paa  det  Sted,  hvor  Basarbygningen  stod  i  Kue  Jean  Goujon, 
et  monumentalt  Kapel  efter  Tegning  af  Architekten  M.  A.  Guilbert.  Det 
vil  erindres,  at  denne  Brand,  som  opstod  under  en  stor  Velgjørenheds- 
basar,  krævede  et  betydeligt  Antal  Ofre  blandt  Frankrigs  Aristokrati ;  og 
disse  skulle  nu  ved  dette  Monument  forherliges  som  Personer,  der  led 
Martyrdøden  under  Udøvelsen  af  deres  Barmhjertighedsgjerning. 

Det  har  derfor  været  Architekten  magtpaaliggende,  at  Kapellet  ikke 

bar  Præget  af  at  være  et  Grav¬ 
kapel,  men  han  har  tillige  i  den 
anvendte  Architektur  og  Dekoration 
villet  symbolisere  Haabet  og  For¬ 
herligelsen. 

Bygningen,  som  bliver  lagt  no¬ 
get  tilbage  fra  Gadelinien,  indeholder 
en  Krypt,  der  udføres  i  mørkt,  til¬ 
dels  sort  Marmor.  Selve  Kapellet, 
hvortil  udvendige  Trapper  fører  op, 
dannes  som  en  Kuppelhal  med  ntin¬ 
dre  Kapeller  til  begge  Sider,  i  hvilke 
Navnene  paa  de  ved  Branden  For¬ 
ulykkede  anbringes.  Rummet  og 
Kuppelen,  som  hvælver  sig  derover, 
holdes  i  stærke  lyse  Farver  med 
rig  Anvendelse  af  Marmor,  Bronce 
og  Mosaik.  Ovenpaa  Kuppelen  an¬ 
bringes  en  Broncefigur,  forestillende 
Troen. 

Til  Bygningens  Opførelse  an¬ 
vendes  den  saakaldte  Larrysten  fra 
Yonne  Departementet,  der  tillader  en 
meget  fin  og  skarp  Behugning. 

De  store  Søjler  i  Kuppelhallen 
udføres  af  Sipolin- Marmor,  en  bred- 
aaret  hvid  Marmorart,  der  kommer 
fra  schweitziske  Brud;  til  de  mindre  Søjler  benyttes  en  kostbar  sort 
Marmor  fra  Pyrenæerne.  Bag  Alteret  vil  blive  opstillet  en  ca.  16  Fod 
høj  Statue  af  den  hellige  Jomfru. 


12 


Til  Kapellet  slutter  sig  et  lille  Campo-Santo- lignende  Anlæg,  en  Søjle¬ 
gang,  der  paa  de  tre  Sider  omgiver  en  Gaard  med  Haveanlæg.  Monu¬ 
mentets  Opførelse,  hvortil  er  anslaaet  en  Sum  af  800,000  Francs,  vil 
kræve  ca.  2  Aar. 


JUBILÆUM. 


en  iste  Oktober  d.  A.  fejrede  Stadsbygmesteren  i  Kjøbenhavn,  Hr. 


J _ J  Professor,  Arehitekt  P.  Bønecke,  sit  25  Aars  Jubilæum  i  Bygnings¬ 

væsenets  Tjeneste,  idet  han  den  iste  Oktober  1873  udnævntes  til  Byg¬ 
ningsinspektør  i  Kjøbenhavn. 

Efter  at  have  beklædt  denne  Stilling  i  ca.  15  Aar  udnævntes  han  til 
Stadsbygmester,  da  Etatsraad,  Arehitekt  H.  C.  Stilling  trak  sig  tilbage  fra 
dette  Embede.  Siden  Stadsbygmester  Bønecke  overtog  Embedet,  er  der 
—  særlig  i  de  senere  Aar  —  foregaaet  en  ri  vende  Udvikling  paa  Bygge¬ 
riets  Omraade  her  i  Staden.  Der  har  ganske  vist  i  tidligere  Aar  været 
store  Byggeperioder,  men  ikke  af  den  Art,  som  for  Tiden  finder  Sted, 
idet  det  nu  for  en  væsenlig  Del  er  den  ældre  Del  af  Byen,  som  nedrives 
og  ombygges. 

Det  er  selvfølgelig,  at  Nedbrydning  af  ældre  og  Opførelse  af  ny 
Bygninger  —  deraf  en  stor  Del  udelukkende  til  Forretningsbrug  —  inde 
i  den  ældre  Del  af  Byen,  hvor  Grundene  i  de  senere  Aar  ere  stegne 
overordenlig  i  Pris,  kræve  Dispensationer  fra  den  gjældende  Bygningslov, 
som  neppe  ere  forudsete,  da  denne  traadte  i  Kraft.  Det  maa  da  sikkert 
siges,  at  Stadsbygmester  Bønecke  har  forstaaet  at  imødekomme  de  Krav, 
som  Tiden  og  ovennævnte  Forhold  stillede,  saa  vidt  som  den  gjældende 
Bygningslov  og  Bygningskommissionen,  hvoraf  han  kun  er  et  Led  —  om 
end  et  væsentlig  Led  —  tillod  ham  at  imødekomme  samme,  og  alle  Kyn¬ 
dige  paa  Bygningsvæsenets  Omraade,  som  er  kommen  i  Berøring  med 
Stadsbygmesteren,  vil  sikkert  erkjende,  at  de  i  ham  har  en  forstaaende, 
imødekommende  og  —  upartisk  Leder  af  dette  ansvarsfulde  Embede. 


— n. 


FINANSLOVFORSLAGET  FOR  1899—1900. 


Af  Enkelthederne  heri  fremhæves  følgende: 

Kultusministeriet.  Nye  Kirker.  Der  foreslaas  et  Tilskud  paa  25,000  Kr. 
til  Vedligeholdelse  og  Benyttelse  af  den  nye  Kirke  paa  Frederiksberg,  som  opføres 
ved  Indsamling  af  danske  Præster;  18,200  Kr.  som  Tilskud  til  Opførelse  af  en 
Kirke  i  Vedsled  (Aaby  S.,  Aalborg  Stift),  Beboerne  har  selv  tilvejebragt  8500  Kr.; 
30,000  Kr.  til  en  ny  Kirke  i  Randers  (fra  Beboerne  og  Kommunen  er  tilskudt 

50,000  Kr.  foruden  Byggegrund);  35,000  Kr.  til  en  ny  Kirke  i  Aalborg  (fra  Beboerne 
er  ‘tilskudt  ca.  60,000  Kr.  foruden  Byggegrund  fra  Kommunen);  18,500  Kr.  til 
en  Kirke  i  Brande  (Them  S.,  Aarhus  Stift),  Beboerne  har  tilvejebragt  2800  Kr.; 
18,500  Kr.  til  en  Kirke  i  Sørig  (Tversted  S.,  Aalborg  Stift),  Beboerne  har  til¬ 
vejebragt  2000  Kr.  og  Byggeplads;  18,500  Kr.  til  en  Kirke  i  Øster  Vraa  (Terslev 
S.,  Aalborg  Stift),  hvor  Beboerne  har  tilvejebragt  2000  Kr.  og  Byggegrund. 

Af  Kultusministeriets  ekstraordinære  Budget  foreslaas  bl.  A.  en  ny  3-aarig 
Bevilling  paa  1000  Kr.  aarlig  til  Undersøgelse  af  Vordingborg  Slotsruiner;  end¬ 
videre  til  dansk  Ingeniørforening  3500  Kr.  til  en  Prøveanstalt  for  mekanisk  Under¬ 
søgelse  af  Bygningsmaterialier  og  til  Undersøgelse  af  den  benyttede  Tjærings  og 
Malings  Betydning  for  Konservering  af  Træ.  —  Til  Ribe  Domkirkes  Restaurering 
er  opført  som  5te  Bidrag  72,000  Kr.  og  til  det  nye  kgl.  Bibliotheks  Bygning 
3 die  Bidrag  200, Ooo  Kr.;  til  Statsbibliotheket  i  Aarhus  2det  Bidrag  100,000  Kr. 
Til  Prøver  i  Anledning  af  en  af  Maleren  Joachim  Skovgaard  planlagt  Dekoration 
af  Viborg  Domkirke,  som  vil  komme  til  at  koste  ca.  100,000  Kr.,  foreslaas  3000 
Kr.  Til  foreløbige  Arbejder  i  Anledning  af  en  Restaurering  af  St.  Mariæ  Kirke 
og  Kloster  i  Helsingør  og  St.  Bendts  Kirke  i  Ringsted  under  Prof.  Storcks  Ledelse 
foreslaas  ialt  50,000  Kr. 

Paa  Indenrigsministeriets  Budget  er  bl.  A.  foreslaaet  til  Hovedistandsættelses- 
og  ekstraordinære  Arbejder  ved  de  kgl.  Bygninger  105,039  Kr.  Til  Kristiansborg 
Slot  opføres  30,176  Kr.,  til  de  civile  Ministerier  39,845  Kr.,  til  Palæerne  paa 
Amalienborg  55,355  Kr.,  til  Indlægning  af  elektrisk  Belysning  i  Hovedbygningen 
paa  Bernstorff  Slot  23,708  Kr.,  til  en  Hovedistandsættelse  m.  v.  af  Sorgenfri  Slot 
opføres  ialt  27,269  Kr.,  til  Frederiksborg  Slot  9751  Kr.,  til  Fredensborg  Slot  12,340 
Kr.,  til  Kronborg  Slot  25,822  Kr.,  til  Odense  Slot  10,700  Kr. 

Blandt  nye  Bevillinger  for  Industri  og  Haandværk  opføres  40,000  Kr.  som 
Bidrag  til  en  Filialbygning  for  det  tekniske  Selskabs  Skole  i  Kjøbenhavn.  Omkost¬ 
ningerne  ved  dette  Byggeforetagende  opgives  at  ville  blive  180,000  Kr.,  hvoraf 
Skolen  af  egne  Midler  vil  kunne  tilskyde  25,000  Kr.  Kommunen  ventes  at 
ville  skjænke  Byggegrunden,  og  75,000  Kr.  erholdes  ved  et  iste  Prioritetslaan, 
saaledes  at  der  kommer  til  at  mangle  de  40,000  Kr.,  som  nu  søges  bevilgede 
som  Statstilskud.  Som  Bidrag  til  den  tekniske  Skoles  Bygning  i  Nykjøbing  p.  M. 
opføres  10,000  Kr.  _ 

FORSKJELLIGT. 

Tirsdag  den  4de  Oktober  nedlagdes  Grundstenen  til  St.  Andrea  slurken,  der 
som  bekjcndt  skal  rejse  sig  paa  Pladsen  mellem  Gothersgade  og  Kommune¬ 
hospitalet.  Kirken  opføres  efter  Tegninger  af  Architekt  Martin  Borch ;  Murer¬ 
arbejdet  er  overdraget  Murermester  A.  Broe.  Efter  velvilligt  Tilsagn  fra  Archi- 
tekten  kan  vi  senere  her  i  Tidsskriftet  meddele  nøjere  Beskrivelse  af  Bygningen, 
ledsaget  af  Planer  og  Opstalttegninger. 

¥ 

Sverig  vil  ved  Verdensudstillingen  i  Paris  lade  opføre  en  særlig  Pavillon, 
bestemt  til  at  rumme  forskjellige  af  Landets  Afdelinger.  Ved  den  Konkurrence, 
som  i  den  Anledning  er  bleven  afholdt,  er  —  iflg.  svensk  teknisk  I  idsskrift  — 
de  fra  Architekterne  F.  Boberg  og  Agi  Lindegreen  indkomne  Projekter  de  bedste. 

Medens  Bobergs  Udkast  beskrives  som  meget  rigt  ■ — ■  næsten  for  overdaadigt  ud¬ 
styret  med  Minareter,  Broer  og  Gallerier,  er  Lindegreens  mere  værdigt  og  al¬ 
vorligt  i  sit  Ydre;  det  er  dog  nu  vedtaget,  at  Bobergs  Tegninger  skal  lægges 
til  Grund  for  Udførelsen. 

¥ 

Til  Operaen  i  Paris  bliver  der  forfærdiget  et  nyt  Metalfortæppe  af  Alumi- 
minium.  Tæppet  udføres  af  store  Plader,  der  er  omtrent  2  Millimeter  tykke. 
Fordelen  ved  det  nye  Tæppe  er  selvfølgelig  dets  ringe  Vægt  i  Sammenligning 
med  det  tidligere  Jerntæppe,  der  vejede  omtrent  5000  Kg.,  medens  Aluminiums¬ 
tæppet  kun  vil  komme  til  at  veje  ca.  1600  Kg. 

¥ 

I  den  Plan  for  Forevisningerne,  som  Industriforeningen  har  vedtaget  for 
Aaret  1898  —  99,  vil  Varme-  og  Badeapparater  kunne  optages  i  Oktbr.-Novbr.- 
JForevisningen  (21.  Oktbr.  — 11.  Novbr.).  Fra  13.  Januar  til  17.  Februar  vil 
blive  afholdt  en  Specialudstilling  af  elektriske  Kraft-  og  Arbejdsmaskiner,  1  elefon- 
apparater  m.  m.,  og  endelig  vil  Bygningsarbejder  og  -Materialier  kunne  udstilles 
fra  3.  til  24.  Marts. 

¥ 

Amerikansk  Dørlaas.  Fir.  John  R.  Hanson  har  som  Generalagent  for  Yale 
&  Totime  Mfg.  Co.  bragt  en  ny  Yale-Dørlaas  i  Plandelen.  Laåsen  har,  som  de 
fleste  amerikanske  Arbejder  af  den  Art,  et  let  og  elegant  Udseende,  og  man  faar, 
ved  at  undersøge  dens  Konstruktion,  Indtryk  af,  at  den  foruden  at  være  simpel 
og  praktisk  i  sin  Mekanisme  tillige  er  i  Besiddelse  af  Soliditet;  Gangen  er  let 
baade  for  Rigels  og  Faldes  Vedkommende,  og  denne  sidste  kan  tillige  vendes, 
saa  at  Laasen  kan  passe  baade  til  højre  og  venstre  Døre.  Laasen  er  meget  billig. 


BØGER. 

F.  Uldall:  Overslagsbog  for  Bygmestre,  Bygningshaandvarkere  og  Bygherrer, 
beregnet  for  Provinserne.  I  Kommission  hos  Lehmann  &  Stage,  Kjøbenhavn. 

Denne  Bog,  som  nu  er  fremkommen  i  5te  Oplag,  er  allerede  saa  godt 
kjendt  i  alle  Kredse  af  Bygningsfaget,  at  en  yderligere  Omtale  af  den  maatte 
synes  overflødig.  Som  den  nu  foreligger  er  den  bleven  forøget  med  forskjellige 
ikke  uvigtige  Afsnit  omhandlende  Centralopvarmning,  Monierkonstruktioner  og 
Cementarbejder,  Kridtsten  o.  s.  v.,  desuden  er  tilføjet  nogle  praktiske  Tabeller 
samt  Normal-Murstensmaalene. 

Det  betydelige  og  omhyggelige  Arbejde,  som  ligger  til  Grund  for  denne 
Bog,  fortjener  al  Paaskjønnelse,  og  som  Haandbog  er  den  fortrinlig,  idet  der 
neppe  er  noget  Spørgsmaal  indentor  den  almindelig  Byggepraksis,  som  den  bliver 
Svar  skyldig  paa. 

I  sit  Forord  udtaler  Udgiveren  det  Haab,  at  Bogen  skal  blive  en  nyttig 
Haandbog  i  Landets  forskjellige  tekniske  Skoler;  vi  kan  slutte  os  hertil  og  nærer 
iøvrigt  ikke  Tvivl  om,  at  dette  Haab  vil  gaa  i  Opfyldelse. 


LICITATIONER. 


Opførelsen  af  et  Varehus  paa  Viby  Station.  Tilbud  indgives  indtil  den  18de 
ds.  Kl.  12  Middag  til  2den  Banesektions  Kontor,  Colbjørnsensgade  11,  hvor 
Tegninger  og  Betingelser  henligge  til  Eftersyn. 

Levering  og  Lægning  af  ca.  2800  3“  Vandledning  i  Kløvermarksvej.  Tilbud 
indgives  indtil  den  21de  ds.  Kl.  1  Efterm.  paa  2den  Ingeniørdirektions  Kontor, 
Frederiksholms  Kanal  26.  Betingelser  og  Tegninger  ligge  til  Eftersyn  paa  3 die 
Bygningsdistrikts  Kontor  paa  Qyintus  hver  Dag  Kl.  9 — 3. 

Levering  af  y  8 1,800  Sikr.  Mursten  til  Jernban  eanlæget  Odense — Kjerteminde — 
Dalby.  Betingelser  udleveres  fra  Ingeniørkontoret,  Vestergade  11,  Odense,  eller 
paa  Statsbaneanlægenes  Kontor,  Reventlowsgade  10,  Kjøbenhavn  V.  Sidstnævnte 
Sted  modtages  skriftlige  Tilbud  inden  den  24de  Oktbr.  d.  A.  Kl.  2  Eft. 

Bygningsarbejdet  ved  Udvidelsen  af  Vognreparationsværkstederne  paa  Aarhus  H. 
Station.  Betingelser  og  Tegninger  henligge  paa  6te  Banesektions  Kontor,  Fredens¬ 
gade  36,  Aarhus,  samt  paa  Baneafdelingens  Kontor,  Colbjørnsensgade  ij,  Kjø¬ 
benhavn  V.,  paa  hvilket  Sted  Tilbud  modtages  til  den  21de  ds.,  Kl.  2  Eft. 

Jernarbejdet  ved  Udvidelsen  af  en  Brooverbygning  paa  Aarhus  Havnebane.  Be¬ 
tingelser  og  Tegninger  henligge  paa  6te  Banesektions  Kontor  i  Aarhus  samt  paa 
Baneafdelingens  Kontor,  Colbjørnsensgade  11,  Kjøbenhavn  V.,  paa  hvilket  Sted 
Tilbud  modtages  inden  21de  ds.,  Kl.  2  Eft. 


T  det  hermed  2det  Numer  af  nærværende  Tidsskrift  udsendes,  kan  Redaktionen 
T  ikke  undlade  at  bringe  sin  bedste  Tak  til  de  mange,  som  har  vist  Sagen 
Interesse  ved  at  tegne  sig  for  Abonnement  eller  ved  at  tilsige  Bladet  sin  Støtte 
med  Bidrag  i  Form  af  Tegninger  og  Meddelelser  om  nye  Byggearbejder. 

Det  skal  selvfølgelig  være  Redaktionens  Hovedopgave  at  bringe  Gjengivelser 
med  forklarende  Tekst  af  de  betydeligste  Nybygninger  i  den  danske  Architektur, 
men  det  er  tillige  Hensigten  at  lade  enkelte  Numre  af  Bladet  —  saaledes  som 
idag  forsøgt  —  indeholde  Eksempler  fra  Udlandets  moderne  Bygningskunst,  i 
hvilken  Anledning  Redaktionen  har  sikret  sig  Forbindelser  i  Frankrig,  England, 
Tyskland,  Østrig,  Sverrig  og  Amerika. 

Med  Hensyn  til  Bladets  Annonceafdeling  er  man  sikker  paa  at  imødekomme 
et  almindeligt  -Ønske,  naar  man  i  det  sidste  Numer  af  hvert  Kvartal  bringer  en 
let  overskuelig  og  henvisende  Fortegnelse  over  alle  de  Firmaer,  som  i  det  for¬ 
løbne  Fjerdingaar  har  haft  Avertissementer  indrykkede  i  vort  Tidsskrift. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr :  Akademisk  Architektforening,  Industriforeningsbygning  V. 

Udgiver:  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Aveitissementprisen  er  20  Øre 
pr.  Linie  å  2  Tom.  bred,  eller  1  Kr. 
pr.  Kv.=Tom. 

Annoncer  kan  indsendes  under 
Adresse:  Akademisk  Architektfor- 
ening,  Industriforeningsbgn.  V. 


Abonnementsprisen  for  Ikke-Med- 
lemmer  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 


Korrespondance ,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningsbgn.,  Kjø¬ 
benhavn  V. 

MEDDELELSER  FRA 
AKADEMISK  ARCHI 
TEKT  FORENING  *  * 


KJØBENHAVN 

DEN  I  NOVEMBER  1898 

$  $  $  N£  3  $  $  $ 


RUNDETAARNS  FLYTNING. 


Siden  Fremkomsten  af  Arehitekt  Rosens  dristige  Plan,  der  gik  ud  paa 
at  trække  Rundetaarn  afvejen  for  den  stedse  tiltagende  Færdsel  paa 
Kjøbmagergade,  er  der  fra  forskjellige  Sider  dukket  andre  Forslag  frem, 


som  imidlertid  alle,  saavidt  erindres,  gik  ud  paa  —  overensstemmende  med 
Mundheldet  —  at  lade  Rundetaarn  staa  og  istedetfor  bane  Vej  for  Færdselen 
ved  Siden  af  Taarnet. 


—  17  — 


Fra  Architekt  S.  Marstrand  foreligger  nu‘  nedenstaaende  Udkast,  der 
i  Hovedsagen  knytter  sig  som  et  Ændringsforslag  til  Rosens  &  Schouboes 
Projekt.  Der  er  i  Marstrands  Tanke  noget  saa  ligefremt,  at  man  uvil- 
kaarlig  forundres  over,  at  dette  Forslag  ikke  tidligere  er  fremkommet; 
muligt  har  Hensynet  til  Bevarelsen  af  Kirken  i  uforandret  Skikkelse  her 
virket  hæmmende,  men  da  det  vel  neppe  kan  undgaas,  at  der  tidligt  eller 
silde  maa  bringes  et  Offer  her  af  en  eller  anden  Art,  og  at  delvise  Ned¬ 
rivninger  og  Ombygninger  af  Kirken  eller  Regensen  desværre  maa  betragtes 
som  uundgaaelige,  fremføre  vi  Forslaget,  der  i  sin  Helhed  lyder  saaledes: 

Til  Redaktionen  af  » Meddelelser  fra  Akademisk  Architektforening« . 

Da  Spørgsmaalet  om  Rundetaarns  Flytning  for  Tiden  er  aktuelt,  kan 
nedenstaaende  Forslag  maaske  have  nogen  Interesse. 

Hr.  Architekt  Rosens  smukke  Projekt  har  som  bekjendt  til  Forud¬ 
sætning,  at  Nr.  52  paa  Kjøbmagergade  kjøbes  og  nedrives.  Dette  vil 
rimeligvis  fordyre  Projektet  saa  meget,  at  det  alene  af  den  Grund  bliver 
vanskeligt  at  gjennemføre.  Da  jeg  synes,  det  vilde  være  Synd  for  den 
gode  Idé,  om  den  skulde  strande  paa  dette,  har  jeg  tænkt  mig,  at  man 
kunde  komme  helt  udenom  denne  Vanskelighed  ved  at  nedrive  et  Fag  af 
Kirken  og  dernæst  flytte  Taarnet  lige  tilbage  saaledes,  at  det  kom  til  at 
ligge  paa  samme  Maade  i  Forhold  til  Kirken  som  hidtil;  herved  opnaas 
omtrent  samme  Gadebredde  som  ved  Rosens  Forslag,  nemlig  ca.  22  Alen. 

Denne  Løsning  vil  i  og  for  sig  ogsaa  blive  betydelig  billigere,  idet 
Taarnet  her  kun  skal  flyttes  ca.  10  Alen  istedetfor  ca.  40  Alen  ved  det 
tidligere  Projekt*). 

Den  nye  Gavl  kan  opføres  straks  inden  Taarnets  Flytning,  og  man 
sparer  saaledes  Opførelsen  af  de  projekterede  midlertidige  Skillerum  i 
Kirken  fra  Gulv  til  Gjordbuer,  som  nødvendiggjøres  af,  at  en  stor  Del  af 
første  Fag  dog  maa  nedrives  for  at  skaffe  Plads  for  Taarnets  Flytning. 
Gjenopførelsen  af  den  nedbrudte  Del  af  første  Fag  bortfalder  ligeledes. 

Endvidere  behøver  Orgelet  ikke  at  anbringes  midlertidigt  i  Kirken, 
men  kan,  saasnart  den  nye  Gavl  er  opført,  opstilles  paa  sin  Plads. 

Endelig  overflødiggjøres  Gavlens  udvendige  kunstneriske  Udsmykning, 
og  den  nuværende  Kirkeplads  bliver  uforandret  med  sit  Monument. 

Hvorvidt  Kirken  af  Pladshensyn  skulde  kunne  taale  at  miste  et  Fag, 
vides  ikke;  i  hvert  Fald  er  det  de  mindst  værdifulde  Siddepladser,  der 
gaa  tabt.  Set  i  Plan  synes  Kirken  ikke  for  kort  i  sine  Forhold.  Den 
Del  af  første  Fag,  der  ikke  berøres  af  Taarnet,  kunde  eventuelt  bibeholdes 

*)  Paa  Planen  angiver  A  Taarnets  nuværende  Beliggenhed,  B  dets  Plads  efter  Rosens 
Projekt  og  C  den  her  foreslaaede  Placering. 

som  en  lavere  Tilbygning,  der  udfylder  Krogen  mellem  Taarnet  og  Kirkens 
Gavl;  i  denne  Tilbygning  kan  da  Opgangen  til  Orgelet  og  Pulpiturerne 
anbringes,  og  Indgangen  fra  Kirkepladsen  kan  bibeholdes,  hvorimod  det 
rimeligvis  vil  blive  nødvendigt  at  flytte  Hovedindgangen  mod  Lande¬ 
mærket  et  Fag. 

Saafremt  dette  Forslag  kunde  bidrage  sit  til,  at  Projektet  om  Runde- 
taarns  Flytning  maatte  føres  ud  i  Virkeligheden,  vilde  det  glæde 


Deres  ærbødige 

S.  V.  Marstrand. 


KIRKEN  I  ISTEDGADE. 


or  et  Par  Aar  siden  traadte  en 
Komité  sammen  med  det  Formaal 
at  opføre  en  Kirke  i  Istedgade.  Komi¬ 
teen  bestod  af:  Stiftsprovst  Paulli,  For¬ 
mand;  Etatsraad,  Borgmester  Jacobi, 
Næstformand;  Overretssagfører  H.  F. 
Larsen,  Sekretær;  Højesteretssagfører 
Zahle,  Kasserer;  Provst  Levinsen; 
Pastor  Basse;  Oberst  Sommerfeldt; 
Museumsinspektør  Hintze;  Overrets- 
prokurator  Lehmann;  Fabrikant  Røn- 
ning  og  Snedkermester  J.  P.  Mørck. 
Man  havde  til  Plads  for  Kirken  udset 
sig  en  Grund  i  Istedgade;  en  Del  af 


denne  Grund  var  skænket  af  afdøde  Handelsgartner  Hintze,  og  en  Del 
tilhørte  de  forenede  Kirkeskoler.  Pladsen  var  temmelig  indskrænket,  og 
den  lidet  dekorative  Brandgavl  fra  det  tilstødende  Nabohus  vanskeliggjorde 
i  ikke  ringe  Grad  en  værdig  Anbringelse  af  en  Kirkebygning.  Imidlertid 
henvendte  man  sig  til  tre  ansete  kjøbenhavnske  Architekter  med  Anmod¬ 
ning  om  at  indsende  Udkast  til  en  Kirke  paa  dette  Sted,  og  af  de  to 
Forslag,  som  i  denne  Anledning  fremkom,  bestemte  man  sig  for  det  af 
Architekt  A.  Clemmensen  udførte,  af  hvilket  vi  bringe  hosstaaende  Gjen- 
givelse. 

Architekt  Clemmensen  har  tænkt  sig,  at  Kirken  i  sin  Karakter  skulde 
minde  om  vore  Kjøbstadskirker  fra  Reformationstiden.  Hovedindgangen 
er  i  Gavlen  mod  Istedgade,  og  Kirken  er  her  rykket  et  betydeligt  Stykke 
tilbage  fra  Gadelinien,  hvorved  der  er  fremkommet  en  Forplads,  som  paa 

KIRKEN  I  ARCHITEKT 

ISTEDGADE.  A.  CLEMMENSEN. 

Rum,  som  overhvælves,  har  Plads  til  2  Ligkister.  Mellem  Taarnet  og 
Kirken  findes  et  overdækket  Rum,  der  skal  tjene  som  Forhal  til  Ligstuen; 
over  dette  er  et  tilsvarende  Rum,  som  tænkes  benyttet  enten  som  Kon- 


den  ene  Side  begrændses  af  Taarnet  og  en  mindre  Forbindelsesbygning, 
som  tillige  skal  tjene  til  at  dække  Nabohusets  Brandgavl.  Taarnets  underste 

A.  CLEMMENSEN. 


firmandstue  eller  indrettet  til  Bolig  for  Opsynet.  De  to  Sakristier  ligge 
over  hinanden  i  en  Tilbygning  mod  Kirkeskolens  Grund.  Paa  hver  Side 
af  Koret  findes  mindre  Rum,  hvoraf  det  ene  indrettes  til  Præsten,  det 
andet  til  Venteværelse  ved  Barnedaab  og  lignende.  Under  disse  Rum 
tænkes  anbragt  Dampovne  i  Forbindelse  med  en  Dampkedel,  der  skal  have 
sin  Plads  i  Kælderen  under  Tilbygningen,  hvorfra  altsaa  Kirkerummet 
kan  opvarmes  ved  Cirkulation  af  varm  Luft. 

Kirken  vil  komme  til  at  indeholde  1000  Siddepladser,  og  Bekostningen 
ved  Opførelsen  er  anslaaet  til  120,000  Kroner;  heri  er  dog  ikke  indbefattet 
Varmeapparat,  Klokker,  Orgel,  Alterudstyrelse  o.  lgn.  Bygningen  er  tænkt 
opført  af  røde  Mursten,  Taget  dækket  med  Falstagsten  og  Spiret  med 
Kobber.  Hvælvingerne  vil  blive  udført  af  Monierværk. 


FORSKJELLIGT. 

Den  nye  Hnsarkaserne  paa  Østerbro,  der  i  længere  Tid  har  staaet  færdig  i 
sin  ydre  Skikkelse,  blev  indviet  Mandag  Formiddag  den  17de  Oktober  med  en 
lille  Højtidelighed,  ved  hvilken  forskjellige  militære  Autoriteter  med  Krigsmini¬ 
steren  i  Spidsen  vare  tilstede.  Kasernen  er  opført  af  Ingeniørkorpset  efter  Teg¬ 
ninger  af  Architekt  Eugen  Jørgensen,  der  af  den  ingenlunde  lette  Opgave  har 
skabt  et  karakteristisk  og  stilfuldt  Bygningsanlæg.  Det  havde  været  vor  Hensigt 
her  at  bringe  Gjengivelser  af  de  vigtigste  Bygninger,  men  af  forskellige  Grunde 
har  vi  foreløbigt  maattet  opsætte  dette. 

Hr.  Tømrermester  Hinrichsen  blev  i  Dagens  Anledning  udnævnt  til  Ridder 
af  Dannebroge. 

Verdensudstillingen  i  Paris,  der  jo  i  alle  Retninger  bliver  stort  anlagt,  vil 
blandt  andre  Seværdigheder  ogsaa  komme  til  at  omfatte  to  Dampskorstene  af 
ret  betydelige  Dimensioner.  Disse  Skorstene  ere  bestemte  til  at  bortføre  Røgen 
fra  de  vældige  Komplekser  af  Kedler,  hvorfra  Udstillingen  henter  sin  Dampkraft. 
Da  Skorstenene  paa  Grund  af  deres  Størrelse  uundgaaeligt  maa  virke  iøjefaldende 
og  let  kunde  skæmme  det  smukke  Helhedsindtryk,  som  man  søger  at  bibringe 
Udstillingsanlæget,  har  man  nu  indbudt  franske  Konstruktører  og  Architekter  til 
en  Konkurrence,  ved  hvilken  det  gjælder  om  at  fremkomme  med  Projekt  til  et 
Par  Skorstene,  der  ved  Siden  af  sindrig  og  praktisk  Konstruktion  tillige  besidder 
de  kunstneriske  Fuldkommenheder,  som  kunde  være  ønskelige. 

I  Programmet  er  fastslaaet,  at  Skorstenene,  som  hver  skal  kunne  være 
Afleder  for  et  Kedelbatteri  paa  20,000  HK.,  skal  have  en  Højde  af  70 — 80  M., 
en  Grundflade  forneden  af  ca.  18  M.  i  Diameter  og  en  indvendig  Diameter 
foroven  af  mindst  4,50  M.  Røgkanalerne  skal  være  2,60  M.  brede  og  4,70  M. 
høje.  Begge  Skorstene  skal  staa  færdig  opførte  den  30.  Juni  1899. 

¥ 

I  Kristiania  er  bleven  oprettet  en  Art  Børs,  der  kalder  sig:  Alfheims  per¬ 
manente  Udstilling  af  Bygningsartikler.  Af  det  Hefte,  som  derfra  er  udsendt,  frem- 

gaar,  at  »Udstillingens  Ide  er,  at  de  konkurrerende  Forretninger  i  Bygningsartikel¬ 
branchen  her  skal  kappes  om  at  fremvise  alt  nyt  paa  Bygningsvæsenets  Omraade, 
saaledes  at  Architekter,  Bygmestre  og  andre  Bygningsinteresserede  til  enhver  Tid 
her  kan  holde  sig  å  jour  med  alle  Fremskridt  og  alt  Nyt  paa  dette  Omraade.« 

Udstillingen  er  aaben  hver  Dag  fra  Kl.  9 — 7  med  en  Børstid  fra  Kl.  1 1  x/4 
til  ii3/4.  Endvidere  byder  Udstillingen  og  dens  Lokaler  paa  et  betydeligt  Ud¬ 
valg  af  tekniske  Fagblade,  By-  og  Landkort,  Skattetakster,  Lister  over  Licitationer, 
Kurslister  over  Værdipapirer,  Bibliothek  med  Haandbøger  af  formaalstj enligt  Ind¬ 
hold  m.  m.  —  og  last  but  not  least  en  Restauration,  som  er  aaben  hele  Dagen. 
Saavidt  man  kan  se  har  Sagen  vundet  stor  Tilslutning  i  Kristiania  og  kan  vel 
ogsaa  fortjene  dette.  —  Her  i  Kjøbenhavn  har  noget  lignende  tidligere  været 
forsøgt,  men  lod  sig  dengang  ikke  gjennemføre ;  mulig  vil  et  nyt  Forsøg,  grebet 
an  paa  rette  Vis,  have  bedre  Held  med  sig. 


DØDSFALD. 

Søndag  den  16de  Oktober  døde  Grosserer  Axel  Prior,  55  Aar  gammel. 
Han  var  Indehaver  af  en  efter  vore  Forhold  meget  betydelig  Forretning  i  Byg¬ 
ningsartikler,  der  i  de  senere  Aar  bl.  A.  omfattede  Asfalt,  hvoraf  Forretningen 
havde  betydelige  Leverancer  til  Kjøbenhavns  Kommnne.  Axel  Priors  Personlig¬ 
hed  var  velkjendt  og  velagtet,  og  vor  Forretningsverden  har  i  ham  mistet  en 
smuk  og  dygtig  Repræsentant. 

¥ 

Ramt  af  Hjerneapoplexi  døde  Søndag  den  16de  Oktober  Murmester  Chr. 
Jensen  i  en  Alder  af  42  Aar.  Jensen  fik  Borgerskab  som  Murmester  her  i  Byen 
1885  og  har  i  den  korte  Aarrække,  han  fik  Lejlighed  til  at  virke  som  Mester, 
skabt  sig  et  sjeldent  godt  Navn  som  Haandværker  og  udfoldet  en  ikke  ringe 
Virksomhed. 

Med  sin  bramfri,  beskedne  oj*  elskværdige  Optræden,  sin  ubestridelige  Dyg¬ 
tighed  i  sit  Fag,  vandt  han  Alle,  som  han  i  sin  Virksomhed  kom  i  Forbindelse 
med,  ikke  mindst  sine  Arbejdere,  som  i  ham  havde  en  human  og  rettænkende 
Arbejdsgiver.  Blandt  hans  større  Arbejder  skal  nævnes:  Ride-  og  Beslagskolen, 
Thomas  -  Kirken ,  Mineralogisk  Musæum  og  Ny  Carlsberg  Glyptotheksbygning  —  de 
tvende  sidste  Bygninger  i  Samarbejde  med  Murmester  N.  Rasmussen. 

Med  megen  Beklagelse  vil  Efterretningen  om  hans  Død  modtages  af  hans 
mange  Venner  blandt  Architekter  og  Haandværkere. 

Hans  saa  smukt  startede  Virksomhed  vil,  efter  hvad  vi  erfare,  blive  fortsat 
af  hans  Enke  under  Ledelse  af  den  Afdødes  Broder.  L. 


UDFÆRDIGEDE  DANSKE  PATENTER. 

28/9  98.  Kaptain,  Ingeniør  Anders  Borch  Reck,  Kjøbenhavn.  En  Ventila¬ 
tionsdør  til  Stege-  og  Bageovne.  (Pat.  Nr.  1838.) 

—  Ingeniør  John  Meiggs  Ewen,  Chicago.  En  Anordning,  ved  hvilken  der 
kan  kastes  Lys  ind  i  Kjælderetager  og  mørke  Rum.  (Pat.  Nr.  1839.  P.  Hofman 
Bang,  Kjøbenhavn.) 


—  23 


—  Maskinfabrikant  Bernhard  Frolich  af  Leipzig  Reudnitz.  Anordning  ved 
Røgforbrændingsanlæg  for  alle  Slags  Ildsteder  til  Dampkjedler.  (Pat.  Nr.  1840. 
Internationalt  Patentbureau,  Kjøbenhavn.) 

—  Handels-  og  Fabrikantfirmaet  Nordische  Gas-Selbstziinder-Gesellschaft, 
Hamburg.  En  Anordning  ved  Gasbrændere  til  Forhindring  af  Gastilstrømning  til 
Tændflammen  efter  Hovedflammens  Tænding.  (Pat.  Nr.  1841.  Kjøbenhavns 
Patentbureau.)  _ 

BOPÆLSFORANDRING. 


Architekt  M.  C.  Bech 

—  M.  C.  Christensen 
—  A.  Clemmensen 

—  Rasmus  fensen 

—  Nicolai  Hansen 

—  V.  Nybølle 

—  Julius  Smith 


er  flyttet  til  Nørregade  51.  K. 

- — -  Danasvej  3.  V. 

—  Aaboulevard  18.  N. 

—  Kalkbrænderivej  61.  0. 

Enighedsvej  9.  V. 

—  Vendersgade  23.  K. 

Kochsvej  17.  V. 


¥ 

Ærede  Abonnenter  og  Medlemmer  bedes  meddele  Flytninger  snarest  mulig  til  Bladets 
Ekspedition:  Industriforeningsbygningen,  V.,  da  man  i  modsat  Fald  ikke  kan  paatage  sig 
Ansvaret  for,  at  dette  bliver  rigtigt  distribueret. 


LICITATIONER. 


Tømrerarbejdet  til  en  ny  Kjøkken-  og  Vadsker ibygning  paa  Øresundshospitalet 
udbydes  herved  i  Henhold  til  Tegninger,  Beskrivelse  og  Betingelser,  som  ligge 
til  Eftersyn  paa  Stadsarchitektens  Kontor,  Lavendelstræde  Nr.  1,  fra  Lørdag  den 
29.  Oktober  Kl.  12.  Skriftlige  Tilbud  mærkede:  Tilbud  paa  Tømrerarbejdet  til 
en  ny  Kjøkken-  og  Vadskeribygning  paa  Øresundshospitalet  modtages  paa  Stads¬ 
architektens  Kontor  indtil  Mandag  den  7.  November  Middag  Kl.  12. 


LØRDAG  DEN  26.  NOVEMBER  KL.  8 

AFHOLDES  DEN  AARLIGE 

GENERALFORSAMLING 

1 

INDUSTRIFORENINGENS  LOKALE. 

Dagsorden: 


1)  Behandling  af  de  i  Lovenes  §  3  omhandlede  Sager  —  Post  a,  b,  c  og  d;  — 
(af  Bestyrelsen  udgaar  efter  Tour  d’Hrr.  Bøttger,  M.  Nyrop,  V.  Koch,  og  efter 
Lodtrækning  V.  Ingemann). 

2)  Indstilling  fra  Bestyrelsen  om  Optagelse  af  3  Architekter  som  Medlemmer 
af  Foreningen. 


MEDDELELSER  FRA  AKADEMISK  ARCHITEKTFORENINQ  Udkommer  den  iste  og  15de  i  hver 
Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr;  Akademisk  Architektforening,  Industriforeningsbygning  V. 

Udgiver:  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Aveitissementprisen  er  20  Øre 
pr.  Linie  a  2  Tom.  bred,  eller  1  Kr. 
pr.  Kv.-Tom. 

Annoncer  kan  indsendes  under 
Adresse:  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikke-Med- 
lemmer  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 


Korrespondance ,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor 
ening,  Industriforeningsbgn.,  Kjø 
benhavn  V. 

MEDDELELSER  FRA 
AKADEMISK  ARCHI 
TEKT  FORENING  *  s 


KJØBENHAVN 

D.  15  NOVEMBER  1 898 

*  *  $  Nr  4  ^  % 


THORVALD  BINDESBØLL. 


IKunstindustrimusæet  findes  for  Tiden  en 
meget  righoldig  Udstilling  af  Architekt 
Thorvald  Bindesbølls  Værker. 

Bindesbølls  særegne  kunstneriske  Position 
er  egentlig  saa  godt  fastslaaet  i  vide  Kredse, 
at  en  nærmere  Redegjørelse  neppe  synes  nød¬ 
vendig  i  nærværende  Blad.  Han  er  en  Kunst¬ 
ner,  der  er  paaagtet  og  omtalt  som  maaske 
ingen  anden  Architekt  her  i  Landet,  blindt  og 
ensidigt  forgudet  af  en  Del,  saavel  for  sin  ba¬ 
rokke  Produktion  som  for  sit  barokke  Naturel, 
og  mindre  paaskønnet  af  Mange,  der  vel  bøje  sig  for  hans  særegne  Be¬ 
gavelse  paa  et  specielt  Omraade,  men  dog  ikke  derfor  ere  tilbøjelige  til 
ubetinget  at  lade  sig  rive  hen. 

Som  byggende  Architekt  har  Bindesbøll  ikke  haft  nogen  stor  Virk¬ 
somhed.  Saa  vidt  vides  har  han  kun  givet  Tegning  til  Landskabsmaler 
Kyhns  Villa  ved  Dosseringen,  som  desværre  ikke  er  blevet  saa  smuk,  som 
han  selv  har  villet  det,  hvad  der  netop  fremgaar  af  en  af  de  udstillede 
Tegninger,  hvor  Bindesbøll  med  et  lille  Hjertesuk  har  henskrevet  den 
Bemærkning:  »Som  jeg  vilde  have  den!«  —  og  til  Vinhandler  Besties  Villa 
ved  Rungsted,  som  i  Modsætning  hertil,  takket  være  den  Charme,  der  altid 
er  ved  hvide  Mure,  smaa  Ruder  og  sort  glaserede  Tage,  rimeligvis  er  bleven 
smukkere,  end  han  har  tænkt  sig,  om  end  hans  Tegninger  bære  Præget  af 
en  ædel  Simpelhed,  hvorfor  det  ogsaa  er  forstaaeligt,  at  en  fremragende 
Kunsthistoriker  har  sikret  sig  den  som  Ejendom.  Endvidere  har  han  givet 
Tegning  til  den  lille  » Bombebøsse «  paa  Kristianshavn  og  Frk.  Melchiors  Villa 
i  Taarbæk,  —  den  sidste  smuk  og  højst  original  til  Trods  for  den  sted¬ 
moderlige  Behandling,  Kunstneren  har  givet  Facaderne.  Et  Ungdomsarbejde, 
Herregaarden  Hjuleberg  i  S  verig,  er  endnu  hildet  i  de  akademiske  Former 
eller  snarere  paavirket  af  tyske  »Bauzeitungen«.  En  grovt  udført  Penne¬ 
skitse,  som  ved  første  Øjekast  synes  at  være  et  Udkast  til  en  Kane,  men 


ved  nærmere  Overvejelse  viser  sig  at  forestille  en  chinesisk  Villa,  burde 
maaske  helst  have  været  holdt  helt  borte  fra  Udstillingen. 

Langt  større  og  vigtigere  er  Bindesbølls  Virksomhed  i  Kunstindustrien. 
Han  er  her  i  sit  rette  Element,  i  Besiddelse  af  en  Djærvhed  og  Kraft  i 


VILLA  VF.D  ARCHITEKT 

RUNGSTED.  TH.  BINDESBØLL. 


Ideerne  og  i  Udførelsen,  der,  selv  om  den  af  og  til  udarter  til  Raahed, 
kunstnerisk  sét,  i  Virkeligheden  er  højst  forfriskende.  Saaledes  i  hans 
Møbler,  hvor  han  hverken  skyer  den  næsten  bondeagtige  Plumphed  i 

Formerne  eller  den  raffinerede  Elegance  i  Sam¬ 
menstillingen  af  Guld  og  Hvidt,  der  ellers  kan 
gjøres  saa  banalt.  Et  Par  pragtfulde  Sofaer  og 
Borde  maa  vistnok  særlig  fremhæves.  I  denne 
Sammenhæng  bør  maaske  tillige  nævnes,  skjønt 
der  intet  findes  paa  Udstillingen,  som  refererer 
sig  dertil,  Udstyrelsen  af  Cigarbutikken  paa 
Hjørnet  af  Frederiksberggade  og  Raadhus- 
pladsen.  Med  sine  forgyldte,  højst  barokke 
og  ekskrementale  Ornamenter  paa  hvidt-lakeret 
Bund  og  med  sin  Lysekrone,  ophængt  i  nogle 
svære  hvide  Skyer  (Røgskyer?)  i  Loftet,  hvorfra 
udgaar  massive  Straaler,  ikke  ulige  dem  om 

Alfader-Øjet  i  Vartov  Kirke,  er  den,  og  det  med  smaa  Midler,  blevet 
et  af  de  mærkeligste  Rum  i  Staden. 


Men  Bindesbølls  største  Virkefelt  er  dog  paa  Keramikens  Omraade. 
De  Bindesbøllske  Krukker  og  Fade  og  andre  underlige  Gjerninger  ere 
efterhaanden  bievne  til  et  Phænomen  i  dansk  Kunstindustri,  uden  bestemt 


paaviseligt  Forbillede  i  noget  hidtil  Eksisterende  og  rimeligvis  uden  nogen 
Spire  i  sig  til  at  danne  nogen  nævneværdig  »Skole«.  Man  kan  sige: 
heldigvis!  Thi  Bindesbølls  Kunst  maa  staa  og  folde  med  Manden  selv. 

Den  egner  sig  ikke  til  at  plapres  efter,  hvor  let  det  end  i  og  for  sig  vil 
være  for  Mange.  Den  Maade,  hvorpaa  hans  Ornamentik  har  udviklet 
sig,  idet  den  søger  sine  Motiver  —  hvis  man  tør  bruge  dette  Udtryk 
netop  om  Noget,  der  stammer  fra  Bindesbøll,  som  selv  er  saa  oprindelig, 
saa  første  Haands,  saa  primitiv  —  dels  i  Renaissancen,  som  han  omdanner 
paa  sin  fordomsfrie  og  formløse  Maade,  dels  i  Planteformer,  som  frem¬ 
stilles  baade  naturalistiske  og  stiliserede,  dels  i  »slet  Ingenting«,  selve  det 
store  Chaos,  det  Uformeliges  Rige,  - —  denne  Maade  er  noget  saa  ganske 
for  sig,  at  den  maa  sees  og  ikke  kan  forklares.  Maaske  spiller  ved  Siden 
af  Opfindsomheden  Tilfældigheden  en  temmelig  stor  Rolle  derved.  Det 

er  især  meget  vel  tænkeligt  ved  de  keramiske  Frembringelser,  hvor  Bræn¬ 
dingens  uberegnelige  Luner  og  Farvernes  upaalidelige  Sammenflyden  ofte 
sammensværge  sig  mod  den  kunstneriske  Tanke.  Men  netop  i  at  gribe 
disse  Tilfældigheder  og  tøjle  dem  ligger  Bindesbølls  store  Ævne,  og  netop 
dette  karakteriserer  hans  skabende  Kraft.  Enhver  kan  danne  Ornamenter 
i  en  Tallerken  Øllebrød  ved  at  glatte  med  Skeen  henover  Fløden ;  men 
den  store  Mængde  spiser  Øllebrøden  med  Fløde,  Klumper,  Puddersukker 
og  det  Hele  uden  at  tænke  videre  over  den  Ting.  Netop  det  gjør 
Bindesbøll  ikke.  Han  opfatter  det  Ejendommelige  i  det  flygtige  Spil  og 
fæster  det  til  Papiret  eller  Leret. 

Bindesbøll  er  endnu  en  Mand  i  sin  kraftigste  Alder,  noget  over  de 
50  Aar,  og  man  tør  vel  derfor  vente  sig  endnu  megen  Glæde  og  For¬ 
nøjelse  af  hans  Virksomhed  i  Fremtiden.  —n  —n. 


RUNDETAARNS  FLYTNING. 


DEKORATIVT  FAD 
AF  BRÆNDT  LER. 


ARCHITEKT 
TH.  BINDESBØLL. 


Red.  har  modtaget  følgende: 

Med  Interesse  har  jeg  seet  Architekt  Marstrands  Ændringsforslag  til  Archi- 
tekt  Rosens  Projekt  om  Rundetaarns  Flytning  i  sidste  Nummer  af  »Meddelelser 
fra  Akademisk  Architektforening«.  Der  synes  noget  saa  naturligt  i  denne  Maade 
at  løse  Opgaven  paa.  At  slaa  Hovedet  ned  i  Maven  paa  en  Mand,  som  ikke 
kan  komme  igennem  en  Dør,  der  er  for  lav,  og  at  slaa  Rundetaarn  ind  i  Maven 
paa  Trinitatis  Kirke,  naar  Købmagergade  er  for  smal,  —  Fremgangsmaaden  er 
analog  i  begge  I  ilfælde  og  slaaende  simpel.  For  mig  —  som  er  Lægmand  og 
derfor  maaske  ikke  burde  tale  med  i  et  Fagskrift  —  stod  Architekt  Rosens  Pro¬ 
jekt  straks  fra  første  Færd  som  Noget,  der  var  endnu  mere  urokkeligt  end  selve 
Rundetaarn ;  og  Fremkomsten  af  Architekt  Marstrands  noget  forskellige  Maade  at 
se  Sagen  paa,  var  da  atter  for  mig  et  nyt  Bevis  paa,  at  Alt  er  Kritik  under¬ 
kastet,  at  der  overalt  i  Livet  i  alle  Forhold  findes  Brydninger,  en  uafbrudt  Kamp 
mellem  Idé  og  Virkelighed.  Det  fyldigste  og  mest  poetiske  Udtryk  herfor  er: 
hvor  findes  Rosen  uden  Torne? 

Der  er  dog  et  Moment,  som  vistnok  bør  tages  med  i  Betragtning;  og  det 
er  for  dettes  Skyld,  at  jeg  —  skøndt  Lægmand  —  tillader  mig  at  udbede  mig 

Ordet.  Hvis  Rundetaarn  blot  puftes  ind,  vil  det,  naar  den  første  Sensation  har 
sat  sig,  hurtigt  være  glemt,  at  det  nogensinde  i  det  Hele  taget  har  staaet  ander¬ 
ledes.  Hvis  det  derimod  sættes  til  Side,  vil  Metamorphosen  til  alle  Tider  staa 
klar  for  Alle.  Og  Kjøbenhavn  vil  da  have  en  Tiltrækningskraft  mere  som 
Turistby,  især  hvis  en  Mindetavle  sættes  op  paa  Gavlen  med  Indskriften:  »Her 
stod  det«.  Og  hvor  det  »s ta  ar«,  vil  Enhver  kunne  se. 

Ved  denne  Bemærkning  vil  jeg  som  Lægmand  blive  staaende;  de  Sag¬ 
kyndige  ville  maaske  dog  finde  et  lille  Korn,  som  en  blind  Høne  har  fundet, 
i  den  og  holde  den  gaaende.  0. 

¥ 

Redaktionen  har  ikke  villet  undslaa  sig  ved  -at  optage  ovenstaaende  Indlæg 
til  Trods  for  dets  noget  lette  og  spøgende  Tone,  da  denne  jo  egentlig  er  ret 
harmløs.  Vi  maa  indrømme  Indsenderen,  at  der  vel  er  nogen  Mening  i  den 
Tanke,  han  fremsætter;  men  maaske  en  mere  alvorlig  Diskussion  herom  vilde 
være  bedre  paa  sin  Plads  her  i  Bladet.  Red. 


FORSKJELLIGT. 

I  Ribe  Stiftstidende  stod  for  nogen  Tid  siden  en  meget  læseværdig  Artikel 
af  Sognepræst  Johannes  Clausen,  som  ved  et  Besøg  i  den  gamle  By  var  bleven 
stærkt  greben  af  det  ejendommelige  historiske  Skjær,  som  hviler  over  denne. 
Han  skriver  saaledes  bl.  A. :  »Enkelte  historiske  Minder  melder  sig  straks,  naar 
man  ser  Ribe :  om  Valdemar  Sejr  og  Dronning  Dagmar,  om  Livet  paa  Riberhus, 
om  Kirkelivet  paa  den  Tid,  da  Byen  havde  tolv  Kirker  —  og  senere  om  Hans 
Tavsen  og  Brorson  —  Navne  som  Ambrosius  Stub  og  Anders  Sørensen  Vedel  komme 
ogsaa  straks  frem  for  En.« 

Han  omtaler  dernæst  Ribes  Tilbagegang,  som  dels  har  sin  Grund  i 
Sønderjyllands  Adskillelse  fra  Danmark,  hvorved  Byens  Opland  formindskedes, 
dels  i  Savnet  af  en  god  Havn  o.  1.  »Men  —  siger  han  —  selv  om  Ribe  ikke 
har  flere  af  de  Betingelser  for  Udvikling  og  Fremgang,  som  er  tilstede  i  andre 
Kjøbstæder,  behøver  Byen  derfor  ikke  at  staa  stille  eller  gaa  tilbage  ....  En 
Bys  Udvikling  er  nemlig  ingenlunde  betinget  alene  af  ydre  heldige  Forhold, 
men  ligesaa  meget,  ja  endnu  mere  af  de  indre  aandelige  Forhold.  Bliver  Be¬ 
folkningen  aandelig  løftet  og  udviklet,  kommer  Udviklingen  frem  i  forskjellige 
Retninger.  Den  aandelige  Kraft  er  Grundbetingelsen  ogsaa  for  den  materielle 
Udvikling.  Det  danske  Agerbrug  f.  Eks.  vilde  ikke  have  faaet  et  saa  mægtigt 
Opsving,  hvis  Landbostanden  ikke  paa  Højskolerne  havde  faaet  aandelig  Oplys¬ 
ning  og  Uddannelse.  Vore  Kjøbstæder,  Handels-  saavelsom  Haandværkerstanden, 
trænger  i  høj  Grad  til  at  komme  ind  under  denne  aandelige  Paavirkning,  Løftelse 
og  Uddannelse.  Ellers  synker  Livet  her  ned  i  Materialisme,  Tomhed  og  Hul¬ 
hed,  hvis  Hovedsag  bliver  det  at  æde  og  drikke,  at  slaa  Fritiden  ihjel  med 
daarlige  Fornøjelser,  Tant  og  Gøgl. 

Forfatteren  udtaler  dernæst,  at  Ribe  næppe  kan,  »i  alt  Fald  ikke  i  Øje¬ 
blikket,  frembringe  noget  Nyt,  Stort  i  Lighed  med  enkelte  andre  Kjøbstæder. 

Men  Ribe  ejer  noget  Gammelt,  mere  end  nogen  anden  By  i  Danmark,  af  stor  historisk 
og  kunstnerisk  Værdi.  Dette  Gamle  ligger  imidlertid  nu  for  en  stor  Del  tilhyllet, 
oversmurt  eller  begravet.  At  faa  dette  fremdraget,  renset  og  fremstillet  i  sin 
oprindelige  skjønne  Skikkelse  vilde  utvivlsomt  blive  af  stor  Betydning  for  Byen 
og  af  stor  Interesse  for  det  hele  Land.« 

Han  omtaler  derpaa  Domkirkens  Restavrering,  som  Staten  aarlig  bidrager 
et  større  Beløb  til,  og  udtaler  det  Haab,  at  man,  naar  Domkirken  engang  bliver 
færdig,  vil  yde  Hjælp  til  St.  Kathrines  Kirkes  Restavration.  »Den  trænger  visse¬ 
lig  haardt  til  en  saadan,  thi  den  er  gyselig  mishandlet.  Værre  smagløs  Maling 
mindes  jeg  ikke  at  have  sét  i  nogen  anden  Kirke.«  .  .  .  »Bliver  denne  Kirke 
engang  restavreret,  maa  Klosteret,  som  den  har  tilhørt,  selvfølgelig  ogsaa  komme 
med.«  —  Men,  siger  Pastor  Clausen  videre,  »naar  Staten  paatager  sig  disse 
store  Opgaver,  saa  bør  Byen  selv  gjøre  sit  til  at  faa  de  mange  gamle ,  ejendomme¬ 
lig  skjønne  Huse  i  Ribe  bevarede  og  restavrerede ;  kun  med  et  Par  af  disse  er  dette 
sket,  de  fleste  ere  oversmurte  med  en  eller  anden  grim  Farve,  der  næsten  helt 
berøver  dem  deres  oprindelige  Karakter  og  Skjønhed  ;  selv  den  gamle  Bispegaard 
var  man  ifærd  med  at  stryge  over  med  en  rød  Farve,  der  tildækkede  de  smukke 
Mursten  og  det  navnlig  i  Gavlene  skjønne  Murværk.« 

Da  det  jo  næppe  kan  ventes,  at  alle  Ejerne  at  de  gamle  Huse  selv  skal 
have  Øje  og  Sans  for  deres  Skjønhed  og  historiske  Betydning,  saa  mener  Forf., 
at  der  maa  arbejdes  hen  til  at  aabne  Folks  Øjne  herfor  og  tillige  i  givne  Til¬ 
fælde  skaffes  pekuniær  Hjælp  dertil,  og  han  opfordrer  saaledes  til  Dannelsen  af 
en  Forening,  der  ved  Afholdelsen  af  Foredrag  skulde  virke  oplysende  og  aande¬ 
lig  udviklende.  Restavreringen  af  Ribe  By  er  ikke  af  Betydning  for  denne  alene, 
men  for  det  hele  Land,  i  hvis  Interesse  det  er  baade  i  historisk  og  kunstnerisk 
Henseende,  at  alt  Gammelt  af  Værdi  bliver  bevaret.« 


DØDSFALD. 


Murermester  Jørgen  Jensen,  der  den  4  Novbr.  pludselig  afgik  ved  Døden 
i  en  Alder  af  kun  43  Aar,  var  en  af  vor  Haand  værkerstands  mest  sympatetiske 
Personligheder;  hans  korte  Livsbane  var  et  sjældent  Eksempel  paa,  hvorledes 
man  ved  Flid,  Dygtighed  og  gjennemført  Hæderlighed  kan  i  forholdsvis  kort 
Tid  arbejde  sig  frem  fra  en  ringe  Begyndelse. 

Han  var  født  i  Næstved  af  Forældre  i  meget  smaa  Kaar  og  kom  tidligt  i 
Tjeneste  i  Vejlø  Præstegaard;  men  da  han  havde  Lyst  til  Haandværket,  fik  han 
sat  igjennem,  at  han  kom  i  Lære  hos  Murermester  P.  Hansen  i  Næstved.  Efter 
at  have  arbejdet  hos  denne  i  nogle  Aar,  kom  han  til  Kjøbenhavn,  hvor  han  fik 
Arbejde  hos  Murermester  K.  K.  Andersen,  hos  hvem  han  hurtigt  blev  Formand 
ved  forskjellige  Arbejder. 

Han  forsøgte  nu  at  bygge  en  Ejendom  for  egen  Regning  i  en  af  Byens 
Udkanter,  og  ved  hans  Flid  og  Paapassenhed  gjennemførte  han  dette  Arbejde 
med  en  lille  Fortjeneste,  hvilket  gav  ham  Mod  til  at  fortsætte.  Ved  Afviklingen 
af  disse  Forretninger  var  det  stedse  Jørgen  Jensen  magtpaaliggende,  at  alle  Parter 
kunde  blive  tilfredsstillede,  og  han  vandt  derved  sine  Forretningsforbindelsers 

fulde  Tillid  og  Venskab.  Denne  Side  i  hans  Karakter  gjorde  det  meget  natur¬ 
ligt,  at  man  henvendte  sig  til  ham  med  forskjellige  betydelige  Tillidshverv. 
Han  var  bl.  A.  Medstifter  af  »Frederiksberg  Sparekasse«  og  »Kjøbenhavns  Laane- 
og  Diskontobank«,  ligesom  ogsaa  af  Aktieselskabet  »De  forenede  Granitbrud  og 
Stenhuggerier  i  Rønne«,  han  var  Medlem  af  Ligningskommissionen  paa  Frederiks¬ 
berg  og  tillige  meget  virksom  i  Foreningen  til  Fjerkræavlens  Fremme. 

Trods  sin  stadig  voksende  Velstand  og  Indflydelse  blev  han  dog  ved  at 
være  den  beskedne  og  bramfri  Mand,  der  fandt  sin  største  Glæde  i  at  gjøre 
Andre  tilfredse.  Det  var  fra  meget  misundelsesværdige  Livsvilkaar  at  Døden 
bortrev  ham  midt  i  hans  store  Virksomhed ;  dog  er  det  Eftermæle,  som  han 
fortjener,  sikkert  endnu  mere  misundelsesværdigt.  —h. 


REPRODUKTION  AF  TEGNINGER. 


I  Anledning  af  forskjellige  Forespørgsler  skal  Red.  meddele,  at  de  Tegninger, 

som  egne  sig  til  Reproduktion,  kan  være: 

1)  Malede  i  Toner  eller  Farver  eller  udført  som  Pennetegninger. 

2)  Autograferede  Arbejdstegninger,  hvor  Linierne  staa  skarpt  og  sort;  ved  Facader 
af  denne  Art  bør  helst  tegnes  kraftige  Skyggelinier  eller  Slagskygger  med 
Pen  eller  Ridsefjeder,  men  ikke  med  Pensel  og  Toner.  Ved  Planer  og  Snit 
maa  Murene  helst  anlægges  med  sort  Farve,  og  indskrevne  Maal  udelades, 
da  disse  ved  den  stærke  Formindskelse  blive  ulæselige. 

3)  Fotografier,  navnlig  skarpe  og  klare,  ere  særdeles  anvendelige. 


LØRDAG  DEN  26.  NOVEMBER  KL.  8 

AFHOLDES  DEN  AARLIGE 

INDUSTRIFORENINGENS  LOKALE. 

Dagsorden : 

1)  Behandling  af  de  i  Lovenes  §  5  omhandlede  Sager  —  Post  a,  b,  c  og  d;  — 
(af  Bestyrelsen  udgaar  efter  Tour  d’Hrr.  Bøttger,  M.  Nyrop,  V.  Kodi,  og  efter 
Lodtrækning  V.  Ingemann). 

2)  Indstilling  fra  Bestyrelsen  om  Optagelse  af  3  Architekter  som  Medlemmer 
af  Foreningen. 

RUNDETAARNS  FLYTNING. 


Hr.  Architekt  Rosen  har  sendt  os  nedenstaaende  Forslag,  som  i  ret 
betydelig  Grad  adskiller  sig  fra  hans  første  Projekt  vedrørende  Flyt¬ 
ning  aflaarnet,  og  som  tiliige  ved  sine  nye  Ideer,  særlig  med  Hensyn  til 
Taarnets  ydre  Form  og  Anvendelse,  fortjener  Paaagtelse  og  Anerkjendelse : 

Overfor  de  mange  mere  eller  mindre  vidtløftige  Forslag,  som  ere 
fremkaldte  ved  mit 
Projekt  om  Flyt¬ 
ning  af  Rundetaarn, 
har  jeg  ikke  fun¬ 
det  Anledning  til  at 
udtale  mig  offent¬ 
lig.  Nu  derimod, 
da  det  har  vist  sig 
besværligt  at  skaffe 
Midler  til  Gjennem- 
førelsen  af  mit  første 
Forslag  —  forment¬ 
lig  især  paa  Grund 
af  dets  Indgreb  i 
Naboforhold  (Priors 
Ejendom  m.  m.)  — 
vil  jeg  tillade  mig 
herved  at  forelægge 
nærværende  Forslag, 
som,  i  Modsætning 
til  det  første,  holder 
sig  helt  paa  Kom¬ 
munens  og  Kirkens 
Grund. 

Jeg  har  ved  Ud¬ 
arbejdelsen  lagt  mig 


paa  Sinde  en  Del  af  den  fornuftige  Kritik,  som  mit  første  Forslag  frem¬ 
kaldte,  navnlig  hvad  angaar  Taarnets  Højde  i  Forhold  til  Kirken. 

Som  Planen  viser,  foreslaar  jeg  Taarnet  placeret  ligefor  St.  Kannike¬ 
stræde.  Det  flyttes  ganske  i  samme  Retning  som  før,  men  kun  halvt  saa 
langt.  Derved  vindes  en  Gadebredde  af  c.  17  Alen,  hvilket  er  c.  5  Alen 
mere  end  nu  og  et  Par  Alen  mere  end  Gadebredden  udfor  Falcks  Ejen¬ 
dom.  At  Taarnet  stilles  ud  for  Kannikestræde  og  at  det  ikke  rykkes 
mere  tilbage  end  her  foreslaaet,  maa  vist  siges  at  imødekomme  berettigede 
Krav  om  Bibeholdelse  af  den  smukke  perspektiviske  Virkning.  —  Denne 
Placering  af  Taarnet  og  de  øvrige  Forhold  har  ledet  min  Tanke  paa  Ud¬ 
nyttelsen  af  Taarnet  som  et 
for  Christian  den  4de  vær¬ 
digt  Monument.  Til  denne 
Konges  Statue  har  man  jo, 
saa  vidt  mig  bekjendt,  endnu 
ikke  fundet  nogen  helt  pas¬ 
sende  Plads.  Som  det  vil 
ses,  tænker  jeg  mig  da  de 
paa  Taarnets  Frontside  væ¬ 
rende  Vinduer  lukkede  og 
Statuen  anbragt  i  et  Epi- 
taphium,  hvis  Underdel  af¬ 
giver  passende  Felt  til  In¬ 
skriptionstavle,  —  i  Højde 
med  denne  sidste  anbringes  i 
Taarnets  andre  Fag  en  Frise' 
med  Basreliefs,  fremstillende 
Episoder  fra  Christian  den  gdes  Regjeringstid.  Indgangen  til  Taarnet 
flyttes  om  paa  Siden,  mod  Priors  Ejendom,  hvilken  Ordning  ogsaa  vil 
bidrage  til  at  lette  Færdselen  forbi  Taarnet.  Ovenpaa  Taarnet  opføres 
en  Rotunde,  som  bør  indeholde  en  Mindehal,  hvor  Dekorationerne 
skulle  fremstille  Kongens  Liv  og  Gjerninger.  Det  synes  mig  af  mange 
Grunde  fuldt  motiveret  at  opføre  denne  Rotunde,  idet  der  oprindelig 
paa  dette  Sted  har  været  en  saadan  Bygning  til  astronomisk  Brug, 
om  end  af  en  anden  Form,  —  og  i  architektonisk  Henseende  skal  jeg 
blot  henvise  til  Taarnet  i  Pisa,  som  trods  sin  Skjævhed  afgiver  et  godt 
Motiv  for  denne  Taarnform.  —  Hvad  selve  Kirken  angaar,  da  vil  det  ses, 
at  denne  beholder  sin  nuværende  Størrelse,  kun  udnyttes  det  første  Fag 
paa  mere  passende  Maade  —  til  Hovedindgang,  Forhal  og  Vindfang.  Der 
bliver  bekvem  Plads  for  to  mindre  Trapper,  der  føre  til  Orgelet,  hvilket 

For  at  tilvejebringe  det  paa  Skitsen  angivne  Forhold  mellem  Taar- 
nets  Højde  og  Kirkens,  foreslaar  jeg,  at  man  fjerner  det  meningsløse 
Pakloft,  der  findes  over  Kirken.  Dette  vilde  uden  stor  Bekostning  kunne 
ske  paa  den  Maade,  at  Taget  med  Rytter  og  det  Hele^  paa  et  dertil  af¬ 
passet  Antal  Donkrafte,  sænkedes  ned  til  Kirkens  Hvælvinger,  hvor  det 
egentlig  hører  hjemme. 

Med  Grupperingen  af  Kirkens  Gavl  har  jeg  forbundet  den  Allegori, 
som  fremgaar  af  selve  Trefoldighedskirkens  Navn,  saaledes  at  dette  faar 
kunstnerisk  Udtryk  gjennent  de  tre  over  hverandre  værende  Gavle  med 
Fremstillinger  af  Faderen,  Sønnen  og  den  hellig  Aand. 

Hvad  selve  Flytningen  af  Taarnet  angaar,  skal  jeg  som  et  Kuriosum, 
der  ikke  er  uden  Betydning,  meddele,  at  jeg  i  et  gammelt  tysk  Tidsskrift, 
nemlig  »Das  Heller-Magazin«  for  Febr.  1834,  finder  følgende  Notits  - 

»Die  Genoa  Gazette  erzåhlt  von  einem  Kirchthurme  zu  Crescentino 
im  Piemontesischen,  der  von  einer  Stelle  nach  einer  andern  mehrere 
Schritt  weit  transportirt  und  auf  einen  neuen  Grund  gesetzt  werden  ist. 
Der  Baumeister  war  seiner  Sache  so  gewiss,  dass  sein  Sohn  wahrend  des 
Transports  im  Thurme  bleiben  und  die  Glocke  lauten  miisste.« 

Det  synes  altsaa,  at  de  gode  Amerikanere  med  Urette  ere  tillagte 
Opfindelsen  af  denne  Specialitet  —  ogsaa  i  denne  Retning  finder  man, 
som  det  ses,  Motiver  i  det  skjønne  Italien.  Jeg  skal  til  Slutning  kun 
bemærke,  at  jeg  fremdeles  ikke  ser  nogen  Helligbrøde  i  en  Flytning  af 
Rundetaarn,  thi  naar  Taarnet  er  bygget  14  Aar  før  Kirken  og  altsaa  op¬ 
rindelig  har  været  helt  fritstaaende,  da  har  det  egentlig  slet  intet  med  den 
Kirke  at  gjøre,  som  man  af  en  eller  anden  Grund  har  klinet  op  ad  dets 
Bagside. 

Kjøbenhavn,  den  21.  November  1898. 

A.  S.  Rosen. 


STUDENTERSAMFUNDETS 
NYE  FORENINGSBYGNING. 


Det  har  for  Studentersamfundet  længe  været  et  følt  Savn,  at  det  ikke 
ligesom  Foreningen  ved  Holmens  Kanal  havde  sit  eget  Hus  og 
sine  egne  Lokaler,  hvor  de  mange  Medlemmer  kunde  samles  til  Hverdag 
og  Fest.  Naturligt  er  det  derfor,  at  »Samfundet«s  ledende  Mænd  og  dets 
Velyndere  ofte  beskæftige  sig  med  Tanken  om  at  faa  en  saadan  Forenings¬ 
bygning  opført,  og  der  er  da  ogsaa  i  den  seneste  Tid  gjort  et  stort  Skridt 
fremad  mod  denne  Plans  Realisation,  idet  man  ved  Indkøb  af  den  be- 


kendte  Bygning  udfor  Vor  Frue  Kirke  paa  Hjørnet  af  Nørregade  og 
Studiestræde  har  sikret  sig  en  Grund,  der  ved  sin  Beliggenhed  fortræffe¬ 
ligt  egner  sig  til  Opførelsen  af  en  saadan  Bygning. 

Architekterne  E.  F.  Jeppesen  og  Carl  Thonning  have  udarbejdet  et 
Projekt  til  Foreningsbygningen,  og  saafremt  dette  bliver  ført  ud  i  Virke¬ 
ligheden,  vil  vor  By  herved  blive  et  karakteristisk  og  monumentalt  Byg- 


STUDENTERSAMFUNDETS  ARCHITEKTER : 

FORENINGSBYGNING.  E.  F.  JEPPESEN, 

CARL  THONNING. 

ningsværk  rigere.  Architekterne  have  havt  Øjnene  aabne  for  de  fornemme 
Naboer,  som  deres  Bygning  vil  faa  i  Kirken  og  den  smukke  Bispegaard, 
og  det  har  saaledes  været  af  Vigtighed  at  sørge  for,  at  man  i  Anlæg  og 
Stil  ikke  blev  for  dominerende  og  ej  heller  for  uanseelig  og  tarvelig. 

Efter  Projektet  vil  Kælderen  komme  til  at  rumme  et  stort  Hotel-  og 

Restaurationskøkken,  et  mindre  Kaffe-  og  Frokostkøkken,  Folkestue,  Vin¬ 
lager,  Opbevaringsrum  for  Kød,  Afkølingsrum  m.  v.  samt  Lokaler  for 
Centralopvarmning  og  Ventilation,  Vaskeri  og  Tørrestue  for  Hotel  og 
Restaurationen. 

Stueetagen.  Vestibuler,  Restauration  og  Forsamlingssal. 

iste  Sal.  Studentersamfundets  Foreningslokaler  samt  nogle  Selskabs¬ 
lokaler. 

2den,  )die  Sal  og  tildels  Tagetagen.  Samfundets  Bibliothek,  en  Fægte- 
sal,  Badelokaliteter  og  c.  30  enkelte  Værelser,  eventuelt  for  Studerende. 

I  alle  Etager  er  selvfølgelig  Vandklosetter  og  Toiletrum  anbragte. 
Foruden  Lokalerne  i  Bygningen  vil  den  store  Gaard  blive  kunstnerisk 
udstyret  og  staa  i  Forbindelse  med  Forsamlingssalen  og  Restaurationen 


FORENINGSBYGNING.  E.  F.  JEPFESEN, 

CARL  THONNING. 

paa  en  saadan  Maade,  at  den  ved  større  Møder  eller  ved  Opstilling  af 
Fakkeltog  og  Processioner  kan  afgive  rigelig  Plads. 

Hovedadgangen  til  Bygningen  er  tænkt  saaledes,  at  de  3  Grupper 
hver  faa  sin  særlige  Indgang.  Nemlig:  Samfundets  Medlemmer  og  de 
studerende  Beboere  gennem  det  lille  Flagtaarn  ud  imod  Kirkepladsen, 
Restaurationen  fra  samme  Plads  ad  Trappen  i  Hovedtaarnet,  og  Selskabs¬ 
lokalerne  og  Forsamlingssalen  gennem  Facaden  mod  Studiestræde. 

Til  Bygningens  Stueetage  anvendes  Granit  i  Piller  og  Buer,  medens 
Bygningen  iøvrigt  kommer  til  at  præsentere  sig  i  hvid  Kalkpuds.  Kar¬ 
nappen  imod  Pladsen  tænkes  udført  i  pommersk  Tømmer  med  dekora¬ 
tive  Udskæringer  og  afdækket  med  Spaan,  medens  den  imod  Studiestræde 
anbragte  Karnap,  Taget  paa  Flagtaarnet  og  de  4  smaa  Hjørnetaarne  dæk- 
kes  med  Kobber.  Tagfladerne  bliver  dækkede  med  Tagsten,  hvis  Farve 


endnu  ikke  er  fastslaaet,  og  over  Toppen  af  det  store  Taarn,  c.  105  kod 
over  Gaden,  tænkes  anbragt  en  i  dreven  Kobber  udført  Minerva-Figur, 
der  faar  en  Højde  af  c.  12  Fod. 


FORSKJELLIGT. 


Fra  en  dansk  Architekt,  der  er  ansat  paa  Regjeringens  Bygningskontor  i 
Washington,  har  vi  modtaget  følgende  Brev,  som  sikkert  vil  have  Interesse  fol¬ 
en  stor  Del  af  vore  Læsere: 

. Her  i  Amerika  har  jo  Enhver  Lov  til  at  hænge  sit  Skilt  ud  som 

Architekt  og  praktisere,  naar  han  kan  finde  Nogen  at  bygge  for.  Konkurrencen 
er  jo  fri,  desværre  for  fri,  saa  at  mange  Architekter  skaffe  sig  en  stor  Praksis 
gjennem  Bekjendtskab,  Klubber,  Kirker  o.  s.  v.  uden  at  være  talentfulde  Kunst¬ 
nere,  men  derimod  mere  praktiske  Forretningsmænd ;  paa  deres  Kontorer  vil 
man  derfor  finde  det  egentlige  Talent  mellem  Tegnerne.  Men  vi  har  ogsaa 
mange  Architekter  (Amerikanere),  som  selv  ere  Mænd  med  stort  Talent  og 
Dygtighed,  der  med  deres  medfødte  Energi  og  Flid  —  og  efter  alvorlige  Studier 
og  Rejser  —  bane  sig  Vej  og  træde  frem  i  første  Række;  og  da  Amerikanerne 
jo  først  og  fremmest  ere  praktiske  Folk,  begejstrede  for  at  faa  alt  saa  godt  som 
muligt  —  helst  bedre  end  i  Evropa  —  for  de  Penge,  som  de  anvende  paa 
deres  Bygninger,  foretrække  de  i  Reglen  kun  at  have  med  virkelig  ansete  og 
dygtige  Architekter  at  gjøre. 

Gjennem  vore  Foreninger  og  især  gjennem  The  American  Institute  of  Arcki- 
teets  gjør  vi  jo  alt  muligt  for  at  hævde  de  virkelige  Architekters  Stilling  og  for¬ 
hindre  al  Misbrug,  —  og  der  arbejdes  sundt  og  solidt  herpaa. 

Ligeoverfor  Byggeloven  ere  alle  lige,  den  bliver  strengt  haandhævet  af 
Departementet,  som  bestaar  af  Mænd  af  ubestridelig  Dygtighed,  —  og  kun  naar 
cn  Architekt  ved  aldeles  klare  Beregninger  kan  bevise,  at  han  har  Ret,  faar  han 
sin  Vilje  eller  sit  Ønske,  gjennemført  i  Stridsspørgsmaal  mellem  ham  og  De¬ 
partementet. 

Kommunale  »Vigtigpetere«  er  der  vistnok  færre  af  i  dette  Land  end  andet¬ 
steds  —  og  saalænge  en  Architekt  (eller  en  anden  Mand)  udtaler  sin  Mening 
som  Gentleman  bliver  han  hørt  paa  med  Respekt;  i  denne  som  i  mange  andre 
Henseender  er  den  amerikanske  Lighed  en  stor  Velsignelse  og  et  umaadeligt 
Fremskridt. 

For  Kunsten  i  Almindelighed,  især  for  Malere  og  Billedhuggere,  vilde  det 
maaske  ingen  Skade  være  til  at  have  et  Slags  »forum«  (som  vel  Kunstakademiet 
er  hjemme),  da  det  vilde  hjælpe  det  virkelige  Talent  hurtigere  igjennem  mellem 
de  mange  Dillettanter,  som  den  frie  Konkurrence  avler ;  men  i  større  Kon¬ 
kurrencer  vil  der  altid  være  dygtige  Dommere,  udvalgte  mellem  de  bedste 
Architekter. 

Her  i  Regjeringens  Kontor,  hvor  vi  er  omtrent  200  Personer,  af  hvilke  ca. 
en  Snes  er  Kvinder,  som  kalkere,  føre  Regnskab  og  Korrespondance  m.  m., 
fordeles  Arbejdet  saaledes,  at  nogle  udfører  de  første  Udkast  under  Ledelse  af 
en  Chicf  designer,  tegne  Perspektiver,  udførte  i  Akvarel  eller  Pennetegning,  af 
selve  Bygningen  og  de  vigtigste  Interiører.  Disse  blive  saa  fordelte  mellem  en 
halv  Snes  Hovedtegnere,  som  paa  denne  Maade  har  charge  af  2 — 3  B}^gninger 
ad  Gangen,  og  hver  har  nogle  af  de  yngre  Mænd  som  Assistenter.  Resten  er 
Beregnere,  Jern-  og  Tømmerkonstruktører  og  Ingeniører,  der  lave  Planerne  for 
Varme-  og  Ventilationsapparaterne  m.  m. 

I  det  Hele  er  dette  Kontor  efter  min  Mening  et  aldeles  fortrinligt  sammen¬ 
sat  og  organiseret  Samfund,  hvor  der  bestaar  en  god  kammeratlig  Tone  mellem 

de  forsk j ellige  Medlemmer,  som  med  faa  Undtagelser  ere  dygtige  Mænd,  mest 
Amerikanere,  nogle  Franskmænd,  Østrigere,  en  Normand  og  en  Dansk. 

Det  har  kun  én  Fejl,  og  det  en  meget  væsenlig,  —  nemlig  at  Pladsen  som 
Supervising  Architect  bliver  besat  paany,  hver  Gang  et  nyt  politisk  Parti  kommer 
til  Roret;  selvfølgelig  har  da  denne  »nye«  Mand  neppe  Tid  til  at  sætte  sig  ind 
i  det  Arbejde,  han  —  gjennem  politisk  Indflydelse  —  er  bleven  sat  til  at' fore- 
staa,  førend  et  nyt  Parti  kommer  til,  og  han  gaar  ud.  Heldigvis  kan  jo  Ma¬ 
skineriet  løbe  af  sig  selv,  og  —  som  de  fleste  af  os  mener  —  endog  bedre 
uden  ham. 

Vort  Kontor  er  i  Besiddelse  af  et  fortrinligt  Bibliothek,  som  stadig  forøges, 
en  Udstilling  af  Bygningsmatcrialier  fra  alle  Verdens  Lande,  et  Modelværksted, 
et  Laboratorium  for  Analyser  af  Cement,  Jern,  Staal  o.  s.  v. 

Bygningernes  Opførelse  bliver  tilsét  af  en  lokal  Superintendent  med  sine 
Formænd,  Skrivere,  Vægtere  o.  s.  v. ;  han  meddeler  hver  Maaned  Rapport  til 
vort  Kontor.  Desuden  har  vi  nogle  rejsende  Bygningsinspektører,  som  blive 
sendt  ud  over  alle  Staterne  for  at  konferere  med  de  lokale  Superintendents. 

Siden  vi  sidst  saaes,  har  jeg  faaet  to  nye  Bygninger  i  Gang.  Den  ene, 
Toldboden  i  Portland,  Oregon,  som  vil  koste  omtrent  en  Million  Dollars,  opføres 
i  italiensk  Renaissance,  —  brandfri  Staalkonstruktion,  Ydermure  af  Granit,  Mur¬ 
sten  og  Terrakotta,  —  Døre,  Paneler  o.  s.  v.  af  hvidt  Egetræ,  medens  et  Par 
større  Sale  udstyres  med  Marmor  i  forskjellige  Farver  og  Mahogni. 

Den  anden  Bygning  er  Mønten  i  Philadelphia,  som  bliver  den  største  i 
Staterne  og  vil  koste  over  to  Millioner  Dollars.  Selve  Bygningen  er  rektangulær, 
300  X  170  Fod,  3  Etager  høj,  med  to  aabne  Gaarde  og 'et  Møntmuseum  i 
Midten.  Som  Bevis  for,  hvor  grundigt  vi  gaa  tilværks,  kan  jeg  anføre,  at  vi 
sendte  en  af  vore  Ingeniører  til  Kalkutta,  for  ved  nogle  lignende  Byggearbejder 
der  at  undersøge  de  nyeste  Forbedringer  og  Methoder,  som  dernæst  bleve  lagte 
til  Grund  for  den  endelige  Udførelse  af  vore  Planer  .... 

¥ 

Ved  den  internationale  Skitsekonkurrence,  som  er  bleven  afholdt  for  at  faa 
tilvejebragt  Forslag  til  en  ny  Universitetsbygning  i  Kalifornien,  indkom  102  Udkast 
fra  Architekter  fra  alle  Lande.  Af  disse  bleve  1 1  præmierede,  medens  4  af  de 
andre  Udkast  bleve  indkjøbte. 

De  præmierede  Tegninger  vare  udarbejdede  af  følgende  Architekter,  d’Hrr. 
Friedldnder  —  Howard  &  Coaldwell  —  Howells,  Stockes  &  Hornbostel  —  Lord, 
Hewlett  &  Hall —  Withney  JVarren,  alle  af  New  York,  samt  des  Pradelles  i  Boston; 
endvidere  d’Hrr.  Barbaux  &  Bauhain  —  Benard  —  Heraud  &  Eichmuller,  alle  af 
Paris,  Hr.  Rudolf  Dick  (Østrig)  og  Hr.  Fr.  Bluntschli  (Schweitz). 

De  særlig  indkjøbte  Tegninger  vare  udførte  af  Hr.  Skjold  Neckelmann  (Stutt- 
gart),  joanny  Bernard  &  Robert  (Paris),  Charles  des  Anges  (Paris)  og  Ernest  Flagg 
(New  York). 

Forfatterne  til  de  1 1  prisbelønnede  Udkast  skulle  nu  sammen  med  Dommer¬ 
udvalget  gjøre  en  Rejse  til  San  Francisco  for  nøjere  at  undersøge  Terrai nforhol¬ 
dene  til  det  nye  Anlæg.  Dernæst  skal  den  endelige  Konkurtence  finde  Sted,  og 
Fristen  for  denne  udløber  i  Juni  1899,  hvorefter  selve  Byggearbejdet  straks  skal 
paabegyndes,  forsaavidt  noget  af  de  indkomne  Forslag  antages.  Opførelsen  af 
Universitetet  antages  at  ville  kræve  et  Tidsrum  af  ca.  25  Aar. 

HANS  J.  HOLM. 


Den  8.  December  var  det  25  Aar 
siden,  Architekt,  Professor  Hans 
J.  Holm  blev  valgt  til  Medlem  af  Kunst¬ 
akademiet.  Det  er  ikke  Tid  og  Sted 
her  at  komme  med  en  længere  og  fol¬ 
de  fleste  af  vore  Læsere  unødvendig 
Udvikling  af,  hvad  han  har  været,  og 
hvad  han  har  virket  netop  ved  Akade¬ 
miet.  Vi  ville  blot  paa  denne  Dag 
bringe  Hans  J.  Holm  vor  hjerteligste 
Lykønskning  tillige  med  en  Tak  fra 
de  mange  Architekter,  som  ere  komne 
i  nærmere  Berøring  med  ham,  som 
Tegnere,  som  Elever,  som  Venner. 
De  have  sikkert  alle  følt  en  varm  og 
frugtbar  Paavirkning  af  hans  sjældne 
Ævner  som  Lærer  og  af  hans  elskværdige  Karakter  som  Menneske.  De 
ere  ham  taknemlige  for  det  sunde  Syn,  han  har  givet  dem  paa  deres 
Livsgjærning,  og  den  humane  og  jævne  Livsopfattelse,  han  har  ledet  dem 
ind  paa.  De  gemme  som  nogle  af  deres  kæreste  Minder  Erindringen  om 
mange  glade  Timer  ved  Tegnebrædderne  og  paa  Skitseturene.  Og  de 
ønske  ham  endnu  mange  lykkelige  Aar,  hvor  han  med  usvækket  Kraft  kan 
ofre  sig  for  Akademiet  og  for  de  andre  store  Opgaver,  der  vente  ham. 


TO  BYER. 


Aarhus  er  ved  et  heldigt  Kjøb  kommet  i  Besiddelse  af  en  Del  af  Mar- 
.  selisborgs  Jorder;  og  da  den  stærkt  opblomstrende  By  i  en  ikke 
fjærn  Fremtid  vil  udvide  sig  over  dem,  har  Byraadet  med  priseligt  Forsyn 
alt  nu  begyndt  at  tænke  over,  hvorledes  Bebyggelsen  skal  ordnes,  saa  at 

alle  de  æsthetiske,  økonomiske,  hygiejniske  og  andre  fornødne  Hensyn  i 
Tide  kunne  tages  i  passende  Forhold. 

Stadsingeniør  Ambt  af  Kjøbenhavn  og  Architekt  Kampmann,  kgl.  Byg¬ 
ningsinspektør  i  Aarhus,  have  i  den  Anledning  allerede  i  April  d.  A.  til 
Aarhus  Byraad  indleveret  et  smukt  og,  som  det  synes,  vel  overvejet  Ud¬ 
kast  til  Bebyggelse  m.  m.  I  en  kort  og  fortræffelig  skrevet  Redegjørelse*) 
have  de  tillige  udviklet  de  almindelige  Principper,  hvorefter  de  ere  gaaede 
frem,  som  en  Indledning  til  den  nærmere  Omtale  af  Projektets  Enkelt¬ 
heder.  Med  Rette  fremhæves  det,  »at  Maalet  for  et  Forslag  til  en  By¬ 
udvidelse  maa  være  det,  at  tilvejebringe  Pladser  for  Boliger  for  de  for- 


skjellige  Dele  af  Befolkningen,  saaledes  at  der  skaffes  dem  saa  gode  Vilkaar 
som  muligt  for  deres  forskjellige  Behov,  ikke  blot  rent  materielt  set,  men 
ogsaa  saaledes,  at  visse  aandelige  Behov  og  Samfundskrav  tilfredsstilles, 
dels  ved  at  varetage  æsthetiske  Hensyn  og  dels  ved  at  tilvejebringe  pas¬ 
sende  Pladser  for  de  offentlige  Bygninger,  der  høre  med,  for  at  en  By 
kan  opfylde  sine  Funktioner«.  Forf.  undgaa  derved  den  Slags  aandløse 
Projektering,  som  er  foretaget  ved  saa  mange  Byer,  blot  at  opstille  en 
Samling  Byggecarréer  efter  en  eller  anden  geometrisk  Form  og  frembringe 
en  tarvelig  Afveksling  ved  f.  Eks.  af  og  til  at  udelade  en  Carré  for  at 


*)  Dem  af  vore  Læsere,  der  have  særlig  Interesse  af  Projektet,  henvise  vi  til  »Ingeniøren« 
lor  Lørdag  den  17.  Decbr.  d.  A.,  hvor  Ambts  og  Kampmanns  Forslag  findes  in  extenso 
tillige  med  Kortet  over  hele  Forslaget  til  Bebyggelsen. 

STADSINGENIØR  AMBT. 
ARCHITEKT  KAMPMANN. 


PLAN  AF  ET  PARTI  AF 
BEBYGGELSESUDKASTET. 

indvinde  et  Torv,  —  »en  Methode,  der  navnlig  er  fremkommet  ved  daarlig 
Efterligning  af  Pariserforbilleder  uden  at  raade  over  de  mange  prægtige 
Bygninger,  som  Paris  frembød«.  En  saadan  Anordning  kan  maaske  se 
tiltalende  ud  paa  Papiret;  i  Virkeligheden  vil  den  jo  kun  kunne  overses 
i  Fugleperspektiv,  men  derimod  »med  sine  mange,  lange,  retlinede  Gader 
tilvejebringe  et  saadant  Udtryk  af  Kjedsommelighed  og  Ensformighed,  at 
man  ikke  med  Glæde  søger  sig  Boliger  i  en  saadan  Bydel  og  kun  tyer 
derhen,  naar  ingen  andre 
Boliger  kunne  faaes«.  Den¬ 
ne  Kjedsommelighed  vil 
naturligvis  yderligere  blive 
forstærket,  naar  Husene 
blive  saa  flade  og  glatte  og 
lige  høje,  som  de  desværre 
i  Reglen  ere  ved  den  mo¬ 
derne  Byggemaade.  Og 
samtidigt  med  Planen  maa 
»selvfølgelig  ogsaa  Terrai- 
nets  Højdeforhold  og  Be¬ 
liggenhed  stadigt  paaagtes, 
ikke  alene  med  Blikket 
rettet  paa  Muligheden  af 
Gjennemførelse  af  Sporfor¬ 
bindelser  o.  desl.  eller  paa 
Indskrænkning  af  det  for 
Vejanlægene  fornødnejord- 
arbejde,  og  paa  Vandafled¬ 
ningen  ,  men  ogsaa  med 
aabent  Øje  for  at  udnytte 
de  Muligheder,  der  maatte 
foreligge  med  Hensyn  til  pladsen  h  set  fra  px. 

at  værne  om  smukke  Ud¬ 
sigter,  skabe  Recreationssteder,  Beplantninger,  Parkanlæg  o.  lign.  Foran¬ 
staltninger,  der  tilsammen  bidrage  til,  at  Befolkningen  kan  befinde  sig  vel. 
De  Fleste  tage  jo  ved  Valget  af  en  Bolig  Hensyn  til  alle  disse  Ting,  og 
selv  om  de  betinge  visse  Udgifter  og  Ofre  af  Grundareal,  er  det  et  stort 
Spørgsmaal,  om  ikke  saadanne  Ofre  i  Virkeligheden  lønne  sig  gjennem 
vedkommende  Bydels  derved  forøgede  Tillokkelse.« 

Forf.  have  tillige  skitseret  et  enkelt  Parti  af  Bebyggelsesudkastet  med 
offentlige  Bygninger  for  at  anskueliggjøre,  hvorledes  disse  passende  kunne 

anbringes  ved  de  aabne  Pladser,  »ikke  saaledes,  som  det  desværre  saa  ofte 
sker  (særligt  med  de  nyere  Kirker),  at  man  lægger  saadanne  Bygninger 
frit  ud  midt  paa  en  Plads  eller  midt  i  en  Færdselslinie  (paa  Præsenter- 


AVENUEN  SET  FRA  P2. 


PLADSEN  H  SET  FRA  P3. 


bakke)  med  stort  aabent  Rum  udenom,  men  derimod  langt  hellere  saa- 
ledes,  at  de  komme  til  at  indramme  Pladserne,  der  da  ligesom  i  gamle 
Byer  kunne  blive  Byernes  Stadsestuer«. 

Planen  er  vedtaget  af  Aarhus  Byraad,  og  der  staar  nu  kun  Et  tilbage 
at  haabe:  at  den  virkelig  vil  blive  fulgt,  og  det  ikke  alene  i  dens  Helhed, 
men  ogsaa  i  Enkelthederne,  saa  at  man  f.  Eks.  ikke  af  Tilbøjelighed  til 
øjeblikkelig  Fordel  udparcellerer  de  Byggegrunde  til  privat  og  tilfældig 
Benyttelse,  som  bør  bevares  til  mere  monumentale  Formaal.  Men  et 
Byraad,  der  har  grebet  Sagen  an  i  Tide  paa  en  saa  smuk  og  mønster¬ 
værdig  Maade,  vil  vel  ogsaa  sætte  sin  Stolthed  i  at  gjennemføre  den  og 
stadigt  konferere  med  dens  Forfattere,  af  hvilke  den  ene,  Architekt  Kamp- 
mann,  jo  altid  er  nærværende  i  den  By,  hvor  han  allerede  har  sat  sig  et 
saa  skjønt  Minde  som  den  nye,  dejlige  Toldkammerbygning. 


TORVET  B  SET  FRA  P4. 


Kjøbenliavn  har  nu  ogsaa  paa  en  Gang  faaet  Noget  at  tænke  paa  af 
samme  Slags,  eller-  rettere  sagt:  burde  tænke  paa  det.  Det  er  det  af  Hr. 
Holten-Nielsen  fremsatte  Forslag  om  at  sikre  sig  mod,  at  det  Areal,  som 
Militæretaten  nu  benytter  som  »Kastel«,  naar  engang  denne  Brugsret 
bortfalder,  prisgives  til  almindeligt  Byggeri.  Et  Parkanlæg  paa  dette  Sted 
med  Udsigt  over  Kastelsgraven  og  Øresund,  med  hele  det  kuperede  Ter¬ 
min,  hvor  Naturskjønhederne  straks  ere  til  Stede,  med  den  Plads,  der 
kunde  afgives  til  Sport,  Promenader,  passende  Bygninger  og  Etablisse¬ 
menter,  og  med  sin  Tilførsel  til  Hovedstaden  af  frisk  Luft  fra  Søen,  vilde 
være  en  saadan  Vinding  for  hele  Byen,  at  man  skulde  søge  vidt  for  at 
finde  noget  Tilsvarende.  At  udlægge  Kastellet  til  almindelig  Beboelse 
vilde  være  en  Vandalisme  uden  Mage.  Det  kan  selvfølgeligt  ikke  overses, 
at  Planens  Realisation  vil  støde  paa  mange  Vanskeligheder,  særligt  vel 


45  - 


økonomiske.  Men  hvis  vor  Hovedstad  vil  vedblive  at  udvide  sig  som  i 
de  sidste  Aar,  og  der  er  jo  dem,  som  mene,  at  vi  ville  naa  Millionen  i 
Midten  af  næste  Aarhundrede  (incl.  Hellerup,  Frederiksberg,  Utterslev  osv.), 
da  maa  det  synes  at  være  saa  magtpaaliggende  for  os  som  Storstad  at 
have  en  saadan  Trumf  paa  Haanden,  at  ingen  Hindring  er  stor  nok  til 
at  forpurre  den.  Her  er  endelig  en  stor  Tanke  at  føre  ud  i  Livet  og  et 
Blik  ud  i  Fremtiden,  som  desværre  ikke  er  dagligdags  hos  os.  Kjøben- 
havn  har  haft  de  herligste  Betingelser  for  at  blive  en  smukt  anlagt  By; 
men  først  i  de  sidste  Par  Decennier  har  der  været  fornuftig  Hensyntagen 
til  at  udnytte  dem;  og  desværre!  en  alt  for  spidsborgerlig  og  kneben 
Aand  hersker  endnu  i  saare  Meget.  Med  Sorg  tænker  man  paa,  hvad  der 
kunde  være  blevet  af  Partierne  om  vore  Søer  i  Sammenligning  med  den 
Bedrøvelighed,  der  findes.  Med  Skamfølelse  maa  man  betragte  Pladsen 
omkring  Frihedsstøtten,  der  er  saa  smukt  paatænkt  og  saa  frygteligt  for- 
fusket.  Med  Ærgrelse  ser  man  et  Anlæg  som  Gammelholmskvarteret 
med  de  kjedelige  Carréer,  som  Aarhus-Projektet  netop  tager  Afstand  fra, 
og  med  de  triste  Gader  lagte  saaledes,  at  ikke  en  eneste  af  dem  har 
Frelserskirke  paa  Christianshavn  som  Point-de-vue,  —  Noget,  som  der  i 
og  for  sig  ikke  hører  stor  Genialitet  til  at  hitte  paa.  Og  med  den  største 
Forlegenhed  begynder  man  allerede  at  se  sig  om,  hvergang  en  ny  monu¬ 
mental  Bygning  skal  opføres;  de  gode  Pladser  har  Magistraten  med  en 
ganske  særlig  smaatskaaren  Opfattelse  udleveret  for  den  øjeblikkelige 
Vinding.  Vi  glæde  os  endnu  over  Langelinie  og  fremhæve  med  Stolthed 
dens  Skjønhed  som  lige  saa  stor  som  Rivieraen  og  Golfen  ved  Napoli. 
Ja,  Naturen  har  gjort  sit  Bedste;  og  de  ledende  Mænd  ved  Frihavns- 
anlæget  fortjene  al  mulig  Ære  for  deres  Skjønhedssans  og  Omtanke. 
Men  Burmeister  &  Wains  Fabrikker!  Gjøre  de  ikke  al  mulig  Skade  for 
Synet?  Man  skal  egentligt  langt  ud  ad  »Linien«  for  at  have  dem  i 
Ryggen. 

Den  Bekostning,  der  anvendes  paa  at  forskjønne  en  By,  bærer  de 
bedste  Renter  af  Verden.  Dels  i  Form  af  Velvære  for  dem,  der  bo  i  den, 
dels  direkte  ved  de  Penge,  der  strømme  ind  ved  Tilrejsende.  Det  gaar 
med  det,  ligesom  naar  Byer  anvende  Meget  paa  Musæer  og  Samlinger. 
Det  koster  i  Øjeblikket  en  stor  Driftskapital;  men  Udbyttet  ved  den 
større  baade  aandelige  og  materielle  Omsætning  holder  Trit  dermed. 

Smaa  Byer  have  mange  Fordele  fremfor  store;  de  lære  af  de  andres 
Fejl.  Vi  ønske  Aarhus  til  Lykke  med  sit  nye  Projekt.  Og  vi  haabe,  at 
Kjøbenhavn  i  Tide  vil  tage  vare  paa  sit  eget  Tarv. 

/.... 

GLASMALERI. 


Ved  vor  allertidligste  Skoleundervisning  har  vi  faaet  slaaet  fast,  at 
Kunsten  at  lave  Glas  er  af  lige  saa  gammel  Dato,  som  man  over¬ 
hovedet  kan  paavise  menneskelig  Civilisation.  Der  findes  saaledes  i  British 
Museum  et  lille  Løvehoved  af  farvet  Glas,  paa  hvilket  Hieroglypher  for¬ 
tælle,  at  det  er  blevet  til  Aar  3064  før  Kristus.  Ægypterne  benyttede, 
som  bekjendt,  Glasset  paa  mange 
Maader,  mest  dog  til  Smykker 
og  Luksussager,  først  Romerne 
fandt  paa  at  anvende  det  smukke, 
gennemskinnelige  Stof  til  Vin- 
duesaabninger,  og  ved  Kristen¬ 
dommens  Indførelse  blev  denne 
Benyttelse  af  Glasset  mere  al¬ 
mindelig. 

Fra  det  11  —  14  Aarhun- 
drede,  da  talløse  Kirkebygninger 
opførtes  i  Evropa,  havde  enhver 
Kunstart  en  vid  Mark  at  arbejde 
sig  frem  paa,  og  her  udviklede 
sig  ogsaa  Glasmaleriet  til  en 
Fuldkommenhed,  som  gjorde  det 
til  et  uundværligt  og  karakteri¬ 
stisk  Led  af  Middelalderens  Byg¬ 
ningskunst. 

Frankrig  og  England  gik 
dengang  i  Spidsen,  og  særlig  i 
Frankrig  findes  endnu  rige  Eks¬ 
empler  paa  Glasmaleriets  ejen¬ 
dommelige,  fængslende  Kunst. 

Man  ser  saaledes  Kathedralen  i 
Chartres  med  ikke  mindre  end 
143  Vinduer,  som  indeholde  1300 
forskellige  Emner  med  over  3000 
Figurer. 

I  andre  Byer,  som  Rheims, 

Bourges,  Tours  o.  s.  v.,  findes 
endnu  prægtige  Prøver  paa  Glas¬ 
maleri,  og  der  skal  —  hvad  der  vindue  i  snedslev  kikke.  c.  n.  overgaard. 

jo  i  første  Øjeblik  lyder  fabelagtigt  i  danske  Øren  —  i  det  16.  Aarhundrede 
have  været  i  Frankrig  ikke  mindre  end  30,000  Kirker,  1500  Abbedier, 
18,500  Kapeller  og  2800  Priorier,  som  alle  vare  forsynede  med  Vinduer 
af  farvet  Glas. 

Ved  Siden  heraf  har  Danmark  jo  Intet  at  opvise,  og  det  lidet,  som 
hist  og  her  findes  af  gammelt  Glasmaleri,  er  i  hvert  Tilfælde  ikke  af 
dansk  Oprindelse. 


KARTON  TIL  GLASMALERI.  C.  N.  OVERGAARD. 

Det  er  derfor  værd  at  paaagte,  at  denne  Sag  i  vor  Tid  er  tagen  op, 
og  at  dygtige  og  energiske  Kunstnere  og  Haandværkere  nu  arbejde  Haand 
i  Haand  for  i  de  dekorative  Rums  Udsmykning  at  skabe  dette  vigtige 
Led,  som  man  tidligere  enten  helt  forsømte  eller  uden  Betænkning  søgte 
Udlandets  Bistand  til. 

En  Mand,  som  særlig  har  viet  sine  Kræfter  for  denne  Opgave,  er 
Maleren  C.  N.  Overgaard.  Som  kunstnerisk  Medarbejder  af  Firmaet 
Bernh.  Schrøder,  Nielsen  &  Hansen  har  han  medvirket  ved  en  stor  Del  af 
vore  betydeligste  Nybygningers  indre  Dekoration.  Han  kom  saaledes  bl.  A. 
ogsaa  til  som  Prøve  at  udføre  et  mindre  malet  Vindue  til  Jesus-Kirken  i 


Valby,  og  sikkert  har  han  ved  denne  Lejlighed  set,  hvilket  stort  Virkefelt, 
der  her  laa  for  en  energisk  Kunstner.  Senere  kom  han  til  at  udarbejde 
Skitser  og  Kartons  til  forskjellige  andre 
Vinduer,  saaledes  det  store  Midtvindue  i 
Helligaandskirken  (Himlens  Port),  Vinduet 
over  Indgangen  til  Frederikskirken,  samt 
nogle  Vinduer  til  Privathuse.  Alle  disse 
bleve  udførte  af  Glarmester  Aug.  Duvier, 
der  ligeledes  har  indlagt  sig  stor  Fortjeneste 
paa  dette  Omraade. 

Overgaard  indsaa  imidlertid  snart,  at 
for  at  faa  de  rette  Resultater  frem,  var  det 
nødvendigt,  at  Kunstneren  ikke  alene  teg¬ 
nede  Kartonerne,  men  tillige  skaffede  sig 
nøje  Kjendskab  til  Farverne  og  deres  Bræn¬ 
ding.  Med  Flid  og  Udholdenhed  gav  han 
sig  derfor  til  at  studere  Glasmaleriets  Teknik, 
saavel  i  Theori  som  i  Praksis ;  Atelieret  fik 
Karakter  af  Laboratorium,  og  Forsøgsovnen 
flammede  muntert  og  beredte  afvekslende 
Overraskelser  eller  Skuffelser;  sikkert  og 
energisk  arbejdede  han  sig  frem,  og  som 
det  første  betydelige  Resultat  blev  i  den 
danske  Afdeling  paa  Malmøudstillingen  i 
1896  udstillet  det  Side  47  angivne  Glas¬ 
maleri,  forestillende  Kristi  Daab.  Vinduet, 
som  er  c.  5  Al.  højt,  var  af  Kammerherre 
Barner  bestilt  til  Snedslev  Kirke. 

Hermed  slog  Overgaard  sig  imidlertid 
ikke  til  Ro ;  ved  flittigt  Studium  af  gamle 
Glasmalerier  i  engelske  og  franske  Kirker 
bestræbte  han  sig  for  at  komme  de  Mangler 
tillivs ,  som  han  følte  der  endnu  maatte 
overvindes,  og  ved  de  senere  Arbejder,  som 
ere  udgaaede  fra  hans  Haand,  spores  ogsaa 
i  Farver  og  Karakter  en  Sikkerhed,  som 
viser,  at  der  bagved  ligger  et  grundigt 
Kjendskab  til  Glasmaleriets  Teknik. 


I  Set.  Petn  Kirkes  Kor  findes  saaledes 

KARTON  TIL  C.  N.  OVERGAARD. 

to  Vinduer  ca.  9  Alen  høje,  forestillende  glasmaleri. 

»Peters  Fornægtelse«  og  »Kristus  og  Synderinden«;  disse,  som  ere  skænkede 
Kirken  af  d’Hrr.  Grosserer  Stilling  og  Fabrikant  Klenow,  ere  tegnede, 
malede  og  brændte  af  Overgaard  og  ere  i  Tegning  og  Farvevirkning  ud¬ 
førte  med  stor  Dygtighed.  Den  afbildede  Kvindefigur  er  et  Brudstykke 
efter  Kartonen  til  sidstnævnte  Vindue. 

I  Set.  Mikkels  Kirke  i  Slagelse  er  i  disse  Dage  opsat  det  første  af  5 
store  Vinduer,  som  Overgaard  har  under  Arbejde;  de  3  største  af  disse, 
som  ere  ca.  14  Alen  høje,  have  til  Motiver:  Palmesøndag,  Langfredag  og 
Paaskedag,  fi  emstillede  som  Kristi  Indtog  i  Jerusalem,  Kristi  Korsfæstelse 
og  Kristi  Opstandelse.  Vi  bringe  omstaaende  en  Afbildning  af  Johannes- 
figuren,  som  hører  til  det  nu  opsatte  Vindue  »Korsfæstelsen«. 

Endnu  har  Overgaard  betydelige  Arbejder  af  lignende  Art  igang;  vi 
skal  her  kun  nævne  et  Par  Vinduer  til  Frue  Kirke  i  Svendborg  samt 
Skitser  til  fire  store  Vinduer  til  Koret  i  Vejle  Kirke  m.  m.  En  Stab  af 
dygtige  Medarbejdere  paa  dette  Omraade  har  han  samlet  om  sig  i  de 
unge  Kunstnere  J.  P.  Petersen,  Kraul,  Fugl,  Hammann  m.  fh,  ligesom 
ogsaa  Glarmester  Engstrøm  med  stor  Omhu  og  Dygtighed  har  udført 
sin  ikke  ringe  Del  af  Glasmaleriernes  Fremstilling,  ved  Samlingen  og  Bly¬ 
indfatningen  af  de  utallige  Stykker,  hvoraf  disse  Vinduer  bestaar. 

A— . 


FORSKJELLIGT. 

Architekt  C.  Aug.  Wunholdt  har  meddelt  os,  at  han,  efter  i  10  Aar  at 
have  virket  som  Architekt  i  Viborg,  nu  har  fundet  Forholdene  for  snraa  derovre 
og  har  forlagt  sin  Virksomhed  til  Kjøbenhavn.  —  Herr  Wiinholdt  har  i  det  for¬ 
løbne  Tidsrum  opført  12  nye  Kirker  paa  forskjellige  Steder  i  Jylland,  foruden 
nogle  Sygehuse,  tekniske  Skoler  og  Privathuse  samt  Landbrugsbygninger. 

¥ 

Kjøbenhavns  Dampkorkvarefabrik  har  i  disse  Dage  solgt  den  Fabrikken  til¬ 
hørende  Ejendom,  Blegdamsvej  Nr.  56,  til  Østerbros  Maskinsnedkeri,  d’Hrr.  Fr. 
Jørgensen  &  Co.,  Nordre  Frihavnsvej  13.  Efter  endt  Ombygning  og  Udvidelse 
af  de  paa  Grunden  værende  Fabriksbygninger  vil  d’Hrr.  Fr.  Jørgensen  &  Co. 
henflytte  deres  Virksomhed  til  de  nye  Lokaliteter.  Byggearbejdet  vil  blive  paa¬ 
begyndt  snarest,  saaledes  at  alt  kan  være  færdigt  til  Indflytning  i  Begyndelsen 
af  førstkommende  April.  Architekt  Rosen  er  ledende  Architekt  og  Tømrer¬ 
arbejdet  skal  udføres  af  Tømrermester  Arp,  Murerarbejdet  af  Murmester  Carl 
ScHIØTZ. 

¥ 

Foreningen  har  faaet  tilsendt  et  Eksemplar  af  Kataloget  over  en  stor  Ud¬ 
stilling  af  architektoniske  Tegninger,  som  blev  afholdt  ifjor  i  Boston.  The  Boston 
architectural  Club,  som  foranstaltede  Udstillingen,  har  udstyret  dette  Katalog  med 

megen  Smag;  det  danner  et  helt  lille  Værk  over  moderne  Architektur,  inde¬ 
holdende  et  betydeligt  Antal  fint  udførte  Gjengivelser  af  de  udstillede  Arbejder. 
Henved  ioo  Udstillere  havde  givet  Møde  med  325  Numre. 


BOPÆLSFORANDRING. 


Tømrermester  F.  Hinrichsens  Kontor  er  flyttet  til  Vesterbrogade  2  A,  3. 
Architekt  Julius  Smith  —  Kochsvej  26. 

—  C.  Aug.  Wiinholdt  —  St.  Hansgade  2,  2. 

* 

Ærede  Abonnenter  og  Medlemmer  bedes  meddele  Flytninger  snarest  mulig  til  Bladets 
Ekspedition:  Industriforeningsbygningen,  V.,  da  man  i  modsat  Fald  ikke  kan  paatage  sig 
Ansvaret  for,  at  dette  bliver  rigtigt  distribueret. 


FORENINGSMEDDELELSER. 


Den  aarlige  Generalforsamling  afholdtes  under  livlig 
Tilslutning  Fredagen  den  26.  Novbr.  Kl.  8.  Til  Dirigent 
valgtes  Architekt  Lev y. 

Efter  at  Formanden  havde  aflagt  Beretning  om  Virk¬ 
somheden  i  det  forløbne  Aar  og  Kassereren  givet  Oplys¬ 
ninger  om  Regnskabet  - —  fremlagdes  Forslag  til  Ændringer 
af  enkelte  Paragrafer  i  Lovene,  som  vedtoges,  dog  blev 
Medlemsbidraget  for  udenbys  Medlemmer  forhøjet  til  12  Kroner  i  Stedet  for 
som  foreslaaet  til  10  Kr. 

Bestyrelsens  Forslag  om  at  foretage  nogle  Forandringer  ved  Reglerne  for 
Konkurrenceudskrivning  blev  taget  tilbage,  da  der  var  mest  Stemning  for  at 
beholde  de  ældre. 

Til  Bestyrelsesmedlemmer  gjenvalgtes  Boliger  og  Ingemann  og  i  Stedet  for 
Nyrop  og  V.  Koch,  der  ikke  vilde  gjenvælges,  valgtes  Warming  og  Magdahl 
Nielsen. 

Som  udenbys  Bestyrelsesmedlemmer  valgtes  Glahn  i  Nykjøbing  p.  F.  og 
Kyhnell  i  Aarhus.  Til  Suppleanter  valgtes  Fr.  Koch  og  Thonning  og  til  Revisorer 
Thuren  og  Ph.  Smidth. 

Formanden  fremlagde  derpaa  et  Forslag,  efter  hvilket  Bestyrelsen  blev  be¬ 
myndiget  til  at  optage  3  foreslaaede  Architekter,  d’Hrr.  Arntzen,  O.  Schmidt  og 
Th.  Sørensen,  som  Medlemmer  af  Foreningen ;  dette  vedtoges.  Endvidere  foreslog 
Formanden,  at  Foreningen  »Sociélé  des  architectes  diplomes  par  le  gouvernement «  i 
Paris,  som  fornylig  havde  optaget  Akademisk  Architektforenings  Formand  som  Med¬ 
lem,  ligeledes  ved  sin  Formand  blev  optaget  i  vor  Forening.  Generalforsamlingen 
sluttede  sig  hertil. 

¥ 

Ved  Bestyrelsesmødet  den  6.  December  valgtes  til  Formand  Alb.  Jensen, 
til  Viceformand  Ingemann ,  til  Kasserer  Botiger  og  til  Sekretær  Aljr.  Thomsen. 

FORTEGNELSE 

over  Firmaer,  som  i  det  forløbne  Kvartal  liar  annonceret  i  Tidsskriftet. 

Annonceafdelingen  redigeres  af  Hr.  Maler  T.  7T  Lundbye  (Ahornsgade  i),  som  tillige  liar  udført  Tegning  til  en  stor 

Del  af  de  forskjellige  Annonceclichées. 


Asfalt  og  Asfaltarbejder. 

Evers  &  Co,  Frederiksliolms  Kanal  6 
Larsen,  Hans  &  Jørgen,  Griffenfeldtsgade  37 
Prior  &  Guldmann,  Vestergade  26 
Schøller  &  Rotlie,  Aaboulevard  1 

Badeapparater. 

Kjølstad,  Victor,  Niels  Hemmingsensgade  6 

Møller,  L  M,  Ny  Adelgade  4 

Timm,  Brdr.  J  &  O,  Vesterbrogade  44 

Bogbind. 

Anker  Kyster,  Sværtegade  3. 

Bygningsartikler,  forskjellige.  Cement  osv. 

Evers  &  Co,  Frederiksliolms  Kanal  6 
Prior,  Axel,  Bredgade  33 

Dampskorstene,  runde. 

Jensen,  Emanuel,  &  H  Schumacher,  Aaboulevard  14 

Dørlukkere. 

Nørliolm,  N,  &  Søn,  Skindergadc  42 

Elektriske  Anlæg,  Elevatorer,  Materiel  m.  m, 

Jiirgensen,  C  P,  mek.  Etabi.,  Møliegade  26 
«Titan»,  Akties.,  Tagensvej  32  og  Vesterbrogade  1 
Tvcrmocs  &  Abrahamson,  Gotliersgade  13 

Fajanceovne. 

Kabler,  Carl  F,  Jernbanegade  5 

Gas=  og  Vandmestre  m.  m. 

Flyge,  H  B,  St  Annæplads  10 
Harboe,  Kr  Noe,  H  C  Andersensgade  5 
Strømann,  C  &  G,  Raadmandsgade  15 
Thomsen,  Carl,  Griffenfeldtsgade  6 
Timm,  Brdr  J  &  O,  Vesterbrogade  44 

Gummitætningslister. 

Mogensen.  Alex  W,  Dr  Tværgade  14 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 

Hansen,  Jens,  Kattesundet  2 

Hein,  Hj,  &  Møller  Holst,  Admiralgade  24. 

Ludvigsen  &  Hermann,  Nørrebrogade  39 
Maardt,  J  G,  &  Co,  Vestre  Boulevard  10 
Scbouboe,  N  C,  Willemoesgade  11 
Smidtli,  F  L,  &  Co,  Vestergade  29 
»Titan«,  Akties.,  Vesterbrogade  1 
Vang,  Andr,  Hellerup 
»Vølund«,  Aktieselskab,  Blegdamsvej  32 

Klosetter. 

Kjølstad,  Victor,  Niels  Hemmingsensgade  6 
Møller,  L  M,  Ny  Adelgade  4 
Søller,  Knabrostræde  12 

Laase,  amerikanske. 

Hanson,  John  R,  Østergade  18 

Linoleum. 

Magasin  du  Nord,  Kjøbenhavn  K 

Malere. 

Hansen,  Theodor,  St  Kongensgade  50 
Hansen,  Thomas,  St  Kongensgade  25 
Mandix,  H,  Tordenskjoldsgade  13 
Petersen  &  Andersen,  Gotliersgade  2 

Metalstøbere. 

Rasmussen,  Laur,  Bredgade  28  og  Raadmandsgade  16 

Mo  nierarbejder. 

Jensen,  Emanuel,  &  H  Schumacher,  Aaboulevard  14 
Schøller  &  Rotlie,  Aaboulevard  1 


Møbler. 

Hansen,  C  B,  Etabi.,  Holmens  Kanal  4 
Jensen,  Severin  &  Andreas,  Kongens  Nytorv  21 
Miiller,  Georg  &  Co,  Tordenskjoldsgade  7 
Plum,  Chr  &  Vald,  Bredgade  23 
Poulsen,  Joh  F,  Læderstræde  20 
Schæfer,  C,  St  Kongensgade  85 

Opvarmning  og  Ventilationsanlæg. 

Monies  &  Andersen,  Raadhusstræde  4 
Rechs  Opvarmnings-Comp,  Gotliersgade  135 
Strømann,  C  &  G,  Raadmandsgade  13 

Orgel=Harmoniums,  Pianoer  m.  m. 

Petersen  &  Steenstrup,  Axelhus  2  D 
Petersen,  Flerin  N,  &  Søn,  Bredgade  23 

Saltsyre,  Gibs,  Vandglas. 

Hansen,  Villi,  &  Co,  Nørrebrogade  30 

Smedearbejde. 

Doberck,  F  W,  &  Søn,  St  Strandstræde  18 
Schæbel,  Ferd,  Mikkelbryggersgade  6 

Staal=  og  Jernbjælker,  Plader  m.  m. 

Berendsen,  Sophus,  Aktiessiskab,  GI  Torv  24 
Jensens,  Jørgen,  Eftllg,  Vestergade  16 
Møller,  J  F  Lcmvigh-,  Kultorvet  1 1 
Ralir,  Chr  C,  &  Co,  Vestergade  30 

Stenhuggerier,  Marmorarbejder  m.  m. 

Ankerske  Marmorforretning,  Frihavn  31 
Faxe-Limliamn  Kalkbrud,  St  Annæplads  26 
Larsen,  FI  &  J,  Griffenfeldtsgade  37 
Nielsen,  E,  Nørrebrogade  44 
Scheller,  Carl,  Nørrebrogade  32 

Stiger. 

Schmidt,  S,  Landemærket  3 

Stukarbejder. 

Bcrg,  Hans  Chr,  Gotliersgade  91 
lvlingsey  &  Levin,  Sølvgade  5 

Tagpap  m.  m. 

Evers  &  Co,  Fredet iksliolms  Kanal  6 
Prior,  Axel,  Bredgade  33 

T  apeter. 

Kriiger,  C,  Skindcrgade  3 1 

Teglværker,  Teglværksanlæg  m.  m. 

Teglværker,  De  forenede,  Vestergade  33 
Maardt,  J  G,  &  Co,  Vestre  Boulevaid  10 
Smidtli,  F  L,  &  Co,  Vestergade  29 
Vang,  Andr,  Hellerup. 

Tegneartikler. 

Aamodt,  Axel  E,  Kongens  Nytorv  18 
Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 
Rom,  N  C,  Vesterbrogade. 

Træ  og  Trævarer. 

Ebert,  Hermann,  Aktieselskab,  Amagerbrogade  18 
Trækompagniet,  Frihavnen 

Vandklosetter. 

Ludvigsen  &  Hermann,  Nørrebrogade  39 
Møller,  L  M,  Ny  Adclgade  4 

Værktøj. 

Ibsen,  Peter,  Kronprinsensgade  3 
Rom,  C  T,  &  Co,  Axelhus  2  B 

01. 

GI  Carlsberg 


1VI EDDELELSER  FRA  AKADEMISK  ARCH1TEKTFOREN1NG  udkommer  den  iste  og  15de  i  hver 
Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr;  Akademisk  Architektforening,  Industriforeningsbygning  V. 

Udgiver;  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Aveitissementprisen  er  20  Øre 
pr.  Linie  a  2  Tom.  bred,  eller  1  Kr. 
pr.  Kv.=Tom. 

Annoncer  kan  indsendes  under 
Adresse :  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikkc-Med- 
lemmcr  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 


Korrespondance ,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningsbgn.,  Kjø¬ 
benhavn  V. 

MEDDELELSER  FRA 
AKADEMISK  ARCHI 
TEKT  FORENING  *  * 


KJØBENHAVN 

DEN  I.  JANUAR  1 899 

s  $  s  N£  7  $  *  * 


RINGSTED  BØRS. 


Denne  for  en  Provinsby  ret  store  Bygning  er  opført  i  Ringsted  i 
Aarene  1897 — 1898  af  et  Konsortium,  bestaaende  af  Particulier 
Mortensen,  Sagfører  Niels  Svendsen  og  Murmester  Julius  Johansen, 
ved  Architekt  Eugen  Jørgensen  af  Kjøbenhavn.  Den  er  beliggende  paa 
Hjørnet  af  Byens  store  Torv  og  Søgade,  hvilken  sidste  har  en  stærk 
Skraaning  nedad  fra  Hjørnet,  circa  5 1/2  Alen  paa  90  Alen,  og  optager  et 

RINGSTED  BØRS.  ARCHITEKT 

EUGEN  JØRGENSEN. 


bebygget  Areal  paa  circa  2235  □  Alen.  Facaden  er  opført  ai  røde  Mur¬ 
sten  som  blankt  Murværk  med  rig  Anvendelse  af  cementstøbt  Arbejde 
til  Vinduespiller,  Baand,  Gavlafdækning,  Hovedgesims,  Dørindfatning  i 
Gavlen  o.  1.,  samt  af  Kridt  f.  Ex.  til  den  store  Trekant  øverst  i  Gavlen, 
hvor  Ringsted  Bys  Vaaben  har  sin  Plads,  omgivet  af  Ornamenter,  mo¬ 
delleret  og  udskaaret  af  Billedhugger  Nielsen  af  Kjøbenhavn.  Paa  Hjørnet 
er  anbragt  en  Karnap  med  Spir,  dækket  med  Skiferskæl;  midt  paa  Facaden 

mod  Søgade  er  ligeledes  en  Karnap;  begge  have  de  Vinduer  i  Blysprosse- 
Indfatning.  Gavlen  er  35  Alen  høj.  Bygningen  indeholder  foruden  Bou- 


RINGSTED  BØRS.  ARCHITEKT 

EUGEN  JØRGENSEN. 

tikker  og  herskabelige  Beboelseslejligheder  store  og  rummelige  Lokaler 
for  »Ringsted  Bank«  paa  iste  Sal,  til  hvilke  en  Trappe  med  et  Løb  paa 

5  Alens  Bredde  og  Mosaik-Trin  fører  op,  endvidere  Restaurationslokaler  i 
Stuen  mod  Søgade  med  tilhørende  Hotelværelser  i  de  øvrige  Etager  samt 
en  Række  større  og  mindre  Værelser  til  Brug  for  en  lokal  Forening. 
Endelig  findes  der  i  Stueetagen  og  paa  iste  Sal  i  Fløjen  mod  Søgade  to 
store  Sale,  izjd/2  Al.  brede  og  23  Al.  lange,  som  kunne  benyttes  i  For¬ 
bindelse  med  Restaurationen  som  Auktionslokaler,  Dansesale  o.  1.  —  Byg¬ 
ningen  er  opført  —  med  vidtstrakt  Anvendelse  af  Jærnbjælker  og  Monier 


RINGSTED  BØRS.  ARCHITEKT 

EUGEN  JØRGENSEN. 

som  Etageadskillelse,  t.  Ex.  over  hele  Kælderen,  over  og*[under  Bank¬ 
lokalerne  osv.  —  af  Byens  Haandværkere,  hvoriblandt  her  kun  skal  nævnes 
Murmester  Julius  Johansen,  Tømmermester  Hansen  og  Skiferdækker 
Meyer.  Der  er  indlagt  Varmeapparat  i  hele  Bygningen  ved  Ingeniør 
Evald  Fenger  af  Kjøbenhavn,  samt  elektrisk  Lys  overalt  med  særegen 
Tilvirkning  for  Bygningen  selv  ved  Ingeniørerne  Kirsciiner  &  Cohn, 
ligeledes  af  Kjøbenhavn. 


»HJEM  FOR  GAMLE  KVINDER«. 


Den  20.  Maj  1898  nedlagdes  Grundstenen  til  denne  Bygning,  der  faar 
sin  Plads  paa  Lindevangsvej  paa  Frederiksberg.  Foreningen  til  Værn 
for  enligtstillede  Kvinder,  hvis  Forstanderinde  er  Stiftsdame  Frk.  R.  Barner, 
har  indsamlet  Midlerne,  for  hvilke  Bygningen  opføres.  Architekt  Emil 
Jørgensen  har  udarbejdet  Tegningerne  og  forestaar  tillige  Ledelsen  af 

Arbejderne  ved  Opførelsen.  Bygningen  indeholder  ialt  24  Lejligheder, 
hver  paa  2  Værelser  med  Køkken,  desuden  findes  i  Kælderen  Portner¬ 
lejlighed,  Varmeværk,  Baderum  samt  Pigeværelse.  I  Stueetagen  er  Sam¬ 
lingsværelse  med  Verande  samt  Bolig  for  Inspektricen. 


HJEM  FOR  ARCHITEKT 

GAMLE  KVINDER.  EMIL  JØRGENSEN. 

Hele  Fagaden  bliver  pudset,  Sokkelen  udføres  af  Granit,  Sokkel- 
baandene  af  Kalksten,  Altanen  af  Savonniére  og  Sandsten.  De  trekantede 
Prydelser  over  Vinduerne  udføres  af  Mursten.  Taget  dækkes  med 
glaserede  Tagsten. 

Murmester  Vilh.  Køhler  er  Hovedentreprenør  ved  Arbejdet,  som 
skal  være  fuldendt  til  April  1899. 


DEN  BINDESBØLLSKE  SKOLE. 


Fra  »en  Kunstven«,  der  øjensynligt  med  Inter¬ 
esse  har  læst  vor  Artikel  om  Bindesbøll,  har  Red. 
modtaget  nedenstaaende  lille  Spøg,  som  vi  ikke  vil 
undlade  at  fremføre: 


I  Artiklen  om  Thorvald  Bindesbøll  i  »Meddelel¬ 
serne«  Nr.  4  paastaas  det,  at  der  ikke  er  Spire  i 
hans  Produktion  til  nogen  nævneværdig  »Skole«. 
Hvad  mener  man  da  om  hosstaaende  Indbydelse  til 
en  Stiftelsesfest  i  » Foreningen  af  3.  December «,  dette 
unge  og  energiske  Samfund  af  Architekt-Frø  paa 
Kunstakademiet,  tegnet  af  en  af  dem?-  Mig  fore¬ 
kommer  det,  Hr.  Redaktør,  at  Bindesbølls  Ornamenter 
her  med  Held  ere  anvendte  i  gastronomisk  Sauce. 


C§>  C0>  Cj) 

Ikke  ogsaa? 


En  Kunstven. 


© 


RUNDETAARNS  FLYTNING.*) 


Vi  have  modtaget  følgende: 

Til  Redaktionen  af  » Meddelelser  fra  Akademisk  Arkitektforening«. 

Foranlediget  af  det  nyligt  fremkomne  nye  Projekt  til  Rundetaarns  Flytning 
skal  jeg  tillade  mig  at  rette  en  Tak  til  Hr.  Architekt  Rosen  for  den  stiltiende 
Anerkjendelse,  der  deri  vises  mit  Forslag,  idet  der  dels  tages  Hensyn  til  Van¬ 
skeligheden  ved  at  erhverve  Nr.  52  til  Nedrivning,  dels  gjøres  Brug  af  den 
foreslaaede  partielle  Nedrivning  af  første  Fag. 

Den  væsentligste  Fordel,  der  opnaas  ved  dette  Projekt,  er  efter  min  Mening 
den,  at  Hovedindgangen  architektonisk  sét  kommer  til  at  ligge  bedre,  og  at  der 
tilvejebringes  en  Forhal. 

Af  praktiske  Grunde  er  det  dog  tvivlsomt,  om  det  er  heldigt  at  have 
Hovedindgangen  her,  da  den  store  Mængde  Vogne,  der  samles  her  ved  Bryl¬ 
lupper  og  Begravelser  etc.,  vil  faa  vanskeligt  ved  at  manøvrere  ud  mod  den 
stærkt  trafikerede  Kjøbmagergade,  ligesom  ogsaa  den  uundgaaelige  Tilstrømning 
af  Mennesker  ved  saadanne  Lejligheder  vil  være  meget  generende  for  Færdselen. 
Imidlertid  er  der  naturligvis  den  Udvej,  at  man  ogsaa,  ligesom  ved  mit  Forslag, 
kan  have  en  Hovedindgang  fra  Landemærket. 

At  Kjøbmagergade  efter  det  nye  Projekt  kun  bliver  17  Alen  bred,  til  Trods 
for,  at  Taarnet  flyttes  længere  end  efter  mit  Forslag,  anser  jeg  for  uheldigt,  idet 
17  Alen  er  for  lidt,  og  det  vilde  dog  være  for  galt,  om  man  baade  skulde 
flytte  Taarnet  og  nedrive  Regensen.  En  Tilbagerykning  af  Taarnet  til  22  Alens 


*)  Denne  Artikel  fremkommer  først  nu,  da  Pladsen  ikke  tillod  os  at  bringe  den  frem 
i  forrige  Numer.  Red. 

Gadebredde  mener  jeg  maa  have  en  Udvidelse  af  Kjøbmagergade  til  Følge  paa 
samme  Side  som  Nr.  52. 

løvrigt  undgaar  Architekt  Rosen  ikke  ved  dette  Forslag  at  komme  i  Kon¬ 
flikt  med  Byggeloven,  idet  Afstanden  c.  14  Alen  mellem  Taarnet  og  Nr.  52  er 
for  lille,  og  det  maa  endvidere  siges,  at  Ejendommen  lider  ved  at  faa  et  Taarn 
af  saa  store  Dimensioner  anbragt  i  saa  kort  Afstand  fra  Facaden. 

For  at  forebygge  Misforstaaelser  vil  jeg  til  Slut  kun  bemærke,  at  det  ikke 
maa  opfattes  som  værende  min  Tanke  at  søge  at  fratage  Fflr.  Rosen  noget  af 
den  Ære,  der  tilkommer  ham,  ligesom  jeg  ogsaa  fuldtud  billiger,  at  saafremt 
Sagen  nogensinde  skulde  blive  til  Virkelighed,  da  bør  han  som  den,  der  har 
bragt  den  frem,  ogsaa  være  selvskreven  til  at  udføre  den. 

Kjøbenhavn,  den  7.  Decbr.  1898.  Ærbødigst 

S.  V.  Marstrand. 


FORSKELLIGT. 

I  November  Maaned  blev  i  Wien  den  nye  Bygning  indviet,  som  » Ver- 
einigung  bildender  Kunstler  Oesterreichs «  har  ladet  opføre.  Bygningen,  som  er  den 
unge  Architekt  Olbrichs  Værk,  var  kun  6  Maaneder  under  Opførelse,  og  allerede 
dette  var  Genstand  for  meget  forskelligartet  Bedømmelse,  men  efter  Fuld¬ 
endelsen  stod  dog  Meningerne  endnu  mere  delte  med  Hensyn  til  Bygnings¬ 
værkets  kunstneriske  Værd.  Kun  i  et  Punkt  er  man  ganske  enig,  nemlig  i  at 
rose  den  tekniske  og  dekorative  Udstyrelse  af  de  indre  Rum,  idet  disse  som 
Udstillingslokaler  for  Malerier  staa  som  mønsterværdige  Forbilleder. 

Det  Ydre  af  den  i  blændende  hvid  Farve  lysende  Bygning  er  holdt  i  en 
Art  assyrisk-ægyptisk  Stil.  Den  brede  Forside  er  i  Midten  brudt  af  en  høj, 
smal  Indgangsnische,  der  naar  helt  op  til  den  smalle  Gesims  og  overskærer 
denne.  Det  flade  Tag  er  kronet  af  en  flad,  firkantet  Opbygning,  mellem  hvis 
Hjørnepyloner  hæver  sig  en  ejendommelig  gylden  Kuppel ;  denne,  der  er  dannet 
som  Laurbærtræets  runde  Krone,  bestaar  af  3000  store  Smedejerns  Blade  og 
700  mægtige  Laurbær  og  hvælver  sig  som  en  let  og  gennemsigtig  Afslutning 
paa  den  massive  Underbygning.  Over  Indgangen  lyser  med  store  Guldbogstaver 
Indskriften:  »Der  Zeit  iltre  Kunst,  der  Kunst  iltre  Freiheit «,  og  til  Venstre  for 
Indgangen  læses  paa  Muren:  » Ver  saerum «,  henholdsvis  Wiener-Secessionisternes 
Valgsprog  og  Titlen  paa  deres  rigt  illustrerede  Kamporgan. 

Indgangsdøren  er  af  grønt  farvet  Træ  og  smykket  med  drevet  Kobberbeslag, 
der  er  formet  som  en  stor  Blomst,  hvis  fine  Støvdragere  danne  Dørens  gyldne 
Gitter.  Den  firkantede  Forhal,  som  fører  til  Udstillingssalene,  er  saavel  som 
disse  selvfølgelig  indtil  den  mindste  Enkelthed  udstyret  og  dekoreret  i  seces- 
sionistisk  Stil. 

¥ 

I  Paris  er  i  forrige  Maaned  den  nye  Opera  Comique  bleven  aabnet.  Byg¬ 
ningen  er  opført  paa  samme  Sted,  hvor  den  tidligere  Opera  Comique  stod,  der 
nedbrændte  i  1887,  ved  hvilken  Lejlighed  som  bekjendt  en  stor  Mængde  Men¬ 
nesker  tilsatte  Livet.  Den  nye  Bygning,  der  blev  paabegyndt  i  1893,  er  udført 
efter  Tegninger  af  Architekten  Louis  Bernier  og  er  kun  lidt  større  end  den  tid- 

ligere.  Forsiden,  som  vender  mod  Place  Boieldieu,  er  3 1  Meter  bred  og  ud¬ 
mærker  sig  ikke  ved  noget  særligt  karakteristisk  Ydre.  De  tre  Indgangsdøre 
forneden  og  de  tre  Buer  med  Loggiaen  foroven,  som  findes  paa  Hundreder  af 
andre  Theaterbygninger,  er  ogsaa  den  dominerende  Del  i  denne  Facade.  Planen 
fremviser  særdeles  smukke  og  praktiske  Vestibule-  og  Trappeanlæg.  Tilskuer¬ 
pladsen  rummer  1500  Personer,  og  Scenen  er  17  m.  50  X  17  m.  95.  Som  man 
altsaa  vil  se,  er  det  efter  parisiske  Forhold  ikke  noget  stort  Theater;  men  det 
indskrænkede  Grundareal  har  ikke  tilladt  mere.  Indvendigt  er  Theatrets  Trapper, 
Foyer  og  andre  Rum  rigt  smykkede  med  dekorative  Væg-  og  Loftsmalerier  af 
moderne  Kunstnere. 

¥ 

I  forrige  Uge  afsluttedes  i  Sverrig  Konkurrencen  angaaende  Forslag  til  en 
terrasseformet  Opgang  til  Taarnet  » Kårnan «  i  Helsingborg.  I  Bedømmelses¬ 
udvalget  sad  bl.  A.  Herr  Professor  J.  G.  Clason  og  Architekt  Carl  Møller  fra 
Stockholm.  Første  Præmie,  1500  Kr.,  tildeltes  Architekt  G.  Arméen;  anden 
Præmie,  1000  Kr.,  Maleren  R.  Haglund,  og  tredie  Præmie,  750  Kr.,  Architekt 
G.  Hermansen.  Desuden  indkøbtes  for  500  Kr.  et  af  Architekt  A.  Hillerstrom 
udarbejdet  Forslag.  Det  er  Hensigten  med  dette  Terrasseanlæg  foran  »Kårnan« 
at  skaffe  Byens  Torv  en  smukkere  Baggrund  end  den  nuværende  Stenaas 
frembyder,  og  tillige  at  berede  Byens  Indbyggere  en  lettere  Adgang  til  den 
prægtige  Udsigt  over  Øresund,  end  de  tidligere  Forhold  afgav.  Architekt  Arméen 
har  løst  Opgaven  ved  at  anbringe  et  direkte  Trappeanlæg  fra  Torvet  op  mod 
Taarnet.  Paa  begge  Sider  af  denne  Opgang  indklædes  Bjergets  høje  Sider  med 
en  Mur,  som  med  Taarne  og  Udbygninger  minder  om  de  middelalderlige 
Fæstningsmure  og  slutter  sig  godt  til  selve  Kårnans  Karakter.  Hele  Anlæget, 
der  er  af  meget  betydelige  Dimensioner,  gør  et  stateligt  og  imponerende  Ind¬ 
tryk  og  vil  utvivlsomt  bidrage  til  at  fremhæve  den  interessante  gamle  Ruins 
ejendommelige  Skønhed. 

¥ 

Arbejderne  ved  Sctcré  Cænr  Kirken  paa  Montmartre  i  Paris  skride  langsomt 
men  sikkert  frem.  Af  Kuppelen,  som  skal  krones  med  et  mægtigt  Stenkors, 
er  de  to  Trediedele  nu  opført.  Herefter  fordres  3  Aar  til  Opførelsen  af  Cam- 
panilen  ved  den  ene  Side  af  Kirken  og  Sakristiet  ved  den  anden.  Desuden  skal 
bygges  et  Taarn  af  en  særlig  solid  Konstruktion  for  at  kunne  modtage  den  store 
Klokke  »La  Savoyarde«.  Kirken  blev  paabegyndt  i  1875  og  har  til  Dato  kostet 
24  Millioner  Francs,  og  der  vil  forinden  Fuldendelsen  endnu  mcdgaa  6  Millioner. 

¥ 

Société  centrale  des  architectes  francais  har  sat  sig  i  Spidsen  for  Opførelsen  af 
et  Monument  for  Charles  Garnier.  Der  er  i  den  Anledning  blevet  nedsat  en 
Komité,  og  man  har  besluttet  at  rejse  Monumentet  foran  en  af  Operaens 
Længdesider.  Det  er  overdraget  Architekt  M.  J.  L.  Pascal  at  give  Tegning 
til  Monumentet. 

¥ 

En  ny  Bygning  for  Velgørenhedsbasarer  opføres  for  Tiden  i  Paris.  xMed 
den  store  Basarbrand  for  Øje,  som  ifjor  krævede  saa  mange  Ofre,  bliver  denne 
Bygning  indrettet  saa  brandsikker,  som  man  med  Nutidens  Konstruktioner  og 

Hjælpemidler  er  istand  til.  Bygningen,  der  ligger  paa  en  Grund  i  Rue  Pierre- 
Charon,  opføres  paa  Bekostning  '  af  en  enkelt,  velgørende  Mand,  Grev  von 
Castellan,  som  har  overdraget  Architekten  Samson  Udførelsen.  Fladeindholdet 
er  ca.  1000  Kvadratmeter,  og  iflg.  » Construction  moderne «  kommer  Bygningen 
til  helt  at  bestaa  af  Sten  og  Jern  med  fuldstændig  Udelukkelse  af  Træ.  Facaden 
komponeres  i  byzantinsk  Stil  og  bliver  forsynet  med  brede  Vindues-  og  Dør- 
aabninger.  I  Midten  findes  en  gennemgaaende  Lysgaard,  som  foroven  krones 
af  3  Kupler  og  omgives  i  2  Etager  af  tre  Meter  brede  Gallerier.  Opførelsen 
skal  foregaa  saa  hurtigt,  at  Bygningen  kan  tages  i  Brug  i  Løbet  af  et  Aar. 

¥ 

Foreningen  af  3.  December  1832,  som  bestaar  af  Elever  paa  Kunstakademiet, 
har  i  disse  Dage  udsendt  et  nyt  Hefte  af  sine  Opmaalinger.  Heftet,  der  ligesom 
sine  Forgængere  indeholder  et  Par  Blade  med  Gjengivelser  af  Opmaalings- 
tegningerne,  omfatter  dennegang  foruden  et  Blad  med  et  stort  Antal  smukke 
Dørgreb  og  Skilte  af  Messing  tillige  en  af  Architekt  N.  C.  Christensen  udført 
Opmaaling  af  det  Eickstedtske  Kapel  i  Ringe  Kirke  paa  Fyen.  Kapellet,  som  er 
indrettet  i  selve  Kirketaarnet,  er  bygget  i  Slutningen  af  forrige  Aarhundrede  og 
er  med  sine  fire  joniske  Søjler,  sine  Buer  og  den  flade  Kuppelhvælving  et  fint 
og  smukt  lille  Rum,  der  for  Størstedelen  fremtræder  i  graa  og  hvid  Marmor. 
De  to  Væg-Sarkofager  formenes  at  være  udførte  af  Wiedewelt. 

Statsminister,  Overkammerherre  Hans  Henrik  v.  Eickstedt  lod  Kapellet  bygge 
over  sin  Søn,  der  døde  som  Kaptajn;  han  selv,  som  døde  1801,  og  hans  Hustru 
have  ligeledes  Plads  i  Kapellet. 

JOACHIM  SKOVGAARDS  UDKAST  TIL 
VIBORG  DOMKIRKES  DEKORATION. 


Da  Viborg  Domkirke  gjennemgik  sin  sidste  store  Restauration,  ved  hvilken 
største  Delen  af  Murene  og  alle  Hvælvingerne  opførtes  af  nyt,  blev  der 
givet-  disse  sidste  en  foreløbig  Dekoration,  som  udførtes  af  Maleren  F.  C.  Lund 
efter  Professor  Storcks  Udkast.  Paa  Grund  af  det  nye  Murværks  Fugtighed, 
er  der  nu  kun  lidet  tilbage  af  disse  Dekorationer.  Der  har  derfor  længe  været 
Tale  om  at  erstatte  disse  med  nye,  og  da  tillige  give  de  Dele  af  Kirkens  Vægge, 
som  ikke  ere  af  Granit,  en  gjennemført  figurlig  Udsmykning.  At  man  har 
ventet  indtil  nu  med  at  gjøre  Skridt  i  denne  Retning,  har  vel  ikke  alene  sin 


VÆGDEKORATION  JOACHIM  SKOVGAARD. 

Grund  i,  at  man  har  villet  afvente  Murværkets  fuldstændige  Udtørring,  men 
tillige  i  Vanskeligheden  ved  at  finde  en  Kunstner,  der  fuldtud  evnede  at  udføre 
dette  i  mere  end  en  Henseende  kæmpemæssige  Arbejde.  Naar  Kultusministeriet 
nu  har  stillet  Maleren  Joachim  Skovgaard  denne,  vel  den  største  monumentale 
Opgave,  der  nogensinde  er  givet  en  dansk  Maler,  da  har  det  sikkert  været  i 
Følelsen  af,  at  denne,  nu  fuldt  modne  Kunstner  ejer  Evner  og  Kræfter,  der  i  en 
ganske  særlig  Grad  gjør  ham  skikket  til  et  Arbejde  af  denne  Art. 

Trods  alle  de  Forventninger,  man  var  berettiget  til  at  nære,  er  den  Ud¬ 
stilling  i  Kunstforeningen,  som  viser  det  foreløbige  Resultat  af  hans  Arbejde,  dog 

bleven  til  en  Overraskelse  selv  for  dem,  der  elske  Skovgaards  Kunst  og  have 
fulgt  ham  i  hele  hans  Udvikling. 

Joachim  Skovgaard  hører  ikke  til  de  Kunstnere,  som  uden  Modsigelse  fange 
den  store  Mængdes  Interesse.  Baade  de  gode  og  de  mindre  gode  Egenskaber 
ved  hans  særegne  Kunst  bidrage  hertil.  Han  er  af  de  stille  i  Landet,  der  ikke 
trænge  sig  frem  eller  raabe  op  for  at  gjøre  sig  bemærket.  Hans  sjælden  rene 

Natur  gaar  uden  om  alt  Effektjageri  og  hader  bestikkende  Elegance.  Selv  hans 
Fejl  bunde  i  disse  hans  Fortrin;  han  vil  hellere  være  ubehjælpsom  end  zirlig 
banal,  hellere  sær  end  konventionel,  og  han  er  saaledes  af  Frygt  for  Scylla  ikke 
sjældent  falden  i  Carybdis.  Dette  maa  selv  de  fleste  af  hans  Beundrere  ind¬ 
rømme.  Dog,  Talen  om  hans  Fejl  lyder  sagte,  naar  man  har  faaet  Øjnene  op 
for  den  mandige  Stræben  efter  Sandhed  og  Ærlighed,  som  viser  sig  i  alle  hans 
Værker.  Aldrig  har  han  skelet  til  Publikum  eller  bejlet  til  Bifald,  og  ingensinde 


—  62  — 


har  Skallen  været  ham  mere  end  Kærnen.  Deraf  den  stilfærdige  og  ærlige 
Inderlighed,  som  er  hans  Kunsts  egentlige  Væsensmærke,  og  som  gjør  den  elsket 
af  saa  mange.  Det  er  ogsaa  dette,  der  gjør  den  saa  dansk,  herved  forstaaet,  at 
den  ejer  nogle  af  de  Egenskaber,  som  vi  Danske  bedre  end  noget  andet  Folk 
forstaa  at  skatte. 

At  vi  i  Dekorationsudkastene  gjenfinde  alle  de  nævnte  lyse  Sider  af  Joa¬ 
chim  Skovgaards  Geni,  er  ikke  mere  end  hvad  man  var  berettiget  til  at  vente, 

men  de  fremtræde  her  i  mere  end  almindelig  Fylde,  og  saa  lykkeligt  har  han 
frembragt  dette  Værk,  at  de  Skyggesider,  som  man  maatte  frygte  for  at  finde, 
ere  overraskende  faa  og  lidet  fremtrædende.  De  udstillede  Tegninger  danne  en 
lang  Række,  tilsammen  en  hel  Bibelhistorie. 

I  Apsis  troner  Christus  som  Himmelkongen,  i  Regnbueglorien,  omgiven  af 
de  Helliges  hvide  Skarer,  Vandbække  udspringe  fra  Tronens  Fod  og  sno  sig 
mellem  grønne  Høje,  i  Baggrunden  morgenbelyste  Skyer.  Paa  Chorets  Side¬ 


vægge  tilvenstre:  Kvinderne  gaa  til  Graven,  Christi  Opstandelse,  Mødet  med  Maria 
Magdalena  efter  Opstandelsen,  Christus  fører  de  Udløste  fra  Dødsriget  til  Paradis, 
og  til  højre:  Christi  Himmelfart.  Kompositionen  til  venstre  er  noget  urolig  i 
Linierne.  Paa  begge  Vægfladerne  danner  Christus  i  Mandelglorien  Midtpunktet. 
Hele  Chorets  Udsmykning  samler  sig  saaledes  om  Herren  over  de  Levende 
og  Døde. 

I  Korsarmene  finde  vi  paa  alle  Væggene  en  hel  Række  Billeder  af  Christi 

Gjerning  paa  Jorden.  Af  disse  lægger  man  især  Mærke  til  de  skjønne  Kom¬ 
positioner:  Christus  stiller  Stormen ,  Herren  renser  Templet,  Nadverens  Indstiftelse, 
Jesus  i  Gethsemane,  Herrens  Fristelse,  hvor  dog  Djævelen  er  bleven  en  underlig 
stiv  Dukke,  Christus  helbreder  en  Værkbrudden,  Korsfæstelsen  samt  Sædemanden  og 
den  store  Nadvere,  hvilke  sidste  dog  have  faaet  en  anden  og  mere  moderne 
Karakter  end  de  øvrige  Billeder.  I  Korsfæstelsen  beundrer  man  blandt  andet 
den  virkningsfulde  Maade,  hvorpaa  det  lille  Stykke  sorte  Himmel,  der  bagved 

Christusfigurens  øverste  Del  antyder  det  store  Mørke,  kontrasterer  mod  Billedets 
iøvrigt  lette  og  varme  Farver. 

Paa  Hvælvingerne  i  Choret  og  Korsarmene  og  paa  Midthvælvingen  mellem 
disse  sidste  er  malet  symmetrisk  anordnede  Kredse  af  Apostel-  og  Engleskikkelser, 
der  omgive  et  Symbol:  Jéhovas  Navn,  det  sande  Vintræ,  den  gode  Hyrde,  Duen. 
Navnlig  Midthvælvingen  og  Chorhvælvingens  Kompositioner  eje  en  fuldendt, 
stilfuld  architektonisk  Holdning;  de  enkelte  Figurer  have  en  fri  og  ædel  Højhed, 

—  65  - 


især  ere  de  fire  Evangelister  i  Midthvælvingens  Flige  med  Evangelistdyrenes 
brede  Vinger  som  Baggrund,  dejlige.  Farvevalget  er  her  som  overalt  sikkert 
og  fint.  Alle  Figurerne  i  Hvælvingerne  ere  malede  med  kraftige,  varme  Farver 
paa  mørk  blaa  eller  mørk  grøn  Bund,  i  Modsætning  til  Vægdekorationerne,  som 
næsten  helt  ere  holdte  i  lyse,  varme  Toner. 

Naar  man  fra  Choret  og  Transsepten  vender  sig  mod  Skibet,  kommer  man 
fra  det  nye  til  det  gamle  Testamente,  der  her  er  malet  i  en  stor  Mængde  Bil- 

leder,  dels  paa  Triforiebuernes  Spejl,  dels  paa  Sideskibenes  Vægge.  Blandt  de 
mange  fortræffelige  Fremstillinger,  der  dels  fylde  et  helt  Fag  af  Væggene,  dels 
paa  oldkristelig  og  middelalderlig  Vis  ere  stillede  umiddelbart  ved  Siden  af  hin¬ 
anden,  oftest  uden  adskillende  Indramning,  kan  som  særlig  vellykkede  nævnes : 
Ud  ja  gelsen  af  Paradis,  Evas  Skabelse,  Syndefaldet,  Cains  og  Abels  Offring,  Adam, 
der  giver  Dyrene  Navne,  og  Murerne,  der  arbejde  paa  Templets  Gjenopførelse.  Man 
længes  efter  at  se  alle  disse  Billeder  og  Grupper  udførte  paa  Stedet.  Et  enkelt 

gamle  Testamentes  Indledning  og  Forberedelse  til  Frelserens  Komme,  til  hans 
Fødsel  og  Liv  paa  Jorden,  hans  Død,  Opstandelse  og  Himmelfart  og  endelig 
hans  Sæde  hos  Faderens  højre  Haand  som  Herren  og  Dommeren  over  Levende 
og  Døde,  danne  de  en  storslaaet  Helhed,  som  søger  sin  Lige.  I  en  Fremstilling 
som  Skovgaards  maa  denne  gribende  Historie  nødvendigvis  virke  med  betagende 
Magt,  selv  paa  den,  der  ikke  betragter  den  med  den  1  roendes  Ærefrygt. 

Alene  Anordningen  og  Valget  af  Emner  maa  have  beredt  Kunstneren  be¬ 
tydelige  Vanskeligheder,  men  langt  større  maa  disse  dog  have  været  ved  Sam- 

Billede,  Evas  Skabelse,  der  er  malet  i  større  Maalestok,  giver  de  bedste  Løfter. 
Det  er  Hensigten  at  bibeholde  Professor  Storcks  smukke,  ornamentale  Dekora¬ 
tion,  der  paa  Midtskibets  flade  Loft  indrammer  de  af  F.  C.  Lund  udførte  Billeder: 
Maria  Bebudelse,  Maria  hos  Elisabeth,  Jesu  Fødsel,  Jesus  fremstilles  i  Templet,  Jesu 
Daab  og  desuden  alle  de  store  og  smaa  Profeter  samt  Moses  og  David. 

Det  er  ialt  over  hundrede  forskjellige  Fremstillinger,  der  her  ere  samlede 
i  den  gamle  Kirke.  Skridende  fremad  fra  Verdens  Skabelse,  gjennem  hele  det 


menstillingen,  Grupperingen  og  Tilvejebringelsen  af  den  architektoniske  Ligevægt, 
som  betinger  Helhedsvirkningen.  Der  hører  hertil  Egenskaber,  som  kun  meget 
faa  Malere  besidde,  og  det  vil  maaske  blive  Architekterne,  som  bedst  vil  kunne 
vurdere  den  overlegne  Maade,  hvorpaa  ogsaa  denne  Side  af  Opgaven  er  løst. 
Det  er  paa  meget  faa  Punkter,  at  der  ikke  er  holdt  stræng  Disciplin,  og  dog  er 
al  Stivhed  eller  pinlig  Symmetri  lykkeligt  undgaaet. 

Hvor  det  som  her  gjælder  at  dekorere  en  gammel,  i  en  bestemt  Stilart 
opført  Bygning,  er  det  naturligvis  af  megen  Vigtighed,  at  Dekorationens  Stil 
passer  til  Bygningens.  Det  er  en  Selvfølge,  at  det  ikke  gaar  an  at  male  paa 
en  Mur  paa  samme  Maade  som  paa  et  Staffelibilledes  Lærred,  med  naturalistisk 
gjennemførte  Figurer.  En  Stil,  en  Begrændsning,  der  slutter  sig  til  og  under¬ 
støtter  den  architektoniske  Virkning,  til  hvis  Opnaaelse  netop  Tugt  og  Stil 
spiller  saa  stor  en  Rolle,  er  nødvendig.  Om  Stilen  derimod,  i  en  Dekoration, 
der  fra  nyt  af  og  i  vor  Tid  udføres  paa  en  gammel  Bygnings  Mure,  bør  være 
i  den  Grad  historisk  korrekt,  at  Maalet  bliver  at  male,  saa  det  kommer  til  at 
se  ud,  som  om  den  var  gjort  af  en  Maler,  der  var  samtidig  med  Bygningen, 
turde  være  i  høj  Grad  tvivlsomt.  Det  lader  sig  jo  nok  gjøre  ved  flittigt  og 
kjærligt  Studium  at  naa  saa  megen  Forstaaelse  af  en  svunden  Tids  Tænke-  og 
Udtryksmaade,  dens  Tale-  og  Kunstformer,  at  man  kan  imitere  dem  saa  nogen¬ 
lunde,  og  hvor  det  gjælder  en  Restaurering  af  e.t  delvis  ødelagt  gammelt  Kunst¬ 
værk,  er  der  neppe  nogen  anden  Vej  at  gaa,  selv  om  man  maa  gjøre  sig  det 
klart,  at  Maalet  kun  lader  sig  naa  tilnærmelsesvis.  Vi  Architekter  kjende  alle 
denne  Stiltvang  fra  Bygningskunsten,  som  i  saa  lang  Tid  troede  sig  forpligtet 
til,  ogsaa  ved  nye  Bygninger,  at  holde  sig  strengt  til  en  given  historisk  Stilart, 
og  vi  ved,  hvor  ubekvem  og  hæmmende  for  alle  frie  Bevægelser  en  saadan 
Spændetrøje  er.  Trods  de  hæderligste  Bestræbelser  naaede  man  dog  aldrig  op 
til  end  sige  ud  over  Forbillederne.  Men,  er  det  vanskeligt  at  komponere  i  en 
architektonisk  Stilart,  da  bliver  det  endnu  betænkeligere,  naar  en  Maler  vil  gjøre 
Forsøg  paa,  uden  Forbehold  at  anvende  en  svunden  Tids  Figurstil.  Og  gaar 
man  til  den  oldkristelige  og  den  ældre  Middelalders  Malerkunst,  hvis  Naivetet 
og  Trohjertethed  giver  den  dens  mest  betagende  Ynde,  da  bliver  Vanskeligheden 
overvældende.  Vi  finde  os  jo  gjerne  i  denne  gamle  Kunsts  Ubehjælpsomheder 
og  fortegnede  Gjengivelser  af  Menneskelegemet,  ja  der  kan  endogsaa  i  disse 
Ufuldkommenheder  ligge  en  egen  Charme,  og  man  vilde  ikke  undvære  dem, 
fordi  de  ere  en  stilfuld  Forstærkelse  af  Udtrykket  for  barnlig  Enfold.  Men  jeg 
tror  neppe,  det  er  noget  Nutidsmenneske  givet  at  kunne  skrue  sig  tilbage  til 
et  Standpunkt,  hvor  hele  vor  Tids  Viden  og  Erkjendelse  er  forsvunden  af  hans 
Bevidsthed  og  kun  enfoldig  Tro  og  barnlig  Naivetet  er  bleven  tilbage.  Vil  man 
altsaa  i  vore  Dage  være  naiv,  da  kan  det  kun  ske  gjennem  en  Reflexion,  som 
paa  Forhaand  har  vidsket  Støvet  af  Sommerfuglevingerne,  saa  kun  de  nøgne 
Ribber  blive  tilbage.  Vi  ere  saa  ude  i  Affektationen,  og  det  i  en  af  dens  ube¬ 
hageligste  Former,  og  det  gaar  som  Kaalund  siger: 

»Og  er  man  itu,  men  fiffig  og  fin 
vil  gjælde  for  en  ægte  Crernoneserviolin, 
man  mærker  dog  fra  Kvinten  og  til  Bassen, 
at  der  er  noget  broddent  ved  Kassen.« 

Noget  helt  andet  end  en  direkte  Efterligning  er  det  selvfølgeligt,  naar  man 
lader  sig  paavirke  og  befrugte  af  Fortidens  Kunst  og  tildels  benytter  dens  Form¬ 
sprog,  fordi  man  gjennem  dette  bedst  kan  faa  udtrykt,  hvad  man  selv  har  at 
sige.  At  ville  bygge  op  fra  bar  Bund,  uden  Tilknytning  til  Fortiden,  vilde  sikkert 
være  den  sletteste  af  alle  Fremgangsmaader. 

Jeg  tænker  mig,  at  Skovgaard  efter  at  have  modtaget  Opgaven  har  anstillet 
Betragtninger  om  disse  Principspørgsmaal  og  er  kommen  til  det  Resultat,  at  det 
gjaldt  for  ham  om  at  sætte  sig  saa  nøje  som  muligt  ind  i  Bygningens  og  Byg¬ 
ningsstilens  Karakter,  at  studere  og  se  paa  Stedet  saa  meget  som  muligt  af  old- 
kristelig  og  middelalderlig  Dekorationskunst  —  Mosaiker  og  Malerier  —  og  saa 
paa  Grundlag  af  de  bibelske  Beretninger  og  af  disse  Studier  —  gjennemtrængt 
af  de  gamle  Værkers  Aand,  men  frigjort  for,  hvad  der  kun  var  Tidens  Maner  — 
har  givet  sig  ilag  med  Kompositionen,  uden  pinlig  Frygt  for  at  være  alt  for 
selvstændig.  Resultatet  er  i  hvert  Fald  bleven,  at  vi  have  faaet  et  fuldt  ud 
Skovgaardsk  Arbejde,  med  alle  hans  Fortrin  og  heller  ikke  helt  uden  hans  Fejl, 
gjennemtrængt  af  de  gamle  Tiders  Aand  og  Tro  og  fuldt  ud  det  skjønne  Rum 
værdigt;  et  Arbejde,  som,  naar  det  engang  bliver  fuldført,  hvad  der  forhaabentlig 
ikke  maa  vare  for  længe,  vil  staa  som  et  nationalt  Mindesmærke,  som  et  Vid¬ 
nesbyrd  om,  at  der  endnu,  trods  alt,  hvad  man  kan  sige  vor  Tid  paa,  er  Mænd 
iblandt  os,  som  evne  at  udføre  et  virkeligt  Storværk. 


V.  Koel. 


GLASMALERIET, 
DETS  VÆSEN  OG  KARAKTER. 
Af 

Aug.  Duvier. 


en  i  »Meddelelser  fra  Akademisk  Architektforening«s  Numer  af  15.  Decbr. 


1898  indeholdte  Artikel  med  Overskrift  »Glasmaleri«  har  givet  mig  en 
kær  Anledning  til  at  fremkomme  med  en  Fremstilling  af  Resultaterne  af  mit 
ti-aarige  Arbejde  og  Studie  af  Glasmaleriet,  saameget  mere  som  jeg  med  Glæde 
sér,  at  der  i  denne  Artikel  er  udtalt  en  Anerkendelse  af  mit  Arbejde  for  denne 
Sag  herhjemme,  og  at  Fir.  Overgaard  ved  at  udføre  Skitser  og  Kartons  for  mig 
senere  af  Interesse  har  paataget  sig  saadanne  Arbejder  paa  egen  Haand. 

Naar  jeg  ovenfor  siger  Resultater,  da  maa  dette  ikke  forstaas  som  en 
Omtale  af  de  hos  mig  udførte  Arbejder,  men  som  den  Opfattelse,  jeg  er 
kommen  til  med  Hensyn  til  Glasmaleriets  Teknik,  Væsen  og  Karakter,  hvor 
dette  udelukkende  tænkes  anvendt  til  Udsmykning  af  Vinduer  eller  Dørpartier; 
Forsiring  af  Drikkeglas  eller  lignende  Arbejder  af  keramisk  Art  henhøre  ikke 
under  denne  Artikel.  Det  er  jo  en  bekendt  Sag,  at  Glasmaleriet  i  sin  første 
Oprindelse  har  været  af  en  meget  vilkaarlig  og  ufuldkommen  Karakter,  men 
det  er  gaaet  her  som  med  saa  meget  andet,  at  de  største  Kunstværker  have 
udviklet  sig  paa  et  meget  mangesfuldt  Grundlag. 

Oprindelig  har  de  farvede  Glasvinduer  nærmest  beroet  paa  rene  Tilfældig¬ 
heder;  man  har  maattet  sammensætte  dem  i  en  Art  Mosaik,  fordi  det  ikke  har 

været  muligt  at  fremstille  Glasset  undtagen  i  mindre  Stykker,  og  Fremstillingen  af 
Glasset  har,  fordi  der  ikke  har  været  fulgt  en  aldeles  bestemt  Fremgangsmaade, 
givet  til  Resultat,  at  Glassene  have  antaget  forskellig  Farve.  Efter  at  man  i 
Begyndelsen  har  samlet  de  forskellige  Stykker  i  vilkaarlig  Form  og  Forhold,  har 
denne  Sammenstilling  senere  udviklet  sig  til  at  antage  mere  dekorative  og  sym¬ 
metriske  Former,  og  i  Aarhundreders  Løb  naaet  de  store  kunstneriske  Resul¬ 
tater,  som  de  mangfoldige  Arbejder  i  Syd-  og  Mellemevropa  bære  Vidne  om. 
I  et  Skrift  fra  det  1 1 .  Aarhundrede  foreligger  der  Angivelse  af  Glasmaleriets 
Teknik,  som  gik  ud  paa  at  udsøge  Glas  i  de  forskellige  Farver  og  derefter  at 
indbrænde  de  paa  disse  med  sort  Farve  malede  Schatteringer  og  ved  Blyindfat¬ 
ning  som  Konturer  at  fremstille  de  ønskede  Glasmalerier.  Studerer  man  nu  de 
berømteste  saavel  gamle  som  nyere  Glasmalerier  nøje,  vil  man  næsten  overalt 
finde  denne  Theori  anvendt;  jeg  henviser  herhjemme  til  Chorvinduerne  i  Hellig- 
aandskirken  (de  3  Sidevinduer  udførte  i  Miinchen,  det  mellemste  over  Alteret 
hos  mig),  Vinduerne  i  Jesuskirken,  udførte  i  Miinchen,  og  Vinduerne  i  engelsk 
Kirke,  udførte  i  England.  Man  vil  her  overalt  se,  at  disse  Glasmalerier  ere 
udførte  i  mussivisk  indfattede  farvede  Glasstykker  og  kun  paamalet  og  indbrændt 
den  sorte  eller  ,graa  Farve  og  den  fuldstændig  transparente  gule  Farve  (»Sølv«). 
Kun  ved  Vaaben  og  ganske  enkelte  Steder,  hvor  en  Deling  af  Glasset  ved  Hjælp 
af  Bly  er  umulig,  hjælper  man  sig  nødtvungen  med  at  indbrænde  en  anden 
Farve.  Denne  Teknik  udviklede  sig  i  det  12.— 14.  Aarhundrede  med  sin  ro- 
mansk-gothiske  Stil  til  sin  største  Højde,  hvorimod  det  16.  Aarhundrede  med 
sin  kirkelige  Renaissance,  og  dermed  følgende  mindre  Vinduesaabninger,  var 
Glasmaleriet  mere  ugunstigt;  og  Naadestødet  fik  denne  Kunst  med  Barok-  og 
Rococcostilen  og  de  samtidige  Forbedringer  ved  Fabrikationen  af  klarere  Glas  i 
større  Dimensioner. 

I  England  synes  Glasmaleriet  at  have  holdt  sig  længst.  Men  da  Benyttelsen 
af  større  Glas,  paa  hvilke  man  indbrændte  Maleriet  med  forskellige  Mineralfarver, 
kostede  store  Forarbejder  til  chemiske  Forsøg  i  Laboratoriet,  og  viste  sig  at  være 
en  forfejlet  Brug  af  Farverne  til  Glassets  Fabrikation ,  samt  foranledigede,  at  disse 
Arbejder  mere  og  mere  tabte  deres  kunstneriske  Værdi  ved  den  idelige  Stræben 
efter  at  efterligne  Værker  af  berømte  Kunstneres  Oliemalerier,  medens  de  sam¬ 
tidig  manglede  den  tidligere  transparente  Virkning,  kom  Glasmaleriet  næsten 
fuldstændigt  i  Forfald. 

Først  i  Begyndelsen  af  dette  Aarhundrede  optoges  Glasmaleriet  paany,  og 
der  viste  sig  da  en  Lyst  til  at  eksperimentere  med  Fremstilling  af  Kabinets¬ 
maleri:  Udførelse  af  Billeder  indbrændte  med  mange  Farver  paa  en  Glasplade, 
hvilket  ogsaa  naaede  en  beundringsværdig  dygtig  Udførelse.  Efterhaanden  viste 
det  sig  dog,  at  disse  Arbejder  ikke  kunde  slaa  igennem  paa  Grund  af  deres 
fuldstændige  Mangel  paa  Glasmaleriets  Glød  og  Karakter*),  og  man  er  da  helt 
gaaet  over  til  den  Teknik,  som  de  gamle  Mestere  anvendte. 

Spørger  man  nu  om  Grunden  til,  at  man  stadig  gaar  tilbage  til  det  gamle, 
da  ligger  den  meget  nær: 


*)  I  de  allerseneste  Aar  ere  saadanne  bievne  efterlignede  ved  farvetrykte  transparente 
Billeder,  som  opklæbes  paa  Glas  og  hyppigt  ses  hos  Porcellains-  og  Galanterihandlere. 

1.  Man  kan  efter  den  Højde  af  Fuldkommenhed,  som  flere  Glashytter  staa 
paa,  erholde  Glas  i  »Antik-«  eller  »Kathedralglas«  og  forøvrigt  mange  andre 
Sorter  med  fuldkommen  saa  smuk  Glød  og  Farvevirkning,  som  der  findes  i  de 
gamle  Glasmalerier,  og  i  uendelig  mange  Afskygninger. 

2.  Det  er  ikke  muligt  ved  paamalede  Farver  tilnærmelsesvis  at  opnaa  den 
Farveglød,  som  i  det  farvede  Hytteglas,  da  Farven  selv  i  heldigste  Tilfælde  dog 
besidder  nogen  Dækkraft. 

Skal  jeg  altsaa  kort  sammenfatte  mine  Anskuelser,  da  bliver  mit  første,  at 
» arbejde  med  Lyset«,  behandle  dette  ved  at  anbringe  de  farvede  Glas  i  smag¬ 
fuld  Farvesammenstilling  og  derfor  altid  at  holde  Glassenes  oprindelige  Farve  som 
Grundfarverne,  altsaa  at  danne  sin  Palet  af  farvede  Glas ,  men  ikke  af 
Glasfarver. 

Dernæst  ved  Hjælp  af  sorte  eller  graa  Dækfarver  at  udelukke  Lyset ,  hvor 
man  ønsker  at  fremstille  Ornamenter,  Folder  eller  Schattering. 

Og  for  at  give  Glasmaleriet  Karakter ,  da  at  benytte  Blylinierne  som 
Konturer  (mussivisk  Glasmosaik),  hvor  dette  paa  nogen  Maade  er  muligt. 

At  Glasmaleriet  vil  kunne  tage  et  endnu  større  Opsving,  ifald  d’Herrer 
Architekter  og  Malere  ville  tage  det  under  Armen,  ved  selv  at  udføre  Tegninger 
til  saadanne,  er  jeg  overbevist  om.  Dette  Arbejde  vil  maaske  nok  være  van¬ 
skeligt,  men  dog  langtfra  saa  vanskeligt  som  taknemmeligt.  Men  bort  med 
Laboratorieforsøg;  disse  kunne  i  og  for  sig  være  meget  interessante  som  et 
eksperimentalt  Liebhaveri,  men  dette  vildleder  kun  og  fordyrer  selve  Arbejdet. 
Man  bør  ikke  paamale  et  farvet  Glas  en  anden  Farve,  men  man  maa  under¬ 
ordne  sig  Materialet,  noget  d’Hrr.  Architekter  til  daglig  paa  saa  mange  Maader 
ere  underkastede.  Dekorationsmaleren  og  Maleren  i  Olie  og  Akvarel  blander 
sine  Farver,  som  han  vil,  men  i  Glasmaleriet  bliver  denne  Fristelse  for  stor,  og 
dette  bereder  ofte  overraskende  Skuffelser;  nej,  skab  Glasmaleriet  ved  Glassenes 
Larveglød  som  Grundfarve ,  Konturerne  ved  Blylinierne,  Ornament  og  Schattering  ved 
Hjælp  af  dækkende  Farver ,  og  den  fuldstændig  transparente  gule  Farve  som  Lys,  paa¬ 
malede  i  forskellig  Styrke  og  indbrændte,  —  og  der  vil  kunne  opnaas  Resul¬ 
tater,  som  staa  paa  Højde  med,  hvad  der  tidligere  er  udført. 

Jeg  slutter  derfor  med  at  udtale  som  min  Anskuelse,  at  i)  Glas  maleriets 
Væsen  er  Lyset,  og  2)  Karakteren  opnaas  ved  de  blyindfattede  Kon¬ 
turer,  og  jeg  er  overbevist  om,  at  Enhver,  som  i  Udlandet  gør  Glasmaleriet 
til  sit  Studium,  eller  som  kender  de  interessante  og  instruktive  Samlinger  i 
Nationalmusæet  i  Miinchcn  eller  Germanisches  Musæum  i  Niimberg,  vil  give 
mig  Medhold.  _ 


FORSKELLIGT. 

De  fleste  større  Lande  agte  ved  Pariser-Udstillingen  1900  at  opføre  særlige 
Pavilloner.  Tyskland  bygger  saalcdes  en  Pavillon  i  tysk  Renaissance,  forsynet 
med  en  stor  Hal  og  en  aaben  Arkade.  Den  engelske  Pavillon  bliver  en  Re¬ 
produktion  af  Kingston  House,  som  skal  være  en  særlig  Type  paa  gamle  engelske 
Hjem.  Den  ægyptiske  Afdeling  vil  omfatte  2500  Kvadrat-Meter  og  blive  delt  i 
tre  særskilte  Bygninger.  Den  ene  af  disse  bliver  en  Kopi  efter  et  gammelt 
ægyptisk  Tempel,  den  anden  vil  forestille  en  arabisk  Basar  og  den  tredie  et 

Theater  i  gammel  ægyptisk  Stil.  Ungarn  tænker  paa  at  udstille  et  Kompleks 
omfattende  en  gammel  Bygning,  en  Del  af  et  Kapel,  et  Klokketaarn  m.  m. 
Finland  opfører  en  Pavillon  i  national  Karakter,  og  Italien  møder  med  to  Byg¬ 
ninger,  hvoraf  den  ene  bliver  opført  i  en  Blanding  af  venetiansk,  byzantinsk  og 
maurisk  Architektur. 


EN  PROTEST. 

Vi  have  modtaget  Følgende: 

I  Anledning  af,  at  »Arkitekten«  for  30te  Dccbr.  1898,  uden  at  have  ind¬ 
hentet  min  Tilladelse,  har  afbildet  det  af  mig  for  Hr.  Snedkermester  Kinch 
udarbejdede  Forslag  til  Bebyggelsen  af  Karréen  ved  Østbanegaarden,  nedlægger 
jeg  herved  Protest  mod  denne  ukollegiale  Fremgangsmaade  og  frabeder  mig  for 
Fremtiden  Gengivelse  i  »Arkitekten«  af  noget  af  mig  udført  Arbejde  eller  Projekt. 

V.  Koch. 

Red.  giver  saa  meget  hellere  Plads  for  ovenstaaende  Protest  fra  Architekt 
V.  Koch,  som  vi  længe  har  undret  os  over,  at  »Arkitekten«,  uden  at  indhente 
Tilladelse  fra  de  vedkommende  Architekter,  kopierer  Bygninger,  endogsaa  førend 
de  ere  fuldførte,  og  reproducerer  dem,  ofte  i  ret  uheldige  Gengivelser.  Maaske 
»Arkitekten«  har  den  juridiske  Ret  paa  sin  Side,  naar  Talen  er  om  Bygninger, 
der  ere  helt  færdige,  men  ganske  sikkert  begaar  den  et  fuldstændigt  Lovbrud, 
naar  den,  som  i  ovenstaaende  Tilfælde,  uden  videre  tilegner  sig  et  Projekt,  der 
er  den  aldeles  uvedkommende.  Red. 


FORENINGSMEDDELELSER. 

Foreningen  afholder  Møde  i  Industriforeningens  Bygning 

Fredagen  den  20.  Januar. 

Kl.  8  Smørrebrødsbord, 

derefter  Foredrag  af  Architekt  Eugen  Jørgensen  om 
» Architektstandens  Udvikling «,  hvorpaa  eventuelt  Diskussion. 

(Paa  Mødet  fremlægges  Indbydelse  til  Deltagelse  i  en 
festlig  Sammenkomst  med  Damer  den  iste  Februar.) 

¥ 

I  Vejviseren  for  1899  er  bemærket  følgende  Fejl: 

D’Hrr.  Architekter  H.  Harpøth,  Ole  Suhrsgade  j,  og  Magdal  Nielsen,  Lassøe- 
gade  6,  er  ikke  optaget  i  Navneregistret.  Ved  Hr.  Architekt  Mørk-Hansens  Navn 
i  nævnte  Register  skal  tilføjes  Stjernen. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
d'A  Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr :  Akademisk  Architektforening,  Industriforeningsbygning  V. 

Udgiver;  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Aveitissementprisen  er  20  Øre 
pr.  Linie  å  2  Tom.  bred,  eller  1  Kr. 
pr.  Kv.-Tom. 

Annoncer  kan  indsendes  under 
Adresse :  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikke-Med- 
lemmer  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 


Korrespondance ,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningsbgn.,  Kjø- 
benhavn  V. 

MEDDELELSER  FRA 
AKADEMISK  ARCHI 
TEKT  FORENING  ** 


KJ  0  BEN  HAVN 

DEN  I.  FEBRUAR  1899 

$  $  *  Ni  9  $  $  % 


SCT.  PETRI  KIRKE. 


NOGLE  NOTITSER  VEDRØRENDE  KIRKENS  HISTORIE 
OG  SKITSEREDE  OPRIDS  TIL  EN  EVENTUEL  YDRE  ISTANDSÆTTELSE. 


AF 

Architekt  Alb.  Jensen. 


I»Gesammelte  Nachrichten  zur  Geschichte  der  deutschen  evangelisch- 
lutherischen  Set.  Petri  Kirche  zu  Copenhagen«,  et  Mindeskrift*),  ud¬ 
arbejdet  med  Benyttelse  af  ældre  Kilder  af  Sekretæren  for  Set.  Petri 
Kirchencollegium,  Cand.  jur.  H.  W.  Boldt,  og  udgivet  1875  til  Erindring 
om  Kirkens  300-aarige  Jubelfest,  angives  »St.  Peders  Kirke«  i  Slutningen 
af  det  1 2te  eller  Begyndelsen  af  det  13  de  Aarhundrede  som  Sognekirke 
for  Landsbyen  Serridslev  eller  maaske  rettere  Fælleskirke  for  endel  af 
denne  Bys  Menighed  og  tilgrændsende  Distrikter  af  det  opvoxende  Kjø- 
benhavn.  Kirken,  der  under  Kampene  med  Lybekkerne  undergik  for¬ 
skellige  Ødelæggelser,  afbrændte  i  Aaret  1386,  men  blev  snart  igjen 
istandsat  og  blev  ved  sin  Gjenopførelse,  som  det  meddeles,  forsynet  med 
et  Taarn.  Efter  Reformationen  og  de  dermed  følgende  Omvæltninger  af 
kirkelige  Forhold  blev  det  til  Kirken  hørende  Sogn  for  den  væsentlige 
Del  tillagt  den  nærliggende  og  langt  betydeligere  Frue  Kirke,  og  St.  Peders 
Kirke  henstod  derefter  i  lange  Tider  ubenyttet  som  Kirke  og  tillukket; 
da  Bygningen  igjen  aabnedes,  var  det  kun  for  at  gaa  en  endnu  mere 
ublid  Skjæbne  imøde,  idet  den  i  henved  40  Aar  blev  brugt  som  »Giethus«, 
Støberi  for  Kanoner  og  Klokker,  og  for  at  gjøre  Ulykken  fuldkommen, 
slog  Lynet  1567  ned  i  den  profanerede  Kirke,  der  derefter  henstod  i  øde¬ 
lagt  Tilstand  med  forfaldne  Mure  og  uden  Taarn.  I  Aaret  1594  for¬ 
ordnede  imidlertid  Kong  Frederik  den  2den,  at  den  forhenværende  Kirke 
skulde  overdrages  de  i  Kjøbenhavn  boende  tyske  Indbyggere  —  der  hidtil 
havde  havt  Tilhold  i  St.  Claræ  Kloster  i  Møntergade  —  til  Benyttelse 
som  Sognekirke**),  og  Kirken  fører  fra  nu  af  Navnet  »Set.  Petri«  Kirke, 

*)  der  for  endel  er  Grundlaget  for  nærværende  Artikel. 

**)  Den  20de  Februar  1575  udnævntes  Magister  Laurids  Pedersen  til  første  Præst  for 
Menigheden. 

FORSLAG  A. 

medens  den  oprindelige  Betegnelse  bevares  i  den  vedliggende  Gades  Navn 
St.  Pederstræde.  Kirken  undergik  en  omfattende  Istandsættelse  paa  Kon¬ 
gens  egen  Bekostning,  og  efter  en  Tegning  fra  Aaret  1597  fremtræder 
den  med  et  Ydre,  som  vore  almindelige  Kjøbstadskirker  fra  denne  Periode, 
med  Vaabenhus,  takkede  Gavle  paa  Taarn  og  takket  Chorgavl  med  til¬ 
sluttende  udbygget  smallere  Apsis.  Rester  af  den  Kirken  omgivende  Mur 

fra  denne  Tid  findes  formentlig  i  de  endnu  staaende  lavere  Partier  mod 
St.  Pederstræde  i  Tilslutning  til  den  nuværende  Præstebolig. 

Christian  den  4de  ydede  Kirken  rigelige  Gaver,  han  tilbyggede  2de 
Tværfløje  (mod  Nord  og  Syd)  i  Anledning  af,  at  Menigheden  var  blevet 
betydeligt  forøget  ved  de  af  ham  indkaldte  tyske  Silkevævere  —  der  som 
bekjendt  havde  deres  Domicil  i  Silkegade  — ,  ligesom  han  ifølge  Thurah 
lod  opsætte  et  60  Alen  højt  Spir  paa  Taarnet.  I  ældre,  iøvrigt  noget  for- 
skjellige  Afbildninger,  angives  Spiret  af  sluttet  pyramidalsk  Form,  Gavlene 
over  de  tilbyggede  Korsfløje  følge  Tagformerne  med  enkelte  mindre  For¬ 
siringer,  Chorgavlen  mod  Nørregade  antydes  med  gotisk,  takket  Aftrapning. 

Frederik  den  3  die  bevarede  sin  Forgængers  Interesse  for  Kirken,  og 
under  hans  Regjering  blev  den  bl.  A.  af  forskjellige  Kirkeældste  (Godder, 


FORSLAG  A. 


Braem  o.  fl.)  forsynet  med  Pulpiturer,  og  samtidigt  en  pragtfuld  Stol  til  den 
kongelige  Familie,  af  hvis  Medlemmer  Corfitz  Ulfeld  og  Gemalinde  nævnes 
som  flittige  Besøgere  af  Kirken.  Det  berettes  endvidere,  at  Hovedmændene 
for  Sammensværgelsen  mod  Adelsvælden,  Borgmester  Plans  Nansen,  Biskop 
Svane  og  Kongens  Yndling,  Christoffer  Gabel,  have  holdt  en  natlig  Sam¬ 
menkomst  i  Kirken,  hvor  de  tilsvore  hverandre  at  virke  for  den  suveræne 
Kongemagts  Indførelse.  Gabel  ligger  begravet  i  Kirkens  Kapel.  I  Aaret 
1691  blev  Kirken  igjen  udvidet  ved  en  Forlængelse  af  den  nordre  Korsfløj 
ved  et  Fag,  hvor  en  indmuret  Sten  bærer  Christian  den  5tes  Navnetræk. 

Ved  den  store  Ildebrand  1728  blev  Set.  Petri  Kirke  med  flere  andre 
Kirker,  offentlige  og  private  Bygninger,  et  Rov  for  Luerne  —  mærkeligt 
nok  skal  Kirkens  daværende  Præst,  Dr.  theol.,  Professor  Heinr.  Diirkop, 
nogle  Aar  iforvejen  profetisk  have  forudsagt  denne  Begivenhed,  hvis  Ind- 


trædelse  imidlertid  rystede  ham  saa  stærkt,  at  han  fuldt  i  en  dødelig  Syg¬ 
dom  — ,  men  allerede  Aar  1731  var  den  igjen  opført.  Chorafslutningen 
mod  Nørregade,  der  er  overbygget  over  Rester  af  en  ældre,  men  ifølge 
det  anvendte  Materiale,  alt  ombygget  Gavl,  er  som  den  nu  forefindes  fra 
denne  Tid,  ligesaa  den  murstenskvadrede  Opbygning  over  Vægtergangen 
paa  Taarnet,  der  imidlertid  ved  Kirkens  daværende  Istandsættelse  kun 
blev  afsluttet  med  en  karn  isformet  Kuppel  og  tilhørende  Lanterne  (Thurah: 
Danske  Vitruvius),  omtrent  af  samme  Form  som  Helligaandskirkens  nu 
nedbrudte  Spir.  - —  Set.  Petri  Kirkes  nuværende  monumentale  og  im¬ 
ponerende  Spir  opførtes  som  bekjendt  først  senere  —  Aar  1756  af  Hof¬ 
tømmermester  og  Brandmajor  Boye  Junge  —  og  Omkostningerne  ved 


FORSLAG  B. 

dets  Opførelse  afholdtes  ved  Gaver  fra  Kong  Frederik  den  5te  og  Sam¬ 
menskud  fra  Kirkens  Ældste  og  Menighed. 

Bombardementet  i  Aaret  1807,  hvorved  bl.  A.  Frue  Kirke  led  saa 
uoprettelig  Skade,  bragte  igjen  Ulykker  over  Set.  Petri  Kirke,  der  saaledes 
medtoges,  at  Menigheden  i  nogle  Aar  maatte  holde  Gudstjeneste  i  Hellig- 
aandskirken,  men  Taarnet  selv  blev  dog  ubeskadiget;  ved  den  derefter 
følgende  Istandsættelse  fjærnedes  desværre  foruden  endel  af  de  ældre  Pul¬ 
piturer,  der  med  Prædikestol  og  Alter  vare  bievne  ødelagte  af  den  ved  de 
engelske  Kugler  foranledigede  Brand,  tillige  forskjellige  i  Kirkens  Ydermure 
værende  separate  Indgange  til  Pulpiturer  og  reserverede  Stole.  Hvad  der 
var  levnet  af  denne  Art,  forsvandt  ved  en  i  Aaret  1865  foretagen  Repara¬ 
tion  af  Bygningen;  i  Forbindelse  hermed  maa  det  endvidere  nævnes,  at 
det  fra  Chorfløjen  mod  St.  Pederstræde  udbyggede  Sakristi  ogsaa  er  ned- 

*)  Den  vedføjede  Plan  er  i  det  væsentlige  en  Gjengivelse  af  Magistratens  Forslag. 


brudt  ved  en  af  de  sidst  stedfundne  Ombygninger,  og  Rummet  under 
Taarnet,  der  er  isoleret  fra  det  egentlige  Kirkerum,  benyttes  nu  som  Sted¬ 
fortræder  derfor. 

I  Aarene  1894—1895  indledede  Kjøbenhavns  Magistrat  Forhandlinger 
med  Kirkecollegiet  om  en  eventuel  Udvidelse  af  Nørregade  og  St.  Peder- 
stræde  ved  Frilæggelse  af  Kirken  mod  de  nævnte  Gader  og  Nedbrydning 
af  den  Kirken  paa  denne  Strækning  omgivende  Mur,  inclusive  det  gamle 
Sprøjtehus  mod  Nørregade  —  samt  efterfølgende  Indhegning  af  Pladsen 
med  et  Jerngitter*).  Efter  Anmodning  af  Kirkecollegiet  ved  Kirkens  da¬ 
værende  Patron,  Hr.  General¬ 
direktør  Blechingberg,  udar¬ 
bejdede  jeg  nogle  skitserede 
forskjellige  Udkast  til  en  del¬ 
vis  ydre  Istandsættelse  af  Kir¬ 
ken,  der  nærmest  havde  til 
Formaal  at  antyde  de  for¬ 
skjellige  Veje,  man  i  denne 
Henseende  kunde  gaa,  idet 
en  bestemt  historisk  Basis  for 
Istandsættelsen  i  nærværende 
Tilfælde  ikke  kan  siges  at  fore¬ 
ligge,  eller  denne  ialfald  maa 
forudsættes  eventuelt  modi¬ 
ficeret  under  Henblik  paa  de 
i  en  nyere  Tid  skete  Ændrin¬ 
ger  fra  oprindelige  Forhold, 
specielt  hvad  angaar  Taarnet 
og  den  dermed  beslægtede 
Afslutning  af  Chorpartiets 
Gavl. 

Af  de  udarbejdede  Skitser 
bringer  »Meddelelser  fra  Akademisk  Architektforening«  herved  to,  hvor 
disse  Hensyn  navnlig  er  taget. 

I  Forslag  A  er  det,  som  det  vil  ses,  forsøgt  at  sammenarbejde  Hoved¬ 
gavlen  mod  St.  Pederstræde  med  Chorpartiet  og  Taarnet,  medens 
Forslag  B  —  der  iøvrigt  vistnok  er  for  enkelt  i  sine  Detailler  —  for 
Hovedgavlens  Vedkommende  er  bygget  over  Motiver  i  ældre  Afbild¬ 
ninger  fra  Christian  den  4des  Tid,  —  begge  Udkast  med  Bibeholdelse 

i  det  væsentlige  af  Chorpartiet  mod  Nørregade  i  dets  nuværende 
Omrids*). 

Under  de  forudsatte  Forhold  —  Fjernelsen  af  Muren  mod  Nørregade 
—  kan  endvidere  nævnes  i  Forbindelse  med  Forslag  B  en  eventuel  Af- 
valming  af  Taget  over  Chorpartiet,  og  endelig  som  et  naturligt  og  nød¬ 
vendigt  Led  i  Kjæden  en  Reconstruering  af  Chorgavlen  efter  beslægtede 
gotiske  Forbilleder  blandt  vore  ældre  Kirkebygninger**),  men  jeg  har  for 
Pladsens  Skyld  ikke  ment  det  fornødent  at  bringe  de  2de  sidst  omtalte 
Forslag  i  Gjengivelse  her. 

Hvad  Nedbrydningen  af  Kirkemuren  angaar,  da  vil  der  vel  ogsaa 
være  Stemmer  for  at  undgaa  denne  og  istedetfor  arbejde  hen  til  Gjen- 
opførelse  af  de  nu  nedbrudte,  oprindelig  frontonoverbyggede  Portaler  i 
Muren  mod  Nørregade,  —  men  derfor  beholder  Spørgsmaalet  om  en 
efter  Hensyntagen  til  alle  Forhold  afpasset  Restaurering  af  Kirken  lige¬ 
fuldt  sin  Interesse.  Jeg  skal  endnu  blot  tilføje,  at  da  den  egentlige  Basis 
herfor  —  de  indledede  Forhandlinger  om  Kirkens  Frilæggelse  —  foreløbig 
igjen  er  stillet  i  Bero,  er  det  hele  Spørgsmaal  endnu  ikke  indkommet 
for  sit  rette  Forum:  Ministeriet  for  Kirke-  og  Undervisningsvæsenet. 


SECESSIONISTERNES  BYGNING  I  WIEN. 


I  et  tidligere  Numer  af  dette  Tidsskrift  har  vi  bragt  en  kort  Beskrivelse 
af  ovennævnte  Bygning,  som  ved  sin  originale  og  dristige  Architektur 
har  vakt  Opmærksomhed  i  vide  Kredse.  Vi  se  os  idag  istand  til  at 
fremkomme  med  en  Afbildning  af  Bygningens  Ydre,  efter  en  Skitse  af 
Architekten  selv,  og  kan  samtidigt  ikke  undlade  at  vedføje  en  Oversættelse 
af  den  Tekst,  hvormed  den  unge  Architekt  har  ledsaget  sin  Tegning, 
og  som  viser,  med  hvilken  Alvor  —  (Nogle  ville  muligt  bruge  et  andet 
Udtryk)  —  han  har  omfattet  denne  Opgave,  som  formentlig  er  en  af  hans 
første.  Han  siger  saaledes: 

»Med  hvilken  Glæde  gav  jeg  dette  Hus  Livet!  Ud  af  et  Chaos  af  Ideer, 
af  et  gaadefuldt  Næt  af  Tanketraade  og  af  en  Sammenblanding  af  Godt  og  Ondt 
udsprang  det.  Murværk  skulde  det  være,  hvidt  og  skinnende,  rent  og  kysk. 


*)  De  2de  smaa  Udbygninger  mod  Syd  og  Nord  ved  Fløjenes  Sammenskæring  ere 
tænkte  henholdsvis  som  Forrum  til  en  Kongestol  i  Kirken,  og  Garderobe  med  Aftrædel¬ 
sesrum  for  Præsten,  som  Afløser  for  et  forfaldent,  halvt  underjordisk  Rum,  der  fortiden 
tjener  til  dette  Brug. 

**)  I  dette  Tilfælde  maatte  man  da  muligvis  tage  Gjenopførelsen  af  Sakristiet  med  i 
Beregningen. 

Alvorlig  Værdighed  skulde  omgive  det  Hele.  Ren  Værdighed,  saaledes  som  den 
betog  og  gennemrislede  mig,  da  jeg  stod  ensom  foran  den  ufuldendte  Helligdom 
i  Segesta!  Dér  indpodedes  i  mig  Spiren  til  den  Foragt,  som  jeg  nærer  overfor 


s _ _ _ _ _ * 

SECESSIO NISTERNES  ARCHITEKT  OLBRICH. 

BYGNING  I  WIEN. 

de  Fuskerier,  der  har  med  alt  andet  at  gøre,  end  netop  med  Inderlighed  og 
med  Hjærtet.  Og  da  jeg  saaledes  omfattede  Opgaven  med  Hjærtet,  da  den  indre 
Følelse  blev  lutret  ved  Forstand  og  Aand,  saa  fik  jeg  ogsaa  Mod  til  at  bringe 
frem  for  Verden  det,  som  jeg  udklækkede.  Og  saa  blev  det  født. 

Deraf  maa  det  være  kommet,  at  jeg  fandt  Former,  som  forekom  mig  som 
gode  Udtryksmidler  for  min  Tanke,  og  som  sagde  mig,  at  de  netop  fortalte  det, 
som  jeg  vilde  sige  og  forklare.  Hverken  nogen  »ny  Stil«  eller  noget  »Moderne« 
vilde  jeg  opfinde,  ej  heller  agtede  jeg  at  fremkomme  med  det  »nyeste  Nye«  ; 
det  vilde  være  en  bandsat  overilet  Begyndelse.  Nej,  kun  min  egen  Skaberevne 
vilde  jeg  børe  Klangen  af,  min  varme  Følelse  vilde  jeg  se  stivnet  i  de  kolde 
Mure.  Det  Subjektive,  mit  Skønhedsideal,  mit  Hus,  saaledes  som  jeg  drømte 
mig  det,  vilde  og  maatte  jeg  se.  Opgaven  var  mig  stillet  paa  den  Maade,  som 
overholdes  mellem  subjektivt  anlagte  Kunstnere,  at  der  ikke  blev  afstukket  mig 
Grænser  for  min  Skaberlyst.  Min  fyrstelige  Rettighed  var  det  nu  at  vise  mit 
Skønhedsideal  og  at  sige:  saaledes  skaber  jeg  ud  af  mit  Hjerte,  selv  om  alt 
—  maalt  med  Traditionens  og  de  traditionelle  Skønhedsbegrebers  Maalestok  — 
maatte  tage  sig  dumt  og  latterligt  ud.  Et  fyldt  Hjærte  indgav  dette  Mod,  denne 
stærke  ejendommelige  Indskydelse  og  særlige  Skønhedsbegreb. 

Saaledes  blev  Huset  til. 

Paa  seks  Maaneder  voksede  det  frem,  Haand  i  Haand  med  Konstruktionen; 
nu  er  Formen  fæstnet,  og  jeg  ser  det  i  Virkeligheden,  som  er  mig  et  godt 
Udtryk  for,  hvad  jeg  har  villet.  Meget  kunde  jeg  vel  nu  ønske  at  danne  ander¬ 
ledes,  at  lade  forme  sig  med  mere  Følelse:  Den  véd  jo  bedst,  hvor  Skoen 
trykker,  som  har  den  paa.  Dog,  med  Hjærtet  har  jeg  bragt  det  til  Verden  og 
med  Hjærtet  har  jeg  plejet  og  opfostret  det.  Derfor  ligger  saameget  af  mine 
Følelser  og  af  mit  Hjærte  deri.  Lad  nok  saamegen  nedsættende  Dom  rejse  sig 
mod  Huset,  lad  bitter  Dadel  ofte  træfte  smertende,  jeg  vil  dog  være  stolt  efter 
dette  første  Forsøg, "  hvis  Udvikling  har  givet  mig  nyt  Mod  til  at  skride  videre 
frem  og  stadig  tilraabe  mig  selv:  »Jeg  kan  ikke  anderledes .« 


OM  RESTAURERING. 


m  dette  vigtige  Spørgsmaal  har  der  i  Løbet  af  de  senere  Aar  været 


V _ '  skrevet  og  talt  meget  i  S  verrig.  I  Aaret  1894  udkom  der  en  Piece 

af  den  bekendte  Forfatter  Verner  von  Heidenstam:  »Modern  Barbarism, 
några  ord  mot  restaurerandet  af  historiska  byggnader«.  Forfatteren  drog 
i  stærke  Udtryk,  mere  prægede  af  en  lyrisk  Stemning  end  af  egentlig 
Sagkundskab,  tilfelts  mod  den  Maade,  hvorpaa  Sverrigs  historiske  Monu¬ 
menter,  særligt  Gripsholm,  bleve  restaurerede.  Efter  hans  Mening  var  det 
et  stort  Misgreb,  naar  den  Vedligeholdelse,  som  jo  engang  imellem  er 
nødvendig  for  en  gammel  Bygning,  udartede  til  en  Restaurering,  hvor 
Nutidens  Architekter  forsøge  at  tilsætte  manglende  Bygningsdele  i  samme 
Stil,  som  der  oprindeligt  herskede  i  Bygningen.  Thi  en  moderne  Tid 
kan  aldrig  helt  gengive  denne;  Fornyelserne  ville  altid  være  prægede  dels 
af  manglende  Kundskaber,  dels  af  den  uundgaaelige  Konsekvens  af,  at  vi 
leve  i  Nutiden  og  ikke  høre  den  svundne  Periode  til;  vi  maa  tænke 

moderne.  Faren  ligger  da  efter  Forfatterens  Mening  særlig  deri,  at  Nu¬ 
tiden  forsøger  at  give  det  Nye  det  Gamles  Præg,  saa  at  en  kommende 
Tid,  der  ser  anderledes  paa  Restaureringsforsøgene  og  er  mere  moden 
og  udviklet  end  vi,  vil  have  stor  Vanskelighed  ved  at  udrede,  hvad  del¬ 
er  oprindeligt  og  hvad  der  er  senere.  Naar  der  derfor  røres  ved  en 
gammel  Bygning,  bør  man  mere  gaa  ud  paa  at  holde  vedlige,  ikke  forny; 
alt  for  mange  historiske  Minder  ville  ellers  kunne  gaa  i  Løbet.  Et  hvid¬ 
kalket  Rum  er  interessantere,  om  det  forbliver  staaende,  som  det  er,  end 
om  det  dekoreres;  thi  det  Kunstneriske  er  en  Bisag.  Elan  anfører  som 
et  »nobelt«  Svar,  hvad  en  Friherre  sagde,  da  han  blev  anmodet  om  at 
give  Bidrag  til  en  Ombygning:  »Nej,  jag  betaler  ingenting  for  att  man 
leder  gasror  genom  min  stamfars  mage!«  Den  hele  Piece  er  skrevet  med 
varm  Følelse  for  Æmnet,  men  ensidigt;  og  Architekter,  som  restaurere, 
blive  ikke  blidt  behandlede.  »Om  restauratorer  anade  den  herostratiska 
ryktbarhet,  som  vantar  dem  på  hvart  blad  i  vår  byggnadshistoria,  skulle 
de  kasta  sitt  ritbråde  och  afsåga  sig  sitt  namn  for  att  framlefva  sina  åter- 
stående  dagar  under  ett  fingeradt  och  okåndt.« 

Paa  det  nordiske  Teknikermøde,  som  afholdtes  i  Stockholm  i  Juni 
1897,  fremdrog  Architekt  F.  Lilljekvist  atter  Spørgsmaalet  i  et  Foredrag 
med  Titlen:  Under  hvilka  forhållanden  kan  en  restaurering  af  archi- 
tektoniska  minneswårken  anses  onskvård?  Architekt  Lilljekvist  har  fore- 
staaet  Restaureringen  af  Gripsholm  Slot  og  er  tillige  kendt  som  Architekt 
ved  Udstillingen  i  Stockholm,  hvor  han  bl.  a.  opførte  »Gamla  Stockholm«. 
Han  begyndte  med  at  belyse  Restaureringsspørgsmaalet  historisk.  Det  er 
noget,  der  først  for  Alvor  er  taget  op  til  Behandling  i  vort  Aarhundrede; 
i  tidligere  Tider  »restaurerede«  man  ikke,  man  byggede  til  i  de  netop 
herskende  Stilarter,  uden  at  gøre  Forsøg  paa  at  træffe  Bygningsværkets 
oprindelige  Stil.  Han  saa  forøvrigt  Sagen  fra  et  væsentligt  andet  Syns¬ 
punkt  end  V.  von  Heidenstam  og  paaviste  tildels  ved  Eksempler,  at  en 
Vedligeholdelse  af  en  Bygning  umærkeligt  gaar  over  til  at  blive  en  Re¬ 
stauration.  Vigtigt  var  det  dog,  at  en  saadan  indskrænkedes  til,  hvad  der 
virkelig  var  berettiget,  altsaa  for  det  første  ikke  at  ville  sætte  Enkeltheder 
paa  et  Monument,  naar  man  ikke  med  Sikkerhed  véd,  hvorledes  de  op¬ 
rindelig  har  set  ud,  og  for  det  andet  aldrig  borttage  Noget,  som  har 
kunstnerisk  eller  historisk  Værdi,  forsaavidt  der  ikke  opnaas  paafaldende 
interessante  Resultater  i  samme  Retning.  Naar  disse  Krav  til  en  Restau¬ 
rering  opfyldtes,  vilde  Modvillien  mod  en  saadan  nok  lægge  sig,  og  Re¬ 
sultaterne  komme  Slægten  til  Gode.  At  man  bør  vandre  den  Vej,  er 
ubestrideligt,  men  at  Adskilligt  endnu  staar  tilbage,  er  ogsaa  sikkert.  Man 
skal  ikke,  fordi  en  Sag  er  vanskelig  og  kan  sees  paa  forskellige  Maader, 


opgive  den;  men  hvad  der  gøres,  bør  vejes  paa  Guldvægt,  og  Lodderne 
bør  være  prægede  af  Kundskab,  Pietet  og  Følelse. 

I  den  derpaa  følgende  Diskussion  deltog,  foruden  flere  Architekter  fra 
Sverrig  og  Norge,  af  Danske  Professor  L.  Fenger  og  Architekt  V.  Koen, 
som  begge  saa  Sagen  væsentlig  ens.  Professor  Fenger  traf  ganske  sikkert 
det  Rette  ved  at  sige,  at  der  til  at  restaurere  en  Bygning  hører  en  Archi¬ 
tekt,  der  fuldt  saa  meget  er  Kunstner  som  den,  der  skal  opføre  en  mo¬ 
derne  Bygning.  Ydermere  fordres  der  et  Kendskab  til  Punkt  og  Prikke 
af  vedkommende  Monuments  Historie.  Og  da  Fædrelandets  Monumenter 
ere  hele  Nationens  Ejendom,  saa  kan  der  ikke  overdrages  den  enkelte 
Kunstner  Hals-  og  Haandsret  over  et  historisk  Monument,  hvis  han  faar 

f 

den  Opgave  at  restaurere  det:  han  maa  finde  sig  i  en  Kontrol.  En  saadan 
er  jo  ogsaa  indført  i  Danmark  ved  Lov  af  19.  Februar  1861,  hvorefter 
Regeringen  kan  underlægge  visse  kirkelige  Monumenter,  der  have  historisk 
Betydning,  et  særligt  Syn,  der  ikke,  som  de  øvrige  Kirkesyn,  er  under 
gejstlig  Ledelse,  men  væsentlig  bestaar  af  Arkæologer  og  Kunstnere,  der 
antages  at  være  kompetente  til  at  bedømme  ikke  blot  konstruktive,  men 
ogsaa  arkæologiske  og  kunstneriske  Spørgsmaal.  En  saadan  Kontrol  er 
sikkert  en  heldig  Ting.  Naar  en  Kunstner  har  noget  paa  Hjærtet,  naar 
han  rigtigt  har  sat  sig  ind  i  en  Sag,  kan  det  ikke  være  ham  i  og  for  sig 
ubehageligt  at  han  skal  forhandle  med  andre  Kunstforstandige  om  Tingen; 
det  kan  endogsaa  ofte  være  ham  en  Støtte,  at  han  hos  disse  finder  Sam¬ 
stemning  og  Billigelse  af,  hvad  han  vil  gøre.  Kontrollen  gør  dog  ikke 
Kunstneren  overflødig.  Restaurationens  Udfald  vil  væsentlig  komme  an 
paa  hans  Smag  og  Takt,  konstruktive  Indsigt  og  kunstneriske  Uddannelse. 
Det  maatte  dog  heller  ikke  glemmes,  at  adskillige  af  disse  Bygninger,  som 
fordre  Restauration,  endnu  ere  i  Brug  og  tjene  Nutiden,  hvorfor  man 
maa  vogte  sig  for  at  sige:  nu  skal  Udviklingen  være  sluttet;  Intet  maa 
komme  ind  i  denne  Bygning,  som  viser  den  Udvikling,  der  ligger  frem 
i  Tiden.  Paa  den  Maade  kan  vore  offentlige  Monumenter  ikke  gives  til 
Pris  for  Arkæologerne*). 

I  den  senere  Tid  er  der  atter  kommet  Røre  i  dette  Spørgsmaal,  idet 
Architekt  Ferdinand  Boberg  (der  har  bygget  bl.  a.  Gefle  Brandstation, 
Elektricitetsværket  i  Stockholm,  Kunstafdelingen  paa  Udstillingen  i  Stock¬ 
holm  m.  m.)  har  skrevet  en  længere  Artikel  om  » Restaureringsfrågan«  i 
» Svenska  Dagbladet «  for  10.  Januar  d.  A.  Han  seer  Sagen  væsentlig  som 
V.  von  Heidenstam,  og  hans  Indlæg  præges  noget  af  den  samme  Ensidig¬ 
hed.  Han  sammenfatter  sin  Udvikling  til  Slut  i  dette:  Restaurer  aldrig  i 

*)  Smign.  »Forhandlingerna  vid  Nordiska  Teknikermotet  i  Stockholm,  af  mote- 
bestyrelsen  utgifna.«  Pag.  174  ff. 


Nutidens  Mening  et  gammelt,  interessant  Bygningsværk.  Undgaa  om 
muligt  indtil  videre  at  foretage  Forandringer  eller  Ombygninger  af  saa- 
danne.  Hvis  dette  i  noget  Tilfælde  er  bevisligen  umuligt,  da  udfør  de 
nødvendige  Arbejder  med  de  bedste  Kræfter,  som  staa  til  Raadighed,  i  en 
Holdning,  karakteristisk  for  den  Tid,  hvori  Forandringen  sker.  Bortrens 
holdningsløse  Tilsætninger,  som  ere  tilkomne  i  det  sidste  Aarhundrede. 
Fremdrag  for  Lyset  ældre  interessante  Enkeltheder  eller  Dekorationer  eller 
Bygningsdele,  som  ere  skjulte,  men  rør  dem  ej.  Reparer  og  hold  i  Stand 
med  største  Omhu.  Udarbejd  Projekter  til  Rekonstruktioner  af  Bygninger 
i  bestemte  historiske  Stilarter,  men  bliv  staaende  ved  Tegninger  og 
Modeller. 

Som  man  ser  ere  vore  Naboer  » kinsidcin  SundeU,  som  unægtelig  have 
ualmindelig  mange  Synder  mod  deres  gamle  Bygningskunst  paa  Samvittig¬ 
heden,  nu,  i  det  mindste  i  Theorien,  fuldt  med  i  de  moderne  Bestræbelser 
for  en  skaansom  Restaurering,  som  gøre  sig  gældende  overalt  i  Europa 
og  allerede  —  f.  Eks.  i  Italien  —  har  ført  til  smukke  Resultater.  At 
Svenskerne,  eller  dog  enkelte  af  dem,  nu  synes  at  ville  gaa  til  den  mod¬ 
satte  Yderlighed,  forringer  ikke  denne  Bestræbelses  Berettigelse  og  Sandhed. 

C. 


FORSKELLIGT. 


Norges  Pavillon  paa  Verdensudstillin¬ 
gen  i  Paris  iyoo.  Ligesom  Sverrig  skal 
Norge  selvfølgelig  have  sin  særlige  Pa¬ 
villon  paa  Udstillingsterrænet.  Ved  den 
nys  afholdte  Konkurrence  om  Tegninger 
til  denne  Bygning  indkom  io  Udkast. 
Af  disse  blev  iste  Præmie  (700  Kroner) 
tildelt  Architekt  H.  Sinding-Larsen, 
2den  Præmie  (500  Kroner)  Architekt 
Finn  Knudsen  og  3  die  Præmie  (300 
Kr.)  Architekt  Sverre  Knudsen.  End¬ 
videre  foreslog  Juryen  at  indkøbe  endnu 
et  Projekt  for  400  Kr.  Bedømmelses¬ 
udvalget  fandt  imidlertid,  at  intet  af 
de  præmierede  Udkast  egnede  sig  til 
Udførelse  i  den  foreliggende  Form  — 
for  Nr.  2  og  3  ’s  Vedkommende  bl.  A. 
af  Hensyn  til  Omkostningerne,  som 
ikke  maatte  overstige  50,000  Kroner. 
Men  man  var  samtidigt  paa  det  Rene 
med,  at  man  burde  givef  Forfatteren  af 

det  med  iste  Præmie  belønnede  Udkast  Anledning  til  at  foretage  en  Bearbejdelse 
af  Hovedfacaden,  idet  man  antog,  at  et  tilfredsstillende  Resultat  kunde  opnaas, 
naar  der  blev  foretaget  enkelte  Forandringer  ved  samme. 

Disse  Ændringer  ere  nu  foretagne  af  Architekten,  og  vi  bringe  omstaaende 
en  Gengivelse  af  Pavillonen,  saaledes  som  den  er  endeligt  vedtaget  af  Komiteen. 
Bygningens  Grundareal  er  570  Kvadratmeter,  og  dens  Beliggenhed  bliver  paa 
O  ua  i  d’Orsay. 

Hr.  Sinding-Larsen  var  Architekt  for  Norges  Afdeling  i  Stockholm  1897. 


VORE  BILLEDER. 

I  Anledning  af  forskellige  Forespørgsler  skal  vi  ikke  undlade  her  at  med¬ 
dele,  at  Gengivelserne  af  Joachim  Skovgaards  Udkast  til  Viborg  Domkirkes  indre 
Dekoration  ere  udførte  specielt  for  nærværende  Tidsskrift  med  Ministeriets  og 
Kunstnerens  Tilladelse.  Billederne  ere  fotograferede  af  Hr.  Fotograf  Fr.  Ruse, 
der  allerede  har  udsendt  en  Del  Fotografier  af  Skovgaard’ske  Arbejder  og  med 
stor  Dygtighed  har  forstaaet  i  Sort  og  Hvidt  at  gengive  denne  Kunstners  Ejen¬ 
dommeligheder. 

De  vellykkede  Clichées  ere  ligesom  næsten  alle  vore  andre  Billeder  ud- 
gaaede  fra  F.  Hendriksens  Reproduktionsanstalt.  Red. 


FORENINGSMEDDELELSER. 

Ved  Foreningens  Møde  Fredagen  den  20.  Januar  ind¬ 
ledede  Architekt  Eugen  Jørgensen  en  Diskussion  om  Ærnnet 
» Archil ektstandens  Udvikling«.  Foredraget,  der  dannede  Grund¬ 
laget  for  Forhandlingerne,  gik  ud  paa,  at  den  akademiske 
Architektstand  for  at  hævde  den  Stilling  i  Samfundet,  som 
med  Rette  tilkommer  den,  maatte  skærpe  Fordringerne  til 
sig  selv  paa  saa  godt  som  alle  Omraader,  og  at  det  var 
en  Opgave  for  Foreningen  ved  Henvendelse  til  vedkommende  Myndigheder  at 
faa  denne  Plan  realiseret,  især  med  Hensyn  til  de  kommende  Generationers  Ud¬ 
dannelse.  Denne  Tanke  mødtes  med  stor  Sympathi  hos  den  talrige  Forsamling, 
og  Diskussionen  førtes  meget  livligt,  idet  dog  alle  Talerne  vare  enige  i  Hoved¬ 
sagen  og  kun  saa  forskelligt  paa  Enkelthederne.  Til  at  tage  Sagen  under  videre 
Overvejelse  og  fremsende  direkte  Forslag  i  et  nyt  Foreningsmøde  valgtes  et 
Udvalg,  bestaaende  af  d’Hrr.  Martin  Borch,  Engen  Jørgensen  (Formand).  V.  Koch, 
V.  Klein  og  Julius  Schmidt. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
■I”  Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr;  Akademisk  Architektforening,  Industriforeningsbygning  V. 

Udgiver:  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Aveitissementprisen  er  20  Øre 
pr.  Linie  a  2  Tom.  bred,  eller  ■  Kr. 
pr.  Kv.-Tom. 

Annoncer  kan  indsendes  under 
Adresse:  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikke-Med- 
lemmcr  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 


Korrespondance,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningsbgn.,  Kjø- 
Jtenhavn  V. 

AKADEMISK  ARCHI 

KJØBENHAVN 

DEN  I  5  .  FEBRUAR  I  899 

$  $  %  Nr  10  *  *  * 


HELSINGØRS  NYE  SKOLEBYGNINGER. 


Indtil  1886  vare  de  Lokaler,  som  Helsingørs  Kommune  raadede  over 
til  sine  Skoler,  af  en  meget  tarvelig  og  lidet  tidssvarende  Beskaffenhed. 
Det  nævnte  Aar  toges  to  nye  Skolebygninger,  en  Borgerskole  og  en 
Friskole,  i  Brug,  og  nu  i  de  sidste  Aar  er  der  atter  opført  to  nye  Skole¬ 
bygninger,  en  Friskolebygning  og  en  Latin-  og  Realskolebygning. 


Den  nye  Friskolebygning,  som  toges  i  Brug  efter  sidste  Sommerferie, 
ligger  i  Marienlyst  Allee,  ved  Siden  af  den  ældre  Friskolebygning;  denne, 
der  hidtil  har  været  baade  for  Drenge  og  Piger,  er  nu  helt  overladt 
Drengene,  og  den  nye  Bygning  er  bleven  en  Pigeskole.  Sidstnævnte 
Bygning  er  i  to  Etager  med  en  høj  Kælder;  men  da  Terrænet  ligger  ad- 


ARCHITEKT 
J.  G.  GNUDTZMANN. 


DEN  NYE  FRISKOLEBYGNING 
I  HELSINGØR. 


skilligt  lavere  end  Vejen,  rækker  Kælderen  kun  lidt  op  over  denne,  hvor¬ 
imod  den  i  den  modsatte  Ende  er  helt  over  Jorden.  I  denne  Kælder  er 
bl.  a.  indrettet  et  Skolekøkken,  et  Bespisningslokale  og  Brusebade.  Bil¬ 
ledet  viser  Bygningen  set  fra  Alleen;  indenfor  Indgangen,  der  ses  herpaa, 


fører  en  bred  Trappe  ned  til  Legepladsen,  som  til  den  modsatte  Side  har 
en  høj  Beliggenhed  i  Forhold  til  Omgivelserne. 

Latin-  og  Realskolens  nye  Bygning,  som  toges  i  Brug  i  1897,  ligger  i 
Byens  sydvestlige  Udkant  ved  Kongevejen  til  København  (ved  Siden  af 
den  gamle  Banegaard),  hvor  den  har  en  høj  og  fri  Beliggenhed  med 

Udsigt  over  Sundet.  Som  det  ses,  har  Bygningen  2  Etager  og  en  høj 
Kælder;  i  denne  er  bl.  a.  indrettet  Bolig  for  Skolepedellen  og  et  Rum 
til  Cykler,  hvis  Gulv  ligger  oppe  i  Højde  med  Terrænet,  i  den  Ende  af 
Bygningen,  hvor  dette  er  lavest,  og  hvor  tillige  Indgangen  til  Lege¬ 
pladsen  er. 

Tegningerne  til  disse  Skolebygninger  ere  udførte  af  Hr.  Arehitekt 
Gnudtzmann,  der  tillige  har  ledet  deres  Opførelse. 

Arbejdet  ved  Bygningerne  er  i  det  væsenlige  udført  af  Byens  Haand- 
værkere,  med  Murmestrene  Faarup  og  Plum  som  Hovedentreprenører 
henholdsvis  for  Latin-  og  Realskolen  og  for  Friskolen. 


LIDT  OM  SKILTE. 

Her  sælges  Træ-  og  Kandtøfler.« 

Saaledes  var  Reklamen  i  al  sin  blide 
Naivetet  hos  vore  Bedste-  og  Oldeforældre.  Men 
ved  Siden  af  den  Slags  primitive  Lokkemidler 
forstod  de  paa  en  virkelig  kunstnerisk  Maade  at 
fange  Sjæle  ved 
de  udmærkede, 
baade  smukke  og 
morsomme,  sme¬ 
dede  og  træfor¬ 
arbejdede  Skilte, 
der  vare  anbragte 
ud  fra  Facaderne, 
hængende  frit  i 
Luften.  Endnu 
ses  de  hist  og 
her  i  vore  Gader, 
og  de  gøre  da 
som  oftest  en 
smuk  malerisk 
Virkning  ved  at 
bryde  Facadernes 
énsformige  Gade¬ 
flugt.  Saaledes 
Laugsskiltene,der 

UDHÆNGSSKILT,  UDFØRT  AF 

med  deres  snørk-  smedemester  j.  p.  chr.  jensen 


ARCHITEKT 
A,  CLEMMENSEN. 

lede  og  forgyldte  Ornamenter  bibringe  En  en  Duft  af  gammeldags  Hygge 
og  Soliditet. 

Hvor  forskellig  herfra  er  ikke  nu  »Skiltningen«.  Det  er  ligefrem  en 
vanskelig  Opgave  i  det  utallige  Mylder  af  kedelige  og  idéforladte  Reklame- 
Objekter  at  finde  Noget,  som  dog  har  blot  en  Anelse  om  noget  højere 
end  den  materielleste  Prosa.  Store,  rektangulære  Træflader  med  de  utaale- 
ligste  Bogstavformer,  ere  anbragte  Hulter  til  Bulter  mellem  hverandre, 
hvor  der  blot  er  et  Stykke  Mur  at  hænge  paa,  uden  andet 
Formaal  end  at  hævde  deres  Ret  til  at  eksistere  og  rekla¬ 
mere  fremfor  Naboerne;  —  Alt  uden  Smag,  uden  Takt, 
uden  Lune.  Saa  er  det  da  langt  at  foretrække,  hvad  der 
bydes  i  Udlandet  i  Form  af  store,  kunstnerisk  udførte  Pla¬ 
kater;  anbragte  paa  nøgne  Brandgavle  eller  paa 
Plankeværker  give  de  Gaden  Humør  ved  deres 
Far  ver  og  ved  deres  morsomme  Tegninger. 
Flier  for  at  tage  et  enkelt  Skilt,  som  ofte  ses  i 

Frankrig:  Fød¬ 
selshjælper- 
skernes,  — 
vedkommende 
Dame  i  fuld 
Figur, medPor- 
træt-Lighed, 
staar  og  betrag¬ 
ter  henrykt  et 
Kaalhovede, 
der  aabner  sig 
og  i  sin  Midte 
viser  en  yndig, 
nyskab  t  Ver¬ 
densborger. 

Da  nu  Skiltning  jo  er  uundgaaelig,  og  det  sikkert  aldrig  gaar  op  fol¬ 
de  Handlende,  at  den  bedste  Reklame  er  Varerne  selv  og  den  smukkeste 
Indfatning  for  dem  en  smuk  Architektur,  saa  bør  Architekterne  tage  dette 
Moment  med  i  Betragtning,  naar  de  komponere  en  Facade,  saa  at  de  i 
Tide  arrangere,  hvor  Skiltene  skulle  være,  og  hvordan  de  skulle  se  ud. 
De  ville  da  maaske  kunne  gaa  ind  i  Helheden  som  architektoniske  Led. 
Og  Architekterne  bør  endvidere  holde  deres  Bygherrer  til  at  indsætte  den 
Bestemmelse  i  Lejekontrakterne,  at  Lejerne  skulle  indrette  deres  Skilt¬ 
ning  efter  Architektens  Tegning.  Thi  ellers  gaar  dog  den  gode  Hensigt 


SKILTET  PAA  TØMRERSVENDENES 
HERBERGE  (ADELGADE  27). 


TEGNING  AF  H.  KOCH. 


til  Grunde.  Ved  Højesterets  Dom*)  er  det  jo  nu  fastslaaet,  at  Lejeren 
kan  skilte  paa  en  Facade  uden  Ejerens  Samtykke,  naar  intet  andet  er 
bestemt  i  Kontrakten.  Og  Architekterne,  som  have  saa  meget  Andet  at 
bære  paa  deres  Skuldre,  faa  da  nu  et  yderligere  Ansvar.  Gid  de  ville 
vise  deres  egne  Bygninger  den  Skaansomhed  ikke  at  taale  Anbringelsen 
af  de  sorte  Glasskilte;  de  gøre  altfor  meget  Indtryk  af  »Hul«  og  forrykke 
derved  Konstruktionen  og  Artikulationen  af 
Vinduesaabningerne.  Et  saadant  sort  Skilt 
anbragt  over  Stueetagens  Vinduer  skærer 
Huset  fuldstændigt  over  i  2  Dele.  Og  an¬ 
bringes  de  tillige  paa  Vinduespillerne,  da  seer 
et  saadant  Hus  om  Aftenen,  naar  Lygterne 
ere  tændte,  ganske  ud,  som  om  det  svævede 
i  Luften  ovenover  en  Bunke  Gasblus,  elek¬ 
triske  Glødelamper  og  Handelsvarer. 

Hvor  hensynsløst  Skiltning  kan  ødelægge 
en  Facade,  derpaa  haves  et  godt  Eksempel 
i  den  Maade,  hvorpaa  Forsikringsselskabet 
»The  Palatine«,  Amagertorv  21,  skærer  Pil¬ 
lerne  over  paa  iste  Sal.  Det  Hele  gør  et 
frastødende  Indtryk;  og  den  meget  nette 
Architektur  i  Facaden  er  redningsløst  fortabt. 

—  Et  kuriøst  Eksempel  paa  Skiltning  frem- 
byder  de  to  »Kanoner«  af  Sten,  der  staar  som 
Portafvisere  udenfor  »Hafnia«  paa  Amagertorv: 

»Livsforsikring«  staar  der  med  fromme,  hvide 
Bogstaver  paa  de  gamle  »Mordinstrumenter«. 

Hvilket  herligt  Emblem  for  Medlemmerne 

af  den  fremtidige  Fredskongres  vilde  der  ikke  kunne  hentes  fra  denne 
Symbolisme!  —  Og  et  latterligt  Eksempel  paa  en  Skiltning  ud  over  alle 


GADEHJØRNE  MED  ET 
BOGTRYKKERSKILT. 


UDFØRT  EFTER 
TEGN.  AF  PROF. 
HANS  TEGNER. 


*)  I  en  Retssag  mellem  Hofboghandler  Høst  som  Lejer  og  Enkefru  Paetz  som  Ejer 
af  Huset  Bredgade  35.  I  Præmisserne  siges  bl.  a.:  »Det  maa  efter  det  Oplyste  antages, 
at  det  er  den  almindelige  Mening  blandt  Husejere  og  dem,  der  have  med  Huslejeforhold 
her  i  Staden  at  gøre,  at  Lejere  af  Forretningslokaler  her  ere  beføjede  til  at  reklamere  for 
deres  Forretninger  ved  paa  Muren  udenfor  deres  Lokaler  at  anbringe  Udhængsskabe,  Skilte 
eller  Lignende,  saafremt  Udlejerne  ikke  ved  Lejemaalets  Indgaaelse  have  taget  udtrykkeligt 
Forbehold  derimod,  i  alt  Fald,  naar  Skiltning  har  været  benyttet  af  en  tidligere  Lejer, 
muligt  dog  kun  under  Forudsætning  af,  at  Facaden  af  Ejendommen  ikke  skæmmes  ved 
Skiltningen.  Herefter  og  da  det  af  en  under  Sagen  optagen  Skønsforretning  fremgaar,  at 
de  al  Indstævnte  ophængte  Udhængsskabe  ikke  skæmme  Ejendommens  Facade,  samt  da 
Citantinden  end  ikke  har  assereret,  at  hun  har  nogen  berettiget  Interesse  i,  at  de  fjærnes, 
findes  hun  ikke  at  have  Krav  paa  deres  Fjærnelse,  og  Indstævnte  vil  som  Følge  heraf 
være  at  frifinde.« 

Grænser  afgiver  et  Hus  i  Nygade.  Hele  Facaden  er  bogstavelig  talt  skjult 
under  Skilte,  alle  holdte  i  en  »smuk  blaa  Stil«:  der  er  kun  sparet  ud  for 
Vinduerne  i  Træfladen.  Paa  dem  er  der  selvfølgeligt  malet  Reklamer, 
ligeledes  paa  Trappetrinene  fra  Gaden;  ja,  om  det  saa  er  udenfor  Tag¬ 
renden  er  der  i  hele  Husets  Længde  anbragt  et  Træskilt.  Hvad  siger 
egentlig  Brandvæsenet  hertil?  Naar  Architekter  bygge,  er  det  saa  strikst, 
saa  det  Halve  kunde  være  nok.  Bindingsværksstolper  i  en  Facade,  som 
jo  vilde  være  ganske  ufarlige,  faar  man  ikke  Lov  til;  en  Gesims  af  Træ, 
det  manglede  blot!  Men  enhver  Manufakturhandler  kan  frit  tillade  sig 
den  Slags  ganske  anderledes  farlige  Ting.  —  Og  til  Syvende  og  Sidst  er 
der  udenfor  Huset  i  Nygade  anbragt  en  kæmpestor,  frithængende,  mørke- 
blaa  Strømpe*)  —  man  fristes  til  med  Gustav  Wied  at  udbryde:  Nu 
maa  jeg  be’  om  mine  himmelblaa  Bukser!  Man  savner  blot  en  Gløde¬ 
lampe  i  den  yderste  Taaspids  —  eller  maaske  snarere  en  gloende  Ligtorn. 

D. 


FORSKELLIGT. 


Konkurrence.  Frederiksberg  Kommunalbestyrelse  har  besluttet  at  søge  tilveje¬ 
bragt  et  Byvaaben  for  Frederiksberg  Kommune,  der  hidtil  har  savnet  et  saadant,  og 
indbyder  i  den  Anledning  til  Konkurrence  om  Skitser  til  et  saadant  Vaaben. 
Der  udsættes  3  Præmier  paa  henholdsvis  200  Kr.,  100  Kr.  og  100  Kr.  for  de 
efter  Kommunalbestyrelsens  Skøn  mest  passende  Skitser. 

Skitserne  skal  indleveres  til  Kommunens  Sekretariat,  Lampevej  2  A,  inden 
den  1.  April  d.  A.,  betegnede  med  et  Mærke  og  ledsagede  af  en  forseglet 
Navneseddel. 

¥ 

Byggevirksomheden  i  Aalborg  i  1  Sy 8  har  efter  Omstændighederne  været  ret 
livlig,  men  kan  dog  ikke  maale  sig  med  den  fra  det  foregaaende  Aar.  Af 
større  Foretagender  er  saaledes  opført:  Obels  Tobaksfabrikker,  Glasværket,  Eks¬ 
portslagteriet,  de  forenede  Tekstilfabrikker,  Budolfi  Kirkes  Udvidelse  samt  en 
Lokomotivremise  for  Statsbanerne.  Endvidere  er  der  i  Aarets  Løb  meddelt 
følgende  Byggetilladelser:  43  Stkr.  4-Etagershuse  (67  i  1897),  12  Stkr.  3 -Etagers 
(27  i  1897),  19  Stkr.  2-Etagers  (40  i  1897),  30  Stkr.  1 -Etagers  (42  i  1897) 
og  68  almindelige  Skure  samt  116  Bygningsforandringer. 

¥ 

Parlament  og  Municipium  i  Rom  have  for  kort  Tid  siden  énstemmigt 
besluttet  Nedlæggelsen  af  Palazzetto  di  San  Marco  med  tilstødende  Have.  Ganske 
vist  vil  det  endnu  vare  længe,  førend  Arbejderne  ved  Victor  Emmanuels  Monu¬ 
ment  gør  dette  nødvendigt,  men  man  skælver  allerede  nu  for  Moderniseringen 
af  den  ærværdige  Piazza  di  Venezia.  Den  offentlige  Mening  begynder  da  ogsaa 


*)  Denne  er  der  ikke  mere  nu,  men  har  ganske  vist  tidligere  været  der.  Red. 

at  hæve  sin  Stemme  mod  denne  Vandalisme,  og  man  haaber,  at  Fuldførelsen 
af  det  gigantisk  anlagte  Kongemonument  endnu  vil  trække  adskillige  Aartier  ud, 
for  at  man  saa  længe  som  muligt  kan  bevare  Piazza  di  Venezia  i  sin  historiske 
Størrelse  og  Skønhed. 

¥ 

Et  Antal  franske  Architekter  og  Malere,  blandt  hvilke  nævnes  Alexandre 
Charpentier,  Plumet,  Dampf,  Desbois,  Moreau,  Selmersheim  m.  fl.  have  an¬ 
modet  om  Tilladelse  til  ved  Udstillingen  1900  at  maatte  opføre,  hvad  de  kalde 
en  » type  de  maison  moderne «.  De  endelige  Bestemmelser  med  Hensyn  til  Op¬ 
førelsen  cre  endnu  ikke  vedtagne,  men  man  tvivler  ikke  om,  at  Tanken  vil 
blive  gennemført,  og  der  imødeses  et  Værk  af  stor  Interesse. 

¥ 

Nye  Architekter.  I  Kunstakademiets  Skolemads  Forsamling  den  30.  Januar 
d.  A.  bestod  følgende  Elever  Afgangsprøven  som  Architekter:  V.  C.  Gundel, 
A.  M.  C.  Dahl,  J.  V.  Thisted  og  A.  Preisler. 


EN  PROTEST. 

I  Anledning  af  den  i  nærværende  Blad  for  15.  Januar  d.  A.  indeholdte 
Protest  har  Red.  modtaget  følgende  fra  Redaktøren  af  »Arkitekten«: 

Hr.  Redaktør! 

Maa  det  i  Anledning  af  Hr.  Architekt  V.  Koens  Protest  i  Nr.  8  af  de  af 
Dem  redigerede  »Meddelelser  fra  Akademisk  Architektforening«  være  mig  tilladt 
■for  Deres  ærede  Læsere  blot  at  fremføre,  at  de  omtalte  Tegninger  af  disses  Ejer, 
Hr.  Snedkermester  Kinch,  vare  mig  overladte  til  Gengivelse  i  »Arkitekten«,  og 
jeg  derfor  ikke  indser  paa  nogen  Maade  at  have  forbrudt  mig  mod  Hr.  Koch, 
saa  meget  mindre  som  der  allerede  forinden  i  flere  Dagblade,  bl.  a.  i  »Aften¬ 
posten«,  havde  staaet  Gengivelser  af  Hr.  Kochs  Projekt.  Hans  Frabedelse  af 
fremtidige  Gengivelser  i  »Arkitekten«  af  ham  udførte  Arbejder  eller  Projekter 
kan  jeg  ikke  tage  til  Følge,  men  vil  fremdeles  handle,  saaledes  som  Varetagelsen 
af  »Arkitekten «s  Abonnenters  Interesser  paabyder  mig  det. 

Den  25.  Januar  1899. 

Ærbødigst 

Alfred  Møller. 

At  Hr.  Alfred  Møller  har  faaet  Architekt  V.  Kochs  Tegninger  overladte 
til  Reproduktion  af  Tegningernes  Ejer  —  ja,  hvor  skulde  han  vel  ellers  have 
faaet  dem  fra?  —  er  ikke  nogen  Undskyldning  for,  at  han  har  undladt  at  ind¬ 
hente  Samtykke  fra  Tegningernes  ForExtter.  Om  den,  der  har  betalt  en  Tegning, 
har  Ret  til  at  reproducere  denne  uden  videre,  er  et  juridisk  Spørgsmaal,  som 
det  i  og  for  sig  kunde  have  Interesse  at  faa  opklaret;  men  dette  Spørgsmaal 
træder  her  tilbage,  da  det  ikke  vedkommer  Hr.  Møllers  Fremgangsmaade.  Det 
vil  sikkert  ogsaa  interessere  vore  Læsere  at  erfare,  at  Architekt  Clemmensen 
kun  gav  sit  Samtykke  til  Optagelsen  af  sine  Tegninger  i  »Arkitekten«,  fordi 
han  af  Redaktionens  Fremstilling  maatte  tro,  at  denne  allerede  havde  Architekt 
V.  Kochs  Tilladelse. 

Spørgsmaalet  er  da  simpelthen  dette:  Er  en  saadan  Fremgangsmaade  lige- 
overfor  Kolleger  »fair«?  Er  det  honnet  at  benytte  deres  Arbejder  til  egen 
Fordel  eller,  skulle  vi  med  Hr.  Alfred  Møller  sige,  af  Omhu  for  Abonnenterne, 
o:  af  Forretningshensyn?  Selv  om  man  kan  paaberaabe  sig  et  Præcedens  fra 
»Aftenposten« !  Det  forekommer  os  ogsaa,  at  den  sidste  Passus  i  Hr.  Alfred 
Møllers  Brev  om,  hvilken  Fremgangsmaade  han  agter  at  benytte  i  Fremtiden, 

er  en  særlig  smuk  Sortie.  Red. 

¥ 

Redaktionen  har  henvendt  sig  til  Bestyrelsen  for  »Akademisk  Architekt- 
forening«  i  denne  Sag  og  har  herpaa  modtaget  følgende  Skrivelse : 

I  Anledning  af  foranstaaende  Meddelelse  fra  Redaktøren  af  Bladet  »Arki¬ 
tekten«,  Hr.  Alfred  Møller,  skal  Bestyrelsen  for  Akademisk  Architektforening 
herved  tillade  sig  at  henlede  Medlemmernes  Opmærksomhed  paa  Nødvendigheden 
af,  ved  Udlevering  af  udarbejdede  Projekter  —  til  Bygherrer  eller  andre  — 
fremtidig  at  tage  fornødent  Forbehold  mod  offenlig  Gengivelse  uden  dertil  ind¬ 
hentet  Samtykke  af  vedkommende  Projekts  Forfatter. 

Den  2.  Februar  1899. 

Alb.  Jensen, 

p.  t.  Bestyrelsens  Formand. 


FORENINGSMEDDELELSER. 


Onsdag  den  1.  Februar  afholdt  Foreningen  en  festlig 
Sammenkomst  i  Koncertpalæet,  ved  hvilken  Lejlighed  en 
talrig  Kreds  af  ældre  og  yngre  Architekter  med  deres  Damer 
havde  givet  Møde.  Aftenen  indlededes  ved  en  musikalsk 
Underholdning  med  velvillig  Medvirken  af  Fruerne  Ida 
Koppel  og  WarmIng  samt  Herrerne  Holbøll  og  Weincke. 
Ved  den  derefter  følgende  Souper  bidrog  nogle  velskrevne, 
aktuelle  Viser  til  at  forhøje  Stemningen,  der  vedligeholdtes  under  Dansen,  som 
gik  til  langt  ud  paa  Natten.  Festen  var  i  det  hele  taget  overordentlig  smuk 
og  vellvkket. 

¥ 

Fredag  den  ij.  Februar,  Kl.  7^2,  afholdes  Foreningsmøde  i  Lokalet  i 
Industriforeningen. 

Foredrag  af  Hr.  Cand.  mag.  Rosenberg:  Frants  af  Assisi,  et  kulturhistorisk 
Billede. 

¥ 

Architekt  Alfred  Møller  har  udmeldt  sig  af  Foreningen. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr :  Akademisk  Architektforening,  Industriforeningsbygning  V. 

Udgiver:  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Aveitissementprisen  er  20  Øre 
pr.  Linie  å  2  Tom.  bred,  eller  1  Kr. 
pr.  Kv.=Tom. 

Annoncer  kan  indsendes  under 
Adresse :  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikke-Med- 
lemmer  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 

HJØRNEBYGNING  PAA  GAMMEL  TORV. 


en  voksende  Trafik  gennem  Kjøbenhavns  Hovedaarer  kræver  som 


J _ J  naturligt  er  bredere  Gader  end  de  nuværende  og  gør  Anlæget  af 

Parallelgader  ønskeligt.  At  det  imidlertid  ikke  altid  lykkes  at  udvide 
Gaderne,  selv  om  det  er  fornødent,  afgiver  Frederiksberggade  et  godt 
Eksempel  paa;  denne  Gade  vil  rimeligvis  nu  det  meste  af  det  kommende 
Aarhundrede  faa  Lov  til  at  holde  sig  indenfor  sine  snævre  Grænser,  og 
det  samme  kan  vel  siges  med  nogenlunde  Sikkerhed  om  Østergade  og 
Købmagergade. 

Anderledes  har  det  stillet  sig  med  Nygade,  som  med  sit  stigende 
Terræn  volder  større  Vanskeligheder  for  Færdselen;  her  er  som  bekendt 
bleven  eksproprieret  et  Stykke  langs  den  nordlige  Side  af  Gaden,  saaledes 
at  denne  fremtidigt  bliver  20  Alen  bred.  Grundene,  med  Undtagelse  af 
Hjørnet  ved  Skovbogade,  ejedes  af  Hr.  Grosserer  Sølling;  disse  Arealer, 
der  iforvejen  kun  havde  ringe  Dybde,  bleve  ved  Mageskifte  og  Køb  for¬ 
bedrede  derved,  at  Baghusene  til  nogle  af  Ejendommene  mod  Skindergade 
bleve  lagte  til  Grundene  i  Nygade.  Numrene  4,  6,  8  og  10  i  Nygade 
bleve  dernæst  samlede  til  to  Grunde. 

Paa  Hjørnegrunden  ved  Gammel  Torv  lader  d’Hrr.  Overretssagfører 
Jørgensen  og  Forretningsfører  Saluz  (Stephan  å  Porta)  for  Tiden  opføre  en 
Nybygning  efter  Tegning  af  Hr.  Architekt  Aage  Mathiesen.  Bygningen, 
hvoraf  vi  hosstaaende  bringe  Afbildninger,  bliver  indrettet  til  Butikslokaler 
i  Stueetagen  og  i  Kælderen  samt  i  de  løftede  Gaarde,  der  overbygges 
saaledes,  at  Loftet  kommer  til  at  ligge  midt  i  Stueetagens  Højde. 
Hele  iste  Sal  og  en  Del  af  Stueetagen  mod  Gammel  Torv  optages  af 
Kafélokaler  for  Peter  a  Porta,  der  jo  tidligere  har  haft  Plads  her.  Paa 
2den,  3 die  og  4de  Sal  indrettes  8-Værelsers  Lejligheder  med  Badeværelser, 
Vandklosetter  m.  m.  Hele  Ejendommen  opvarmes  ved  Centralvarmeværk, 
hvilket  Anlæg  er  projekteret  af  Hr.  Ingeniør  Ramsing.  Stueetagen  ud¬ 
føres  i  Granit;  herover  opføres  Murene  af  røde,  haandstrøgne  Mursten 
med  Vinduesindfatninger,  Frontespicer,  Baand  og  Gesimser  af  Klæbersten. 

Hovederne  i  Frontespicerne  udføres  af  Hr.  Billedhugger  Bundgaard. 

HJ  ØRNEBYGNING 
PAA  GL.  TORV. 

ARCHITEKT 
AAGE  MATHIESEN. 


Hjørnetaarnets  Tag  (lækkes  med  Kobber.  For  at  bryde  Facadens  og  Tag¬ 
liniens  Ensformighed  mod  Nygade  anbringes  her  et  Gavlparti  med  en 
Karnap. 

Murarbejdet  er  overtaget  i  Entreprise  af  Hr.  Carl  Køhler,  medens 
Stenhuggerarbejdet  udgaar  fra  Hr.  C.  Schellers  Værksteder.  Smedejerns¬ 
arbejdet,  som  er  ret  omfattende,  udføres  af  Hr.  Smed  Christensen  i 
Hillerød. 


RAADHUSETS  KEDELBYGNING. 


IVestervoldgade,  paa  den  lille  Grund,  som  ligger  mellem  Hovedbrand¬ 
stationen  og  Overformynderiet,  er  Kedelbygningen  til  det  nye  Raadhus 
bleven  opført.  Bygningen  har  forskellige  Formaal  at  opfylde,  idet  den  ikke 
alene  skal  tjene  som  Kedelhus,  men  tillige  afgive  ret  betydelige  Rum  til 
Politiets  Heste  og  de  dertil  hørende  Lokaliteter. 

Den  indeholder  saaledes : 


Kedelhus. 

Kulrum. 

Værksted. 

Baderum. 

Bolig  for  en  Maskinmester. 

jBolig  for  en  Fyrbøder. 

Stald  til  13  Heste. 

En  Boks  og  en  Sygebaas. 

Opholdsstue  for  Betjente. 

Pudsestue. 

Kammer  til  2  Karle. 

Foderrum. 

Hakkelse-  og  Havreskur. 

Retirade. 

Disse  noget  uensartede  Ele¬ 
menter,  som  her  skulde  bringes 
sammen  under  ét  Tag,  har  selv¬ 
følgelig  i  ikke  ringe  Grad  vanske¬ 
liggjort  Opgaven;  og  hertil  kom 
desuden,  at  der  ved  Bygningens 
ydre  Form  var  adskillige  Hensyn 
at  tage  ligeoverfor  de  to  for¬ 
nemme  Naboer,  Brandstationen  og 


RAADHUSETS  KEDELBYGNING. 


-  96  — 


Overformynderiet;  den  førstes  Taarn  taalte  saaledes  ikke,  at  Kedelhusets 
høje  og  uundværlige  Dampskorsten  blev  anbragt  paa  en  Maade,  der  kunde 
virke  skæmmende  paa  det;  ej  heller  gik  det  an  at  skjule  formeget  af 
Brandstationens  tiltalende  Gaardside,  medens  til  Gengæld  Bagbygningens 
lidet  dekorative  Brandgavl  endelig  maatte  dækkes  af  det  nye  Kedelhus. 
Overformynderiets  store  Kontorvinduer  krævede,  at  man  ikke  tog  Luften 
og  Lyset  fra  dem,  kort  sagt:  de  to  monumentale  Bygninger,  som  alt 
havde  Plads  her,  saa  lidt  skævt  til  den  nye  Nabo  og  forlangte  deres  ældre 
Rettigheder  respekterede.  Ikke  underligt  derfor,  at  den  stakkels  Kedel¬ 
bygning  følte  sig  noget  trykket  ved  Situationen.  Architekt  M.  Nyrop 
søgte  beredvilligt  at  imødekomme  alle  rimelige  Krav,  og  forstod  samtidigt 
snilt  at  lade  Dele  af  sin  Bygning  ligesom  smelte  sammen  med  Naboerne, 
ved  —  med  de  paagældende  Architekters  Billigelse  —  at  anvende  som 
Oversanse  os  Bindeled  Brandstationens  Tindemur  paa  den  ene  Side  og 
Overformynderiets  kraftige  Granitpiller  paa  den  anden. 

Da  det  af  Hensyn  til  Hestestalden  var  nødvendigt  at  skaffe  tilveje 
det  lovbefalede  ubebyggede  Areal,  maatte  man  slaa  Grunden  sammen  med 
Brandstationens  til  ét  Matr.-Nr.,  idet  den  sidstnævnte  har  tilstrækkeligt 
ubebygget  Areal  henliggende. 

Kedelbygningen,  der  nu  snart  staar  færdig  i  det  Ydre,  er  opført  at 
røde,  haandstrøgne  Mursten,  med  Anvendelse  af  Granit  til  Sokkel, 
Trapper  m.  m.,  samt  enkelte  Kridtstensbaand  ved  Vinduer  og  Gesims. 
Til  Tagene  er  benyttet  Skifer,  Zink  og  Bly;  det  flade  Tag  er  Bitumentag. 

Af  medvirkende  Haandværkere  har  Hr.  Murermester  Axel  Broe 
udført  Mur-  og  Stenhuggerarbejdet,  Hr.  Tømrermester  Oscar  Køhler 
Tømrer-  og  Snedkerarbejdet  og  Hr.  Skiferdækker-  og  Blikkenslagermester 
Hannibal  de  forskellige  Tagarbejder. 

Med  Hensyn  til  Ingeniørarbejderne  ved  Kedelhuset,  som  udføres 
under  Hr.  Stadsingeniør  Ambts  Ledelse,  skal  anføres  følgende: 

I  Kedelrummet  opstilles  4  Stkr.  Vandrørs  Dampkedler  af  Babcock  & 
Wilcox  Konstruktion.  Hver  Kedel  skal  kunne  præstere  3000  Pd.  Damp 
pr.  Time,  og  tre  af  disse  Kedler  er  da  istand  til  at  levere  den  til  Raad- 
husets  og  Kedelhusets  Opvarmning  fornødne  Damp.  Røgtrækket  fra 
Kedlerne  er  paa  Grund  af  Bygningens  Form  ført  under  Gulvet  i  Politiets 
Hestestald  —  til  Dampskorstenen.  For  ikke  derved  at  faa  Stalden  for 
stærkt  opvarmet,  er  Røgtrækket  meget  stærkt  varmeisoleret,  idet  Murene 
om  det  er  bygget  af  3V2  Stens  Murværk,  hvori  x/2  Stens  Hulrum  fyldt 
med  Isoleringsmasse  og  x/2  Stens  Hulrum  med  Luftisolation.  Bag  Kedlerne 
opstilles  en  ca.  300  Kub.-Fod  Jernbeholder;  op  i  denne  Beholder  pumpes 
Returvandet  fra  Raadhuset  ved  Hjælp  af  en  i  dette  opstillet  automatisk 

virkende  Pumpe.  Kedelrummet  er  endvidere  forsynet  med  Fødepumper, 
Fødevandsrenser  samt  Kulvægt.  For  at  kunne  føre  Damp-  og  Retur¬ 
ledningerne  mellem  Raadhuset  og  Kedelrummet,  er  der  mellem  begge 
bygget  en  Betontunnel  fra  Kedelhusets  nordligste  Hjørne  under  Hoved¬ 
brandstationen  til  midt  paa  Raadhusets  bageste  Facade.  Da  Kedelhusets 
Gulv  og  Bunden  af  Tunnelen  ligge  saa  dybt,  at  en  direkte  Afvanding  til 
Kloaken  ikke  kan  finde  Sted,  drænes  Vandet  til  en  Samlebrønd,  hvorfra 
der  oppumpes  ved  Hjælp  af  en  elektrisk  Pumpe. 

Dampkedlerne  ere  leverede  fra  Aktieselskabet  Burmeister  &  Wain, 
Dampledningerne,  Opvarmningsanlæget  i  Bygningen  m.  m.  fra  Firmaet 
Bonnesen  &  Danstrup.  Kloaker  og  Betontunnel  ere  udførte  af  Hr. 
Ingeniør  Bird,  Vandledningerne  af  Hassel  &  Teudt,  Spildevandsanlæget 
af  Brødrene  Thøfner;  Fødevandspumpen  og  Fødevandsrenserne  ere 
leverede  af  V.  Løwener,  og  Kulvægten  af  Fabrikanterne  Andersen  & 
Jensen. 


FORSKELLIGT. 


Bornholmsk  Sandsten.  Dette  smukke  Bygningsmateriale,  som  i  tidligere  Tid 
fandt  en  ret  betydelig  Anvendelse  baade  her  i  Landet  og  i  tyske  Østersøbyer, 
har  i  lange  Tider  ikke  været  til  at  faa,  men  vil  i  en  nær  Fremtid  rimeligvis 
atter  blive  bragt  i  Handelen.  Denne  Sten,  som  navnlig  kendes  saa  godt  fra 
» Frihedsstøtten «  paa  Vesterbro,  blev  tidligere  udelukkende  brudt  i  det  saakaldte 
Frederiks  Stenbrud  ved  Neksø,  som  blev  anlagt  i  1754  paa  Foranledning  af  da¬ 
værende  kgl.  Bygmester,  Generalmajor  de  Thura  og  derefter  drevet  for  kongelig 
Regning  i  omtrent  100  Aar.  Det  gik  imidlertid  med  dette  Brud  som  med  saa 
mange  andre  af  Statens  Foretagender  fra  den  merkantile  Periode:  det  svarede 
daarligt  Regning.  I  Særdeleshed  slugte  vistnok  Administrationen  altfor  store 
Summer.  Ved  selve  Bruddet,  som  aldrig  beskæftigede  mere  end  omkring  50 
Mand,  var  saaledes  ansat  en  »Inspektør«  og  2 —  3  Værkførere  eller  Mestre,  som 
alle  havde  gode  økonomiske  Kaar  efter  Datidens  Forhold.  Navnlig  var  Inspek¬ 
tøren,  som  ingen  Del  tog  i  Værkets  daglige  Drift,  ganske  overflødig. 

Henimod  Midten  af  vort  Aarhundrede  blev  saa  Værket  med  tilhørende 
Funktionærboliger  og  Avlsgaard  solgt  til  Private,  og  dermed  var  Bruddets  Saga 
ude  for  lange  Tider,  idet  de  private  Ejere  lod  Bruddet  forfalde  og  løbe  fuldt 
af  Vand.  Først  omkring  1870  syntes  Bruddet  at  skulle  komme  i  Gang  igen, 
idet  Granitværksfirmaet  Sonne  &  Sode  i  Neksø  da  erhvervede  Brugsretten  til 
det.  Efter  store  Bekostninger,  navnlig  for  at  faa  den  dybe  Grube,  som  rummede 
ca.  1  Million  Tønder  Vand,  pumpet  læns,  kom  Bruddets  Drift  i  Gang  igen; 
men  netop  som  Driftsherrerne  begyndte  at  kunne  øjne  Udsigt  til  at  høste 
Frugterne  af  de  forberedende  Arbejder,  indtraf  den  forfærdelige  Stormflod  den 
13.  November  1872.  Havet  brød  da  igennem  den  mellem  dette  og  Bruddet 
opførte  Dæmning  og  fyldte  atter  Bruddet  med  Vand. 

Siden  den  Tid  er  Frederiks  Stenbrud  ikke  blevet  bearbejdet.  Men  sidste 

Aar  har  » De  forenede  Granitbrud  og  Stenhuggerier  ved  Rønne «  forsøgt  at  aabne  et 
nyt  Brud  nærmere  ved  Neksø.  Man  har  sprængt  sig  igennem  de  øverste 
ubrugelige  Sandstenslag  og  er  naaet  ned  til  en  Dybde  af  io — 12  Fod,  hvor 
man  har  truffet  en  smuk,  rødgraa  Sandsten  af  en  fast  og  stærk  Beskaffenhed. 
Ligeledes  er  man  stødt  paa  et  Lag  3  —  4  Tommer  tykke  Fliser,  som  med  deres 
rødbrune  Farve  rimeligvis  vil  kunne  finde  Anvendelse  til  Vægbeklædning. 

Der  er  saaledes  nogen  Udsigt  til,  at  den  bornholmske  Sandsten,  den  eneste 
danske  Sandsten,  atter  vil  kunne  indlage  sin  Plads  blandt  vore  Byggem aterialier. 

P. 


FORENINGSMEDDELELSER. 


Fredag  den  17.  Februar  holdt  Hr.  Cand.  mag.  P.  A. 
Rosenberg  et  Foredrag  om  » Frants  af  Assisi,  et  kulturhisto¬ 
risk  Billede«. 

Taleren  opstillede  den  Thesis,  at  alt  Aandsliv  beror 
paa  et  religiøst  Forhold.  Hvor  dette  slappes,  visner  Aands¬ 
livet,  hvor  det  vækkes,  fremstaar  der  nyt  Liv  baade  i  Kunst 
og  Videnskab.  Han  nævnede  nogle  Eksempler  derpaa  fra 
Oldtiden  og  den  tidlige  Middelalder,  omtalte  den  aandelige  Død,  som  bredte 
sig  over  den  senere  Middelalder,  efterhaanden  som  Kristendommen  blev  mere 
udvortes  dogmatisk,  og  som  naaede  sit  Højdepunkt  samtidig  med  det  store 
Laterankoncilie  1215  og  med  Frants  af  Assisis  Fremtræden.  Han  skildrede  derpaa 
denne  Mands  Liv  og  Personlighed,  idet  han  paaviste,  at  skøndt  han  udrettede 
saa  store  Ting,  havde  han  dog  absolut  ikke  andre  Betingelser  dertil  end  den 
religiøse  Alvor.  Og  Virkningen  var  ikke  blot  af  ethisk  Art:  overalt  spirede  nyt 
Aandsliv  i  hans  Spor.  Selv  skrev  han  det  første  moderne  Digt,  »Solsangen«, 
hvori  Glæden  over  Naturen  fremtræder  paa  en  hidtil  ukendt  Maade,  og  Dante 
var  en  af  hans  største  Beundrere.  Den  første  gothiske  Kirke  i  Italien  blev 
bygget  over  hans  Grav;  i  denne  malede  Cimabue,  Giotto  og  Sieneserne 
Billeder,  som  man  aldrig  havde  set  før.  Renæssancen  - — -  der  er  noget  mere 
end  »Oldtidslivets  Genfødelse«  —  viser  paa  alle  Punkter  tilbage  til  de  Impulser, 
som  udgik  fra  Frants  af  Assisi. 

Det  tankevægtige  og  livligt,  holdte  Foredrag  blev  modtaget  med  stærkt 
Bifald.  Desværre  var  der  ikke  saa  mange  Tilhørere,  som  man  med  Grund 
kunde  have  ventet. 

¥ 

Følgende  Architekter  have  indmeldt  sig  i  Foreningen:  d’Hrr.  A.  M.  C.  Dahl, 
H.  C.  Gullev,  A.  Preisler  og  /.  V.  Thisted. 

Architekt  Sylow  har  udmeldt  sig  paa  Grund  af  Bortrejse. 

ST.  NICOLAI  APOTHEK  OG  ST.  NICOLAI 
PRÆSTEGAARD  I  SVENDBORG. 

Opført  1897—98  af  Architekt  Magdahl-Nielsen. 

Ud  til  en  af  Hovedgaderne  —  Gjerritsgade  —  i  Svendborg  ligger 
paa  en  aaben  Plads  med  gamle  Lindetræer  den  udmærkede  Kirke 


St.  Nicolai. 

Da  Byen  i  1896  skulde  have  et 
nyt  Apothek,  købte  Hr.  Apotheker 
C.  Michelsen  den  gamle  St.  Nicolai 
Præstegaard,  som  laa  over  for  Kirken 
paa  Hjørnet  af  Gjerritsgade  og  Bad- 
stustræde. 

Præstegaarden,  som  var  en  fugtig 
og  usund  Bolig,  blev  nedrevet,  og 
paa  Grunden  opførtes  den  nye  Byg¬ 
ning,  der  blandt  andet  indeholder  Apo- 
theket.  Paa  Grund  af  Genboskabet 
med  Kirken  fik  det  Navn  af  St.  Nico¬ 
lai  Apothek. 

I  Hjørnet  mod  Gjerritsgade  lig¬ 
ger  Officinet  med  omliggende  Urte- 
og  Materialkanuner,  Vægt  etc. 

I  Kælderen  —  forbunden  med 
Stuen  ved  Trappen  i  Hjørnetaarnet 
—  ligger  to  Laboratorier  samt  Syre- 
og  Lagerrum.  Desuden  findes  i  Stue¬ 
etagen  Apothekerens  Lejlighed  til  ven¬ 
stre  for  Porten  samt  ud  til  Gjerrits¬ 
gade  et  Banklokale. 


SITUATIONSPLAN. 

Paa  første  Sal,  hvorfra  man 


har  Udsigt 


over  Svendborg 


Sund,  Taasinge  og  Skovene 
ved  Christiansminde,  findes  to 
større  Lejligheder. 

Paa  2den  Sal  eller  Tas- 
etagen  findes  Gæsteværelser  og 
2  mindre  Lejligheder. 

Bygningen  er  opført  af 
røde,  haandstrøgne  Mursten. 
Taget  er  dækket  med  blaa, 
glaserede  Tagsten.  Altaner  og 
Afdækning  er  udført  af  natur¬ 
lige  Sten. 

Bygningen  har  kostet  at 
opføre  ca.  65,000  Kr.;  dertil 
kommer  Apothekets  Inventar, 
Kedel  etc.  til  et  Beløb  af  ca. 
20,000  Kr. 

Opførelsen  af  den  nye 
Præstegaard,  som  blev  en  Følge 
af  den  gamles  Nedrivning,  paa- 
begyndtes  omtrent  samtidigt 
med  Apotheket.  Bygningen 
har  5  Værelser  i  Stuen.  I 
Tagetagen  findes  to  større  og 
tre  mindre  Soveværelser.  I 
den  lille  Forgaard,  som  man 
skal  passere,  findes  et  lille 
Anlæg  med  stedsegrønne  Træer;  i  Fljørnet  med  Udsigt  til  Kirken  en 
Stenbænk. 

Præstegaarden  er  ligesom  Apotheket  opført  af  haandstrøgne,  røde 
Mursten.  Taget  er  dækket  med  røde  Tagsten. 

Arbejdet  ved  begge  Bygninger  er  udført  af  Haandværkere  fra  Svend¬ 
borg.  Særlig  skal  nævnes  Brødrene  IL  &  P.  Madsen,  der  med  Interesse 
og  megen  Dygtighed  har  udført  Murarbejdet.  Tømrerarbejdet  er  udført 
af  Tømmermester  A.  Steen,  Snedkerarbejdet  af  Snedkermester  Jensen 
Brydegaard. 

ST.  NICOLAI  APOTHEK.  FAQADE  MOD  KIRKEN.  ARCHITEKT  MAGDAHL-NIELSEN. 


SMAA  RUDER. 


Jeg  kan  ikke  forstaa,  hvorfor  nogle  Folk  er  saa  forbitrede  over  smaa 
Ruder.  »Jo«,  siger  de,  »i  gamle  Dage  kunde  man  kun  fabrikere 
Glasruder  af  ringe  Størrelse ;  nu  derimod  kan  man  fremstille  dem  i  alle 
Størrelser;  ergo  bør  Ruderne  nu  være  saa  store  som  muligt,  og  følgeligt 
er  det  Skaberi  at  gøre  dem  mindre.«  Dette  Argument  anfører  jeg  kun, 
fordi  man  stadig  træffer  paa  det;  naturligvis  falder  det  mig  ikke  ind  at 
ville  drøfte  den  Slags  Argumenter.  Jeg  har  ikke  hørt  Nogen  fremsætte 


ST.  NICOLAI  APOTHEK.  TRAPPETAARN  I  GAARDEN. 


begrundede  Regler  for,  hvor  stor 
en  Vinduesrude  skal  være,  for  at 
»tilfredsstille  Nutidens  Fordrin¬ 
ger«.  Mange  smaa  Ruder  giver 
mere  Ulejlighed  med  Renholdelse; 
men  meget  store  Ruder  kan  være 
saa  vanskelige  at  komme  til  at 
polere,  at  man  maa  lade  Glar¬ 
mesteren  besørge  det.  Sprosserne 
forringer  Lysarealet,  men  dette 
kan  jo  indvindes  ved  at  gøre  hele 
Vinduet  nogle  Tommer  større, 
og  Størrelsen  af  Lysarealet  er  jo 
desuden  afhængig  af  Værelsets 
Bestemmelse,  Beliggenhed  og 
Ejerens  Smag.  Maaske  giver  store 
Ruder  Huset  et  velhavende  Ud¬ 
seende,  men  det  er  dog  ikke  alle 
Nutidsmennesker  ligegyldigt,  om 
de  giver  et  Par  Kroner  for  at 
knalde  en  Rude,  naar  de  maaske 
kan  slippe  med  en  25  Øre.  Jeg 
mener,  at  man  —  uden  at  skrue 
Tidsaanden  tilbage  —  roligt  kan 
anbefale  Enhver  at  gøre  sine 
Ruder  saa  smaa  eller  store  som 
han  selv  synes. 

Og  spørger  man  mig  til 
Raads,  vil  jeg  til  Beboelsesværel¬ 
ser  anbefale  smaa  Ruder.  Jeg 

tror,  at  den  af  nogle  Folk 
mistænkeliggjorte  Forkær¬ 
lighed  for  smaa  Ruder  kan 
forklares  ved  den  vaag- 
nende  Sans  for  Indret¬ 
ningen  af  Hjemmet.  Ind¬ 
trykket  af  det  lune,  hyg¬ 
gelige,  fra  Yderverdenen 
afsondrede,  forstærkes 
utvivlsomt  ved  Sprosse¬ 
værket  i  et  Vindue.  Det 
giver  en  egen,  mild  og 
rolig  Stemning,  naar  So¬ 
len  falder  ind  gennem 
saadanne  Vinduer  og  paa 
Gulvet  tegner  Billedet  af 
de  smaarudede  Rammer 
og  Blomsterne  i  Vindues¬ 
karmen.  Selve  Glasset 
virker  jo  omtrent  som 
en  Aabning,  og  desmere, 
jo  klarere  det  er  og  jo 
større  Ruden  er.  Det 

kan  være  herligt  at  aabne  Vinduet  paa  vid  Gab  og  føle  den  friske  Luft 
strømme  ind;  men  hvor  uhyggeligt  til  Stadighed  at  have  et  Vindue  uden 
Rude;  og  Fornøjelsen  ved  at  lukke  op  i  godt  Vejr  og  at  stænge  det 
daarlige  Vejr  ude  forhøjes,  jo  stærkere  Indtrykket  er  af,  at  der  er  noget, 
som  lukker. 

Paa  samme  Maade  virker  en  lav  Dør  —  derfor  er  det  jo  ikke  givet, 
at  Døre  altid  skal  være  lave,  eller  at  man  i  alle  Tilfælde  skal  gøre  Ruderne 
saa  smaa  som  muligt.  I  et  Slot  eller  i  rige  Selskabssale,  hvor  der  er 
højt  til  Loftet,  vilde  jeg  gøre  Dørene  store;  der  slaar  Tjeneren  Fløjdørene 
op,  mens  Lierskaberne  parvis  trine  ind.  I  Smaalejligheder  virker  saadanne 
Fløjdøre  parodiske  med  deres  tunge  »Fordakninger«,  der  naar  lige  op  til 
den  sølle  Gibsgesims  under  Loftet. 

Lad  derfor  de,  som  har  Sans  derfor,  indrette  deres  Hjem  efter  deres 
Smag  og  hente  deres  Motiver,  hvor  de  kan  finde  dem ;  er  Smagen  god, 
saa  er  der  Stil  —  paa  anden  Maade  kan  den  ikke  laves. 


O 


ET  FORSLAG  TIL  OVERVEJELSE. 


i  kende  alle  den  ejendommelige  Stemning,  hvori  man  hensættes  ved 


V  at  dvæle  i  saadanne  gamle  Kirker,  som  f.  Eks.  Set.  Maria  i  Hel¬ 
singør  eller  Roskilde  Domkirke,  og  vil  man  gøre  sig  Rede  for,  hvad  det 

da  er,  der  virker  saa  betagende  paa  os,  tror  jeg  det  vil  indrømmes,  at  det 

ikke  alene  er  Rummets  Architektur,  men  at  Følelse  og  Fantasi  ogsaa  i 
høj  Grad  paavirkes  af  de  talrige  Minder  om  henfarne  Slægter,  der  overalt 
møder  Øjet.  Man  kommer  ligesom  Fortiden  nærmere  ved  Beskuelsen  af 
de  gamle  Gravstene  og  Epitafier  og  glæder  sig  over  de  forskellige  Tids¬ 
aldres  Kunstfrembringelser,  selv  om  de  maaske  hist  og  her  ere  anbragte 
saaledes,  at  de  skade  Totalvirkningen.  Som  Regel  kan  dog  vist  siges, 
at  disse  senere  Tilføjelser  saa  langt  fra  skader  Kirkerummet,  at  de 

tvertimod  i  høj  Grad  bidrage  til  at  gøre  hyggeligt;  thi  ligesom  et 

Værelse,  det  være  nok  saa  smukt  dekoreret  paa  Vægge  og  Loft,  dog  gør 
et  tomt  Indtryk,  naar  det  staar  ubeboet  og  uden  Møbler,  saaledes  bliver 
ogsaa  et  Kirkerum,  der  savner  Vidnesbyrd  om  at  staa  i  Eorhold  til  den 
levende  Slægt,  underligt  koldt  og  øde.  Det  ser  vi  ved  de  Kirker,  som 
opføres  i  Nutiden;  vi  kunne  ved  at  dekorere  Stolestader,  Vægge  og  Lofter 
søge  at  gøre  dem  saa  hyggelige  som  muligt,  noget  tomt  vil  der  dog  altid 

være  ved  dem  i  Forhold  til  saadanne  gamle  Kirker,  som  de  jeg  ovenfor 
har  nævnt. 

Det  ligger  i  Sagens  Natur,  at  det  fra  Begyndelsen  af  maa  være  saa- 
ledcs  med  nye  Kirker;  men  kunde  der  dog  ikke  gøres  noget  for,  at  disse 
ogsaa  efterhaanden  bleve  »møblerede«,  og  at  de  gamle  fik  Inventariet 
forøget?  Saa  vidt  mig  bekendt,  er  det  nu  forbudt  at  opsætte  Epitafier  i 
Kirkerne,  men  kunde  dette  Forbud  blive  hævet,  saa  at  det  under  behørig 
Kontrol  tillodes  at  opsætte  Mindetavler,  vilde  Tomheden  i  Tidens  Løb 
forsvinde,  og  Kirkerne  paa  denne  Maade  efterhaanden  faa  noget  at  for¬ 
tælle  om  henfarne  Slægter  og  deres  Kunst  og  derved  vinde  en  Til¬ 
trækning,  som  de  nu  maa  savne.  Mangen  en  smuk  Opgave  vilde,  ved 
Ophævelsen  af  Forbudet,  blive  stillet  til  Billedhugger,  Maler  og  Archi- 
tekt,  og  det  kunstneriske  Arbejde,  der  nu  ofte  anvendes  paa  Gravmonu¬ 
menter,  henstillede  i  en  Krog  af  Kirkegaarden,  hvor  ingen  ser  dem,  vilde 
i  Kirkerummet  komme  ganske  anderledes  til  sin  Ret,  til  Glæde  baade  for 
Kunstneren  og  Publikum. 

Der  maatte  naturligvis  tages  de  nødvendige  Forholdsregler  mod,  at 
en  saadan  Tilladelse  misbrugtes,  og  dette  kunde  f.  Eks.  tænkes  udført 
paa  den  Maade,  at  der  af  det  Offentlige  valgtes  en  Komite  af  Kunstnere, 
som  i  Forbindelse  med  Kirkens  Forstanderskab  havde,  i  hvert  enkelt  Til¬ 
fælde,  at  træffe  Bestemmelse  om,  paa  hvilken  Maade  og  under  hvilke 
Betingelser  det  ønskede  Mindesmærke  kunde  anbringes,  ligesom  Komi¬ 
teen  maatte  have  Ret  til  at  kassere  Udkast,  der  ikke  tilfredsstillede  Skøn¬ 
hedens  Fordringer. 

Man  kunde  jo  tænke  sig,  at  det  kom  paa  Moden  at  opsætte  saadanne 
Epitafier,  men  Faren  for  Overfyldning  vilde  altid  kunne  afværges  ved 
skærpede  Fordringer  til  den  kunstneriske  Udstyrelse.  Benyttelsen  vilde 
aftage  i  Forhold  til  Bekostningens  Forøgelse. 

Retten  til  at  opsætte  Epitafier  i  en  Kirke  maatte  naturligvis  ind¬ 
skrænkes  til  Menigheds-Medlemmerne,  og  der  maatte  vist  ogsaa  bestemt 
holdes  paa,  at  ikke  enhver  Smaaborger,  der  havde  samlet  sig  nogle  Penge, 
kunde  faa  sit  interesseløse  Navn  foreviget  paa  en  prunkende  Tavle,  men 
dette  kunde  man  formentlig  sikre  sig  imod  ved  at  fastslaa,  at  Tilladelsen 
kun  gaves  i  de  Tilfælde,  hvor  Medborgere  ved  offentlig  indsamlede  Midler 
ønskede  med  et  saadant  Minde  at  hædre  en  mere  fremtrædende  Person¬ 
lighed.  Saadanne,  af  en  større  Kreds  bekostede  Mindetavler,  vilde  da 
ogsaa  af  Menigheden  blive  betragtede  med  større  Velvillie,  end  der  kunde 
paaregnes  for  Epitafier,  opsatte  af  Privatfolk. 

Nutiden  har  jo,  i  sin  Trang  til  at  hædre  Fortjenesten,  slaaet  sig  paa 
Sølvkranse.  Hvor  meget  heldigere  vilde  det  ikke  være,  om  denne  Trang 

kunde  finde  Afløb  ved  Anskaffelsen  af  en  smuk  lille  Tavle  i  en  Kirkemur. 
Det  vilde  være  til  større  Fornøjelse  for  Giverne  og  ogsaa  for  den  afdødes 
Familie,  der  nu  belemres  med  disse  kedelige  Kranse,  som  den  ikke  ved 
sine  levende  Raad  med.  Hvis  det  maatte  findes,  at  der  var  noget  rigtigt 
i  den  af  mig  her  fremsatte  Tanke,  kunde  der  saa  ikke  være  Anledning 
for  Architektforeningen  til  paa  en  eller  anden  Maade  at  virke  for,  at  For¬ 
budet  mod  Mindetavlers  Anbringelse  i  Kirker  blev  ophævet. 

Martin  Borch. 


FORSKELLIGT. 


Konkurrence.  I  Horsens  skal  opføres  et  Thing-  og  Arresthus,  hvortil  det  af 
Skanderborg  Amtsraad  og  Horsens  Byraad  nedsatte  kombinerede  Udvalg  indbyder 
danske  Architekter  til  Skitsekonkurrence.  Der  forlanges  Planer,  Snit  samt  alle 
Facader  i  en  Maalestok  af  2"'  pr.  Alen  samt  specificeret  Overslag  over  Bygge¬ 
udgifterne,  som  inklusive  Opvarmningsanlæg,  Gas-  og  Vandindlæg  samt  Ind¬ 

hegning  og  Brolægning  ikke  maa  overstige  95,000  Kroner. 

Bedømmelsen  vil  blive  foretagen  af  det  nedsatte  Udvalg  i  Forening  med 
de  kgl.  Bygningsinspektører  i  Aarhus  og  Odense  som  sagkyndige  Meddommere. 

Fristen  for  Indleveringen  af  Skitserne  og  Overslag  udløber  den  15.  Maj 
d.  A. ;  de  skulle  indsendes  til  Borgmesterkontoret  i  Horsens. 

Der  er  udsat  én  Præmie  paa  1000  Kroner  og  én  paa  500  Kroner,  og  der 

konkurreres  alene  om  de  udsatte  Præmier.  De  præmierede  Tegninger  ere 

Præmieydernes  Ejendom,  forsaavidt  som  de  benyttes  til  den  senere  Udarbejdelse 
af  Tegningerne  til  ovennævnte  Bygning. 

Udvalget  forbeholder  sig  iøvrigt  fri  Ret  til  Antagelse  af  Architekten  til 

Ledelsen  af  Byggearbejdet. 

¥ 

Christiansborg  Slots  Genopførelse.  Indenrigsministeriet  har  under  28.  Februar 
d.  A.  fremsat  Forslag  til  Lov  om  forberedende  Foranstaltninger  til  Genopførelsen 
af  Christiansborg  Slot. 

Ifølge  dette  Forslag  skal  der  til  at  forberede  Genopførelsen  af  Christiansborg 
Slot  ved  Tilvejebringelse  af  nye  Tegninger  og  Overslag  sammentræde  en  Kom¬ 
mission,  bestaaende  af  12  Medlemmer,  nemlig  3  af  Kongen  udnævnte  Mænd,  af 
hvilke  den  ene  tillige  beskikkes  til  Kommissionens  Formand,  endvidere  For- 
mændene  og  Viceformændene  i  Rigsdagens  2  Afdelinger,  1  af  Højesteret  valgt 
Medlem  samt  2  af  Kunstakademiet  valgte  Architekter.  Tegninger  og  Overslag 
til  Slottets  Genopførelse  skulle  tilvejebringes  paa  Grundlag  af,  at  der  i  Slottet 
indrettes  Lokaler  til  Bolig  og  Repræsentation  for  Kongen,  for  Rigsdagen  og  om 
muligt  for  Højesteret;  Kommissionen  vil  i  denne  Anledning  have  at  foranstalte 
udskrevet  ny  Konkurrence;  angaaende  Fremgangsmaaden  ved  denne  og  ved 
Præmieringen  af  de  indsendte  Arbejder  følges  de  i  Lov  Nr.  56  af  1.  April  1887 

§§  3  og  5  indeholdte  Regler;  til  Bestridelse  af  Udgifterne  bevilges  et  Beløb  af 
33,000  Kr.  Omkostningerne  ved  Slottets  Genopførelse,  herunder  ikke  med¬ 
regnet  Udgifterne  til  den  kunstneriske  Udsmykning  af  de  til  Brug  for  Kongen 
bestemte  Lokaler,  blive  at  holde  indenfor  et  Beløb  af  6  Mili.  Kr. 

Der  paatænkes  da  ved  Kommissionens  Foranstaltning  først  afholdt  en  Skitse¬ 
konkurrence  og  derefter  en  endelig  Konkurrence,  hvori  kun  de,  der  have  erholdt 
Præmie  i  Skitsekonkurrencen,  kunne  deltage.  Der  agtes  udsat  indtil  7  Præmier 
å  2000  Kr.  for  de  bedste  Skitser  og  ved  den  endelige  Konkurrence  en  Præmie 
af  10,000  Kr.  for  det  Arbejde,  som  Komiteen  maatte  finde  værdigt  til  at  be¬ 
nyttes,  og  to  Præmier  å  3000  Kr.  for  fortjenstfulde  Arbejder.  Vinder  Ingen 
højeste  Præmie,  kan  der  i  Stedet  for  denne  udsættes  en  Belønning  paa  indtil 
3000  Kr.  Til  Bestridelse  af  Udgifterne  ved  Præmier  m.  m.  foreslaas  derfor 
bevilget  33,000  Kr. 

Som  bekendt  udarbejdede  afdøde  Professor  ved  Kunstakademiet  i  Wien, 
Friherre  Theophilus  Hansen,  i  sin  Tid  et  Forslag  til  en  Genopførelse  af  Slottet. 
Regeringen  besluttede  sig  imidlertid  til  at  forsøge,  om  der  ikke  ved  en  offentlig 
Konkurrence  mellem  danske  Architekter  kunde  opnaas  en  tilfredsstillende  Løsning, 
og  i  1887  udstedtes  Indbydelse  til  en  saadan  Skitsekonkurrence,  ved  hvilken 
Lejlighed  indkom  32  Projekter,  hvoraf  7  præmieredes.  Ved  den  deipaa  følgende 
endelige  Konkurrence  indkom  5  Projekter,  hvoraf  3  præmieredes,  dog  intet  med 
første  Præmie. 

Sagen  blev  dernæst  stillet  i  Bero.  I  Aarene  1890—93  forsøgtes  paa  Finans¬ 
lovforslaget  bevilget  Beløb  til  Afholdelsen  af  nye  Konkurrencer  om  Tegninger 
til  Slottet,  men  disse  Forslag  bleve  ikke  tiltraadte  af  Folkethinget. 

Vi  skulle  i  et  følgende  Numer  af  Bladet  meddele  Resultaterne  af  Forslagets 
Behandling  i  Thingene.  ^ 

Kunstakademiet.  Under  3.  Marts  har  Akademiraadet  med  forventet  konge¬ 
liv  Stadfæstelse  —  valgt  Hr.  Kammerherre  F.  Mei.dahl  til  Direktør  for  Kunst- 
akademiet  for  de  følgende  3  Aar. 

Akademiraadet  har  endvidere  valgt  følgende  Herrer  til  Medlemmer  af  Udstil¬ 
lingskomiteen  for  iaar :  Professorerne  Fenger,  Bi.ache  og  Godfred  Christensen. 

¥ 

Industriforeningens  Mart  s- Forevisning  indeholder  nogle  Bygningsmaterialier, 
som  vi  ikke  skulle  undlade  at  gøre  opmærksom  paa.  Der  findes  saaledes  fia 
Stenhuggermester  Carl  Scheller  udstillet  en  Del  Arbejder  til  Detailhandlei- 
banken,  samt  til  Ejendommen  paa  Hjørnet  af  Gammeltorv,  som  vi  omtalte  i 
forrige  Numer.  Disse  Arbejder  ere  for  førstnævnte  Bygnings  Vedkommende 
udførte  i  den  røde  Ofvedklostersten ,  og  for  sidstnævntes  Vedkommende  af 
Klæbersten.  Af  Kleinsmedemester  Clir.  Christensen  fra  Hillerød  er  udstillet  en 
Del  af  Balkongelænderet  til  ovennævnte  Bygning  paa  Gammeltorv,  tegnet  af  Archi- 
tekt  Mathiesen.  Blikkenslager  Hermann  Jepsen  udstiller  en  Del  Ornamenter, 
Kviste,  Konsoller,  Gesimser  o.  s.  v.,  udførte  af  Zink.  Hr.  Jepsen,  der  indtil  for 
et  Aarstid  siden  virkede  i  Esbjerg,  har  nu  bosat  sig  her  i  Kjøbenhavn  for  at 
udvide  sin  Virksomhed  i  denne  Specialitet  af  Blikkenslagerfaget;  hans  Energi  og 

Flid  fortjener  al  Paaskønnelse,  og  om  end  hans  Arbejder,  som  bære  Præget  af 
at  være  udførte  efter  tyske  Katalogbilleder,  have  Mangler  og  Misforstaaelser  at 
fremvise,  nære  vi  ingen  Tvivl  om,  at  han  vil  forstaa  hurtigt  at  afhjælpe  disse, 
naar  virkelige  Arbejdstegninger  forelægges  ham.  Fra  Blikkenslager  L.  Uttenthal 
findes  en  mindre  Udstilling  af  lignende  Arbejder,  som  ogsaa  fortjener  at  nævnes 
for  deres  smukke  Udførelse. 

¥ 

Tidsskrift  for  Kunstindustri,  som  i  Overensstemmelse  med  sin  Titel  har  til 
Hovedopgave  at  behandle  kunstindustrielle  Emner,  bringer  til  Afveksling  i  sit 
nylig  udkomne  6te  Hefte  for  1898  en  Artikel  med  Overskrift  » Amerikansk 
Architektur  og  Louis  H.  SulUvan «  af  A.  J.  Råvad.  I  den  lille  rigt  illustrerede 
Afhandling  gives  i  korte  Træk  en  Skildring  af  den  amerikanske  Architekturs 
Udvikling  i  de  senere  Aar,  og  blandt  de  banebrydende  Kunstnere  omtales  her 
Architekten  Louis  H.  Sulijvan  som  en  Mand,  for  hvem  »Bygningskunsten 
er  Poesi  og  hvis  eget  poetiske  Sind  er  fyldt  af  Entusiasme  over  den  sig  nær¬ 
mende  Sommer  i  amerikansk  Kunst,  hvis  Løvspring  synes  begyndt  i  hans 
Værker«. 

Forfatteren  mener  i  Hovedformen  af  Sullivans  Bygninger  at  finde  noget, 
der  minder  om  G.  F.  Hetsch,  navnlig  de  store  Flader  og  en  vis  Forkærlighed 
for  kubiske  og  Parallcllogram-Former,  men  medens  de  store  Flader  hos  Hetsch 
vare  de  væsentligste,  have  de  særlige  Opgaver  hos  Sullivan;  han  holder  af  dem 
som  Bærere  af  en  rig  Ornamentik  —  »ligesom  vi  andre  holde  af  et  stort,  fladt 
Stykke  Jord,  naar  vi  ville  dyrke  Blomster«.  Han  kalder  Sullivan  for  »Løv¬ 
springets  Poet,  en  Slags  amerikansk  Kaalund«.  Hans  Kunst  er  særlig  karak¬ 
teristisk  ved  en  ejendommelig  frodig  Ornamentik,  som  han  anvender  overalt, 
i  Flader,  Friser,  Gesimser,  Buer  o.  s.  v.  —  et  fladt  skarpt  Relief,  i  hvilket  han 
indenfor  geometriske  Rammer  lader  fremspire  et  Væld  af  Planter  og  Blomster. 

¥ 

Verdensudstillingen  i  Paris  n)oo.  Til  Trods  for  det  temmelig  uheldige  Vejr, 
ere  Arbejderne  paa  Udstillingen  skredne  godt  frem  i  den  sidste  Tid.  Sten¬ 
arbejderne  paa  det  store  Palads  ved  Champs-Elysées  ere  fornylig  bievne  færdige, 
og  Jernkonstruktionen  er  ogsaa  omtrent  fuldendt.  Paa  Champs  de  Mars  og  paa 
Esplanade  des  Invalides  ere  de  vigtigste  Dele  af  de  forskellige  Bygningers  Jern¬ 
konstruktioner  snart  opstillede.  I  Palais  des  Machines  arbejder  Mr.  Raulin  paa 
Opførelsen  af  Udstillingens  store  Festsal.  Architekten  Mr.  Louvet,  som  har 
med  den  indre  Udstyrelse  af  Champ-Elysées-Paladset  at  gøre,  vil  om  kort  Tid 
paabegynde  Opstillingen  af  den  store  Trappe,  som  helt  skal  udføres  af  Staal. 
Mr.  Louvet  er  den  første  franske  Architekt,  som  benytter  Staalet  i  saa  stort 
Omfang  som  her  til  dekorativt  Arbejde,  og  Resultatet  af  dette  Forsøg  imødeses 
derfor  med  stor  Interesse. 

¥ 

Støbejerns  Søjler.  Det  tyske  Tidsskrift  » Dekorative  Kunst «  bringer  under 
foranstaaende  Titel  en  lille  Artikel,  hvoraf  vi  ikke  skulle  undlade  at  meddele 
efterfølgende : 

1  Jernbygningskunsten  er  den  skabende  Formsans  ikke  ret  trængt  ind. 
Skøndt  der  i  disse  Værker  utvivlsomt  skjuler  sig  en  mægtig  Stilkraft,  har 
hverken  Ingeniører  eller  Architcktcr  endnu  formaaet  at  oversætte  de  haarfine 
statiske  Beregningers  Resultater  i  kunstneriske  Former. 

Fordelene  ved  Anvendelsen  af  Jernet  har  Architekten  forlængst  forstaaet 
at  drage  Nytte  af,  rigtignok  skjult  bag  Beklædninger  af  Sten  eller  Træ;  thi 
Jernets  Egenskaber  ere  saa  abnorme,  at  de  ikke  lade  sig  forene  med  historiske 
Former.  Den  overordentlige  Modstandskraft,  som  Jernet  har  imod  Træk,  Tryk 
og  Bøjning,  tillader  uvante  Dimensioner,  og  Materialet  forlanger  Tværsnitformer, 
som  skulde  synes  umulige,  naar  man  tog  Stenarchitekturen  til  Forbillede. 

Jernsøjlens  Kapitæl  og  Basis  ere  i  deres  Anbringelse  og  Hensigt  grund¬ 
forskellige  fra  Stensøjlens.  Disse  bestaa  ved  Jernsøjlen  i  Hovedsagen  af  Plader, 
beregnede  til  at  skrue  fast  i  Drager  og  Fundament,  og  et  dermed  forenet  Rør¬ 
stykke,  som  kan  optage  Søjleskaftet. 

Valsede  Vinkeljern  o.  1.,  saavelsom  Jernstøbningens  Teknik,  maa  i  hvert 
Fald  bestemme  Formen,  som  kun  maa  være  grovtskaaren,  idet  spinkel  Orna¬ 
mentik  modsiger  Materialets  Væsen  og  Karakter.  Nitter  og  Skruer  kunne  an¬ 
bringes  særdeles  ornamentalt.  Særlig  anvendelige  ere  »Pendulstøtterne«,  hvis 
Basis  og  Kapitæl  hvile  paa  Kugleflader.  Støtter  til  Brobygninger  og  lignende 
Konstruktioner  kunne  bruge  denne  Form,  som  maa  kunne  gøres  meget  frugtbar 
for  en  sindrig  Estetik. 

Ny  Foreningsbygning.  Handelsforeningen  af  5.  Juni  1864  har  købt  en  større 
Grund  paa  Vesterbrogade  Nr.  9  B,  hvor  der  for  Tiden  findes  en  gammel 
1  Etages  Bygning;  denne  vil  nu  blive  nedreven,  og  i  Løbet  af  Aaret  vil  en 
ny,  stor  Foreningsbygning  blive  opført. 


¥ 

Skanderborg  Slot.  Som  bekendt  foretages  i  denne  Tid  Udgravninger  i  Nær¬ 
heden  af  Skanderborg  Slotskirke.  Man  er  ved  denne  Lejlighed,  ifølge  »Skdbg. 
Amts  Avis«,  stødt  paa  en  Del  Rester  af  gammelt  Murværk,  som  man  med 
Grund  formoder  ere  af  Skanderborg  Slot. 

Man  har  kunnet  spore  Ringmuren  i  betydelig  Udstrækning  og  er  nu  tillige 
stødt  paa  Resterne  af  en  Bygning,  som  har  staaet  i  Forbindelse  hermed.  Mur¬ 
værket,  som  viser  et  Hjørne  af  Bygningen,  er  velbevaret  og  har  en  Højde  af 
ca.  1 1/2  Alen.  Man  har  her  tillige  fundet  en  fint  tilhuggen  Granitsøjle  med  ca. 
12  Tommers  Diameter  og  henved  5  Alens  Længde. 


BOPÆLSFORANDRING. 


Ærede  Abonnenter  og  Medlemmer  bedes  meddele  Flytninger  snarest  mulig  til  Bladets 
Ekspedition:  Industriforeningsbygningen,  V.,  da  man  i  modsat  Fald  ikke  kan  paatage  sig 
Ansvaret  for,  at  dette  bliver  rigtigt  distribueret. 


FORTEGNELSE 

over  Firmaer,  som  i  det  forløbne  Kvartal  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E  Lundbye  (Ahornsgade  i),  som  tillige  har  udført  Tegning  til  en  stor 

Del  af  de  forskjelligc  Annonceclichées. 


Asfalt  og  Asfaltarbejder. 

Evers  &  Co,  Frcderiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Vestre  Boulevard  27 
Larsen,  Hans  &  Jørgen,  Griffenfeldtsgade  37 
Prior,  Axel,  Bredgade  33 
Scbøller  &  Rothe,  Aaboulevard  1 

Badeapparater. 

Kjølstad,  Victor,  Niels  Hemmingsensgade  6 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Timm,  Bror.  J  &  O,  Vesterbrogade  44 

Beton=,  Cement=  og  Monierarbejder. 

Jensen,  Emanuel,  &  H  Schumacher,  Aaboulevard  14 
Lunn,  Viggo,  Nørresøgade  37  A,  St 
Schøller  &  Rothe,  Aaboulevard  1 
Schiøtz,  Carl,  Frederiksberg  Allée  14 

Bogbind. 

Anker  Kyster,  Sværtegade  3 

Bygningsartikler,  forskjellige.  Cement  osv. 

Evers  &  Co,  Frcderiksholms  Kanal  6 
Prior,  Axel,  Bredgade  33 

Dampskorstene,  runde. 

Jensen,  Emanuel,  &  H  Schumacher,  Aaboulevard  14 
Piior,  Axel,  Bredgade  33 

Dørlukkere. 

Nørholm,  N,  &  Søn,  Skindergade  4 2 

Elektriske  Anlæg,  Elevatorer,  Lynafledere, 
Materiel  m.  m. 

Hein,  Hj,  &  Møller-Holst,  Admiralgade  24 
Hellesens  Enke  &  V.  Ludvigsen,  Blaagaardsgade  17 
Jiirgensen,  C  P.  mek.  Etabi.,  Møllegade  26 
Otzen,  P,  &  Thorstensen,  Vesterbrogade  24 
Riedels,  C  F,  Eftf.,  Ny  Vestergade  9 
Siemens  &  Halske,  Akties.  St  Kongensgade  63 
Timm,  Brdr.  J  &  O,  Vesterbrogade  44 
»Titan«,  Akties.,  Tagensvej  32  og  Vesterbrogade  1 
Tvermoes  &  Abrahamson,  Gothersgade  13 

Fajance=  og  Porcelænovne. 

Kjær,  C  V,  Kjøbmagergade  42 
Kabler,  Carl  F,  Jernbanegade  5 

Fotografi. 

Riise,  Fred,  Vimmelskaftet  42 

Gas=  og  Vandmestre  m.  m. 

Flyge,  H  B,  St  An  næplads  10 
Harboe,  Kr  Noe,  II  C  Andersensgade  5 
Kjølstad,  Victor,  Niels  Hemmingsensgade  6 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Schæbel,  Ferd,  Mikkelbryggersgade  6 
Strømann,  C  &  G,  Raadmandsgade  15 
Thomsen,  Carl,  Griffenfeldtsgade  6 
Timm,  Brdr  J  &  O,  Vesterbrogade  44 
»Vølund«,  Aktieselskab,  Blegdamsvej  32 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 
Christianshavns  Jernstøberi,  Holmbladsgede  23 
Hein.  Hj,  &  Mølldr  Holst,  Admiralgade  24 
Ludvigsen  &  Hermann,  Nørrebrogade  39 
Lunn,  Viggo,  Nørresøgade  37  A,  St 
Maardt,  J  G,  &  Co,  Vestre  Boulevard  10 
Riedels,  C  F,  Eftf.,  Ny  Vestergade  9 
Schouboe,  N  C,  Willemoesgade  11 
Smidth,  F  L,  &  Co,  Vestergade  29 
»Titan«,  Akties.,  Tagensvej  32  og  Vesterbrogade  1 
Vang,  Andr,  Hellerup 
»Vølund«,  Aktieselskab,  Blegdamsvej  32 

Klosetter. 

Kjølstad,  Victor,  Niels  Hemmingsensgade  6 
Møller,  L  M,  Ny  Adelgadc  4 

Linoleum. 

Magasin  du  Nord,  Kjøbenhavn  K 
Meyer,  E,  Kjøbmagergade  26 


Malere. 

Hansen,  Thomas,  St  Kongensgade  25 
Mandix,  H,  Tordenskjoldsgade  13 
Petersen  &  Andersen,  Bartholinsgade  1 

Metalstøbere. 

Rasmussen,  Laur,  Bredgade  28  og  Raadmandsgade  16 

Møbler. 

Hansen,  C  B,  Etabi.,  Holmens  Kanal  4 
Jensen,  Seveiin  &  Andreas,  Kongens  Nytorv  21 
Plum,  Chr  &  Vald,  Bredgade  23 
Poulsen,  Joh  F,  Læderstræde  20 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Christianshavns  Jernstøberier,  Holmbladsgade  23 
Hein,  Hj,  &  Møller-Holst,  Admiralgade  24 
Monies  &  Andersen,  Raadhusstræde  4 
Rechs  Opvarmnings-Comp,  Gothersgade  155 
Strømann,  C  &  G,  Raadmandsgade  15 
»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 

Orgel=Harmoniums,  Pianoer  m.  m. 

Petersen  &  Steenstrup,  Axelhus  2  D 
Petersen,  Herm  N,  &  Søn,  Bredgade  23 

Saltsyre,  Oibs,  Vandglas. 

Hansen,  Villi,  &  Co,  Nørrebrogade  30 
Prior,  Axel,  Bredgade  33 

Skifer=,  Kobber=  og  Zinkdækning. 

Timm,  Brdr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  St  Strandstræde  18 
Schæbel.  Ferd,  Mikkelbryggersgade  6 
Seifert,  Carl,  St  Regnegade  8 

Staal=  og  Jernbjælker,  Plader  m.  m. 

Berendsen,  Sophus,  Aktieselskab,  GI  Torv  24 
Jensens,  Jørgen,  Eftf.,  Vestergade  16 
Møller,  J  F  Lemvigh-,  Kultorvet  1 1 
Rahr,  Chr  C,  &  Co,  Vestergade  30 
Vold,  L,  Nansensgade  23  B 

Stenhuggerier,  Marmorarbejder  m.  m. 

Ankerske  Marmorforretning,  Frihavn  31 
Faxe-Limhamn  Kalkbrud,  St  Annæplads  26 
Hagen  &  Co’s  Eftf..  Gothersgade  8 
Larsen,  H  &  J,  Griffenfeldtsgade  37 
Nielsen,  E,  Nørrebrogade  44 
Scheller,  Carl,  Nørrebrogade  52 

Stukarbejder. 

Berg,  Hans  Chr,  Gothersgade  91 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Bredgade  33 

Tapeter. 

Kriiger,  C,  Skindergade  3 1 

Teglværker,  Teglværksanlæg  m.  m. 

Teglværker,  De  forenede,  Vestergade  53 
Maardt,  J  G,  &  Co,  Vestre  Boulevard  10 
Smidth,  F  L,  &  Co,  Vestergade  29 
Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 
Rom,  N  C,  Jernbanegade  3 

Træ  og  Trævarer. 

Krause,  M  H,  Niels  Ebbesensvej  6 
Trækompagniet,  Frihavnen 

Vandklosetter. 

Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 

Værktøj. 

Ibsen,  Peter,  Kronprinsensgade  3 
Rom,  C  Th,  &  Co,  Axelhus  2  B 

BRORSONSKIRKEN. 


Paa  et  Areal,  der  begrænses  af  Nordvestvej,  Aaboulevardens  Fortsæt¬ 
telse  langs  Nordbanelinien  samt  en  tredie  Vej,  vinkelret  paa  Nord¬ 
vestvej,  opføres  den  nye  Kirke,  hvis  Navn  skal  være  Brorsonskirken. 

Grunden  til  denne  er  erhvervet  af  Kommunen,  og  da  selve  Kirken 
vil  faa  et  karakteristisk  Præg,  tør  man  forvente,  at  Magistraten  ved  Salget 
af  de  omliggende  Grunde  vil  tage  Hensyn  hertil  og  drage  Omsorg  for, 
at  det  nye  Kvartér,  der  rejser  sig  omkring  Kirken,  vil  faa  et  tiltalende 
Udseende.  Man  har  saaledes  tænkt  sig  ved  de  to  Gaders  Sammenskæring 
foran  Kirkens  østre  Side  at  skabe  en  aaben  Plads,  som  paa  de  tre  Sider 
var  begrænset  af  Privathuse,  hvis  Facader  kunde  danne  en  Helhed,  der 
nogenlunde  harmonerede  med  Kirkens  Ydre. 


BRORSONSKIRKEN. 
FAgADE  MOD  ØST. 


ARCHITEKT 
THORVALD  JØRGENSEN. 


Kirken  opføres  ved  Midler,  der  skaffes  tilveje  dels  af  en  Komité  i 
selve  Kvarteret  og  dels  ved  Bidrag,  som  indsamles  omkring  paa  Landet. 
Den  vil  komme  til  at  indeholde  800  Siddepladser. 

Under  selve  Kirkerummet  er  et  Sakristi,  der  rummer  100  Personer, 
en  større  Mødesal  til  ca.  300  og  en  mindre  til  ca.  100  Personer,  samt  et 

BRORSONSKIRKEN.  ARCHITEKT 

THORVALD  JØRGENSEN. 

Til  Opførelsen  benyttes  røde,  haandstrøgne  Facadesten,  medens  Baand, 
Afdækninger  og  Indfatninger  udføres  af  Granit.  De  indvendige  Murflader 
blive  med  gule,  haandstrøgne  Mursten,  der  skures  og  hvidtes.  Prædike- 

*)  De  to  Billeder,  som  vise  Kirkens  Ydre,  ere  fotografiske  Gengivelser  efter  en  af 
Architekten  udført  Gibsmodel  til  Kirken. 

Værelse,  i  hvilket  der  er  Plads  til  40  Personer;  endvidere  findes  her 
Præste  værelse,  Garderobe,  Toilet  samt  Varmeværk. 

Ligrummet,  hvorover  Klokkestolen  findes,  er  lagt  i  en  særlig  Byg¬ 
ning  paa  den  søndre  Side  af  Kirken.  Paa  den  nordre  Side  opføres  en 
Præstebolig.*) 


BRORSONSKIRKEN.  ARCHITEKT 

FAgADE  MOD  VEST.  THORVALD  JØRGENSEN. 

stolen  og  de  fire  Hovedpiller  udføres  af  Granit.  Architekt  Thorvald 
Jørgensen  har  leveret  Tegningerne  til  Kirken  og  leder  dennes  Opførelse. 
Murerarbejdet  er  overdraget  til  Hr.  Murermester  V.  Sibbern  Køhler, 
Tømrerarbejdet  til  Hr.  Tømrermester  Hans  Christensen. 


VORE  GAMLE  BYGNINGER 


Vi  have  modtaget  Følgende : 

Hr.  Redaktør! 

Jeg  har  med  Glæde  sét  Dem  bringe  os  Billeder  af  Bygninger,  som 
opføres  i  vore  Dage;  jeg  henstiller,  om  De  ikke  ogsaa  ved  Lejlighed 
kunde  skaffe  os  Billeder  af  ældre  Bygninger,  særlig  de,  der  opførtes  i 
Kjøbenhavn  i  Slutningen  af  forrige  og  Begyndelsen  af  dette  Aarhundrede. 
Overhovedet  forekommer  det  mig,  at  det  kunde  være  en  smuk  Opgave 
for  Akademisk  Architektforening  at  forberede  Udgivelsen  af  en  Danmarks 
Bygningshistorie,  der  —  mirabile  dictu  —  endnu  slet  ikke  eksisterer. 

Af  de  ældste  Bygninger  have  vi  Brudstykker  dels  i  forskellige  Mono¬ 
grafier,  dels  i  » Tegninger  af  ældre  nordisk  Architektur « ;  fra  Renaissance- 
tiden  foreligger  der  saa  vidt  mig  bekendt  kun  det  i  Berlin  (!)  udgivne 
» Renaissance  in  Danemarks,  og  dette  er  dels  ufuldstændigt,  dels  ikke 

videre  paalideligt,  da  det  foruden  Christian  IV’s  tillige  indeholder  endel 
af  nulevende  Architekters  Værker.  Fra  Frederik  IV’s  og  Christian  VI’s 
Tid  have  vi  gode  Billeder  i  Thuras  Vitruvius,  men  ogsaa  iblandt  disse 
er  der  store  Huller;  endvidere  have  vi  » Harsdorffs  Værker«,  udgivne 
af  Selskabet  for  nordisk  Kunst,  og  senere  C.  F.  Hansens  Værker.  Men 
alt  dette  trænger  til  at  suppleres,  samles,  ordnes  og  forsynes  med 


Grad  end  Billederne,  maa  plukke  sammen  paa  mange  forskellige  Steder. 
Forholdet  er  nu  saaledes,  at  de  yngre  Architekter  næsten  Intet  vide  om 
vor  ældre  Kunsthistorie;  det  Compendium,  som  Jul.  Lange  har  givet  i 
sin  Oversættelse  af  Lubke,  kan  være  meget  godt  for  det  store  Publikum, 
men  er  altfor  elementært  for  Fagmænd.  Og  hvad  skal  man  sige  til  en 
saadan  Mærkelighed  som  den,  at  af  alle  Bindesbølls  Arbejder  er  —  ikke 
et  eneste  udgivet.  De  fleste  af  vore  Architekter  vide  derfor  ikke  andet 
om  ham,  end  at  han  har  bygget  Thorvaldsens  Museum;  de  ane  ikke,  at 
det  var  ham,  som  sprængte  Klipper  der,  hvor  d’Herrer  nu  vandre  paa  en 
magelig  Asfalt.  Og  en  saa  betydelig  Mand  som  Henning  Wolff,  der  først 
er  død  for  18  Aar  siden,  kende  de  ikke  engang  af  Navn. 

Nu  skal  jeg  gerne  indrømme,  at  det  er  en  stor  Opgave  at  samle  og 
udarbejde  en  saadan  Danmarks  Bygningshistorie :  det  vil  under  alle  Om¬ 
stændigheder  kun  blive  muligt  paa  Betingelse  af  et  større  Stats-Tilskud*), 
men  Et  kan  dog  Akad.  Architektforening  gøre:  den  kan  lægge  en  Plan 
dertil  og  forberede  Arbejdet,  ikke  mindst  ved  at  samle  Billeder  og  lade 
udarbejde  Detailundersøgelser.  I  denne  Henseende  tillader  jeg  mig  fore¬ 
løbig  at  foreslaa  en  lille  Opgave,  der  maa  kunne  løftes. 

Der  findes  rundt  omkring  i  Kjøbenhavn  en  Mængde  Bygninger,  som 
opførtes  efter  Branden  i  1798  og  Bombardementet.  Endel  af  disse  ere 
ganske  vist  mindre  interessante,  men  der  er  dog  ikke  saa  faa  iblandt  dem, 
som  fortjener  at  af  bildes,  og  der  er  saa  meget  mere  Grund  dertil,  som 
de  efterhaanden  forsvinde.  Jeg  sigter  dermed  ikke  blot  til  de  store  Gaarde 
efter  den  bekendte  Harsdorffske  Type,  med  Lisener  og  Frontoner,  jeg 
tænker  lige  saa  meget  paa  disse  smaa,  beskedne  Huse  paa  5 — 7  Fag  i 
Bredden,  der  i  Regelen  ere  3  Etager  høje  med  en  kraftig  Hovedgesims 
og  fremspringende  Endepartier,  hvori  der  paa  første  Sal  er  anbragt  et 
Vindue  med  Fronton  og  Balustre.  Det  var  denne  Type,  som  i  Aar- 
hundredets  Begyndelse  gav  Kjøbenhavn  sin  ejendommelige,  beskedne  og 
noble  Karakter;  der  findes  endnu  en  Del  af  dem,  og  de  fortjene  at  be- 

*)  Aldeles  uoverkommeligt  vilde  det  dog  neppe  blive;  thi  hvis  det  blev  et  godt  og 
stort  Værk  —  og  det  maa  det  være  —  kunde  man  temmelig  sikkert  gøre  Regning  paa 
en  ret  god  Afsætning  i  Norge,  Sverrig  og  Tyskland. 


vares,  ikke  blot  for  deres  egen  Skyld,  men  ogsaa  fordi  der  findes  i  dem 
frugtbare  Motiver,  som  endnu  kunne  benyttes  ved  Nybygninger.  Vi  have  jo  nu 
i  vor  Jagt  efter  nye  Former  snart  løbet  hele  Touren  rundt.  Først  var 
det  den  Schinckelske  Berlinerstil  eller  rettere  dens  Hamborger-Bastard,  som 
var  Forbilledet,  saa  kom  den  italienske  Renaissance  og  »Runges  Backstein 
Baukunst«,  der  dog  heldigvis  ikke  levede  længe.  Enkelte  forvorpne  Sjæle 
begyndte  at  trække  Christian  IV  frem  af  Forglemmelsen,  for  Andre  blev 
den  italienske  »Frtihrenaissance«  Idealet  af  Skønhed,  og  tilsidst  landede 
man  ved  Palaisstilen  med  sorte  glaserede  Tagsten,  kalkede  Vægge  og  det 
Hele.  Men  Empirestilen  have  vi  endnu  ikke  faaet  i  vore  Facader,  skøndt 
den  grasserer  i  Møblerne.  Og  hvad  ere  de  omtalte  Huse  fra  Aarhundredets 
Begyndelse  andet  end  den  danske  Empirestil.  Denne  Stils  Fader,  Percier, 
havde  som  Grundprincip:  Sparsomhed  med  Dekoration  i  Detailler,  men 
smukke  Forhold  i  Hovedformerne.  Og  det  Princip  var  maaske  ikke  saa 
galt.  Men  det  er  netop  dette,  som  er  det  karakteristiske  for  de  Bygninger, 
der  hidtil  have  staaet  upaaagtede  omkring  i  Sidegaderne. 

Det  er  derfor  mit  Forslag  til  Akad.  Architektforening:  Lad  disse 
Huse  afbilde,  lad  dem  fotografere,  medens  de  endnu  leve,  eller  bedre  — 
see  at  faa  de  Yngre  til  at  opmaale  og  tegne  dem,  og  lad  os  saa  faa  dem 
offentliggjorte;  den  Retning,  de  repræsentere,  er  sund  og  god,  og  de  ere 
nok  værd  at  stifte  nærmere  Bekendtskab  med.  Et  Medlem. 

¥ 

Red.  sér  med  Glæde  den  ærede  Indsender  slaa  til  Lyd  for  denne 
vigtige  Sag,  som  mærkeligt  nok  har  ligget  ret  upaaagtet  hen,  siden  Thura 
udgav  sit  Pragtværk  » Den  danske  Vitruvius«,  der  til  Trods  for  den  respek¬ 
table  Alder  af  over  halvandet  Hundrede  Aar  sammen  med  hans  andet, 
noget  senere  Værk  » Hafnia  hodierna «  endnu  stadig  hævder  den  fornemste 
Plads  mellem  Værker  om  dansk  Bygningskunst.  Det  vilde  være  at  haabe, 
at  en  eller  anden  af  vore  Kunsthistorikere  for  Alvor  vilde  tage  fat  paa 
denne  Opgave;  nu  løber  Aarhundredet  snart  ud,  og  sikkert  ville  mange 
Værker  i  den  Anledning  sé  Dagens  Lys,  behandlende  det  svundne  Sekels 
Historie  i  forskellige  Retninger. 

Kunde  der  da  ikke  ogsaa  blive  Plads  for  en  Architekturens  Historie ? 

Med  Rette  foreslaar  Indsenderen  Akademisk  Architektforening  at  danne 
Fundamentet  ved  i  Tide  at  sørge  for  Optegning  eller  fotografisk  Gen¬ 
givelse  af,  hvad  vi  endnu  har  af  ældre  Bygninger,  som  jo  desværre  efter- 
haanden  forsvinde  eller  forandres  betydeligt.  Det  er  et  virkeligt  og  godt 
Foreningsanliggende,  som  bør  tages  under  alvorlig  Overvejelse,  og  hvortil 
et  særligt  Udvalg  bør  nedsættes.  Understøttelse  fra  Staten  turde  man  vel 
sikkert  gøre  Regning  paa,  og  en  udmærket  Hjælp  kunde  man  vel  vente 

at  finde  hos  de  Unge,  hos  Eleverne  paa  Kunstakademiet,  der  i  deres  for¬ 
træffelige  Medlemsblad  for  » Foreningen  af  ].  December «  have  vist  særlig 
Interesse  for  og  Forstaaelse  af  Opgaver,  som  saa  smukt  supplere  dem, 
som  » Ældre  nordisk  Architeklur «  har  taget  op, 

Maaske  kunde  samme  Udvalg  fra  Architektforeningen  virke  hen  til 
Udgivelsen  af  den  ^die  Del  af  » Vitruvius «,  hvortil  Kobberplader  og  Tekst 
opbevares  i  det  store  kgl.  Bibliothek,  —  og  af  de  udmærkede  Opmaalinger 
af  Kronborg,  Rosenborg  og  en  Del  Herregaarde  m.  m.,  som  ligge  hen  i 
Arkiver  og  Bibliotheker  til  liden  Gavn  og  Glæde  for  Nogensomhelst. 
Det  kunde  sikkert  heller  ikke  være  nogen  Skade  til,  at  Udlandet  blev 
gjort  bekendt  med  den  Slags  Værker  og  derigennem  saa,  at  vi  virkelig 
har  en  national  Architektur  og  at  vi  forstaa  at  paaskønne  den.  I  ethvert 
Fald  bør  det  være  en  Opgave  for  Foreningen  at  anlægge  en  Samling, 
saaledes  som  »et  Medlem «  har  foreslaaet.  Red. 


DØDSFAFD. 


Den  27.  Marts  døde  Architekt  Ole  Peter  Momme  efter  et  længere  Sygeleje. 
Den  sørgelige  Efterretning  er  sikkert  modtaget  med  stor  Deltagelse  af  hans 
Kolleger,  af  hvem  han  var  meget  afholdt,  og  som  tillige  satte  Pris  paa  ham 
som  en  dygtig  og  energisk  Mand. 

Han  var  født  den  18.  Marts  1854  i  Horsens,  hvor  hans  Fader  var  da¬ 
værende  Kancelliraad,  Herredsfuldmægtig  Laurits  Momme.  I  1881  fik  O.  P. 
Momme  Kunstakademiets  Afgangsbevis  som  Architekt,  og  i  1887  den  lille  Guld- 
medaille  for  Opgaven  »Et  fyrsteligt  Residensslot«.  Han  deltog  bl.  A.  sammen 
med  Architekt  L.  Olesen  i  to  Konkurrencer  om  Christiansborg  Slots  Genopførelse 
og  vandt  begge  Gange  en  Præmie.  Siden  1889  var  han  Bygningsinspektør  i 
Kjøbenhavn.  Han  var  som  yngre  ansat  hos  Etatsraad  J.  D.  Herholdt,  af  hvem 
han  vel  nærmest  maa  betragtes  som  Elev.  Af  Bygninger  har  han  opført  en 
Del  større  Privathuse  i  Aalborg,  nogle  Kirker  i  Nykøbing  og  Løgstør,  Raadhuset 
i  Roskilde  samt  flere  Privatbygninger  i  Kjøbenhavn.  Vi  agte  i  et  følgende 
Numer  af  vort  Blad  at  bringe  en  Artikel  om  hans  Virksomhed  og  Arbejder. 


BOPÆLSFORANDRING. 


Architekt  Harald  Harpøth  er  flyttet  til  Snertinge  pr.  Snertinge. 

Ærede  Abonnenter  og  Medlemmer  bedes  meddele  Flytninger  snarest  mulig  til  Bladets 
Ekspedition:  Industriforeningsbygningen,  V.,  da  man  i  modsat  Fald  ikke  kan  paatage  sig 
Ansvaret  for,  at  dette  bliver  rigtigt  distribueret. 


FORENINGSMEDDELELSER. 


Det  bringes  herved  til  Kundskab  for  Foreningens  Med¬ 
lemmer,  at  der  under  19.  f.  M.  er  rettet  følgende  Hen¬ 
vendelse  til  Arbejderforsikrings-Raadet: 

»For  Akademisk  Architektforenings  Bestyrelse  tillader 
jeg  mig  herved  at  anmode  det  ærede  Raad  om  at  besvare 
nedenstaaende  Spørgsmaal  vedr.  Lov  om  Arbejderforsikring 
ni.  m.  af  7  Januar  1898: 

1)  Kommer  en  Architekts  Bygningskonduktør  ind  under  nævnte  Lovs  Bestem¬ 
melser? 

2)  Kommer  en  Architekts  Tegnere,  der  i  kontrollerende  Øjemed  af  og  til 
opholde  sig  paa  Bygninger,  som  ere  under  Opførelse,  ind  under  nævnte 
Lovs  Bestemmelser?« 

sign.  Alb.  Jensen, 
p.  t.  Bestyrelsens  Formand. 


Herpaa  er  under  13  d.  M.  modtaget  følgende  Svar: 

»I  Gensvar  paa  Foreningens  Forespørgsel  af  19  f.  M.  meddeles,  at  efter 
Raadets  Formening  ere  saavel  en  Architekts  Bygningskonduktør  som  hans  Tegnere, 
forsaavidt  de  føre  Tilsyn  med  eller  have  Ledelsen  af  Bygningsarbejde,  forsikrede 
i  Medfør  af  Lov  af  7  Jan.  1898  §  2,  iste  Stk.,  saafremt  det  af  dem  oppebaarne 
Vederlag  ikke  overstiger  2400  Kr.  aarlig  og  saafremt  deres  Virksomhed  fore- 
gaar  paa  de  i  Lovens  §  4  A  Nr.  4  omtalte  Bygninger  og  Bygningsværker. « 

sign.  II.  N.  Hansen. 

—  Forpligtelsen  til  Forsikringen  paahviler  ifølge  Loven  udelukkende  Arbejds¬ 
giveren,  i  de  omspurgte  Tilfælde  altsaa  vedkommende  Architekt  (eller  for  Byg¬ 
ningskonduktørens  Vedkommende  Bygherren). 

Den  paagældende  Lov  faas  for  25  Øre  i  Bogladerne. 

Alfr.  Thomsen, 
p.  t.  Sekretær. 


Lørdag  den  25.  Marts  afholdt  Foreningen  et  talrigt  besøgt  Møde.  Af 
Bibliothekar  ved  Kunstakademiet  P.  Johansen  holdtes  et  meget  interessant  Fore¬ 
drag  om  den  flamske  Maler  Hans  MemlIng.  Af  Joachim  Skovgaard  var  ud¬ 
stillet  Originaltegningerne  til  Forslaget  til  Viborg  Domkirkes  Dekorering,  hvoraf 
vi  i  vor  Artikel  i  dette  Blads  Nr.  8  bragte  nogle  Gengivelser.  Endvidere  var 
udstillet  Fotografier  af  Maleren  Kraghs  Dekorationer  i  Zionskirken  paa  Østerbro. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr. ;  Akademisk  Architektforening,  Industriforeningsbygning  V. 

Udgiver;  AKADEMISK  ARCHITEKTFORENING.  —  Redaktør:  Architekt  ARNE-PETERSEN. 


Avertissementsprisen  er  1 
Kr.  pr.  Kv.=Tom. 

Annoncer  kan  indsendes  under 
Adresse:  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikke-Med- 
lemmer  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 


Korrespondance ,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningsbgn.,  Kjø- 
benhavn  V. 

MEDDELELSER  FRA 
AKADEMISK  ARCHI 
TEKT  FORENING  » 


KJ  0  BEN  HAVN 

DEN  15.  APRIL  1899 

$  *  9  NE  14  ^  ^  ^ 


OLE  PETER  MOMME. 

18.  MARTS  1854  —  27.  MARTS  1 899. 


Den  danske  Architektstand  har  lidt  et  Tab 
ved  Ole  Peter  Mommes  Død.  Han  var 
sikkert  et  af  de  Mennesker,  som  ikke  efterlader 
sig  nogen  Fjende.  Hans  sympathetiske  Person¬ 
lighed,  præget  af  en  jævn  Humor  og  Ligefrem¬ 
hed,  hans  Dygtighed  som  udøvende  Architekt  og 
hans  Forekommenhed  imod  Alle  i  hans  Embeds¬ 
gerning  som  kommunal  Bygningsinspektør  vandt 
ham  Venner  saavel  i  den  snævrere  Kreds,  hvori 
han  færdedes  daglig,  som  mellem  alle  Kolleger  og 
hos  den  store  Mængde  Mennesker,  han  stod  i  Forretningsforbindelse  med. 
Af  Naturen  var  han  udrustet  med  særdeles  gode  Betingelser  for  at  blive 


GROSSERER  SCHMEDES’  VILLA  O.  P.  MOMMES 

VED  ORDRUP  KRAT  (1899).  SIDSTE  ARBEJDE. 


RAADHUSET  I  ROSKILDE  (1882  —  83). 


ET  FYRSTELIGT  RESIDENSSLOT.  KONKURREKCEARBEJDE  FOR  DEN  LILLE  GULDMEDAILLE  (i  887). 


en  fremragende  Architekt,  og  ved  flittigt  Studium  og  Rejser  havde  han 
skolet  sit  Talent  under  en  rolig  og  modnende  Udvikling,  som  først  afbrødes, 
da  han  i  en  Alder  af  45  Aar  bortreves  af  den  Sygdom  (den  Bright’ske), 
som  i  Løbet  af  de  sidste  Par  Aar  langsomt  og  sikkert  havde  undergravet 
hans  legemlige  Kraft. 

Momme  var  en  fortrinlig  Tegner.  Den  Sikkerhed  og  Elegance, 

hvormed  han  førte  Pennen,  og 
hvorom  især  enkelte  af  hans 
Rejsestudier  bære  Vidnesbyrd, 
var  beundringsværdig  og  kunde 
tages  til  Mønster  af  mangen  en 
Maler,  som  maaske  vilde  mene, 
at  han  eo  ipso  kunde  gøre 
noget  Saadant  bedre  end  Archi- 
tekter.  Momme  komponerede 
med  Lethed.  Derom  vidner 
f.  Eks.  hans  Akademi-Arbejder. 
Som  hans  Venner  ville  erin¬ 
dre,  konkurrerede  han  endog 
et  ret  betydeligt  Antal  Gange 
til  Akademiets  Afgangsbevis, 
fordi  hans  ungdommelige  Fan¬ 
tasi,  tilmed  ansporet  af  det 
sprudlende  Humør,  han  den¬ 
gang  var  i  Besiddelse  af,  havde 
ondt  ved  at  underordne  sig  de 
»akademiske«,  til  Tider  ret  pe¬ 
dantiske  Former,  hvori  det 
helst  burde  støbes.  Naar  han 
til  Trods  for  denne  gode 
Jordbund,  hvoraf  sikkert  en 
rig  Afgrøde  kunde  være  spiret 
haandtegning  fra  kairo.  frem,  ikke  har  haft  Held  til 

at  føre  noget  stort  Arbejde  ud 
i  Livet,  om  hvilket  Alle  maatte  flokke  sig  med  Beundring,  og  hvortil 
hans  Navn  særligt  kunde  være  knyttet  med  Berømmelse  for  lange  Tider, 
da  ligger  dette  sagtens  i,  at  hans  Virksomhed  var  spredt  ud  til  mange 
mindre  og  jævnt  store,  men  alle  dygtige  Arbejder  —  han  har  endog 
præsteret  særdeles  mange  efter  vore  smaa  Forhold  hertillands  —  og  i, 
at  han  hørte  til  »de  Unge«,  i  hvis  Lod  det  jo  sjældent  kilder  at  komme 

KIRREN  I  NYKØBING  PAA  MORS  (1889). 


til  de  store  Opgaver.  Men  hvad  han  har  ydet,  vil  altid  beholde  sit 
selvstændige  Værd  og  altid  have  en  særlig  god  Karakter  af  noget  »Dansk«, 
noget  ædrueligt  og  sundt  i  Opfattelsen  og  fint  i  Følelsen. 

Momme  var  født  i  Landsbyen  Ørum  ved  Horsens  og  Søn  af  Kan- 
celliraad,  Herredsfuldmægtig  Momme.  Efter  at  have  taget  Præliminær¬ 
eksamen  i  Horsens  lærde  Skole  og  derefter  været  i  Murerlære,  blev  han 
af  Architekt  C.  V.  Nielsen  dimitteret  til  Kunstakademiet,  hvorfra  han  fik 
Afgangsbevis  1 88 1 .  Han  tegnede  hos  Etatsraad  Herholdt,  for  hvem  han 
tillige  var  Konduktør  ved  Restaurationen  af  St.  Peders  Kirke  i  Næstved 
og  ved  Opførelsen  af  »Bikuben«  i  Kjøbenhavn.  I  1882  sejrede  han  ved 


STIFTELSEN  » CAROLINE  SMITHS  MINDE« 
I  AALBORG  (1894). 


en  Konkurrence  om  Opførelsen  af  et  Raadhus  i  Roskilde,  hvilket  han 
derefter  kom  til  at  bygge.  I  1887  vandt  han  den  lille  Guldmedaille  for 
Opgaven  »Et  fyrsteligt  Residensslot«  og  begav  sig  derefter  med  Akade¬ 
miets  Stipendium  paa  2000  Kr.  paa  en  Studierejse,  der  varede  et  Aar  og 
strakte  sig  lige  til  Ægypten.  Sammen  med  Architekt  Olesen  konkurrerede 
han  med  et  Projekt  til  Christiansborg  Slots  Genopførelse;  de  fik  Præmie 
baade  ved  Skitsekonkurrencen  og  ved  den  endelige  Konkurrence.  Fra 
1884  til  1888  var  han  bosat  i  Aalborg,  hvor  han  virkede  i  Kompagniskab 
med  Olesen,  sammen  med  hvem  han  i  det  Hele  taget  har  udført  alle 
sine  Arbejder,  ogsaa  senere,  da  han  flyttede  til  Kjøbenhavn.  I  1889  blev 
han  ansat  som  Bygningsinspektør  i  5te  Distrikt. 

FRU  BREDSTEDS  VILLA 
PAA  VESTERBRO  (  1 897). 


Vi  bringe  her  i  »Meddelelserne«  Gengivelser  af  nogle  af  Mommes 
(og  Olesens)  Bygninger,  af  Mommes  Projekt  til  Guldmedaillen  samt  af 
en  Haandtegning  af  ham  fra  Kairo.  Nedenstaaende  følger  en  Fortegnelse 
over  de  væsentligste  Arbejder,  hvormed  Architekt  Ole  Peter  Momme  har 
været  beskæftiget  i  Aarenes  Løb. 

1882 — 83.  Raadhuset  i  Roskilde. 

1884.  Kreditforeningsbygningen  for  mindre  Husejere  paa  Landet  (Aalborg). 
Grosserer  A.  Abels  Ejendom  i  Aalborg. 

Købmand  A.  Lassens  Villa  ved  Aalborg. 

En  Fattiggaard  i  Gudum  ved  Aalborg. 

Købmand  Skibsteds  Landsted  ved  Aalborg. 

Kæmner  Knudsens  Ejendom  i  Hjørring. 

1885.  Grosserer  Rafns  Villa  i  Aalborg. 

En  Ejendom  for  Apotheker  Strøyberg  i  Aalborg. 

Stiftstrykkeriets  Ejendom  i  Aalborg. 

Købmand  Schjørrings  Ejendom  i  Nibe. 

Boghandler  Winthers  Ejendom  i  Aalborg. 

1 886.  Direktør  Harald  Jensens  Landsted  i  Aalborg. 

Overretssagfører  Danielsens  Villa  i  Horsens. 

Fabrikant  S.  W.  Bruuns  Ejendom  i  Kolding.  . 

Herregaarden  Sohngaardsholm  ved  Aalborg. 

1887.  Forsamlingsbygning  med  Theater  »Kasino«  i  Frederikshavn  (senere  brændt). 
Restaureret  Vust  Kirke  (Hanherred). 

Konkurreret  til  Guldmedaille. 

Paabegyndt  Studierejse  til  Italien,  Grækenland  og  Ægypten. 

Konkurreret  iste  Gang  til  Christiansborg  Slots  Genopførelse. 

1888.  Herregaarden  Sønder  Elkær  i  Vendsyssel. 

Bygningerne  til  Sølvgadens  Sporvejsselskab  i  Kjøbenhavn. 

Konkurreret  2den  Gang  til  Christiansborg  Slots  Genopførelse. 

Fortsatte  sin  Udenlandsrejse. 

1889.  Blev  Bygningsinspektør  i  Kjøbenhavn. 

Nykøbing  Kirke  paa  Mors. 

Købmand  Bechgaards  Ejendom  i  Lemvig. 

Koopmanns  Ejendom  i  Aalborg. 

1890—91.  Restaureret  Landsbykirkerne  i  Rold,  Voxlev,  Svenstrup,  Siem,  Nørre 
Kongerslev,  St.  Brøndum,  alle  for  Grevskabet  Lindenborg. 
Hovedvagten  i  Aalborg. 

Haandværkerforeningens  Bygning  i  Nykøbing  paa  Mors. 

Direktør  Carstens’  Villa  i  Aalborg. 

1892  —  93.  Borgerskolen  i  Nykøbing  paa  Mors. 

Løgstør  Kirke. 

Brosbølls  Villa  i  Gentofte. 

Ejendommen  »Sans  souci«  i  Frederiksberg  Allé. 

Præsteboligen  i  Valby. 

1894.  Beiers  Hotel  i  Aalborg. 

Syge-  og  Epidemibygningen  i  Farsø. 

Stiftelsen  »Caroline  Smiths  Minde«  i  Aalborg. 

1895.  Blyindfattede  kulørte  Glasmalerier  i  Nyborg  Kirkes  Kor. 

Arbejdsanstalten  paa  Amager. 

Syge-  og  Epidemibygningen  i  Hals. 

1896.  Enkefru  Stauns  Bygning  i  Aalborg. 

Tvangsarbejdsanstalten  ved  Aalborg. 

Overlægeboligen  ved  Sygehuset  i  Aalborg. 

1897.  Bygningskomplekset  Vesteraagade,  Borgergade  og  Kattesund  i  Aalborg. 
Fabrikant  Kragelunds  Villa  i  Aalborg'. 

Sørensen  &  Lauritzens  Ejendom  i  Aalborg. 

Murmester  Schmidts  Ejendom  i  Aalborg. 

Enkefru  Bredsteds  Villa  og  Ejendom,  Hj.  af  Vesterbrogade  og  Frydendals¬ 
vej  i  Kjøbenhavn. 

1898.  Ejendommen  Hj.  af  Købmagergade  og  Landemærket  i  Kjøbenhavn. 
Fabrikant  Kjærs  Villa  i  Aalborg. 

Dorf  Landsbykirke. 

Grosserer  Schmedes’  Villa  ved  Ordrup  Krat. 

LIDT  OM  KRITIK. 


Den  Kritik,  som  er  rejst  mod  Restaureringen  af  vore  gamle  Renæs¬ 
sancebygninger,  er  naturligvis,  som  alt  andet  herhjemme,  meget 
hurtigt  gledet  ud  i  —  skal  vi  sige  Ensidighed.  Man  kan  jo  overhovedet 
ikke  tænke  sig  nogen  Sag  bragt  frem  for  Offentligheden,  uden  at  Del¬ 
tagerne  i  Striden  deler  sig  - —  ikke,  som  det  sig  burde,  efter  nye  Linier, 
trukne  for  vedkommende  Sags  Skyld,  men  — -  i  alt  Fald  tilsyneladende 
efter  forud  givne  Linier.  Og  paa  begge  Sider  gælder  da  Parolen:  »Mon 
noget  godt  kan  komme  fra  Nazareth?«,  idet  hver  Part  ser  et  foragteligt 
lille  Nazarethfolk  i  den  anden  Part.  Og  Kunstnerne  danne  saavist  ingen 
Undtagelse.  Her  om  nogetsteds  er  man  straks  paa  det  rene  med  Grup¬ 
peringen,  og  man  fylker  sig  om  Fanerne  og  drager  i  Kamp  med  klin¬ 
gende  Spil.  Man  er  udrustet,  rigtignok  noget  middelalderligt  med  Brynjer, 
der  hverken  er  til  at  hugge  eller  stikke  i.  Med  nedslaaet  Visir  styitei 
man  sig  ud  i  Kampen.  Signalet  har  lydt.  Fjenden  staar  ligeoverfor; 
hvad  mere  behøver  man  for  at  hugge  løs? 

Der  er  ikke  saa  stor  Forskel  paa  det  19de  og  det  13de  Aarhundrede, 

som  .der  burde  være. 

Det  er  saa  meget  uheldigere,  at  Striden  udfægtes  paa  denne  Maade, 
fordi  det  udenforstaaende  Publikum  ikke  kan  vide,  at  Forudsætningerne 
for  denne  Gruppering  bunder  i  de  gennem  Opdragelse  og  Udvikling 
modnede  kunstneriske  Livsanskuelser,  der  jo  divergeiei  let  betydeligt. 
Og  naar  saa  det  samme  Publikum  ser  de  brynjeklædte  tungtbevæbnede 
styrte  frem  med  fældede  Spær,  hvor  et  elegant  Kaardestød  kunde  være 
tilstrækkeligt,  eller  ser  en  saadan  Kæmpe  blive  vippet  af  Sadlen,  bedst 
som  han  tror  at  have  udført  en  stor  Bedrift,  saa  opfatter  det  kun  det 
latterlige,  opfatter  det  Hele  som  Kævlerier  om  Kejserens  Skæg,  medens 
vi,  Architekterne,  ved,  at  det  er  selve  Livsanskuelserne,  der  mødes  og 
tager  Livtag. 

Og  saa  mener  en  eller  anden,  der  sidder  inde  med  denne  mærkelige 
Skrivekløe,  men  forøvrigt  fuldstændig  mangler  Forudsætningerne,  at  Tiden 
er  kommen  til  at  tage  Affære.  Jeg  sigter  til  en  Artikel  om  Raadhuset  i 
Nationaltidende  for  2.  Marts  d.  A.,  hvor  en  Ikkefagmand  benytter  faldne 
Udtalelser  fra  Architekter  som  Basis  for  en  temmelig  nedrakkende  An¬ 
meldelse  af  en  Bygning,  som  ikke  engang  er  færdig,  og  lignende  dillettant- 
mæssige  Anmeldelser  er  tidligere  fremkommet. 

Vi  bør  alle  tage  Afstand  fra  Sligt.  rIror  man,  Læger  vilde  finde  sig 
i,  at  udenforstaaende  blandede  sig  i  deres  Mellemværende  paa  rent  faglige 
Omraader?  eller  Jurister  eller  Ingeniører,  disse  Tidens  Heroer?  Hvornaar 

kommer  Publikum  saa  vidt,  at  det  lærer  at  respektere  Fagdannelsen?  ja, 
det  sker  naturligvis  ikke  før  vi  selv  lærer  i  en  given  Stund  kun  at  grup¬ 
pere  os  efter  Linier,  trukne  som  Radier  fra  den  givne  Sag  som  Centrum. 
Men  det  gør  vi  ikke  nu. 

\i  bøi  i  Tale  som  i  Skrift  protestere  mod  denne  dillettantmæssige 
Kritik.  Folk  har  Lov  til  at  have  deres  Mening,  og  »vox  populu 
har  sin  store  Betydning,  men  den  melder  sig  som  en  bred  Strømning, 
der  gaar  sin  egen  Kurs  og  som  intet  har  at  gøre  med  den  Slags  jour¬ 
nalistiske  Døgnartikler,  der  kan  skade  en  Mand  i  hans  Virksomhed ,  uden  at 
være  andet  end  Udslag  af  forfængelig  Lyst  til  at  vise,  at  man  er  med. 

Vi  har  Lov  til  —  ja  vi  skal  kritisere  hverandre  skarpt  indbyrdes, 
men  udadtil  skal  vi  gøre  Lulles  Front. 

Man  foisøge  nu  ikke  at  anmode  mig  om  at  sige,  hvem  jeg  sigter  til. 
Selvfølgelig  ikke  til  den,  der  spørger. 

Er  der  noget  om  det  eller  er  der  ikke?  —  that  is  the  question! 

Leuning  Borch. 


VORE  GAMLE  BYGNINGER. 

Højstærede  Hr.  Redaktør! 

Idet  jeg  gaar  ud  fra,  at  Artiklen  »Vore  gamle  Bygninger«  i  Deres  ærede 
Blad  af  i.  Apiil  har  fundet  almindelig  I  ilslutning  hos  Alle,  som  interessere  sig 
foi  \oi  gamle  By,  tillader  jeg  mig  gennem  disse  Linier  indtrængende  at  anmode 
d  Hu.  Ai chitektei  og  Bygherrer,  som  maatte  komme  til  at  raade  over  gamle 
Bygningeis  Skæbne  -  og  »gamle«  vil  her  sige  alt,  hvad  der  ligger  forud  for 
70  eine  om  velvilligst  at  ville  tilstille  mig  Meddelelse,  saa  snart  Dødsdommen 
er  fældet  over  en  eller  anden  gammel  Bygning,  Facade  eller  Gaardinteriør.  Der 
vil  da  blive  draget  Omsorg  for,  at  alt  af  Interesse  bliver  fotograferet,  opmaalt 
og  tegnet. 

Det  indvundne  Materiale  indgaar  i  Nationalmuseets  II  Afdeling  som  et  Sup¬ 
plement  til  Museets  kjøbenhavnske  Samling  og  vil  saaledes  altid  være  tilgænge¬ 
ligt  for  enhver,  der  maatte  søge  Oplysninger  i  denne  Retning. 

Maa  jeg  i  Tilknytning  til  det  her  fremførte  tillade  mig  en  anden  Hen¬ 
vendelse  til  d’Hrr.  Architekter  og  Bygherrer. 

Det  er  en  bekendt  Sag,  at  Kjøbenhavns  ældre  topografiske  Forhold  paa 
mange  Punkter  ere  meget  dunkle.  Raadhusets  Brand  1728  har  tilintetgjort  en 
stoi  Mængde  Dokumenter,  af  hvilke  man  sikkert  kunde  have  øst  en  Kundskab, 
som  man  nu  maa  søge  ad  andre  Veje.  Den  sikreste  Kundskab  om  det  gamle 
Kjøbenhavn  er  uden  Tvivl  at  hente  gennem  Murrester,  Brolægning,  Pilotering 

J01  dbundsforhold,  som  maatte  fremkomme  ved  Grundgravninger  paa  Byens 
Terræn. 

Kjøbenhavns  Magistrat  har  vist  sin  Anerkendelse  af  Sagens  Betydning  ved 
at  paalægge  Brolægningsvæsenet  at  tilstille  Undertegnede,  der  nu  paa  tredie  Aar 

paa  Nationalmuseets  Vegne  fører  Tilsyn  med  Udgravninger  i  Kjøbenhavn,  Med¬ 
delelse  om  ethvert  forestaaende  Arbejde,  hvorved  der  kan  gøres  topografiske 
Iagttagelser. 

Men  dette  er  kun  Hjælp  fra  en  enkelt  Side.  Skal  Sagen  drives  rationelt, 
maa  vi  bede  om  d’Hrr.  Architekters  og  Bygherrers  velvillige  Assistance,  der 
altsaa  vil  bestaa  i  at  sende  mig  Meddelelse  om,  at  der  inden  den  og  den  Tid 
vil  blive  gravet  i  Grunden  til  den  og  den  Ejendom,  samt  i  at  paalægge  deres 
Arbejdsformænd,  som  stadig  ere  paa  Pladsen,  at  sende  mig  Bud,  saa  snart  der 
maatte  fremkomme  de  allermindste  Rester  af  ældre  Murværk  og  Pilotering  eller 
Spor  af  Vandløb  over  Grunden  o.  s.  v. 

Enkelte  Mænd  have  Eortjeneste  af  paa  egen  Haand  at  have  taget  Initiativ 
i  denne  Sag.  Stadsingeniør  Ambt  f.  Eks.  ved  at  opmaale  og  kortlægge  Funda¬ 
menterne  til  Vandmølletaarnet  paa  Vandkunsten  samt  Bolværksrester  af  Aaløbet 
gennem  Løngangsstræde,  af  gamle  Vesterport,  dens  Runddel  og  Vandhvælvingen 
samt  af  den  til  Jermerstaarnet  stødende,  nu  forsvundne  Del  af  den  gamle  Bymur. 
Ogsaa  d’Hrr.  Architekter,  Professor  Klein,  Levy  og  Nyrop  maa  nævnes  med 
Tak  for  deres  aarvaagne  Interesse  og  Omhu  for  topografiske  Fund. 

Paa  Forhaand  takkende  for  Optagelsen  og  i  Haab  om,  at  mine  Ord  vil 
finde  villige  Øren,  er  jeg,  Hr.  Redaktør, 

Deres  ærbødige 


¥ 


H.  C.  Bering-Liisberg, 

Museumsassistent,  Østervold  io  3.  K. 


Til  vort  nye  Raadhus  har  man  i  flere  Aar  stræbt  at  samle  gode  Gengivelser 
i  Kobberstik  og  Litografi  af  Prospekter  og  Bygninger  fra  det  gamle  Kjøbenhavn 
for,  naar  Raadhuset  staar  færdigt,  at  ophænge  dem  paa  Væggene  i  forskellige 
Rum  tilligemed  Portræter  af  Mænd  fra  ældre  Tider,  som  ved  deres  Virksomhed 
særligt  have  været  knyttede  til  Hovedstaden;  af  saadanne  Portræter  findes  der 
allerede  i  Magistratssalen  i  det  gamle  Raadhus  en  ganske  smuk  Samling,  inde¬ 
holdende  flere  sjældne  Blade.  Ligeledes  indsamler  den  nye  kommunale  Institu¬ 
tion,  Raadhusbibliotheket,  ved  Siden  af  al  speciel  Litteratur  om  Hovedstaden, 
ogsaa  Billeder  af  »Hafniensia«. 

Man  har  navnlig  ved  Fotografisk  Forenings  Bistand  søgt  at  fremskaffe  alle 
ældre  Fotografi-Plader  af  kjøbenhavnske  Huse  og  Prospekter;  Aftrykkene  af  disse 
i  Forening  med  en  Række  nu  udførte  Gengivelser  af  det  »forsvindende  Kjøben¬ 
havn«  udgør  en  Samling  paa  ca.  300  Billeder,  udførte  i  Platinotypi.  Om  denne 
Samlings  Indhold  vil  der  i  en  nærmere  Fremtid  fremkomme  en  offentlig  Rede¬ 
gørelse.  a. 


FORSKELLIGT. 


Klæberstenen,  der  som  Bygningsmateriale  er  gammelt  kendt  i  Norge,  er  først 
i  den  senere  Tid  bleven  ret  paaagtet  herhjemme,  og  Hr.  Stenhuggermester  Carl 
Scheller  har  —  som  i  et  tidligere  Numer  af  Bladet  meddelt  —  ved  Marts-Fore¬ 
visningen  i  Industriforeningen  haft  en  Del  interessante  Prøver  af  denne  Sten 
udstillet;  disse  Arbejder,  som  vare  bestemte  til  udvendige  Facadeprydelser,  stode 

skarpt  og  smukt  i  Former  og  Konturer,  Farven  viste  sig  ogsaa  særdeles  til¬ 
talende,  og  Materialet  er  let  at  bearbejde,  hvorhos  det  tillige  er  billigere  end 
Bremer-Sandsten.  Ogsaa  til  indvendige  Arbejder  skal  Stenen  være  anvendelig, 
den  skal  saaledes  egne  sig  særlig  godt  til  Karminer  og  paa  Grund  af  sin  Blødhed 
lade  sig  behandle  med  temmelig  fin  Ornamentik.  Dens  ejendommelige  fedtede, 
talkumagtige  Yderflader  nævnes  som  fordelagtige  mod  Smuds.  Sell-Bruddet  i 
Gudbrandsdalen,  hvorfra  Stenen  kommer,  er  meget  rigt  og  kan  levere  Sten  af 
betydelige  Dimensioner. 

Architektonisk  Tidsskrift.  Fra  Georg  Chr.  Ursins  Efterfølger  har  vi  faaet  til¬ 
sendt  det  sidst  udkomne  Bind  af  det  smukke  lille  engelske  Tidsskrift:  Academy 
Architecture  and  Architectural  Review.  Tidsskriftet,  som  udkommer  med 
et  Bind  paa  ca.  150  Sider  hvert  Halvaar,  er  allerede  godt  kendt  herhjemme 
blandt  Architekterne,  men  fortjener  paa  Grund  af  sin  smukke  Udstyrelse,  sit 
righoldige  Indhold  og  sin  —  Prisbillighed  en  Udbredelse  langt  over  de  egentlige 
Architekters  snævrere  Kreds. 

Det  foreliggende  Binds  Indhold  er  delt  i  3  Afsnit: 

1)  En  Samling  Gengivelser  af  de  bedste  architektoniske  Tegninger,  som  i  den 
forløbne  Sæson  har  været  udstillet  i  det  kongelige  Akademi  i  London.  Der 
findes  herimellem  Planer,  Opstalter,  Profiler,  Interiører  af  Kirker,  monumen¬ 
tale  Bygninger,  Villaer  og  Landhuse. 

2)  En  Samling  Billedhuggerarbejder  i  fortrinlig  fotografisk  Gengivelse. 

3)  Et  Udvalg  af  forskellige  Bygninger,  som  i  de  sidste  Par  Aar  ere  bievne  ud¬ 
førte  i  England  og  Evropa. 

Det  er  kun  Billeder,  det  lille  Bind  indeholder,  Teksten  indskrænker  sig  til 
en  Angivelse  af,  hvad  hvert  enkelt  forestiller  og  hvem  den  paagældende  Kunstner 
er.  At  fremhæve  nogle  bestemte  af  den  store  Rigdom  af  Afbildninger  skal  vi 
ikke  her  komme  ind  paa,  idet  der  næsten  paa  hver  Side  findes  noget,  som 
fængsler  og  bevirker,  at  man  ikke  efter  en  hurtig  Gennembladning  lægger  Bogen 
fra  sig,  men  snarere  oftere  søger  tilbage  til  den.  Den  er  langt  at  anbefale 
fremfor  de  tyske  »Rundschau«  og  lign.,  hvoraf  en  stor  Masse  stadig  findes  paa 
Markedet. 


BOPÆLSFORANDRING. 


Tømrermester  Anton  Christensen  er  flyttet  til  Vesterbrogade  13,  3. 

¥ 

Ærede  Abonnenter  og  Medlemmer  bedes  meddele  Flytninger  snarest  mulig  til  Bladets 
Ekspedition:  Industriforeningsbygningen,  V.,  da  man  i  modsat  Fald  ikke  kan  paatage  sig 
Ansvaret  for,  at  dette  bliver  rigtigt  distribueret. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i  hver 
d'l-  Maaned  og  omsendes  til  alle  Foreningens  Medlemmer.  Abonnement  kan  tegnes  paa  alle  Postkontorer  samt 
direkte  under  Adr. ;  Akademisk  Architektforening,  Industriforeningsbygning  V. 

Udgiver:  AKADEMISK  ARCHITEKTFORENING.  —  Redaktør:  Architckt  ARNE-PETERSEN. 

Korrespondance,  Redaktionen 
eller  Expeditionen  vedrørende  adres¬ 
seres  til:  Akademisk  Architektfor¬ 
ening,  Industriforeningsbgn.,  Kjo- 
benhavn  V. 


Avertissementsprisen  er  1 
Kr.  pr.  Kv.»Tom. 

Annoncer  kan  indsendes  under 
Adresse:  Akademisk  Architektfor¬ 
ening,  Industriforeningsbgn.  V. 


Abonnementsprisen  for  Ikke-Med- 
Iemmer  er  1  Krone  pr.  Kvartal 

med  Tillæg  af  12  Øre  Porto  for 
udenbys  boende  Abonnenter. 

MEDDELELSER  FRA 
AKADEMISK  ARCHI 
TEKT  FORENING  v* 


KJØBENHAVN 

DEN  I.  MAJ  1899 

s  $  s  No  1 5  $  s-  $ 


NYBYGNINGEN  PAA  GAMMELTORV  NR  4. 


Den  store  Bygning,  som  i  den  sidste  Tid  er  vokset  frem  af  Grunden 
Nr.  4  paa  Gammeltorv,  opføres  af  » Kreditforeningen  af  Grundejere  i 
Kjøbenhavn  og  Omegn«,  som  selv  skal  have  sine  Lokaler  i  Ejendommens 


PLAN  AF  2^>SAL 

KREDITFORENINGEN  AF  GRUNDEJERE  I  KJØBENHAVN  OG  OMEGN.  ARCHITEKT  FRED.  L.  LEVY. 


Belétage.  Stueetagen,  der  oprindelig  var  bestemt  for  Butikslokaler,  vil 
imidlertid  nu  blive  indrettet  til  Brug  for  Grundejerbanken,  som  saa  faar 
sine  Depoter  og  Boxer  i  Kælderen.  Messaninen  optages  af  den  industrielle 


Kreditforening,  medens  den  øverste  Etage  indrettes  til  Beboelse  og  Tag¬ 
etagen  til  Arkiv  og  Oplagsrum  for  de  i  Bygningen  installerede  Virksom¬ 
heder;  mod  Gaarden  bliver  i  denne  Etage  endvidere  anbragt  en  Bolig  for 
en  Opsynsbetjent. 

Architekt  Fred.  L.  Levy,  der  har  udført  Tegningerne  og  leder  Byg¬ 
ningens  Opførelse,  har  givet  Facaden  et  solidt  og  værdigt  Udseende  for 
derigennem  at  antyde  en  Karakteristik  af  Bygningens  særlige  Anvendelse. 
Mod  Torvet  er  Stueetagen  og  Messaninen  udført  i  Granit,  medens  den 
øvrige  Facadebeklædning  her  er  Oberkirchner  Sandsten,  af  hvilket  Mate¬ 
riale  ogsaa  Ho.vedgesimsen  og  Bygningens  Attik  udføres.  Medens  saaledes 
hele  Facaden  beklædes  med  hugne  Sten,  udføres  Guirlandefrisen  i  Hoved- 
gesimsen  af  Stuk,  der  modelleres  paa  Stedet. 

Etageadskillelsen  udføres  overalt  af  indtil  14  Fod  fritbærende  Monier- 
hvælvinger,  paa  hvis  Overflader  der  anbringes  Linoleums  Sliddækker,  saa 
at  der  i  hele  Bygningens  Konstruktion  kun  anvendes  Træ  i  Tagværket, 
hvis  udvendige  Flader  beklædes  dels  med  Skifer  og  dels  med  forblyede 
Jernplader. 

I  Forretningslokalerne  tilvejebringes  i  alle  Etager  rigelige  brandfrie 
Depoter,  som  opmures  fra  Grunden  af  Klinker  og  overhvælves. 

Hele  Bygningen  opvarmes  ved  et  Varmtvandssystem  fra  et  Central¬ 
anlæg  i  Kælderen,  og  i  alle  Etager  indrettes  Toiletrum  og  Vandklosetter, 
ligesom  der  ogsaa  agtes  installeret  en  avtomatisk  Personelevator  i  Trappe¬ 
rummet. 

Ved  Bygningen,  der  blev  paabegyndt  i  Forsommeren  1898  og  ventes 
fuldført  til  1.  Oktober  1899,  have  følgende  Firmaer  medvirket: 

D’Herrer  Hans  &  Jørgen  Larsen:  Stenhuggerarbejdet;  Lytthans 
Petersen:  Murerarbejdet;  C.  A.  Tesch:  Tømrerarbejdet;  Hans  A.  Holm 
&  Søn:  Snedkerarbejdet;  Hans  Chr.  Berg:  Stukarbejde;  V.  Weitemeier: 
Brandfrie  Jerndøre;  V.  M.  Nielsen:  En  dekorativ  Indgangsport  af  Smede¬ 
jern  i  Vestibulen  mod  Torvet;  Hein  &  Møller  Holst:  Varmeapparatet 
og  Personelevatoren;  Emanuel  Jensen  &  Schumacher:  Monierhvælvingerne; 
Lauritz  Rasmussens  Eftfl.  :  Broncearbejdet  paa  Fagaden.  De  to  store 
Løver,  som  støbte  i  Bronce  skulle  opstilles  paa  Balkonbalustraden,  blive 
modellerede  af  Hr.  Billedhugger  Lauritz  Jensen. 


DET  DANSKE  SELSKABS  SKOLE. 


Det  danske  Selskabs  Skole,  hvoraf  Bladet  idag  bringer  en  Afbildning, 
opføres  paa  Hjørnet  af  Forchhammersvej  og  Stenstrups  Allé.  Skolen 
har  14  Klasseværelser  med  tilhørende  Bibliothek  og  Lærerværelse,  og  i 
Kvistetagen  bliver  Bolig  for  Skolens  Forstander,  Dr.  phil.  Starcke.  I 
Kælderen  anbringes  Centralvarmeværk  med  Kulrum,  endvidere  Bolig  for 
Skolebetjenten,  Vaskekælder  m.  v.  Saavel  i  Etagerne  som  i  Gaarden  an- 

bringes  Vandklosetter.  Bygningens  Facader  pudses  og  kalkfarves,  Taget 
dækkes  med  røde  Tegl. 

Mod  Stenstrups  Allé  opføres  et  Gymnastikhus,  i  hvis  Tagetage  der 
indrettes  Sløjd-  og  Sanglokaler.  Ved  Gymnastiksalen  bliver  Styrtebadsrum. 

Skolepladsen  asfalteres,  og  der  anlægges  her  2  Tennispladser.  Samtlige 
Udgifter  ved  Skolens  Opførelse  bliver  ca.  125,000  Kr.  Afdelingsingeniør 
Karstens  har  planlagt  Ingeniørarbejderne,  og  Firmaet  Bonnesen  &  Dan¬ 
strup  leverer  Varmeværket.  Murmester  Broe  og  Tømmermester  Julius 
Nielsen  have  Bygningsarbejdet  i  Entreprise.  Martin  Borch  er  Architekt 
og  V.  Thisted  Konduktør. 


-Ste/wjf  udjos  Q-WU 

DET  DANSKE  ARCHITEKT 

SELSKABS  SKOLE.  M*  BORCH. 

For  dette  Blads  Læsere  vil  det  muligt  have  Interesse  at  erfare,  at 
der  ved  denne  Skole  i  særlig  Grad  lægges  Vægt  paa  at  udvikle  Eleverne 
for  det  praktiske  Liv,  hvorfor  ogsaa  Tegneundervisningen  vil  blive  langt 
fyldigere  end  i  andre  Skoler,  idet  der  ikke  alene  skal  være  særlige  Timer 
for  dette  Fag,  men  Tegningen  skal  bruges  gennem  alle  Klasser  som 
Hjælpemiddel  ved  Undervisningen  i  Naturhistorie,  Fysik  og  Sløjd,  og  i 
Forbindelse  hermed  vil  der  blive  givet  Eleverne  Lejlighed  til  at  lære  Be¬ 
handling  af  Farver  (Akvarel). 

Skolen  paaregnes  at  kunne  begynde  sin  Virksomhed  efter  Sommer¬ 
ferien  1899. 

MODERNE  BUTIKKER. 


Fra  Paris  have  vi  modtaget  følgende  lille  Korrespondance,  der  uden  Tvivl 
vil  have  Interesse  for  vore  Læsere: 

.  .  .  Det  er  glædeligt  at  kunne  meddele,  at  de  franske  Architekter  tilsyne¬ 
ladende  have  vundet  en  Sejr  over  de  driftige  Bygherrer  og  Handelsfolk,  som  i 
deres  Iver  for  at  skafte  saa  store  Udstillingsvinduer  som  muligt  have  været  eodt 
ifærd  med  at  lave  alle  Hovedgadernes  Bygninger  om  til  Glasskabe,  hvor  alt, 
hvad  der  ikke  var  Spejlglas,  blev  Skilte,  saa  at  man  forgæves  spejdede  efter 
noget,  man  kunde  kalde  virkelig  Architektur. 

Menne  Mani  for  at  slaa  Murpiller  bort  og  derved  omdanne  flere  Etager  til 
et  mod  Gaden  gabende  Hul,  i  hvilket  den  store  blanke  Spejlglasrudes  Størrelse 
maatte  staa  i  passende  Forhold  til  vedkommende  Butiks  »Flothed«,  har  længe 
nok  været  Architekternes  Sorg.  Trods  al  Umage  har  det  ikke  været  dem  muligt 
at  skabe  et  Hus,  hvis  Facade  virkelig  dannede  en  Helhed,  naar  de  bærende  Piller 
skulde  indskrænkes  til  et  Minimum  og  helst  gøres  »usynlige«,  for  at  Butikkerne 

ret  kunde  vise  sig  store  og  elegante,  og  for  at  det  forbipasserende  Publikum 

ligesom  kunde  »løbe  lige  ind«  i  al  den  udstillede  Herlighed. 

Man  er  nu  i  Frankrigs  Hovedstad  begyndt  at  gaa  en  anden  Vej,  idet  man 

har  forstaaet,  at  der  i  Butiksvinduernes  ydre  Form  og  Udstyrelse  kan  skabes  en 

Indfatning  for  de  udstillede  Sager,  som  kun  kan  gavne  disse. 

Dette  gælder  i  Særdeleshed  for  saadanne  Butikker,  som  have  finere  og 
mindre  Sager  at  udstille,  f.  Eks.  Juveler,  Porcellæn,  Glas,  Nipssager,  Uhre  o.  lign. 
Man  er  ganske  vist  nødsaget  til  at  beholde  et  bredt  Spejlglas  forneden,  men 
\  induets  Sider  og  øverste  Del  søger  man  i  Linier  og  Enkeltheder  mere  end 
hidtil  at  indarbejde  i  Facadens  Architektur;  Døren  til  Butikken  er  ikke  mere  et 
Hul  i  Vinduets  ene  Side,  det  er  en  virkelig  Indgang,  der  sammen  med  ét  eller 
flere  Vinduer  danner  et  Hele,  som  former  sig  til  en  smuk  og  elegant  Ramme, 
der  i  Materiale  og  Ornamentik  paa  en  fin  og  smagfuld  Maade  harmonerer  med 
de  udstillede  Varer. 

Vinduets  øverste  Parti  er  som  oftest  inddelt  med  Sprodser  af  Metal  eller 
Træ,  som  omfatte  slebne  Glasflader  eller  Mosaikmønstre,  alt  afpasset  efter  den 
paagældende  Butiks  Karakter. 

Det  er  selvfølgelig  England  og  Amerika,  der  her,  som  i  saa  meget  andet, 
har  givet  Tonen  an;  man  sporer  det  tydeligt  i  mange  af  disse  nyindrettede 
Butikker,  men  uden  Skade;  og  det  er  mærkeligt  at  se,  hvilke  Fortrin  disse  med 
kunstnerisk  Forstaaelse  gennemarbejdede  Vinduespartier  har  fremfor  de  andre 
store,  firkantede,  aandløse  Udstillingsgab.  Medens  de  førstnævnte  sprede  en  vis 
Fornemhed  over  hele  Butikken  og  dens  Varer,  er  der  i  Sammenligning  hermed 
ved  de  andre  Vinduer  noget  ufærdigt  og  næsten  raat,  som  ikke  altid  fremhæver 
Varerne  efter  Fortjeneste. 

Da  jeg  for  nylig  var  i  Kjøbenhavn,  lagde  jeg  med  Bekymring  Mærke  til 
den  Voldsomhed,  hvormed  man  i  alle  Byens  Hovedgader  gik  frem  for  at  tilveje¬ 
bringe  store  Butiksvinduer;  hvor  man  saa  hen,  stod  ældre  Bygninger,  støttende 
sig  til  svære  Tømmerafstivninger,  ligesom  til  Krykker:  man  tog  Pillerne  fra  dem, 
de  skulde  jo  gøres  fine  og  storstadsmæssige  —  forneden. 


ENGLANDS  PAVILLON 
I  PARIS  190O. 


ARCHITEKT 
E.  L.  LUTYENS. 


sine  Fordele,  men  er  selvfølgelig  heller  ikke  uden  Mangler;  man  faar  saaledes 
bl.  A.  ved  denne  Udstillingsmethode  ikke  noget  virkeligt  Indblik  i  de  paagældende 
Landes  nationale  Karakter.  Dette  har  foranlediget,  at  saagodtsom  hvert  af  de 
større,  udstillende  Lande  har  besluttet  sig  til  at  opføre  en  særlig  Pavillon,  bygget 
i  en  for  Landet  karakteristisk  Stilart  samt  indrettet  og  udstyret  paa  saadan  Vis, 


Maatte  blot  de  danske  Architekter  snart  faa  Mod  til  at  protestere  alvorligt 
imod  denne  Fremgangsmaade,  henvisende  til,  hvad  man  nu  gør  i  det  tone¬ 
angivende  Paris,  og  faa  Bygherrerne  til  at  indsé  det  uholdbare  i  det  Regnestykke, 
at^saa  og  saa  meget  Tillæg  i  en  Spejlglasrudes  Areal  giver  saa  og  saa  meget 
mere  ind  i  Leje  om  Aaret;  det  samme  Resultat  kan  indvindes  paa  anden  og 
smukkere  Maade. 

Hvor  disse  Bygningsforandringer  gaa  ud  over  smukke  historiske  Bygningel, 
burde  Autoriteterne  have  Ret  til  at  tale  et  Ord  med  og  mulig  forhindre  altfor 
vidtgaaende  Vandalisme.  Noget  er  der  vel  endnu  tilbage  af  det  gode  gamle, 
som  kan  og  bør  reddes.  ~e  ~n- 


FORSKELLIGT. 


Englands  Pavillon  paa  Verdensudstillingen  i  Paris  1900.  Den  Bestemmelse, 
som  den  franske  Udstillingskomité  har  vedtaget,  at  ordne  Udstillingsgenstande 
efter  Klasser  og  Grupper  og  ikke  efter  Lande,  har  maaske  i  mange  Retningei 

at  den  Udstillingsbesøgende  herved  faar  et  klart  Begreb  om  vedkommende  Lands 
Kulturstandpunkt  og  Ejendommeligheder.  Vi  have  tidligere  omtalt  nogle  af  disse 
Pavilloner  og  tillige  bragt  et  Billede  af  Norges  Bygning  paa  Verdensudstillingen. 
Vi  bringe  idag  en  Afbildning  af  Englands  Pavillon.  Dens  Beliggenhed  er  ved 
Quai  d’Orsay,  i  Række  med  de  andre  Landes  Bygninger  eller  Paladser,  som  de  i 
Almindelighed  kaldes.  Den  opføres  som  en  Gengivelse  af  Hovedbygningen  paa 
en  gammel  engelsk  Herregaard,  men  bliver  indvendigt  udstyret  saaledes,  som 
man  i  vor  Tid  vil  finde  en  saadan  Bygning. 

Den  nordlige  Del  af  Pavillonen  er  kopieret  efter  » Kingston  House «,  som 
ligger  nogle  Mil  fra  Bath.  Denne  Bygning  er  opført  paa  James  Fs  Tid  og  skal 
være  et  særligt  godt  Eksempel  fra  den  Periode. 

Pavillonen  udføres  efter  Tegninger  af  Architekt  Edwin  L.  Lutyens  fra 
London. 


Et  Embede  som  Bygningsinspektør  i  Kjøbenhavn  er  blevet  ledigt  ved  Architekt 
O.  P.  Mommes  Død.  Ansøgninger  om  dette  Embede,  der  lønnes  med  2400 
Kroner  aarlig  og  besættes  af  den  samlede  Magistrat,  maa  indleveres  i  Over¬ 
præsidentens  Sekretariat  senest  den  3.  Maj  d.  A. 


BOPÆLSFORANDRING. 


Architekt  C.  C.  Hansen  er  flyttet  til  Vendersgade  4,  1.  Sal. 
Bygningstegner  /.  Therchilsen  —  Frederiksberg  Allé  48. 


/Tiede  Abonnenter  og  Medlemmer  bedes  meddele  Flytninger  snarest  mulig  under 
Adresse;  Akademisk  Architektforening,  Industriforeningsbygningen,  V.,  da  man  i  modsat 
raid  ikke  kan  paatage  sig  Ansvaret  for,  at  dette  bliver  rigtigt  distribueret. 


LICITATIONER. 


Aibejder  i  samlet  Entreprise  ved  Opførelsen  af  en  Kontor-  og  Funktionær- 
bygning  ved  Kjøbenhavns  Vandværk  udbydes  herved  i  Henhold  til  Tegninger, 
Beskrivelse  og  Betingelser,  som  ligge  til  Eftersyn  paa  Stadsarchitektens  Kontor, 
Lavendelstræde  Nr.  1,  hver  Søgnedag  Kl.  12 — 4. 

Ski iftlige  Tilbud,  mærkede:  Tilbud  paa  Kontor-  og  Funktionærbygning  ved 
Kjøbenhavns  Vandværk,  modtages  sammesteds  indtil  Lørdag  den  13de  Maj, 
Middag  Kl.  12. 

Stadsarchitektens  Kontor,  den  29de  April  1899. 

^ ^hvef  Maane d  FRA  AKADEMISK  ARCHITEKTFORENING  udkommer  den  iste  og  15de  i 


JffAIAPP,  Kvartal  k«i  tegnes  paa  alle  Postkontorer  hos  alle  Boghandlere  samt  hos 

Udgiver:  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestervoldg.ade  96.  V. 


ening,  Indlistrifbreningsbgn.  V. 


Redaktionens  Kontor  er  Vester- 
voldgade  96. 


Ekspedition  hos  d’Hrr.  Kunst¬ 
handlere  V.  Winkel  &  Magnussen, 
Højbroplads  7. 

KJØBENHAVN 

DEN  I  S.  MAJ  1899 

$  $  $  N°  16^^^ 


CASPAR  FREDERIK  HARSDORFF 

!735 — 1799- 

Af  Prof.V.  Klein. 


Den  24.  Mai  1899  er  det  hundrede 
Aar  siden,  at  de  danske  Archi- 
tekters  Stamfader  døde.  Der  kan  derfor 
vel  være  Anledning  til  at  mindes  ham 
paa  denne  Dag;  men  for  ret  at  kunne 
forstaa  hans  Betydning,  er  det  nødven¬ 
digt  at  kaste  et  Blik  paa  de  Forhold, 
hvorunder  han  levede,  og  de  Forhold, 
som  vare  tilstede  før  ham. 

Efter  den  rige  Virksomhed  under 
Frederik  II  og  i  Christian  IV’s  Ungdom 
var  der  indtraadt  en  Standsning  i  Bygge¬ 
riet.  Efter  Trediveaarskrigen  (1625  — 29) 
blev  der  ikke  gjort  synderlig  andet,  end 
at  man  fuldførte,  hvad  der  var  i  Arbeide ; 
Rundetaarn  (1632 — 56)  er  maaske  det 
eneste  større  Arbeide,  som  er  paabegyndt 
i  Chr.  IV’s  senere  Dage.  Den  samme 
Stilstand  herskede  under  Fred.  III  og 
Chr.  V ;  kun  enkelte  rige  Privatmænd 
begvndte  at  røre  sig  efter  den  svenske  Krig.  Det  saakaldte  Grammske  Palais,  nu 
Hotel  d’Angleterre,  skal  være  opført  1661,  og  Gyldenløve  byggede  Charlottenborg 
1672.  Af  større  offentlige  Bygninger  fra  Chr.  V’s  Tid  kan  kun  nævnes  Frelserens 
Kirke,  som  blev  paabegyndt  1684.  Med  Fred.  IV  kom  der  imidlertid  paany  et 
saadant  Liv  i  Byggeriet,  at  man  endog  kan  sammenligne  hans  Tid  med  Chr.  IV’s. 

Men  skøndt  denne  Periode  er  saa  rig  og  ligger  os  saa  nær,  kende  vi  dog 
næsten  ingen  af  den  Tids  Architekter.  Man  har  klaget  over  Historikernes  For¬ 
sømmelighed  og  har  som  Modsætning  hertil  fremhævet  Italiens  fyldige,  kunst¬ 
historiske  Literatur.  Men  man  gør  de  danske  Historikere  Uret,  thi  —  der  var  saa 
godt  som  Intet  at  optegne.  Man  havde  Haandværkerc,  der  ofte  fortjente  Navn 
af  Kunstnere,  og  man  havde  Folk,  som  kunde  styre  et  Arbeide;  men  der  var 
ingen  eller  dog  kun  meget  faa  Architekter,  som  forstod  begge  Sider  af  Sagen: 


HARSDORFFS  MEDLEMSARBEJDE.  (FIG.  2.) 


Lambert  v.  Hawen  er  maaske  den  eneste 
før  1739*).  Henvisningen  til  Italien  er 
desuden  urigtig,  thi  her  var  Forholdet 
ligesom  hos  os ;  kun  ligger  Udviklingen 
nogle  Hundrede  Aar  tidligere.  Og  det 
kunde  ikke  være  anderledes,  thi  der 
gaar  altid  en  rum  Tid,  før  man  lægger 
Mærke  til  det  Mærkelige.  Da  Vasari  i 
1530  udgav  sin  Kunsthistorie,  havde 
Rafael  været  død  i  tredive  Aar,  og  der 
var  gaaet  næsten  trehundrede  Aar,  siden 
Arnolfo  lagde  Grundstenen  til  S.  Maria 
del  Fiore.  Naar  vi  beklage,  at  vi  kun 
kende  vore  ældre  Bygmestre  under  Navne 
som  Mester  Hans,  Mester  Lorenz  o.  s.  v., 
saa  kunne  vi  i  Italiens  tilsvarende  (kun 
ældre)  Historie  finde  lignende  mythiske 
Skikkelser  med  Navne  som  Rainaldus, 
Buschetus,  Bonanus  o.  s.  v.  Og  hvad 
skal  man  sige  om  den  romerske  Byg¬ 
ningshistorie  fra  Kejsertiden?  Vi  kende 
kun  eet  Navn  i  Architekturen — Vitruv — , 
og  det  er  endda  kun,  fordi  han  var 
Forfatter. 

Vil  man  danne  sig  en  Forestilling 
om  forhistoriske  Folk,  ser  man  hen  til 
de  nulevende  Indbyggere  paa  Sydhavs¬ 
øerne  ;  vil  man  forestille  sig  det  danske 
Byggeri  i  det  16. —  iy.Aarh.,  maa  man 
undersøge,  hvorledes  Bønderne  byggede 
indtil  op  mod  Nutiden.  En  Gaardmand 
fik  af  sin  Nabo  anbefalet  en  flink  Hugger; 
til  denne  sagde  Gaardmanden,  at  han 
vilde  have  bygget  et  Hus  paa  det  Sted 
og  af  den  Størrelse.  Deraf  skulde  tre 
Fag  være  Lo,  tre  Fag  Kostald,  tre  Fag 
Hestestald  o.  s.  v. ;  dette  var  tilstrække¬ 
ligt.  Hvorledes  det  skulde  udføres,  vidste 
Huggeren  selv ;  der  blev  hverken,  gjort 
Tegning  til  det  ene  eller  det  andet; 
Døre  og  Vinduer  bleve  gjorte,  som  man 
pleiede,  eller  man  kjøbte  dem  færdige; 


*)  For  ikke  at  afbryde  Udviklingen  ere 
alle  fornødne  faktiske  Oplysninger  samlede 
i  to  kronologiske  Tabeller  S.  153  — 155. 

PROJEKT  TIL  BEBYGGELSE  AF  AMALIEGADE.  (FIG.  3.) 


LÆNGDESNIT  AF  DET  KGL.  THEATER.  (FIG.  4.)  c-  F-  HARSDORFF. 


og  Bonden  administrerede  selv  det  Hele.  Skulde  det  saa  ogsaa  hænde,  at  Dørene 
bleve  anbragte  mindre  hensigtsmæssigt,  eller  at  Vinduerne  gave  daarligt  Lys,  saa 
gjorde  det  ikke  noget,  for  det  havde  Bonden  ikke  Sands  for.  Paa  lignende 
Maade  er  det  sikkert  gaaet  ogsaa  med  større  Bygninger  i  ældre  Tid ;  derfor  kan 
det  i  en  vis  Forstand  have  sin  Rigtighed  med  Sagnene  om,  at  Chr.  IV  selv  har 


PRÆDIKESTOLEN  I  VOR  FRELSERS  KIRKE.  (FIG.  5.)  C.  F.  HARSDORFF. 

været  Architekt,  og  at  Fred.  IV  selv  har  gjort  Udkast  til  Fredensborg  —  ligesom 
Bonden  eller  som  General  Hausser  i  det  18.  Aarh.  Men  de  kunne  ikke  have 
været  Architekter  i  moderne  Forstand,  og  noget  lignende  maa  have  været  Til¬ 
fældet  med  de  forøvrigt  høit  fortjente  Stenwinkler  (see  V.  Klein:  Vore  danske  Re- 
naissancegavle,  Tidsskrift  for  Kunstindustri  1896  S.  1 — 52).  Det  synes,  at  der  ind- 


i45 


til  1742  har  været  en  kongelig  Generalbygmester- —  man  kan  næsten  følge  Suc¬ 
cessionen.  Men  skøndt  disse  eller  andre  saakaldte  Bygmestre  (i  Almindelighed 
Ingenieurofficerer)  i  Regelen  faa  Æren  som  Bygningernes  egentlige  Ophavsmænd, 
have  de  næppe  været  andet  end  Administratorer,  bag  hvem  der  sikkert  har  staaet 
stilfærdige,  unævnte  Kunstnere  (Haandværkere),  hvem  det  havde  været  rettere  at 
nævne  — ,  et  Forhold  man  jo  forøvrigt  ogsaa  kan  træffe  lige  op  til  Nutiden. 

Man  maa  desuden  vel  lægge  Mærke  til,  at  den  Tids  Haandværkere  vare  af 
en  anden  Art  end  vor  Tids.  Det  var  Folk,  som  kunde  deres  Vignola,  Palladio 


PETERSENS  JOMFRUKLOSTER.  (FIG.  6.)  C.  F.  HARSDORFF. 


og  Scamozzi  paa  Fingrene,  ikke  blot  de  første  Kapitler  om  Søilerne,  men  ogsaa 
de  sidste  om  Døre,  Vinduer  og  Kaminer.  De  havde  Mapper  fulde  af  prøvede 
Tegninger  og  Skabeloner,  som  de  vidste  vare  gode,  for  de  havde  anvendt  dem 
før;  de  behøvede  derfor  ofte  kun  en  kort  Antydning  for  at  frembringe  smukke 
Enkeltheder.  Og  dette  Forhold  vedvarede  langt  ind  i  vort  Aarhundrede.  Men 
netop  af  denne  Grund  kunde  man  hjælpe  sig  med  en  General  eller  en  Overhof- 
marschal  til  »Bygmester«,  og  dette  blev  mere  og  mere  Skik,  efterhaanden  som 
Enevoldsmagten  udviklede  sin  Giands.  Chr.  IV  kunde  tale  med  en  Murmester, 

men  det  kunde  Fred.  IV  ikke:  han  maatte  have  en  vel  broderet  Klokkestræng 
foran  den  simple  Snor,  hvori  man  trak.  Saaledes  opfattet  bliver  de  forrige  Aars 
Bygningshistorie  mindre  dunkel,  og  det  viser  sig,  at  Udviklingen  —  som  al 
Udvikling  i  Danmark  —  er  foregaaet  paa  en  ret  naturlig  Maade  og  forholdsvis 
hurtigt.  Efter  Fred.  IV’s  italienske  Reise  i  1699  bragte  han  en  Mængde  Kunst¬ 
værker  med  tilbage;  det  hedder  endog,  at  han  medbragte  Bygningstegninger,  der 
dog  maaske  kun  har  været  Bøger  med  Palladios  og  Scamozzis  Tegninger.  Og 
det  er  sikkert,  at 
der  i  hans  Tid 
har  været  mange 
italienske  Haand- 
værkere  i  Landet; 
kender  man  dette 
Folk,  vil  man  ikke 
finde  det  usand¬ 
synligt,  at  mange 
af  dem  under  et 
beskedent  og  fat¬ 
tigt  Ydre  har  væ¬ 
ret  dygtige  Kunst¬ 
nere,  paa  samme 
Tid  Malere, Billed¬ 
huggere  ogArchi- 
tekter.  Om  Marc- 
antonio  Pelli  hed¬ 
der  det  udtrykke¬ 
ligt  i  en  Dagbog 
fra  1690 — 1730 
(citeret  af  Wein- 
wich),  at  han  byg¬ 
gede  Operahuset, 
den  nuværende 
Rigsdagsbygning, 
der  jo  desuden  i 
høj  Grad  minder 


om  Italien ;  de 

,  ~  ,  INDGANGSDØR  TIL  C.  F.  HARSDORFF. 

røae  1  avl  synes  Petersens  jomfrukloster,  (fig.  7.) 
at  stamme  direkte 

fra  Dogepaladset  i  Venedig.  Fredensborg,  Frederiksberg  og  Mokkes  Palais  paa 
Hjørnet  af  Dronningens  Tværgade  ere  saa  fine  i  Formerne,  at  de  maa  være  ud¬ 
førte  af  Italienere.  Men  disse  Mænds  Almendannelse  har  sikkert  været  mangel¬ 
fuld;  af  Hofpolitur  —  det  eneste  fornødne  —  have  de  neppe  havt  ret  meget,  og 
allerede  Sproget  maatte  forhindre  dem  i  at  gøre  sig  gældende.  Det  er  derfor  ikke 
underligt,  at  de  bleve  overskyggede  af  de  fornemme  Regnskabsførere1),  som  vistnok 
gerne  have  benyttet  Ledigheden  til  at  pynte  sig  med  italienske  Fjer  og  modtage 
Monarchens  Komplimenter  og  Naadesbevisninger.  Paa  den  Maade  kan  man  for- 

staa,  at  Overhofmarschal  Platen  nævnes  som  »Bygmester«  ved  Rigsdagsbygningen 
og  Frederiksberg  Slot,  Etatsraad  Ernst  som  den,  der  har  »bygget«  Cancelliet,  at 
Overhofmarschal  Vincens  Lerche  faar  Skyld  for  at  have  »gjort  Tegning  til«  Frue 
Kirkes  Spir,  og  at  Brigader  Hausser  bliver  »Architekt«  ved  Christiansborg. 

Men  i  Aarhundredets  Midte  foregaar  der  en  Forandring.  Gartnerne  Krieger 
og  Eigtved  arbeidede  sig  op  til  at  blive  Bygmestre  af  en  hel  anden  Art  end 
Platen,  Ernst  og  Lerche.  Eigtved  og  Thura  reise  til  Italien  udtrykkelig  for  at 
studere  Bygningskunst,  og  ved  deres  Hjemkomst  faa  de  Ledighed  til  paa  hel 
moderne  Vis  at  gøre  Tegninger  og  lede  Arbeidet  ved  mange  store  Bygninger. 


EN  FESTDEKORATION.  (fIG.  8.) 


C.  F.  HARSDORFF. 


Derved  forsvandt  Administratorerne:  Aaret  efter  de  nævnte  Mænds  Hjemkomst  hk 
den  sidste  af  dem,  Hausser,  sin  Afsked  og  ansattes  som  Kommandant  i  Nyborg, 
hvor  han  sikkert  har  været  mere  paa  sin  Plads  end  paa  Slottets  Tegnestue. 


For  saa  vidt  kan  man  gerne  —  som  det  da  ogsaa  er  gjort  —  regne  Thura 
og  Eigtved  for  den  danske  Bygningskunsts  Fædre,  og  man  kan  synes  at  have 
særlig  Anledning  dertil  i  saadanne  Omstændigheder  som,  at  de  begge  vare  dan¬ 
ske  af  Fødsel,  og  at  den  ene  af  dem,  Eigtved,  faktisk  gav  Stødet  til,  at  den 
første  danske  Bygningsskole  blev  oprettet.  Men  de  vare  dog  kun  Forløbere, 
som  beredte  Veien  for  Harsdorff,  ligesom  Krock  og  Abildgaard  banede  Veien  for 
Thorvaldsen  og  Eckersberg.  Der  er  en  gradvis  Overgang  mellem  de  tidligere 
Bygmestre  paa  den  ene  Side,  Thura  og  Eigtved  paa  den  anden;  men  der  er  en 
Sphæreforskel  mellem  dem  og  Harsdorff.  De  vare  trods  deres  danske  Fødsel 
fremmede  for  os:  Thura  var  fransk  i  sin  Kunst,  Eigtved  tydsk.  Men  om  Hars- 
dorffs  Kunst  sige  vi,  at  den  er  Kjød  af  vort  Kjød  og  Ben  af  vore  Ben:  den  er 
rolig,  ædruelig,  hn,  lige  fjern  fra  tydsk  Svulst  og  fra  fransk  Glimrelyst.  Det  bedste 
Vidnesbyrd  om  dens  nationale  Spirekraft  er  dette,  at  fra  det  Øieblik,  da  Hars- 

dorff  fremviste  sit  første  Arbeide  (1764),  forsvandt  alle  Barok-  og  Rococcoformer 
med  et  Slag.  Ligesom  den  folkelige  Digters  Sange  genlyde  fra  alle  Læber,  saa- 
ledes  trængte  Harsdorffs  Former  igennem  hos  Høie  og  Lave,  lige  fra  Conferents- 
raaden  C.  F.  Hansen  til  de  Mur-  og  Tømmermestre,  som  genopførte  Kjøbenhavn 
efter  Branden  i  1795  og  efter  Bombardementet2)  —  at  ikke  alle  var  lige  talent¬ 
fulde,  var  ikke  hans  Skyld.  Og  denne  Paavirkning  holdt  sig  i  firsindstyve  Aar, 
lige  til  Bindesbøll  aabnede  nye  Schakter.  —  Der  er  noget  vemodigt  i  at  tænke 
paa,  at  en  saadan  Mands  hele  Arbeidstid  faldt  sammen  med  Struenses,  Guldbergs 
og  Kronprinds  Frederiks  Periode,  da  man  i  de  høiere  Kredse  var  saa  blottet  for 
Kunstsands.  Tænk  om  det  var  bleven  ham  og  ikke  Krieger,  der  i  1729  havde 
faaet  Ordre  til  at  angive  Tonen  ved  Byens  Genopførelse,  eller  om  det  havde 
været  ham  og  ikke  Eigtved  og  Anthon,  der  havde  bygget  Frederikskvarteret  paa 
den  Maade,  han  har  angivet  i  Projectet  af  16.  Jan.  1780  (S.  143).  Hele  Europa 
vilde  have  valfartet  til  Kjøbenhavn. 


Harsdorffs  Eader  var  født  i  Ntirnberg  og  kom  til  Danmark  omtrent  1710, 
hvor  han  ernærede  sig  ved  at  holde  Skole.  Hans  Moder  skal  have  været  svensk 
af  Fødsel.  Hans  to  Brødre  døde  som  unge,  en  Søster  blev  gift  med  Billed¬ 
hugger  Karleby.  Oprindelig  var  det  bestemt,  at  han  skulde  være  Ingenieurofficer, 
men  han  foretrak  Bygningskunsten ;  hans  første  Lærere  vare  formodentlig  Anthon 
og  Eigtved.  Da  det  nye  Kunstakademi  oprettedes  1754,  blev  Harsdorff  en  af 
dettes  første  Elever,  to  Aar  efter  fik  han  den  store  Guldmedaille  og  i  October 
1757  reiste  han  med  Stipendium  til  Frankrig  og  Italien,  hvorfra  han  i  1764 
kom  tilbage  til  Kjøbenhavn.  Samme  Aar  blev  han  Medlem  af  Kunstakademiet, 
1766  Professor  i  Perspektiven,  1770  Hofbygmester  og  1771  Professor  i  Archi- 
tektur.  I  1770  havde  han 
giftet  sig  med  en  Datter  af 
Hofbygmester  Fortling,  som 
overlevede  ham  i  1  3  Aar.  Han 
havde  ingen  Sønner;  en  Datter 
af  ham  blev  gift  med  den  be¬ 
kendte  Murmester  Schaper. 

Da  det  i  Hovedsagen  maa 
forudsættes,  at  de,  som  læse  det¬ 
te,  kende  hans  Arbeider,  er  der 
ingen  Anledning  til  at  dvæle 
længe  ved  at  beskrive  disse. 

Der  er  paa  S.  1 5  5  givet  en  For¬ 
tegnelse  over  dem,  og  der  kan 
yderligere  henvises  til  »Hars¬ 
dorffs  Værker«,  udgivne  af  Sel¬ 
skabet  for  nordisk  Kunst  ved 
N.  L.  Høyen  1837 — 71.  hvori 
de  fleste  af  hans  Bygninger  gen¬ 
gives  i  gode  Afbildninger.  Denne  rejsestudie,  (fig.  9.)  c.  f.  harsdorff. 

Samling  er  suppleret  paa  disse  Blade.  Og  enhver,  som  har  seet  hans  Arbeider, 
har  ogsaa  seet,  at  der  ved  denne  Mands  Fremtræden  blev  skabt  noget  helt  nyt 
i  den  danske  Bygningskunst.  Over  al  hans  Produktion  er  der  udbredt  en  Sim¬ 
pelhed  og  Elegance,  som  staar  i  skarp  Modsætning  selv  til  det  bedste,  der  hidtil 
var  præsteret,  Eigtvcds  Palaier  paa  Amalienborg.  Og  dette  gælder  ikke  blot  i 
Forhold  til  vor  snævre  hjemlige  Kreds:  FlarsdorfF  kan  taale  Sammenligningen 
med  sine  Samtidige  i  Udlandet.  Om  et  af  hans  Arbeider,  Kolonnaden  paa  Ama¬ 
lienborg,  tør  man  endog  sige,  at  det  i  klassisk  Skønhed  overgaar  alt,  hvad  der 
til  den  Tid  var  frembragt  i  Europa.  Det  er  ogsaa  værd  at  lægge  Mærke  til, 
at  ved  denne  Bygning  blev  det  græsk-ioniske  Kapitæl  for  første  Gang  anvendt  i 
nyere  Tid.  Men  det  er  ikke  blot  i  saadanne  Enkeltheder,  at  denne  Bygning  har 
en  stor  Betydning;  det  er  i  selve  Grundtanken:  de  fleste  vilde  sikkert  have  løst 
Opgaven  ved  at  bygge  en  Arkade  i  to  Etager,  saaledes  som  HarsdorfF  selv  ogsaa 
oprindelig  paatænkte;  men  faa  vilde  vel  have  havt  Genialitet  til  som  han  at  kaste 
denne  tilsyneladende  simple  og  naturlige  Løsning  overbord  for  at  frembringe  — 
noget  endnu  simplere  og  naturligere. 


Skal  man  i  korte  Bestemmelser  paapege  det  Karakteristiske  i  Forholdet  mel¬ 
lem  Harsdorff  og  hans  Kunst,  maa  det  først  og  fremmest  fremhæves,  at  han 
lægger  aldrig  an  paa  at  vare-  »morsom«.  I  alle  hans  Arbeider  er  det  de  samme 
stilfærdige  Motiver,  som  gentage  sig.  Men  hvis  man  deraf  slutter,  at  han  har 
været  fantasiløs,  turde  det  være  en  Misforstaaelse.  Den,  som  skriver  dette,  har 
omtrent  i  1860  seet  en  stor  Samling  af  hans  Tegninger,  Skizzer  til  Festdekora¬ 
tioner,  der  netop  vidnede  om  hans  frugtbare  Fantasi3).  Men  man  forvexler  ofte 
Fantasirigdom  med  Mangel  paa  Kritik;  den  kritiske  Natur  kaster  meget  i  Papir¬ 
kurven,  som  den  kritikløse  (den  saakaldte  fantasirige)  hugger  i  Marmor.  Og  det 
er  aabenbart,  at  Harsdorff  var  ikke  blot  fantasirig,  men  tillige  meget  kritisk,  ikke 
saaledes,  at  det  kvalte  hans  Produktivitet,  men  saaledes,  at  han  vedblev  med 
at  udarbeide  sine  Motiver,  indtil  de  havde  naaet  den  største  Fuldendthed,  som 
var  ham  mulig  indenfor  Grændserne  af  hans  Talent  og  de  nødvendige  BetingeF 
ser,  under  hvilke  han  maatte  arbeide.  Han  har  følt  det  under  sin  Værdighed  at 
være  »morsom«. 

Dette  hænger  sammen  med  et  andet  for  ham  karakteristisk  Træk,  hans  fine 
rhytmiske  Sands.  Det  er  aabenbart,  at  han  altid  har  havt  Blikket  skarpt  henvendt 
paa  Forholdene  mellem  de  enkelte  Led  og  Dele,  baade  i  Henseende  til  Høider 
og  Bredder  og  til  Relief;  hans  Former  ere  hverken  fladtrykte  eller  opløbne, 
hverken  plumpe  eller  magre.  Med  Hensyn  til  Søilestillingen  slutter  han  sig  fuld¬ 
stændigt  til  Palladio,  hvem  han  vistnok  har  studeret  nøie;  men  naar  denne  synder 
ved  stærkt  fremspringende  Søiler  og  mange  Forkrypninger,  som  i  Paladserne  i 
Vicenza,  anvender  Harsdorff  flade  Liscener,  som  bevare  Totaliteten  og  dog 
artikulere  Fladerne.  Og  om  Forkrypninger  er  der  aldrig  Tale  hos  ham.  Det 
er  ogsaa  interessant  at  see,  hvorledes  han  bestandig  stræber  at  faa  Høiderne  over 
Vinduerne  større  eller  dog  mindst  lige  saa  store  som  Bredderne  paa  Siden.  Der¬ 
for  klemmer  han  sine  Liscener  tæt  sammen,  selv  om  han  maa  vende  det  joniske 


Kapitæl  paa  tværs.  Men  det  er  jo  ikke  altid,  at  de  tilstedeværende  Betingelser 
tillade  det.  Paa  Peschiers  Gaard  og  Eriksens  Palais  er  det  lykkedes  ham;  paa 
hans  egen  Gaard  har  han  aabenbart  ikke  havt  Raad  til  at  gøre  den  øverste  Etage 
høi  nok,  her  var  han  desuden  bunden  af  Fordringen  om,  at  Bygningen  skulde 
ligne  det  Kgl.  Theater;  med  Løveapotheket  er  det  ligeledes  tydeligt,  at  det  har 
knebet  med  Pengene;  Sammenligningen  mellem  den  projecterede  og  den  udførte 
Hovedgesims  er  betegnende  i  een  Henseende.  Det  er  Lidelser,  som  enhver  Ar- 
chitekt  kender. 

Der  er  et  Begreb,  som  er  meget  yndet  i  moderne  Kritik;  det  er  det  Banale. 
Hvis  vore  moderne  Kritikere  ikke  paa  Forhaand  vidste,  at  Harsdorff  skal  omgaas 
med  Ærbødighed,  vilde  de  sikkert  for  længe  siden  have  affeiet  ham  med  den 
Bemærkning,  at  han  er  banal.  Og  skøndt  jeg  har  saa  lidt  Respekt  som  muligt 
for  den  sædvanlige  Kunstkritik,  navnlig  naar  den  forsøger  sig  paa  Architektur, 
maa  jeg  dog  tilstaa,  at  der  i  dette  Tilfælde  kan  være  »noget  deri«.  Selv  den 
sletteste  Kritiker  kan  have  Spor  af  rigtig  Følelse,  men  det  er  alligevel  en  Mis- 
forstaaelse,  og  den  stammer  derfra,  at  Ordet  banal  er  tvetydigt.  Oprindelig  be¬ 
tyder  det  ikke  andet  end  det  almindelige,  det  nødvendige,  det  som  er  fælles  for 
Alle;  i  denne  Forstand  er  det  banalt  at  have  to  Øine  og  en  Næse.  Det  er  alt- 
saa  oprindelig  hverken  en  Roes  eller  en  Dadel,  men  kun  Meddelelse  af  den 
Kendsgerning,  at  Noget  ikke  er  særlig  afstikkende.  Men  dette  gælder  saavel  del 
trivielle,  om  hvilket  der  ikke  kan  siges  andet,  som  det  klassiske,  om  hvilket  der 
kan  fremhæves  meget  andet,  for  Architekturens  Vedkommende  særligt  de  skønne 
rhytmiske  Forhold.  Og  i  denne  Henseende  er  Harsdorff  banal,  thi  han  er  klassisk. 


Om  Harsdorffs  Personlighed  vide  vi  saa  godt  som  Intet.  Oehlenschlæger 
kalder  ham  i  sine  Livserindringer  (1850  S.  25)  »en  venlig  Gubbe  med  graa 
Kjole,  trekantet  Hat,  Spanskrør  i  Haand,  smaa  Bukler  ved  hver  Side  af  Ørerne 
og  en  lille  Pidsk  i  Nakken«.  Han  siger  endvidere,  at  han  gerne  talede  om 
Kunst  og  ofte  klagede  blidt  og  taalmodigt  over  Smerter  i  Siden.  Det  er  saa  vidt 
bekendt  det  eneste  personlige  Indtryk  af  ham,  der  er  bevaret.  Vil  man  vide  mere, 
maa  man  selv  konstruere  sig  et  Billede  ved  at  see  hans  »Streben  und  Leiden«, 
og  vi  lære  ham  da  at  kende  som  en  arbeidsom,  ideelt  anlagt  Mand  med  et  be¬ 
stemt,  klart  Maal,  som  han  stadig  kæmper  for  og  aldrig  opgiver  trods  mange 
Nederlag.  Da  han  havde  gjort  Tegning  til  Bankbygningen,  blev  denne  efter  Col- 
lings  Vidnesbyrd  (Fqr  Historie  og  Statistik  II  S.  275)  lagt  tilside,  fordi  en  smagløs 
Bygning  kunde  faas  nogle  tusinde  Rigsdaler  billigere;  ved  Løveapotheket  maatte 
han,  for  at  spare  Penge,  lade  alle  Gesimsudladninger  skrumpe  ind;  ved  Petersens 
Jomfrukloster  maatte  han  renoncere  paa  alle  Baand  og  Vinduesindfatninger  (smign. 
S.  146  og  S.  147);  Kapellet  i  Roskilde  blev  kun  hvidtet,  istedenfor  at  blive  be¬ 
klædt  med  (tildels  efterlignet)  Marmor;  og  endelig  havde  han  den  store  Skuffelse, 
at  hans  Plan  til  Amaliegades  Bebyggelse  fuldstændigt  strandede  paa  de  Regeren¬ 
des  Bornerthed  (se  nedenfor).  Men  han  opgav  aldrig  Kampen;  endnu  i  sine 
sidste  Leveaar  gjorde  han  store  Anstrengelser  for  at  faa  det  smukke  Forslag  til 
Marmorkirkens  Fuldførelse  antaget  af  Regeringen,  og  han  havde  den  tragiske 


Skæbne,  at  det  lykkedes  ham  —  Dagen  før  han  døde.  Trods  alt  dette  er  det 
dog  ikke  lidet,  han  fik  sat  igennem,  navnlig  naar  man  ser  hen  til,  hvad  det  var 
for  en  Tid,  han  levede  i,  og  i  ydre  Forstand  har  han  endog  slaaet  forholdsvis 
hurtigt  igennem. 

Da  han  var  2i  Aar  fik  han  den  store  Guldmedaille,  og  kort  Tid  efter  fik 
han  Leilighed  til  at  være  6 —  7  Aar  i  Udlandet.  Da  han  var  31  Aar,  blev  han 
Professor  ved  Akademiet,  samtidigt  tegnede  han  Kapellet  i  Karise,  og  da  han  var 
33  Aar,  blev  det  ham  overdraget  at  give  Tegning  til  Frederik  V.s  Gravkapel  i 
Roskilde.  Fem  Aar  senere  byggede  han  Herkuleslogen  og  det  kgl.  Theater;  men 
nu  synes  der  at  være  indtraadt  en  Standsning  i  hans  Virksomhed,  som  han  be¬ 
nyttede  til  at  bygge  sin  egen  Gaard  og  udarbejde  Projcctet  til  Amaliegades  Be¬ 
byggelse.  Han  maa  altsaa  dengang,  44  Aar  gi.,  have  samlet  sig  lidt  Formue,  og 
i  sine  sidste  Leveaar  sad  han  i  en  temmelig  stor  Virksomhed  med  Kolonaden, 
Eriksens  Palais,  Pechiers  Gaard  og  Løveapothcket.  Desuden  har  han  sikkert  havt 
endel  mindre  Arbeider,  om  hvilke  Intet  er  optegnet. 

Til  Slutning  skal  endnu  meddeles  en  karakteristisk  lille  Episode  af  hans  Liv, 
som  først  nylig  er  bleven  optyst;  det  er  Historien  om  Amaliegades  Bebyggelse. 

Mellem  Bredgade,  Amaliegade,  Set.  Anna  Plads  og  Toldbodveien  laa  som  be¬ 
kendt  i  en  Tid  en  stor  kongelig  Have  med  et  Slot  og  et  Operahus,  som  brændte 
1689.  I  1723  byggede  Krieger  paa  Brandtomten  fra  Larsens  Plads  til  Kong  Ge¬ 
orgs  Palais  en  Række  Orangeribygninger  med  en  Pavillon  i  Midten.  Mellem  disse 
og  Set.  Anna  Plads  anlagdes  paa  ny  en  Have;  Resten  til  Toldboden  blev  Exercer- 
plads.  Men  i  1748  blev  alt  paany  raseret,  og  Kongen  besluttede  at  skænke  det 
hele  Areal  til  hvem,  der  vilde  opføre  »passende  Bygninger« ;  i  den  Anledning 
var  det,  at  det  nye  Amalienborg  m.  m.  blev  bygget  og  lidt  senere  opførtes  Fre¬ 
deriks  Hospital,  Fødselsstiftelsen  og  nogle  Bygninger  i  Bredgade.  Resten  af  Grun¬ 
den  i  Amaliegade  og  Todbodvei  laa  endnu  i  1780  ubebygget.  Der  var  en  Tid 
lang  botanisk  Have,  senere  Stenoplagsplads. 

I  Henhold  til  Kongens  tidligere  almindelige  Tilsagn  indgav  Harsdorff  den 
16.  Januar  1780  Andragende  om  at  faa  overladt  denne  Grund,  mod  at  han  vilde 
forpligte  sig  til  for  egen  Regning  at  opføre  8  Privatbygninger  efter  en  Tegning, 
som  vedlagdes  (S.  143).  Dette  Andragende  vandrede  det  følgende  Aar  igennem 
en  Mængde  Kontorer,  hvor  der  navnlig  reistes  Spørgsmaal,  om  hvem  der  skulde 
betale  de  paa  Grunden  hvilende  Byrder.  Men  der  var  dog  ogsaa  andre  Spørgs¬ 
maal  oppe,  idet  det  syntes,  at  de  høje  Herrer  i  Cancelliet  og  Rentekammeret 
ikke  gouterede  den  klassiske  Stil;  navnlig  kunde  de  ikke  lide  de  flade  Tage  og 
de  fremspringende  Partier.  Harsdorff  har  maattet  fire,  og  paa  en  af  Tegningerne 
har  han  med  Blyant  tilføiet  et  Mansardtag  paa  Endepartierne.  Den  5te  Februar 
1781  faldt  den  endelige  Resolution,  og  det  meddeltes  Harsdorff,  at  hans  Andra¬ 
gende  var  bevilget,  dog  paa  Betingelse  af  at  han  skulde  betale  194  Rdl.  66  Skil¬ 
ling  aarlig  i  Skat  og  i  Løbet  af  8  Aar  opføre  8  anstændige  Bygninger  af  en 
smuk  Facade  til  Gaden,  saa  vidt  muligt  i  Flugt  med  hverandre  og  med  de  i  samme 
Gade  staaende  Bygninger,  saa  og  for  Resten  nogenledes  lig  med  disse,  følgelig  med 
Skraa-Tage  (Mansard)  og  efter  en  anden  Plan  end  den  af  ham  forelagte.  Med  andre 
Ord:  hans  Bygninger  skulde  rette  sig  i  Geled  og  ligne  Frederikshospital.  Det 
var  ikke  det,  han  havde  tænkt.  Man  kan  let  forestille  sig,  hvorledes  han  er 

bleven  tilmode  ved  denne  Afgørelse;  sandsynligvis  har  han  ønsket  de  høje  Herrer 
noget  meget  slemt  og  for  Resten  ladet  Sagen  dø  hen,  indtil  Grunden  i  1789 
faldt  tilbage  til  Kongen,  fordi  han  ikke  havde  opfyldt  Byggebetingelsen. 


TILLÆG  I. 

Kronologisk  Fortegnelse  over  Bygmestre  før  Harsdorffs  Tid,  4. 

Hans  Stenwinkel  1,  død  1601,  indkaldt  1570,  byggede  Uranienborg  1576 — 80, 
blev  1581  ansat  som  Kgl.  Majestæts  og  Rigens  Bygmester. 

Hans  Stenwinkel  II,  1587 — 1639,  blev  1619  Kgl.  Majestæts  Architekt  og  Byg¬ 
mester.  Byggede  1614  Carousselporten  ved  Frederiksborg,  arbeidede  paa  Børsen 
1619 — 24.  Har  mulig  paabegyndt  Rundetaarn  og  Trinitatis  Kirke. 

Leonard  Blas  ilts,  død  1644,  fik  1640  Bestalling  som  Overbygmester  »i  sal. 
Hans  Stenwinkels  Sted«. 

Nikolas  Giintelberg,  f.  1626  i  Jylland,  fik  1661  Bestalling  som  Rigens  Bygmester. 

Lambert  v.  Hawen,  født  1630  i  Bergen,  død  1693,  reiste  1653  til  Italien 
for  at  uddanne  sig  til  Bygmester,  kom  1670  tilbage,  fik  1671  Bestalling  som 
Generalbygmester.  Byggede  Frelsers  Kirke,  som  blev  grundlagt  1682,  indviet 
1696.  Spiret  er  ikke  af  ham,  men  af  Thura. 

Lians  Stenwinkel  111,  død  ca.  1700,  byggede  Nørreport  1670 — 71. 

Hans  Wiedewelt,  1646 — 1730,  født  i  Sachsen,  indvandret  1670.  Var  Mur¬ 
mester  og  kaldes  undertiden  Architekt.  »Var  virksom«  ved  Rigsdagsbygningen, 
Reformert  Kirke,  Garnisons  Kirke  og  Frederiksberg  Slot. 

Vilhelm  Frederik  Flåten,  1650 — 1732,  var  Gebeimeraad  og  Overhofmarchal. 
Blev  Overbygningsinspektør  1699  og  Generalbygmester  22.  Decbr.  1705.  Han 
skal  have  forestaaet  Opførelsen  af  Frederiksberg  Slot  1700  og  Rigsdagsbygningen 
1704,  men  har  næppe  været  andet  end  Administrator.  Han  nedlagde  sit  Embede 
1716  og  blev  Amtmand  i  Sønderborg.  Hans  Efterfølger  blev 

Johan  Conrad  Ernst,  1665 — 1736.  Var  Etatsraad  og  Assessor  i  Hofretten. 
Blev  1716  Generalbygmester,  men  afskedigedes  1733.  Det  siges,  at  han  »op¬ 
førte«  Cancellibygningen. 

Vincens  Lerche,  1 666 — 1742,  var  Ordenssekretær,  Overceremonimester  og  Rid¬ 
der  af  Elefanten.  Han  kaldes  undertiden  Generalbygmester;  men  dette  er  næppe 
korrekt.  Pontoppidan  siger,  at  han  gjorde  Tegning  til  Spiret  paa  Frue  Kirke 
(Thuras  Vitruv.  I.  Bl.  LX),  men  det  tør  man  vist  nok  sætte  et  Spørgsmaalstegn  ved. 

Marcentonius  Pelli  er  sandsynligvis  indkaldt  fra  Italien.  Han  nævnes  første 
Gang  i  Regnskaberne  1712,  sidste  Gang  1729.  Om  hans  Virksomhed  ved  Rigs¬ 
dagsbygningen  se  ovfr.  Pag.  147.  Meyer  (Efterretninger  om  Fredensborg)  anser 
ham  for  dette  Slots  egentlige  Bygmester. 

Elias  David  Hausser,  1685- — 1745,  var  Ingeniørofficer  og  døde  som  Brigadeer. 
Han  ledede  1732—41  Opførelsen  af  Amalienborg  Slot;  men  Tegningerne  vare 
fra  Italien,  og  Enkelthederne  udførtes  af  Thura,  Eigtved,  le  Clerc  o.  Fl.  Han  blev 
1735  Generalbygmester,  men  afskedigedes  1742,  idet  han  ansattes  som  Komman¬ 
dant  i  Nyborg.  Ved  den  Lejlighed  ophævedes  Generalbygmesterembedet,  og  der 
oprettedes  en  Bygningskommission. 

Johan  Kornelius  Krieger,  1688 — 1755,  var  oprindelig  Gartner  ved  Rosenborg, 
anlagde  1711  Haven  paa  Kongens  Nytorv,  1720  Fredensborg  Have  og  1723 
den  paa  Amalienborg.  Ved  den  sidste  opførte  han  tillige  Orangeribygningerne 
og  en  Pavillon  (se  Vitruv.  I.B1.  53 — 54 — 53).  I  1725  udnævntes  han  til  Over- 
landbygmester,  og  i  1729  udgav  han  efter  kgl.  Ordre  tre  Tegninger  (Kgl.  Bibi.) 
»als  wornach  Ihro  Konigl.  Majest.  beliebet,  dass  die  abgebrannte  Strassen  .  .  .  sollen 


aufgebaut  werden«.  Det  er  nogle  grusomme  Spidsborgerkasser.  Naar  man,  blandt 
andre  Meyer  (Fredensborg  P.  17),  ansaa  ham  for  en  talentfuld  Architekt,  er  det 
en  Misforstaaelse,  som  vistnok  beror  paa,  at  man  forvexler  de  to  Ahlefeldt-Laur- 
vigske  Palaier,  som  dengang  fandtes  i  Kjøbenhavn  (Vitruv.  I  Blad  104  og  105). 
Det  ene  af  dem,  store  Kongensgade  No.  68,  kan  ban  maaske  nok  have  bygget 
med  lidt  god  Hjælp  af  en  kunsterfaren  Murmester.  Det  andet,  nuværende  Mok¬ 
kes  Palais  i  Dr.  Tværgade  kan  umulig  være  af  Forfatteren  til  de  tre  Tegninger 
fra  1729  og  Pavillonen  paa  Amalienborg. 

Nicolai  Basse  kaldes  almindelig  Tømmermester.  Meyer  (Fredensborg  P.  172) 
siger,  at  han  gjorde  Tegning  til  Toldkammerbygningen  i  Helsingør  (Vitruv.  II.  Bl. 
32).  Hvis  dette  forholder  sig  rigtigt,  har  han  ikke  været  af  de  ringeste. 

Marcus  Tuscher,  1705  —  51,  var  Nurnberger,  oprindelig  Kobberstikker,  indkaldt 
1743.  Han  gav  et  væsentligt  Stød  til,  at  Kunstakademiets  Bygningsskole  blev  op¬ 
rettet;  men  som  Architekt  har  han  kun  efterladt  sig  en  Række  Tegninger,  der 
findes  i  Kunstakademiets  Bibliothek. 

Nikolai  Eigtved,  1701  — 1754,  var  bondefødt,  blev  Gartner,  reiste  som  saadan 
til  Polen  og  Sachsen;  uddannede  sig  videre  som  civil  og  militær  Bygningstegner5); 
blev  sachsisk  Ingeniørlieutenant  og  Kondukteur  hos  Poppelmann,  der  havde  byg¬ 
get  Zwingeren  i  Dresden.  Han  blev  hjemkaldt  1733  af  den  danske  Regering,  fik 
Titel  af  Kaptain,  og  Stipendium  til  at  rejse  3  Aar  i  Udlandet  for  at  studere  Byg¬ 
ningskunst.  Ved  Hjemkomsten  blev  han  ansat  som  Dekorateur  paa  Christiansborg. 

I  1739  byggede  han  Marmorbroen  og  Staldene,  og  1744  blev  han  Slottets  egent¬ 
lige  Bygmester.  1746  byggede  han  Sophienberg  ved  Vedbæk  (Vitruv.  II  P.  33 — 
35),  1748  det  kgl.  Theater.  Hans  Hovedværk  er  dog  Palaierne  paa  Amalienborg 
1750 — 55  og  et  Udkast  til  Marmorkirken,  som  senere  blev  ændret  af  Jardin.  I 
1743  blev  han  Direktør  for  det  ældre  »Maler-  og  Billedhuggerakademi«  i  Slots¬ 
holmsgade,  som  han  strax  forøgede  med  en  Bygningsskole.  I  1754  lykkedes  det 
ham  at  faa  oprettet  det  egentlige  Kunstakademi  paa  Charlottenborg,  hvis  første 
Direktør  han  blev.  Men  kort  efter  blev  han  fortrængt  af  Franskmanden  Saly  og 
døde  af  Ærgrelse. 

Lauritz  de  Thura.  1706 — 59,  var  oprindeligt  Ingeniørofficer.  Fik  1729  Sti¬ 
pendium,  rejste  3  Aar  i  Italien,  Tydskland  og  Frankrig  for  at  studere  Bygnings¬ 
kunst.  Han  opførte  i  1733  et  lille  Slot  paa  Hørsholm,  som  dog  snart  blev  ned¬ 
brudt,  og  i  1737 — 39  opførte  bandet  store  Slot  sammesteds.  Samtidigt  byggede 
han  Palaiet  i  Roskilde  1733,  en  Fløj  til  Vallø  Slot  1738  og  deltog  sammen  med 
Eigtved  i  Dekorationen  af  Christiansborg  Slot.  I  1741  forhøiede  han  Fredensborg 
Slot.  1743—44  byggede  han  Prindsens  Palais,  og  kort  Tid  efter  begyndte  han 
Opførelsen  af  Spirene  paa  Frelsers  Kirke  og  Frue  Kirke  (se  ovenfor  Lerche). 
Han  udførte  ligesom  Eigtved  Planer  til  Marmorkirken;  men  Arbeidet  overdroges 
til  Jardin.  I  1754  byggede  han  Eremitagen. 

Jacob  Fortling,  1711  — 1761,  blev  i  175 6  Hofbygningsinspekteur;  men  om 
hans  Virksomhed  som  Architekt  er  der  Intet  at  melde. 

Georg  David  Anthon,  1714  — 1781,  var  Ingenieurlieutenant  og  Kondukteur 
hos  Eigtved.  Blev  i  1754  Lærer  i  Bygningskunst  ved  Akademiet.  I  1751  blev 
han  Hofbygmester,  i  1752—59  byggede  han  Frederiks  Hospital  og  Spiret  paa 
tydsk  Kirke.  Meyer  fortæller  (Marmorkirken  S.  31),  at  han  i  1772  fremkom 
med  et  Forslag  om  at  nedbryde  det  store  Spir  paa  Rosenborg  og  erstatte  det 
med  et  »Gelænder«.  Paa  lignende  Maade  vilde  han  forskønne  Børsen  ved  at 
erstatte  dens  Spir  med  en  Kuppel. 

Nicolas  Henri  Jardin,  1720 — 1799,  født  i  Frankrig,  blev  indkaldt  i  1754  for 
at  bygge  Marmorkirken.  I  1770  standsedes  Arbeidet,  og  han  reiste  hjem.  Han 
har  bygget  Bernstorff  Slot  1762,  den  lille  Havepavillon  bag  Chr.  VII ’s  Palais  paa 
Amalienborg,  moderniseret  Marienlyst  og  Thotts  Palais.  I  Thura  Vitruv.  I  Bl.  102 
og  II  Bl.  31  findes  Billeder  af  disse  Bygninger  i  deres  ældre  Skikkelse. 

Carl  Christian  PJlueg,  1728 — 1809,  var  Ingenieurofficer  og  døde  som  Major. 

Han  har  (efter  Jardins  Tegning)  »bygget«  Sølvgadens  Kaserne  og  Christians  Pleie- 
hus  i  store  Kongensgade  Nr.  108. 

Louis  Henri  Jardin,  1730 — 1759,  fulgte  her  ind  i  Landet  med  sin  ældre  Bro¬ 
der,  men  har  ikke  sat  sig  noget  Spor  som  Architekt,  medmindre  han  skulde 
have  bygget  det  Kapel  i  Karise,  som  Harsdorff  fuldførte. 

Caspar  Frederik  Harsdorff,  1735  — 1799,  er  omtalt. 

Georg  Erdmann  Rosenberg ,  1739 — 1788,  født  i  Kiel,  var  1763 — 65  Lærer 
paa  Akademiet.  Om  hans  Virksomhed  som  Architekt  ved  man  saa  godt  som 
Intet. 

Johan  Boye  Magens ,  1748 — 1814,  var  Kondukteur  hos  Harsdorff  og  Professor 
i  Perspectiven  ved  Akademiet.  Om  hans  Arbeide  som  Architekt  veed  man  Intet. 

Peter  Meyn,  1749  — 1785,  var  Elev  af  Harsdorff,  blev  Professor  ved  Akade¬ 
miet  i  1783.  Byggede  Kirurgisk  Akademi  1786.  Blev  Stadsbygmester  1788. 

Christian  Frederik  Hansen,  1756 — 1845,  den  bekendte  »Conferentsraad«,  var 
Elev  af  Harsdorff.  Opførte  en  Mængde  Bygninger  i  Altona,  Raadhuset,  Frue 
Kirke,  Metropolitanskolen,  Kirken  i  Hørsholm  og  Landstedet  Vilhelmsdal  paa 
Strand  veien. 

TILLÆG  II. 

Kronologisk  Fortegnelse  over  nogle  Bygninger  efter  Chr.  IV’ s  Tid 
(de  fleste  findes  i  Thuras  Vitruv.). 

Det  Grammske  Palais,  opført  1661  (?).  Vesterport  1668.  Nørreport  1671 
(Hans  Stenwinkel  III).  Charlottenborg  1672 — 79  (Ph.  Wingboon  ?).  Vor  Frelsers 
Kirke  1682 — 94  (v.  Hawen).  Frederiksberg  Slot,  beg.  1700.  Rigsdagsbygningen 
1704  (Pelli).  Holmens  Kapel  1705.  Østerport  1708.  Cancelliet  1713  (Ernst?). 
Fredensborg  Slot  1720  (Pelli?).  Amagerport  1724.  Petri  Kirkes  Spir  1730. 
Reformert  Kirke,  indviet  1731.  Til  dette  Tidsrum  hører  formentlig  en  stor  Del 
af  de  Paladser  og  Privathuse  i  Kjøbenhavn,  der  ere  afbildede  i  Thuras  Vitruv.  I. 
Det  ældre  Christiansborg  1732 — 40.  Hørsholm  Slot  1737 — 39  (Thura).  Told¬ 
kammeret  i  Helsingør  1740  (Basse).  Prindsens  Palais  1743 — 44  (Thura).  Asiatisk 
Kompagni  1745.  Vor  Frue  Kirkes  Spir  1746  (Lerche  ?).  Sophienberg  1746 — 49 
(Eigtved).  Palaierne  paa  Amalienborg  1750 — 55  (do.).  Schimmelmanns  Palais  (?). 
Kong  Georgs  Palais  og  det  tilsvarende  paa  det  modsatte  Hjørne.  Frederiks  Hos¬ 
pital  1732 — 59  (Anthon).  Eremitagen  1754  (Thura).  Tysk  Kirke  1755  —  69 
(Eigtved  og  Anthon).  Marmorkirken  1754 — 71  (Jardin).  Bernstorff  Slot  1762  (do.). 
Harsdorffs  Medlemsarbejde  1764.  Kapellet  i  Karise  (det  indre)  1766  (Harsdorff). 
Petersens  Jomfrukloster  1767  (do.).  Herkulespavillonen  1773  (do.).  Det  kgl. 
Theaters  Ombygning  1773  (do.).  Prædikestolen  i  Vor  Frelsers  Kirke  1773  (do.). 
Kapellet  i  Roskilde  tegnet  1774  (do.).  Projekt  til  Banken  1774  (do.).  Harsdorffs 
egen  Gaard  1779  (do.).  Projektet  til  Amaliegade  1780  (do.).  Kirurgisk  Akademi 
1786  (Meyn).  Underkørselerne  ved  det  kgl.  Theater  1792  (Harsdorff).  Kolon¬ 
naden  paa  Amalienborg  1794  (do.).  Peschiers  Gaard  1796  (do.).  Løveapotheket 
1796  (do.).  Erichsens  Palais  1797  (do.). 

TIL  ILLUSTRATIONERNE. 

Fig.  1.  Harsdorffs  Portrait  findes  paa  Frederiksborg.  Det  er  dog  tvivlsomt,  om  det 
er  authentisk.  Andre  Billeder  af  ham  har  man  ikke  kunnet  finde. 

Fig.  2.  Harsdorffs  Medlemsarbeide  hænger  i  Kunstakademiets  Forsamlingssal. 

Fig.  3.  Projekt  til  Bebyggelse  af  Amaliegade.  Originaltegninger  og  alle  til  Oplys¬ 
ning  derom  tjenende  Documenter  findes  i  Kongerigets  Arkiv. 

Fig.  4.  Længdesnit  af  det  kgl.  Theater.  Originaltegningen  tilhører  Hr.  Architekt 
Lange  og  er  først  fundet  forrige  Aar.  Den  har  en  paaklæbet  Lap,  som  antyder  en  anden 
Ordning,  hvorved  der  kunde  vindes  nogle  Stolerækker  mere  i  Etagerne  ved  at  indskrænke 
»Punschesalen«.  Hr.  Lange  har  tillige  det  dertil  hørende  Tværsnit  og  Facaderne;  men  de 
ere  allerede  offentliggjorte  i  Harsdorffs  Værker  1859,  hvor  de  bleve  kopierede  efter  ældre 
Kobberstik. 

Fig.  5.  Prædikestolen  i  Vor  Frelsers  Kirke  er  udført  efter  et  Fotografi  taget  paa 
Stedet. 

Fig.  6.  Petersens  Jomfrukloster  er  gjengivet  efter  en  Tegning,  som  tilhører  nævnte 
Stiftelses  Arkiv. 

Fig.  7.  Indgangsdør  til  ovennævnte  Bygning,  efter  en  Tegning,  der  tilhører  Hr.  Ar- 
chitekt  H.  Koch.  Det  ses  heraf,  at  Harsdorff  oprindelig  har  tænkt  at  give  Bygningen  en 
rigere  Udstyring,  som  formodentlig  af  Pengetrang  er  bleven  opgivet. 

Fig.  8.  E11  Festdekoration  efter  en  Originaltegning,  signeret:  Harsdorff  inv.  1767. 

Størrelse  ii1/2"X2o".  Tilhører  Hr.  Højesteretsassessor  Grimer. 

Fig.  9.  Uden  Tvivl  en  Rejsestudie  af  Harsdorff,  maaske  det  eneste  af  den  Art,  der 
endnu  findes.  Billedet  forestiller  et  Vue  af  Kapitoliet  i  Rom.  Størrelse  ii"Xio1/2"- 
Tilhører  Hr.  Højesteretsassessor  Grimer,  hvis  Hustru  er  en  Descendent  af  Harsdorff. 

ANMÆRKNINGER. 

1.  Skjøndt  Ingenieurerne  regnede  sig  for  finere  end  Haandværkerne  (Kunstnerne), 
har  deres  Dannelse  i  Almindelighed  dog  heller  ikke  staaet  synderlig  høit.  Major  Pflueg, 
som  »byggede«  Sølvgadens  Kaserne  (efter  Jardins  Tegning),  fortæller  i  sin  Autobiografi 
(Militant  Tidsskrift  XXI).  at  for  at  studere  Ingenieurvidenskaben  i  1754  behøvede  man  kun 
et  skrevet  Kursus,  som  indeholdt  nogle  Sætninger  og  nogle  Regler  om  Fæstningers  An¬ 
læg,  dog  uden  theoretiske  Grunde.  Endvidere  fandtes  deri  nogle  Fæstningsværker  i 
Grundrids,  Profil  og  Elevation.  »Herudi  bestod  det  meste  af  den  Videnskab,  man  i  Al¬ 
mindelighed  studerede«.  Han  fortæller  endvidere,  at  hans  Kammerater,  de  andre  Inge- 
nieurofficerer,  haanede  ham  og  »ironice  kaldte  ham  Professor-Ingenieur«,  naar  han  »talte 
om  Kubikrod,  andre  Digniteter  og  algebraiske  Oplosninger.« 

2.  Mange  Bygninger  i  den  saakaldte  Harsdorffske  Stil  ere  nu  ombyggede  eller  ned¬ 
brudte.  Amagertorv  Nr.  11,  Gammeltorv  Nr.  22,  Nygade  Nr.  7  og  Højbroplads  Nr.  27 
ere  dog  endnu  bevarede.  I  Vimmelskaftet  Nr.  45  kan  man  endnu  ane  de  oprindelige 
Former.  Gammeltorv  Nr.  4  er  først  nylig  bleven  nedbrudt. 

3.  De  omtalte  Tegninger  vare  dengang  i  Hr.  Geheimeraad  Traps  Værge  og  tilhørte 
formodentlig  Hofarkivet.  For  Tiden  kunne  de  ikke  findes.  De  ere  derfor  formodentlig 
brændte  paa  Christiansborg  1883.  Et  enkelt  Blad  er  fundet  ved  et  Tilfælde  og  gjengivet 
paa  S.  148. 

4.  Da  der  ikke  existerer  nogen  samlet  dansk  Bygningshistorie,  har  det  været  nød¬ 
vendigt  at  gjøre  disse  Tabeller  saa  omfattende.  De  gjøre  forøvrigt  ikke  Fordring  paa  at 
være  korrekte.  Oplysningerne  ere  uddragne  fra  mange  forskjellige  Steder,  uden  at  der  har 
været  Ledighed  til  at  undersøge  dem  kritisk.  Det  var  ønskeligt,  om  de  kunde  blive  nær¬ 
mere  undersøgte  og  fuldstændiggjorte,  for  at  man  dog  engang  kan  faa  et  samlet  Overblik 
i  den  her  angivne  Orden. 

5.  En  Gartner  i  den  Tid  maatte  ikke  blot  kunne  tegne  de  ornamentale  Blomster¬ 
bed,  men  ogsaa  Lysthuse,  Pavilloner,  Terrasser,  Broer  etc.,  og  de  var  vante  til  at  have 
Hundreder  af  Arbejdere  under  sig.  Disse  kunde  da  let,  som  Krieger  og  Eigtved,  glide 
over  til  at  blive  Architekter.  Den  civile  og  den  militaire  Byggekunst  var  i  Reglen  sam¬ 
mensmeltet. 

KJØBENHAVN 

DEN  I.  JUNI  1899 

S  *  *  N2:  17  S  *  % 


HVEM  HAR  BYGGET  FREDERIKS  HOSPITAL? 


Af  Ph.  Weilbach. 


I  sin  Kunsthistorie  fra  1811  veed  Weinwich  ikke  noget  om,  hvem  der  har 
bygget  »Frederiks  Hospital«,  og  nævner  ikke  Georg  David  Anthon,  der  val¬ 
en  temmelig  beskeden  Kunstner,  som  Bygmester.  Men  i  sit  Kunstner-Lexikon 
fra  1829  siger  han,  uden  at  blinke,  om  Anthon:  »Efter  hans  Tegning  og  under 
hans  Bestyrelse  er  Frederiks  Hospital  opført«,  men  trøster  sig  med,  at  det  er 
»i  en  m aadelig  Stil«.  Hvor  Weinwich,  som  ellers  har  Fortjenesten  af,  ved  sin 
Arkivgranskning  at  have  henledet  Opmærksomheden  paa  mangt  et  brugbart  Spor, 
har  faaet  dette  fra,  er  ganske  ubegribeligt.  Lige  saa  lidt  som  disse  Bygninger  i 
deres  Hoveddele  vise  nogen  maadelig  Stil,  lige  saa  lidt  er  Anthon  deres  Byg¬ 
mester.  Det  er  endnu  ubegribeligere,  at  denne  Forestilling  om  Anthon  som 
Hospitalets  Bygmester  har  kunnet  holde  sig  til  vore  Dage*))  da  Lægen  Ole 
Bang  allerede  1840  i  et  Universitetsprogram  siger  tydeligt  og  uden  nogetsom- 
helst  Forbehold  om  Frederiks  Hospital,  at  »begyndt  af  Oberst  Eigtved  fuldførtes 
Bygningen  af  Generalmajor  L.  v.  Thura«. 

Lra  Regnskaberne  og  disses  Bilag,  der  bevares  i  Rigsarkivet,  skal  det  her 
paavises,  at  det  er  disse  Kunstnere,  hvem  dette  anselige  Bygningsværk  skyldes, 
og  hvilken  underordnet  Del  Anthon  har  haft  i  dets  Tilblivelse. 

Den  21.  Maj  1751  forelagde  Oberst  og  kgl.  Hof-Bygmester  N.  Eigtved  for 
Kong  Frederik  V  Tegninger  til  det  Hospital,  som  skulde  opføres  paa  en  af  Kongen 
skænket  Grund  mellem  »Dronningens  Bredgade«**),  som  den  endnu  den  Gang 
kaldtes,  og  »Amaliegade«.  Tegningerne,  der  bevaredes  i  det  kgl.  Particulair- 
Kammers  Lokaler,  brændte  desto  værre  med  Christiansborg  Slot  i  1794,  og  det 
er  derfor  lidt  vanskeligt  at  forstaa  den  endnu  bevarede  Explication,  for  saa  vidt 
den  angaar  de  Dele  af  Hospitalet,  som  ikke  ere  bievne  opførte  efter  den  op¬ 
rindelige  Plan. 

Saa  meget  er  dog  klart:  Paa  Grunden,  der  var  160  Alen  bred,  259  Alen 
lang,  skulde  opføres  to  lave  Bygningslænger  paa  kun  et  Stokværk  og  hver 
i791/2  Alen  lange.  Deri  skulde  de  egentlige  Sygeværelser  for  største  Delen 
være  og,  medregnet  nogle  bedre  Sygeværelser  i  Endebygningerne,  give  Plads 
til  304  Senge.  Disse  to  lange  Fløje,  som  endnu  i  det  væsentlige  have  deres 


*)  Endnu  i  C.  Bruuns  »Kjøbenhavn«  (III,  98)  og  af  V.  Klein  i  dette  Blad  (S.  154) 
nævnes  G.  D.  Anthon  som  Bygmesteren. 

**)  Dette  Navn  forklarer,  hvorfor  den  herfra  udgaaende  Sidegade  fik  Navn  af  »Dron¬ 
ningens  Tværgade«. 

oprindelige  Skikkelse,  skulde  først  tages  i  Arbejde.  Dernæst  skulde  midt  for 
hver  af  de  to  smalle  Ender  af  den  mellem  Fløjene  liggende  »Grønnegaard«  op¬ 
føres  en  rigere  udstyret  to-etages  Bygning  i  nogen  Afstand  fra  Gadelinien,  saa- 
ledes  som  de  virkelig  ligge  den  Dag  i  Dag.  Men  ud  imod  Gadelinien  til  begge 
Gader  skulde  have  været  bygget:  først  til  hver  Side  to  enetages  Pavilloner,  dog 
med  Kældere  under,  hvilke  paa  sin  Tysk  kaldes  »vier  Wohnungsgebåude«,  og 
endvidere  to  og  to  andre  enetages  Bygninger,  dels  til  Stalde  og  Vognremiser, 
dels  til  Slagtehus,  Køkken  og  Laboratorium.  Om  disse  sidste  have  ligget  indenfor 
de  fire  Beboelseshuse  eller,  hvad  der  er  usandsynligt,  i  samme  Linie,  kan  ikke 
forstaas  af  Forklaringen.  Ud  mod  Gaderne  skulde  der  tillige  være  Porte  og 
Gittere  mellem  Bygningerne. 

Efter  disse  Planer  fik  Eigtved  derpaa  Kongens  Tilhold  om  til  »Hans  Maje¬ 
stæts  og  hans  egen  Sikkerhed«  at  afslutte  Kontrakter  med  Haandværkerne,  om 
Murarbejdet  med  Bygningsinspektør  Anthon  og  Hofmurmester  Krausse,  om  Sten¬ 
huggerarbejdet  med  Mestrene  Båssecke  og  Pfeiffer,  om  Billedhuggerarbejdet  med 
Professor  Petzoldt  og  saaledes  videre  med  Tømrere,  Smede,  Snedkere,  Malere 
og  flere.  Man  ser  deraf,  at  G.  D.  Anthon,  hvis  Underskrift  findes  paa  Over¬ 
slaget  over  Murværket  ved  Siden  af  Krausses,  ikke  en  Gang  var  Konduktør  ved 
Bygningen  og  altsaa  kun  tog  Del  i  dens  Opførelse  som  Murmester.  Og  paa 
Kvitteringerne  underskrive  de  begge  i  Forening.  Hele  Bygningsværket  skulde 
udføres  for  95,507  Rdl.  47  P  dansk  Courant  og  skulde  under  Eigtveds  Ledelse 
udføres  tilforladeligt  i  Løbet  af  tre  Aar. 

Skulde  nogen  endnu  nære  Tvivl  om,  at  Eigtved  var  Hospitalets  virkelige 
Bygmester  og  Architekt,  da  Tegningerne  ikke  findes  mere,  vil  man  i  Krausses 
og  Anthons  »Uberschlag«  af  6.  August  1751  kunne  læse  Ordene:  »nach  der 
von  Sr.  hochwohlgeboren  des  Herm  Obristen  und  Hof-Baumeister  Eigtwedt  ver- 
fertigten  Zeichnung«;  i  Eigtveds  Forestilling  til  Kongen  af  10.  Februar  1752 
»nach  angebogenen  General-Plan,  Grund-Riss  und  Facade-Zeichnung  mit  Explica- 
tion«,  og  endelig  efter  Eigtveds  Død  i  Generalmajor  Thuras  Forestilling  til 
Kongen  »die  von  dem  abgegangenen  Obristen  und  Hof-Baumeister  Eigtwedt 
entworfenen  Desseins  zum  Friedrichs  Hospital«. 

Den  sidste  Udtalelse  fremkom  nemlig  i  en  Forestilling  fra  Thura,  der  var 
bleven  Hospitalets  Bygmester  efter  Eigtveds  Død,  om  at  maatte  forandre  de 
Bygninger,  der  skulde  ligge  ud  til  de  tvende  Gadelinier,  til  noget  aabenbart 
meget  bedre.  Thura  foreslaar  nemlig,  at  de  otte  enetages  Huse,  hvormed 
Eigtved  havde  villet  afslutte  Hospitalet  til  begge  Sider,  maa  forandres,  og  giver, 
efter  Kongens  Befaling,  »dass  die  vier  Vorder-Gebauden  von  zwei  Etagen  und 
viel  ansehnlicher  und  reicher  aufgefuhret  werden  wollen«,  Overslag  og  Tegninger 
til  denne  Forandring.  De  vilde  koste  71,981  Rdl.  16  P,  men,  med  Fradrag  af 
Overslaget  for  de  otte  mindre  Bygninger,  34,000  Rdl.  91  P,  kun  37,980  Rdl. 
21  P  som  ny  Bevilling.  Tre  Dage  efter  forelaa  Kongens  Approbation.  Det  er 
de  fire  statelige  Bygninger,  som  nu,  forbundne  med  Gittere  og  Jernporte,  ligge 
ud  til  Amaliegade  og  Bredgade,  eller  som  den  fra  nu  af  lige  til  vore  Dage  blev 
kaldt:  »Norgesgade«.  Thura  siger  udtrykkelig  i  sin  Forestilling,  at  han  har 
»zu  diessen  vier  grossen  Vorgebauden  die  Desseins  allerunterthånigst  entworfen«. 

Anthon  er  fra  nu  af  ganske  ude  af  Spillet.  Murmester  Krausse  var  ene 


-  158  - 


om  Murarbejdet  til  de  to  Bygninger  mod  Bredgade;  den  ene  ud  imod  Amalie- 
gade  opmuredes  af  Murmester  Schiørring,  den  anden  af  Murmester  Engersløw. 
Overslagene  var  ens  for  alle  fire  Bygninger,  og  Overskridelserne  næsten  ogsaa, 
medens  de  tillige  var  usædvanlig  smaa. 

Det  tør  man  vel  næppe  sige  om  det  hele  Bygningsværk,  thi  da  Hospitalet 
omsider  den  18.  September  1759  blev  endelig  afleveret  som  færdigt,  balancerede 
Regnskabet  med  en  Sum  af  217,103  Rdl.  32^2  P  d.  C.,  men  deri  var  Inven¬ 
tariet,  som  jo  maa  have  kostet  mange  Penge,  ogsaa  medregnet.  Det  egentlige 
Hospital  var  indviet  den  30.  Marts  1757. 

Hermed  er  egentlig  mit  Hverv  sluttet,  at  føre  uomstødeligt  Bevis  for,  hvilke 
Architekter  Tegningerne  til  Frederiks  Hospital  skyldes;  men  jeg  skal  dog  endnu 
tillade  mig  nogle  faa  Bemærkninger. 

Af  det  foregaaende  vil  det  kunne  ses,  at  C.  Bruuns  Udtalelse  i  »Kjøben- 
havn«,  paa  det  foran  anførte  Sted,  »man  byggede  ikke  efter  nogen  bestemt  og 
velovervejet  Plan«  ikke  gælder  mere  om  dette  Bygningsværk  end  om  saa  mange 
andre,  hvori  Bygherren  under  Opførelsen  bestemmer  sig  for  at  gøre  Forandringer 
i  den  oprindelige  Plan.  Kommissionen,  som  blev  nedsat  i  1735,  havde  ikke 
det  Hverv  at  lede  Opførelsen,  der  for  Sygehusafdelingens  Vedkommende  næsten 
var  færdig,  men  at  tage  Bestemmelse  om  Hospitalets,  d.  v.  s.  selve  Institutionens 
»Plan  og  Fundation«.  Den  skulde  vedtage  Bestemmelser  om  Rummenes  An¬ 
vendelse,  Montering  og  Reglerne  for  Hospitalets  Brug. 

Da  Bygningen  var  færdig,  blev  der  vel  anket  over,  at  den  ene  af  de  lange 
Fænger  laa  paa  opfyldt  Grund,  men  da  Terrainet  paa  begge  Sider  af  Hospitalet 
den  Gang  var  aabent,  saaledes  at  Fuften  fra  Havnen  havde  fri  Adgang  til  hele 
Bygningsanlæget,  mente  man  dog,  at  dette  var  nok  til  at  bøde  paa  den  Fugtig¬ 
hed,  som  kunde  komme  fra  den  opfyldte  Grund.  I  senere  1  ider  har  man  paa 
forskellig  Maade  søgt  at  forbedre  Forholdene. 

Hospitalet,  hvoraf  der  til  denne  Artikel  er  laant  fra  C.  Bruuns  »Kjøbenhavn« 
en  Gengivelse  af  en  Del  af  dets  Forside  mod  Bredgade,  har  utvivlsomt  vundet 
overordentlig  meget  ved  Thuras  store  »Forbygninger«.  Eigtved  havde  som  Af¬ 
slutning  af  Bygningsanlæget  vel  opført  en  ret  anselig  to-étages  Bygning  i  nogen 
Afstand  fra  hver  af  de  to  Gader.  Men  foran  disse  vilde  de  oprindelig  paatænkte 
otte  lave  Huse  sikkert  i  høj  Grad  have  skadet  Forsidens  monumentale  Præg. 
Det  maa  derfor  paaskønnes,  at  Thura,  da  han  i  Tide  fik  Sagen  i  sin  Haand, 
opnaaede  Kongens  Billigelse  af  de  fire  Pavilloner,  der  give  Hospitalet  et  saa 
værdigt  og  tiltalende  Præg. 

Sine  to  Hovedbygninger,  hvoraf  den  enes  Forside  ses  næsten  fuldstændig 
paa  Gengivelsen,  havde  Eigtved  holdt  i  en  rolig,  i  Forhold  til  Tidens  Smag, 
ret  simpel  Stil  med  gode  Forhold.  Thura  fulgte  i  Hovedtrækkene  samme  An¬ 
ordning,  men  ved  at  lægge  Kælder  under  de  fire  Forbygninger  og  give  dem 
Mansardtag,  opnaaede  han  en  langt  anseligere  Totalvirkning.  Han  nøjedes  med 
at  smykke  Facaderne  med  en  Frontespice  over  Midtpartiet,  baaren  af  Lisener  i 
en  Slags  dorisk  Stil  med  Triglyfer  i  Architraven.  Kun  i  Vaabenskjoldene,  der 
udfylde  Frontpartierne,  og  i  Vaserne  paa  Portgitterets  Piller  træder  Rokokotidens 
Smag  for  de  vredne  og  svungne  Linier  frem.  Ellers  er  Bygningerne  holdt  i 
rolige  om  Renæssancen  og  den  senere  Klassicisme  mindende  Linier. 

FREDERIKS  HOSPITAL,  FORSIDE  MOD  BREDGADE. 


Hele  det  store  Rum  mellem  de  lange  Sidelænger  og  de  to  større  Tvær- 
bygninger  blev  ved  Alleer  af  skyggefulde  Træer,  under  Navn  af  »Grønnegaarden«, 
den  heldigste  Spasereplads  for  Rekonvalescenter,  og  danner  navnlig  nu,  efter  at 
Træerne  have  naaet  en  ærværdig  Alder,  et  Sundhedsbælte  af  største  Værd  for 
hele  Anlæget.  En  Gengivelse  af  den  østligste  Del  af  »Grønnegaarden«  viser 


dennes  hyggelige  Præg.  I  Baggrunden  ses  den  mod  Gaarden  vendende  Side  af 
Eigtveds  Midtbygning  ud  mod  Amaliegade,  med  sit  lille  Taarn  og  Spir  som 
Vidnesbyrd  om  første  Sals  Anvendelse  til  Hospitalkirke. 

Ved  sit  Anlæg  med  de  lange  lave  Sidefløje  har  Hospitalet  faaet  en  vis 
Lighed  med  det  i  vore  Dage  opdukkede  Barakke-  og  Pavillonsystem,  og  Hos- 

pitalets  vedvarende  Brugbarhed,  trods  den  mindre  heldige  Grund,  hvorpaa  det 
er  bygget,  skyldes  vistnok  den  Rundhaandethed,  hvormed  Bygherren,  Kong 
Frederik  V,  stillede  et  saa  stort  Fladerum  til  Raadighed  til  Hospitalet,  at  enhver 
Nødvendighed  for  at  bygge  i  Højden  faldt  bort. 

Naar  nu  i  en  længere  Aarrække  Spørgsmaalet  har  været  rejst  om  at  flytte 
Hospitalet  herfra,  er  der  Grund  til  paany  at  lægge  et  kraftigt  Ord  ind  for  dette 
saa  smukke  og  ejendommelige  Bygningsanlægs  Bevarelse  med  begge  dets  im¬ 
ponerende  Forgaarde  mod  Bredgade  og  Amaliegade.  Der  har  flere  Gange  baade 
fra  lægevidenskabelig  og  fra  kunstnerisk  Side  været  fremført  vægtige  Grunde  for 
hele  Anlægets  Bevaring  som  Hospital.  I  1 8 8 1  nedsattes  en  Kommission,  som 
i  1882  afgav  sin  Betænkning.  Kommissionen  udtalte  sig  i  Hovedsagen  for  Hos- 


»  GRØNNEGAARDEN  «. 

pitalets  Bevaring  paa  det  nuværende  Sted,  og  paaviste,  at  det  baade  økonomisk 
og  praktisk  vilde  være  fordelagtigst,  da  Salget  af  hele  Anlæget,  Fødselsstiftelsen 
og  kirurgisk  Akademi  medregnet,  kun  vilde  indbringe  en  forholdsvis  mindre  Del 
af,  hvad  et  nyt  fjærntliggende  Hospital  vilde  koste.  Selv  om  Grundens  Pris  nu 
er  stegen,  er  Bygningsomkostninger  m.  m.  ogsaa  stegne  i  samme  Forhold.  Og 
hertil  kommer,  at  den  Trang  til  Laboratorier  og  Museumsrum,  som  den  Gang 
og  senere  i  endnu  højere  Grad  var  tilstede,  nu  paa  en  ret  heldig  Maade  er 
af  hjulpen. 

Da  Hospitalets  store  Fladerum  langtfra  er  udnyttet  i  sin  fulde  Udstrækning, 
vil  der  endnu  være  god  Lejlighed  til  at  omdanne  Hospitalet  efter  vor  Tids  For¬ 
dringer.  Allerede  i  1882  paaviste  Kommissionen,  at  Sidebygningerne  kunde  om¬ 
dannes  enten  til  et  »Længdekorridorshospital«  eller  til  et  taalelig  heldig  modificeret 

»Tværkorridorshospital«.  Kommissionen  heldte  mest  til  den  sidste  Plan,  som 
dog  ikke  vandt  Lægernes  Tilslutning.  Begge  Systemer  ere  jo  imidlertid  nu  for¬ 
ladte,  men  der  er  endnu  en  Mulighed  for,  med  Bevarelse  af  Grønnegaarden,  at 
omdanne  Hospitalet  efter  det  moderne  Pavillonsystem.  Hvor  nu  Sidelængerne 
ligge,  kunde  der  rejses  en  dobbelt  Række  af  to-etages  Pavilloner,  hvis  Tage  ikke 
ragede  op  over  de  store  Forbygninger*).  Ved  at  lægge  disse  Pavilloner  med 
Gavlene  mod  Grønnegaarden  og  med  passende  brede  Passager  imellem,  kunde 
man  vinde  rigeligere  Belægningsplads  end  nu,  og  med  de  gunstigste  Lysforhold, 
Lys  fra  Øst  og  Vest,  med  rigelig  Adgang  til  Luft  og,  med  Nutidens  tekniske 
Erfaringer  til  Raadighed,  fuldstændig  sikrede  mod  de  svage  Levninger  af  Ulæmpe, 
som  den  ene  Sides  opfyldte  Grund,  efter  halvandet  Hundredaars  Forløb, 
endnu  kunde  frembyde.  Man  vilde,  da  Omdannelsen  kunde  foregaa  Stykke  for 
Stykke,  med  en  forholdsvis  ikke  tyngende  Udgift,  kunne  skabe  her  et  udmærket 
brugbart  Hospital  af  passende  Størrelse  for  Universitetets  Tarv,  og  det  med  en 
Beliggenhed,  som  enhver  stor  By  vilde  misunde  København  Da  ogsaa  det 
paatænkte  nye  Hospital  nærmest  er  bestemt  for  Universitetskliniken  og  ikke  be¬ 
regnet  paa  at  gøres  større,  end  Frederiks  Hospital  ved  Omdannelsen  kunde  blive, 
skulde  man  betænke  sig  to  Gange,  inden  man  opgav  den  Fordel,  som  den 
nuværende  Beliggenhed  frembyder,  for  at  vinde  en  Sum,  som  Statskassen  selv¬ 
følgelig  ikke  har  haft  at  regne  med,  saa  længe  Hospitalet  ikke  er  flyttet.  Saavel 
det  kunstneriske  Hensyn,  som  vel  desto  værre  her  maa  sættes  i  anden  Række, 
som  det  mest  iøjnefaldende  Hensyn  til  Universitetets,  Lægevidenskabens  og  Syge- 
klientelets  Tarv  maa  med  højtklingende  Røst  tale  for,  at  Staden  beholdt  et 
nedarvet  monumentalt  Bygningsværk,  paa  samme  Tid  som  Staten,  med  en  paa 
adskillige  Aar  fordelt  overkommelig  Udgift,  vandt  et  Hospital,  der  i  Henseende 
til  Rummelighed,  indenfor  de  givne  Fordringer,  gode  Sundhedsforhold  og  for¬ 
trinlig  Beliggenhed  opfyldte  alle  rimelige  Forventninger.  Hvor  meget  vilde 
København  ikke  tabe  ved  at  se  dette  Bygningsanlæg  omdannet  til  en  Gade  med 
høje  Huskaserner,  der  tilintetgjorde  et  gammelt  og  nedarvet  Luftbælte  I  Hvor 
meget  vilde  Universitetet,  hvortil  Frederiks  Hospitals  Lægetjeneste  er  knyttet, 
ikke  tabe  ved  at  se  dette  henlagt  til  en  fjærn  Udkant  af  Stadens  Omraade,  og 
dobbelt,  hvis  ikke  kirurgisk  Akademi,  som  ogsaa  er  et  Bygningsværk  af  anselig 
kunstnerisk  Værd,  og  den  nylig  indkøbte  store  Hjørnegaard,  ogsaa  bleve  opgivne, 
for  at  de  Institutioner,  som  huses  der,  og  som  saa  nøje  ere  knyttede  til  Hos¬ 
pitalets  Universitetstjeneste,  kunde  flyttes  med  til  Hospitalets  nye  Plads  i 


ØSTIFTERNES  HISTORISK-TOPOGRAFISKE  SELSKAB. 


Under  dette  Navn  er  der  fornylig  stiftet  et  Selskab  af  Mænd  fra  Østifternes 
forskellige  Egne  og  i  forskellige  Samfundsstillinger  for  at  udbrede  Kendskab  til 
disse  Landsdeles  topografiske,  historiske  og  kulturhistoriske  Forhold  og  bidrage 

*)  Den  sydvestligste  af  disse  Pavilloner,  i  Hjørnet  ved  den  katholske  Kirke,  maatte 
dog  blive  kortere  end  de  øvrige,  om  end  med  ens  Gavlside  mod  Grønnegaarden.  Den 
kunde  anvendes  til  det  ofthalmologiske  Studium.  Paa  Sidegrundene  mod  Nord  og  Syd 
var  der  yderligere  Plads  til  3  isolerede  Barakker  for  særlige  Sygdomme. 

til  fremdragelse  og  Undersøgelse  af  de  historiske  Minder.  Dette  Maal  vil  man 
paa  lignende  Maade  som  det  alt  eksisterende  jyske  historisk-topografiske  Selskab 
søge  at  naa  delvis  ved  Udgivelsen  af  særlige  Skrifter,  men  hovedsagelig  gennem 
et  illustreret  Tidsskrift  »Fra  Arkiv  og  Museum«,  hvori  der  optages  Beskrivelser 
og  historiske  Efterretninger  om  gamle  Slotte  og  Herregaarde,  Borgruiner,  Kirker 
og  lignende  Minder  fra  den  historiske  Tid,  topografiske  og  historiske  Beretninger 
om  enkelte  Byer,  Herreder  og  Sogne,  Oplysninger  om  Land-  og  Byboernes  Livs- 
vilkaar  og  Levevis  i  ældre  og  nyere  Tid  samt  i  det  Hele  alle  Efterretninger,  der 
kunne  have  Betydning  til  Belysningen  af  Østifternes  Topografi  og  specielle  Hi¬ 
storie,  særlig  de  kulturhistoriske  Forhold. 

For  Opfyldelsen  af  dette  lovende  Program  borger  de  udmærkede  Navne, 
hvoraf  Forretningsudvalget  for  det  nye  Selskab  bestaar:  Dr.  phil.  Mollerup, 
Direktør  for  Nationalmuseets  2.  Afdeling,  Provinsarkivar  Hornemann,  Cand.  polit. 
F.  H.  G.  Schiøtt,  Herredsfoged,  Dr.  juris  Secher  og  Provinsarkivar  Wad.  Des¬ 
uden  støttes  og  anbefales  Selskabet  af  et  stort  Antal  navngivne  og  ansete  Mænd, 
hvis  Livsstillinger  og  dertil  knyttede  Interesser  giver  deres  Anbefaling  forøget 
Vægt. 

For  nærværende  »Meddelelser« s  Læsekreds  vil  det  sikkert  være  tilstrækkeligt 
alene  at  anføre  Ovenstaaende  for  at  skaffe  det  nye  Selskab  en  forøget  Tilslutning, 
saa  meget  mere  som  Kontingentet  i  Virkeligheden  er  sat  overordentligt  lavt  i 
Forhold  til,  hvad  der  bydes.  Det  er  jo  et  glædeligt  Faktum,  at  Interessen  for 
vore  historiske  Bygningsværker  o.  1.  saa  vel  som  for  det,  der  duer  af  vor  mo¬ 
derne  Bygningskunst,  hvorfor  »Meddelelserne«  gør  sig  til  Talsmand,  er  i  en  be¬ 
tydelig  Fremgang,  idet  det  mere  og  mere  staar  klart  for  Intelligensen  i  Nationen, 
hvilken  stor  kulturel  Betydning  begge  Dele  har.  Red. 


FRA  ARKIV  OG  MUSEUM. 


Det  nydannede  »  Øs  lifternes  historisk-topografiske  Selskab «  har  under  ovenstaaende 
Titel  paabegyndt  Udgivelsen  af  et  nyt  Tidsskrift,  der  redigeres  af  Cand.  polit. 
F.  H.  G.  Schiøtt,  Efter  det  første  Hefte  at  dømme  vil  det  blandt  andet  blive 
af  betydelig  Interesse  for  Kendskaben  til  vore  ældre  Bygninger  og  deres  Historie. 
Fra  Nationalmuseets  2.  Afdeling  gives  der  saaledes  en  Række  Meddelelser  om 
Udgravninger  og  Undersøgelser  af  middelalderlige  Befæstninger  fra  Østifterne, 
som  indeholder  adskillige  Oplysninger,  der  ville  være  nye  for  de  fleste.  Hvor- 
mange  have  f.  Eks.  nogen  Anelse  om,  at  der  her  paa  Sjælland,  i  Uggerløse 
Sogn,  Lynge-Frederiksborg  Herred,  findes  et  mægtigt,  af  Fraadsten  bygget,  rundt 
Forsvarstaarn  fra  Valdemar  den  Stores  Tid:  Badstrup  Taarn,  der  med  20  Fod 
tykke  Mure  har  en  indvendig  Diameter  af  27  Fod  og  18  Fod  høje  Mure?  Ogsaa 
det  80  Fod  høje  Hovedtaarn  af  det  gamle  Korsør  Slot,  der  stammer  fra  14.  Aarh., 
turde  være  lidet  kendt  selv  blandt  Architekter. 

Større  Interesse  knytter  sig  dog  til  den  af  Udgiveren,  Cand.  Schiøtt,  skrevne 
Afhandling,  der  indleder  første  Hefte:  Frederikskirken  paa  Amalienborg.  Der  findes 
heri  adskillige  Berigtigelser  af  tidligere  Studier  over  dennes  Bygningshistorie  og 

en  klar  og  velskreven  Oversigt  over  de  ualmindelig  haarde  Fødselsveer  og  øvrige 
Kalamiteter,  der  som  en  ublid  Skæbne  har  forfulgt  denne  Bygning  i  halvandet 
Hundrede  Aar.  Det  hænder  jo  ofte  nok,  at  der  anvendes  et  stort  Arbejde  paa 
Projektering  af  en  Bygning,  som  aldrig  naar  til  at  blive  opført,  ligesom  det  jo 
ogsaa  kan  ske,  at  det  oprindelige  Projekt  bliver  skudt  til  Side  for  at  give  Plads 

for  en  anden  Architekts.  Men  det  turde  være  enestaaende  —  heldigvis  da  _ , 

at  hele  Resultatet  af  c.  150  Aars  næsten  uafbrudte  Arbejde  gennem  et  Utal  af 
Projekter  af  en  Mængde  forskellige  Architekter  —  naar  der  ses  bort  fra  de  sidste 
Aars  Byggearbejder  —  kun  fører  til  en  ikke  engang  halv  færdig  Ruin. 

Skøndt  Grundstenen  allerede  nedlagdes  1749  og  Fundamentet  udførtes  efter 
Eigtveds  Plan,  udarbejder  denne  efter  dette  Tidspunkt  den  ene  nye  Plan  efter 
den  anden,  som  ikke  blive  antagne ;  endelig  sendes  en  af  disse  til  Frankrig,  hvor 

den  kritiseres  af  den  bekendte  Gabriel,  som  selv  forfatter  flere  Projekter.  Eigt- 

ved  vedbliver  at  arbejde  og  naar  virkelig  at  faa  en  Plan  approberet  1754,  men 

dør  samme  Aar.  Saa  indkaldes  Jardin,  som  straks  begynder  at  arbejde  paa 

Projekter  til  Kirken  samtidig  med  at  Thura,  som  foreløbig  har  faaet  Ledelsen 
af  Arbejdet,  og  Eigtveds  Svigersøn  Anthon  bringer  flere  nye  Udkast  frem. 
Jardin  udfører  mindst  4  nye  Forslag.  Men  ogsaa  disse  underkastes  Censur,  idet 
Tegningerne  sendes  til  Rom  til  det  franske  Akademis  Bedømmelse.  Endelig 
approberes  en  af  hans  Planer  1756,  og  Arbejdet  genoptages,  men  standses  1770 
paa  Grund  af  de  uhyre  Omkostninger,  som  hidførtes  ved,  at  man  besluttede  at 
bygge  Kirken  udelukkende  af  Marmorblokke,  i  Stedet  for,  som  det  først  var 
paatænkt,  kun  med  en  Beklædning  af  Marmor.  Senere  have,  foruden  mange 
andre,  Harsdorff  og  Hetsch  udført  en  Række  Planer  til  en  Omdannelse  af  den 
ufuldførte  Bygning,  som  nu  endelig  i  vore  Dage  har  ophørt  at  være  en  Ruin, 
idet  en  privat  Mand,  rigtignok  efter  en  stærkt  reduceret  Plan,  har  fuldført  denne 
Kirke,  som  - —  for  at  citere  Forfatteren  —  »med  sine  store  Brøst  baade  som 
Kunstværk  og  som  Kirke  dog  hører  til  de  Bygninger,  som  give  vor  By  Relief«. 

V.  Koch. 


FORSKELLIGT. 


Konkurrencetegningerne  til  Marienlyst  Kurhotel- Bygning.  Som  det  vil  erindres 
blev  af  Ejeren  af  Marienlyst  Badeanstalt,  Hr.  Anders  Jensen,  indbudt  6  Archi¬ 
tekter  til  at  deltage  i  en  Konkurrence  om  Tegninger  til  et  nyt  Kurhotel  paa 
Marienlyst.  Der  indkom  i  den  Anledning  4  Projekter,  og  det  af  Akademisk 
Architektforening  nedsatte  Bedømmelsesudvalg  tilkendte  Architekt  Rich.  Bergmann 
første  Præmie. 

¥ 

Nye  Architekter.  I  Kunstakademiets  Skolemads  Forsamling  d.  29.  Maj  bestod 
Eleverne  Sylvius  Knutzen  og  Aage  Lauritzen  Afgangsprøven  som  Architekter. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
m  hver  Maaned. 

Abonnement  å  i  Krone  pr.  Kvartal  kan  tegnes  paa  alle  Postkontorer,  hos  alle  Boghandlere  samt  hos 
d’Hrr.  Kunsthandlere  V.  WINKEL  &  MAGNUSSEN,  Højbroplads  7. 

DEN  15.  JUNI  1899 

KOLDING  ELEKTRICITETSVÆRK. 


Kolding  Elektricitetsværk  er  opført  for  Kommunens  Regning  i  Aaret 
1898  og  taget  i  Brug  i  Begyndelsen  af  dette  Aar. 

Værket  er  beliggende  paa  Hjørnet  af  Rendebanen  og  Vestergade  paa 
en  Grund,  der  støder  umiddelbart  op  til  Kolding  Aa.  Det  er  baseret  paa 
Anvendelsen  af  ensrettede,  lavtspændte  Strømme  efter  det  saakaldte  Tre- 


KOLDING  ELEKTRICITETSVÆRK.  ARCHITEKT 

VALDEMAR  SCHMIDT. 

leddersystem  og  er  for  Tiden  istand  til  med  tilstrækkelig  Reserve  at  kunne 
forsyne  1000  samtidig  brændende  16  Lys-Lamper  med  Strøm,  medens 
Bygningerne  ere  opførte  til,  at  der  deri  kan  installeres  Apparater,  Maskiner 
m.  m.  til  det  3 -dobbelte  Antal  Lamper. 

Værket  bestaar,  som  Tegningerne  udvise,  af: 

1)  E11  Beboelsesbygning,  hvis  Kælder  tjener  som  Akkumulatorrum, 
medens  Stuen  for  Tiden  benyttes  tilVærksted,  Magasin  og  Kontorlokaler. 
Naar  det  bliver  nødvendigt,  vil  her  kunne  opstilles  et  Akkumulatorbatteri 
mere.  Paa  første  Sal  findes  en  Lejlighed  for  Værkføreren. 

N  2)  En  Maskin- 

_  \  x  bygning,  som  er  ad- 

'x' ■  ^  X  skilt  fra  Beboelses- 

{  __  \\  y  ,'J  bygningen  ved  en 

f  ~A\  lukket  Gennem kør- 

— -x  yt)  )j-'y  sel.  Under  denne 

X  x  "  X/  -V 

\  ^  Gennemkørsel  er 

y  I  Jt  _X 

•X/  der  et  overhvælvet 

Kælderrum ,  som 
staar  i  direkte  Forbindelse  med  Akkumulator¬ 
kælderen  og  en  lille  Kælder  i  Maskinbygningen 
bag  den  saakaldte  Reguleringstavle.  Det  bliver 
derved  let  at  føre  de  mange  Forbindelses¬ 
ledninger  fra  Reguleringstavlen  til  Akkumula¬ 
torerne.  I  Maskinsalen  er  opstillet  2  Stkr. 
liggende  Kompound-Dampmaskiner,  hver  paa 
50  FIK.  Den  ene  af  disse  driver  1  Dynamo 
med  220  Volts  Spænding,  medens  den  anden 
har  2  Dynamoer,  hver  med  iro  Volts  Spæn¬ 
ding.  Der  er  Plads  til  en  Dampmaskine  med 
tilhørende  Dynamo  til  200  HK. 

3)  Et  Kedelhus,  som  ligger  umiddelbart 
bag  ved  Maskinlokalet.  Der  findes  for  Tiden 
to  komiske  Kedler,  hver  paa  45  □  Meter  Ild- 
paavirkningsflade,  men  der  er  Plads  til  endnu 


cw  cA-( — 


/Vod  -  CLnEGADES  ■ 


LjklÅkLUitUi 


KOLDING  ELEKTRICITETSVÆRK. 

2  Kedler  af  den  dobbelte  Størrelse.  Trækkanalen  ligger  udenfor  Kedel¬ 
huset  langs  den  mod  Aaen  vendende  Mur  og  gaar  til  en  120  Fod  høj 
Skorsten. 

Bygningernes  Facader  ere  opførte  af  røde  Mursten  med  Anvendelse 
af  en  Del  ølandsk  Kalksten  og  Granit.  I  Maskinsalen  er  Flisegulv.  Dens 


Vægge  ere  til  Brystningshøjden  beklædte  med  gule,  glaserede  Mursten. 
Over  Brystningen  ere  Blendingerne,  Vindues-  og  Dørindfatningerne  murede 
af  gule  Mursten;  selve  Vægfladerne  pudsede  og  strøgne  i  Kalkfarver.  I 
Blendingerne  er  anvendt  let  Dekoration  i  Kalkfarver.  Loltet  er  malet  i 
lyse  Toner. 

KOLDING  ELEKTRICITETSVÆRK. 


Hele  Anlæget  er  forestaaet  af  Belysningsdirektør  WindfEld-Hansen. 
Tegningerne  til  Bygningerne  ere  udførte  af  Architekt  Valdemar  Schmidt 
i  Kjøbenhavn  og  det  daglige  Tilsyn  ført  af  Architekt  Henr.  Wandall  i 
Kolding.  De  forskellige  Arbejder  ere  udførte  af  følgende  Haandværkere : 
Murmestrene  H.  Nielsen  &  Jørgen  Hansen,  Tømmermester  N.  Knudsen, 
Snedkermestrene  Møller  &  Sørensen,  Blikkenslagermester  Sweinfutz’ 
Enke  og  Malermestrene  Hans  Nielsen  &  Jensen. 


NASSAUER  HAUS  I  NURNBERG. 


Blandt  de  til  Nutiden  bevarede  gotiske  Profanbygninger  indtager  det 
smukke  Nassauer  Haus  i  Niirnberg  en  fornem  Plads,  og  det  vil 
vist  interessere  Læserne  —  til  Sammenligning  med  Forholdene  hos  os  — 
at  erfare,  hvad  man  i  Niirnberg  har  haft  Magt  og  Mod  til  at  gøre  for  at 
bevare  denne  og  andre  interessante  gamle  Bygninger  fra  at  blive  et  Offer 
for  materielle  Interesser.  Ifølge  »Deutsche  Bauhiitte«  var  det  paatænkt  at 
indrette  en  Butik  med  de  sædvanlige  store  Vinduer  i  Nassauer  Haus. 
Dette  ejes  af  en  Stiftelse;  Magistraten  havde  underhandlet  med  dens  Be¬ 
styrelse  om  at  faa  det  overdraget  til  Byen,  men  faaet  til  Svar,  at  Stiftelsen 
ikke  ansaa  sig  berettiget  dertil  og  heller  ikke  ønskede  det.  Saa  i  sidste 
Øjeblik  blev  der  udstedt  følgende  Politiforordning*): 


#)  Bygningsmyndighederne  danne  i  Tyskland  en  Del  af  Politiet. 

§  i.  Forandringer  ved  det  indre  eller  ydre  af  Bygninger  af  historisk 
eller  architektonisk  Betydning  ere  fremtidig  underkastede  Politiets  Appro¬ 
bation,  selv  om  de  ere  saadanne,  hvortil  denne  ikke  hidtil  har  været 
udkrævet. 

§  2.  Ved  Ombygning  eller  Forandring  af  monumentale  Bygninger 
eller  Bygninger  af  historisk  eller  architektonisk  Betydning  skal  der  tages 


NASSAUER  HAUS  I  NURNBERG. 

fornødent  Hensyn  til  deres  Stil,  Karakter  og  Skikkelse.  Det  samme  gælder 
Ombygninger  og  Nybygninger  i  saadanne  Bygningers  Omgivelser. 

§  3.  Magistraten  forbeholder  sig  at  afgøre  Spørgsmaal  om,  hvorvidt 
en  Bygning  maa  henregnes  til  monumentale  Bygninger  eller  Bygninger 
af  historisk  eller  architektonisk  Betydning,  eller  om  en  Bygning  skal  be¬ 
tragtes  som  hørende  ind  under  saadanne  Bygningers  Omgivelser,  samt 
hvorledes  der  i  Anledning  af  de  her  givne  Forskrifter  vil  være  at  indhente 
Erklæring  fra  Sagkyndige.  E.  G. 

SMAA  TING. 


Hr.  Redaktør! 

Jeg  er  ikke  Fagmand  og  savner  vel  derfor  egentlig  al  Berettigelse  til  at  tage 
Ordet  i  nærværende  Blad.  Men  jeg  nærer  en  levende  Interesse  for  Bygnings¬ 
kunsten  og  maaske  endnu  mere  for  Byens  hele  Fysiognomi,  saaledes  som  det 
viser  sig  præget  ikke  alene  af  Bygningerne,  men  ogsaa  af  alle  Omgivelserne  om 
disse,  Gaderne,  Anlægene,  Pladserne  osv.  Med  stor  Fornøjelse  har  jeg  i  tidligere 
Numre  af  »Meddelelserne«  læst  smaa  Artikler  om  »Skilte«,  om  »smaa  Ruder« 
o.  1.  Saa  smaa  og  tilsyneladende  ubetydelige  saadanne  Afhandlinger  (eller  hvad 
jeg  nu  skal  kalde  dem)  end  ere,  mener  jeg  dog,  at  de  ville  kunne  gøre  en  god 
Virkning,  hvis  de  blive  læste  med  Eftertanke  og  vel  at  mærke  de  deri  fremførte 
Meninger  blive  førte  ud  i  Livet.  Lad  en  Bygning  være  nok  saa  smuk  og  archi- 
tektonisk  fremragende,  med  store  Rytmer  og  Linier,  den  være  vil  —  en  Ting 
bør  ikke  overses;  jeg  vil  kalde  den:  de  smaa  borholds  Magt.  bor  mig,  der  ikke 
ser  saa  meget  paa  Bygningen  som  saadan,  altsaa  som  rimeligvis  en  Architekt 
ser  paa  den,  betyder  det  en  hel  Del,  at  jeg  af  og  til  ser  dens  strænge  Lov¬ 
bundethed  og  Regelmæssighed  afbrudt  ved  smaa  Ting  og  maaske  rent  uved¬ 
kommende  Omstændigheder,  der  dog  ere  smagfulde  og  ikke  som  f.  Eks.  de 
moderne  Skilte  faa  mine  følsomste  Nerver  til  at  dirre  af  Ækelhed.  En  Post¬ 
kasse  f.  Eks.  eller  en  Lotterikollektions  Skjold  virke  tiltalende  paa  mig  baade 
direkte  ved  deres  kraftige  Larver  og  indirekte  ved  den  behagelige  Ideassociation, 
de  fremkalde  hos  mig  ved  Tanken  om  at  modtage  kærkomne  Breve  eller  at 
vinde  i  Lotteriet.  Ogsaa  et  Telefonstativ  højt  oppe  paa  Taget  har  min  Agtelse; 
jeg  finder,  at  det  mange  Gange  gør  en  ypperlig  Virkning  i  den  Silhouet,  en 
Husrække  frembyder.  En  Markise  udenfor  et  Vindue,  hvor  Solen  fremkalder  et 
livligt  og  let  Spil  af  Lys  og  Skygge,  og  hvor  Vinden  frembringer  en  yndefuld 
Leg  af  Bølger  og  Krusninger,  er  efter  min  Mening  et  kønt  Syn;  det  er  saa 
sommerligt.  Maaske  den  noget  forstyrrer  den  rent  architektoniske  Virkning  af 
Bygningen,  den  skjuler  en  smuk  Vinduesindfatning  eller  lignende;  man  maa  da 
trøste  sig  med  at  se  Vinduesindfatningen  ved  Siden  af,  som  formodentlig  er 
ligesaadan.  Kort  sagt,  for  ikke  at  blive  ved  med  at  remse  mange  flere  »smaa 
borhold«  op,  det  er  for  mig  »Poesien«  i  Bylivet;  det  spiller  sikkert  en  større 
Rolle  end  man  egentlig  gør  sig  det  bevidst. 

Alt  dette  er  jo  selvfølgeligt  Noget,  der  fremkommer  af  sig  selv,  uden  at 
hverken  Architekter,  Bygherrer  eller  Kommunalbestyrelsen  kan  arrangere  det 
forud.  Men  det  forekommer  mig,  at  der  er  de  Ting,  der  kan  og  bør  ordnes 
af  kyndige  og  nænsomme  Hænder,  og  som  da  nok  skulle  vise  deres  Virkning. 
Der  er  først  den  Opfordring  til  Bygherrer  og  Husejere:  sørg  for  at  holde  Pa¬ 
raderne  rene  og  vel  istandsatte.  Hvem  der  har  været  i  Holland,  specielt  maaske 
i  Haag,  vil  sikkert  med  Glæde  mindes  det  Indtryk  af  Velvære  og  Tilfredshed, 
man  faar  ved  at  se  den  yderst  propre  Stand,  hvori  Huse  og  Gader  holdes. 
Facaderne  staa  saa  nydelige,  Fortougene  skures  hver  Morgen  af  Tjenestepigerne 
med  Gulvklude,  - — -  ja  selvfølgeligt,  man  kan  ogsaa  gaa  for  vidt,  til  en  rent 
pedantisk  og  kedsommelig  Renlighed,  som  maaske  snarere  fremkalder  et  prosaisk 
og  pebersvendeagtigt  Indtryk.  Men,  sikkert  er  det,  at  mange  Steder  i  vor  By, 

i  Kjøbenhavn,  vilde  det  ikke  være  af  Vejen,  om  Husværterne  toge  sig  lidt  mere 
af  deres  Facader  end  de  gøre,  selv  om  de  maaske  til  deres  Forsvar  ville  føre 
Udtrykket  »malerisk  Uorden«  i  Ilden. 

Hvad  grønne  Træer  og  Planter  betyde  for  en  Hovedstad  er  ikke  til  at  be¬ 
skrive.  I  rigtig  Erkendelse  heraf  holdes  vore  offentlige  Anlæg,  Boulevardtræer, 
indhegnede  Pladser  osv.  i  en  mønsterværdig  Stand,  og  Foreningen  til  Kjøben¬ 
havns  Forskønnelse  har  truffet  rigtigt  ved  at  sørge  for,  at  der  hist  og  her  paa 
dertil  egnede  Steder  stadigt  plantes  nye  Træer.  Naar  man  ser  den  Forandring, 
der  i  Aarenes  Løb  er  overgaaet  Frederiksberg  Allé,  bliver  man  ganske  vemodig 
ved  at  tænke  paa  den  helt  landlige  Karakter,  den  havde  blot  for  et  Decennium 
siden,  men  trøster  sig,  efterhaanden  som  Villaerne  fortrænges  og  der  kommer 
lutter  høje  Huse  —  thi  Overgangen,  Kompromiset,  er  altid  kedsommelig,  saa- 
længe  det  varer  —  med,  at  det  nu  er  en  stor  og  smuk  Boulevard  med  herlige, 
gamle  Træer.  Men  de  private  Husejere  kunne  »med  smaa  Midler«  end  yder¬ 
ligere  fremhæve  dette  Skønhedsindtryk.  Der  ligger  et  lille,  gammelt  Hus  i 
Nybrogade,  helt  bevokset  med  vild  Vin  lige  fra  Stenbroen  til  Gavlspidsen.  Hvor 
ser  det  dog  ikke  dejligt  ud,  især  om  Efteraaret,  naar  Løvet  spiller  i  alle  mulige 
Farver!  Huset  selv  ejer  ganske  sikkert  ikke  nogen  architektonisk  Skønhed;  men 
der  er  en  Charme,  en  Poesi  udbredt  over  det,  som  gør,  at  Øjet  først  og  sidst 
hæfter  sig  ved  det  i  det  forøvrigt  meget  maleriske  Gadeparti.  Kunde  nu  noget 
Saadant  ikke  gøres  mange  andre  Steder?  I  alt  Fald  i  Stueetagen,  selv  om  man 
jo  ikke  kan  lade  vore  moderne,  høje  Huse  bevokse  lige  til  Gesimserne.  Det  er 
jo  dog  heldigvis  ikke  alle  Bygninger,  der  have  Butikker. 

’  Et  Steds  i  Nørre  Farimagsgade  findes  et  Hus,  hvor  der  udenfor  alle  Stue¬ 
etagens  Vinduer  er  anbragt  smaa  Altaner,  som  hele  Aaret  rundt  ere  fulde  af  vel 
vedligeholdte  Blomsterplanter.  Hvor  liver  denne  lille  Skønhedsaabenbaring  op  i 
den  ellers  saa  triste  Husrække!  Her  er  det  altsaa  Beboerne,  hvem  Husejeren 
blot  ved  Anbringelsen  af  de  smaa  Altaner  giver  Anledning  til  at  forskønne  Byen. 
Og  dette  Eksempel  burde  følges  mange,  mange  Steder;  og  dette  Vink  burde  de 
byggende  Architekter  tage  sig  ad  notam  og  ligefrem  indføre  som  et  Moment  i 
deres  architektoniske  Kundskaber.  Hvilken  Farvepragt  og  hvilken  Afveksling  i 
Husrækken,  der  vilde  fremkomme! 

Ja,  Farver!  Det  er  maaske  netop  det,  vi  trænger  til.  Man  plejer  at  sige, 
at  de  høre  hjemme  under  Sydens  lysende  og  varme  Sol.  Jeg  véd  egentlig  ikke 
hvorfor;  mig  forekommer  det  netop,  at  jo  mere  farveløs  og  graa  vor  nordiske 
Himmel  er,  des  mere  maa  vi  selv  sørge  for  at  live  lidt  op  i  Tilværelsen.  Og 
her  vil  jeg  slutte  med  blot  en  lille  Antydning  af,  hvad  der  kunde  være  af  god 
Virkning.  Lad  os  faa  vore  Vinduesposter  og  Rammer  malede  hvide ;  lad  dem 
staa  tydeligt  og  klart  med  deres  Tegning  mod  Rudernes  mørke  Baggrund.  Intet 
er  saa  kedsommeligt  som  at  se  det  sorte  »Hul«  uden  Inddeling,  uden  Artikula¬ 
tion.  En  Facade  af  røde  Mursten,  der  ellers  ikke  har  noget  architektonisk  Liv, 
men  blot  har  gode  Forhold,  faar  en  ganske  mærkelig  Festivitas  ved  de  hvide 
Vinduer,  og  —  der  behøves  næsten  ikke  mere  ved  et  almindeligt  Beboelseshus ! 
Det  forstode  de  tidligere  Generationer  saa  udmærket,  og  i  saadanne  smaa  For¬ 
holds  Magt  havde  de  en  Styrke,  saa  at  Nutiden  fristes  til  at  udbryde:  Hvori 
ligger  det,  at  vi  ikke  kunne  gøre  vore  Sager  saa  godt  som  de?  Er  det  alene 

Ælden,  der  giver  deres  Frembringelser  Værdi ?  Eller  ved  hvilket  Trylleri  faa  de 
saa  meget  ud  af  saa  lidt? 

Ja  —  det  var  kun  disse  Smaating,  der  laa  mig  paa  Sinde.  Jeg  tror,  der 
er  Noget  i  dem,  som  man  vel  skal  overveje  og  ikke  skyde  til  Side;  og  kunde 
nogle  af  mine  her  fremførte  Ideer  have  nogen  Spirekraft  i  sig,  tror  jeg,  at  det 
vilde  glæde  flere  end 

Deres  ærbødige 

Abonnent. 


PRÆMIER,  MEDAILLER  OG  LEGATER, 

SOM  FOR  STØRSTE  DELEN  UDDELES  AF  KUNSTAKADEMIET 
ELLER  UNDER  DETS  MEDVIRKNING. 


Pengepræmie=Konkurser  i  Sommertiden  kunne  finde  Sted  hvert  Aar. 
Anmeldelse  efter  Avertissement.  Malere  og  Billedhuggere  med  Afgangsbevis, 
som  ikke  have  Guldmedaille  eller  ere  Medlemmer  af  Plenarforsamlingen,  kunne 
deltage.  2  Præmier  (300  og  150  Kr.)  kunne  tilkendes  hvert  Fag.  Naar  mindst 
2  Konkurrenter  i  hvert  Fag  melde  sig,  afholder  Akademiet  Udgiften  til  Model. 

¥ 

Hansens  Medaille  kan  vindes  hvert  Aar  for  et  architektonisk  monumen¬ 
talt  Projekt,  som  er  indsendt  til  Foraarsudstillingens  første  Ophængning  samt 
anmeldt  til  Akademiet,  eller  for  en  i  de  sidste  to  Aar  opført  Bygning,  som  ind¬ 
stilles  til  Præmien  inden  Udgangen  af  Januar  Maaned  af  3  Architekter  i  Akademi- 
raadet.  Medaillen  kan  for  Architekter  svare  til  1  Aarsmedaille. 

¥ 

GuIdmedaille=Konkurser  finde  Sted  hvert  Aar.  Anmeldelse  inden  Ud¬ 
gangen  af  Januar.  Indfødte  Kunstnere  under  35  Aar  med  Akademiets  Afgangs¬ 
bevis,  og  som  ikke  ere  eller  have  været  Medlemmer  af  Akademiet,  kunne  del¬ 
tage.  (Kunstnere,  som  ikke  have  Afgangsbevis,  kunne  deltage,  naar  de  inden 
den  paagældende  1.  Maj  efter  Ansøgning  faa  Akademiets  Godkendelse  af,  at  de 
have  tilsvarende  Dygtighed.)  Konkursarbejderne  skulle  udføres  her  i  Landet. 

¥ 

Stipendier  og  Rejseunderstøttelser  uddeles  hvert  Aar.  Ansøgninger 
(ledsagede  af  en  Plan  for  Rejsen)  maa  være  indleverede  inden  13.  Marts.  Ind¬ 
fødte  Kunstnere,  der  ikke  ere  Medlemmer  af  Akademiet,  kunne  søge  derom. 

¥ 

Neuhausenske  Præmier  uddeles  hvert  andet  Aar  (1899,  1901,  1903 
o.  s.  v.).  Enhver  herværende  indfødt  Kunstner,  som  endnu  ikke  er  Medlem  af 
Plenarforsamlingen,  kan  deltage.  Opgaver  gives  den  31.  Marts  hvert  andet  Aar. 
Konkursarbejderne  skulle  indsendes  2  Aar  efter  til  Foraarsudstillingens  første  Op¬ 
hængning  og  samtidig  anmeldes  til  Akademiet.  Præmierne  ere  ikke  under  200 
og  ikke  over  600  Kr. 

¥ 

Eibeschiitz’ske  Præmier  uddeles  hvert  tredie  Aar  (1899,  1902,  1905 
o.  s.  v.).  Alle  danske  Kunstnere  kunne  deltage.  Konkursarbejderne  med  Æmner 

tagne  af  det  gamle  Testamente  skulle  indsendes  til  Forårsudstillingens  første 
Ophængning  og  samtidig  anmeldes  til  Akademiet.  Præmien  er  onitr.  1900  Kr., 
men  kan  eventuelt  deles  i  to. 

¥ 

Frøken  J.  J.  Levins  Legat  uddeles  hvert  andet  Aar  (1898,  1900,  1902 
o.  s.  v.).  Ansøgninger  sendes  til  Legatets  Efor  efter  Bekendtgørelse  fra  denne 
(i  November  Maaned).  Legatet  er  nærmest  for  Kunstnerinder.  Dets  Størrelse 
er  400  Kr.  Det  kan  eventuelt  tildeles  indtil  3  Gange. 

¥ 

Det  Sødringske  Legat.  En  Opmuntringspræmie  (200  Kr.)  for  Land¬ 
skabsmalere  bortgives  ved  hvert  Aars  Foraarsudstilling.  Legatportioner  (livsvarige 
å  200  Kr.)  kunne  søges  af  trængende  ældre  danske  Kunstnere  eller  deres  Enker, 
naar  de  ved  Ledighed  averteres  i  Bcrlingske  lidende. 

¥ 

Det  Stoltenbergske  Legat  bortgives  hvert  tredie  Aar  (1900,  1903  o.  s.  v.) 
og  kan  søges,  efter  Bekendtgørelse  i  Januar  Maaned,  at  yngre,  talentfulde  Kunst¬ 
nere,  der  ikke  have  haft  andet  Rejsestipendium  eller  have  vundet  den  store 
Guldmedaille,  til  Studierejse  i  Udlandet,  saaledes  at  det  i  4  Aar  tildeles  2  Malere, 

1  Billedhugger,  1  Architekt.  Legatet  er  paa  omtrent  2400  Kr.  aarlig  i  2  Aar. 

¥ 

Det  L’ske  Legat  bortgives  i  Begyndelsen  af  September  Maaned,  i  Reglen 
hvert  Aar,  og  kan  i  Portioner  af  forskellig  Størrelse  tildeles  unge,  begavede 
Kunstnere  af  alle  Kunstfag,  naar  de  stadig  studere  ved  Akademiet.  Kammerherre 
Mel  dahi  foretager  for  Tiden  Uddelingen  efter  Samraad  med  Akademiets  Professorer. 

¥ 

Landskabsmaler  Krafts  Mindelegat  uddeles  hvert  tredie  Aar  (1899, 
1902  o.  s.  v)  i  Slutningen  af  April  Maaned  (efter  at  Rejsestipendier  og  den 
Sødringske  Præmie  ere  tilkendte)  til  en  værdig  og  trængende  yngre  Landskabs¬ 
maler  med  400  Kr.  aarlig  i  tre  Aar. 

¥ 

Landskabsmaler  A.  Kaufmanns  og  Hustru  Laura  Kaufmanns 
Legat  uddeles  aarlig  i  Oktober  Maaned  til  en  talentfuld  dansk  Kunstner,  saa¬ 
ledes  at  det  i  4  Aar  tildeles  2  Malere,  1  Billedhugger,  1  Architekt.  Legatet, 
omtrent  1200  Kr.,  anvendes  til  en  Rejse  i  Udlandet  paa  mindst  4  Maaneder. 

¥ 

Det  Hansenske  Præmielegat  for  Genremaleri.  En  Præmie  (300  Kr.) 
tildeles  det  bedste  Genremaleri,  der  udstilles  af  en  dansk  Kunstner  paa  den  aar- 
lige  Foraarsudstilling,  hvis  det  findes  værdigt.  Det  kan  tildeles  samme  Kunstner 

2  Gange,  men  ikke  tilkendes  Akademiraadets  Medlemmer. 

O 

¥ 

Etatsraad  Heinr.  Hansens  og  Hustrus  Sølvbryllupslegat.  Legatets 
Kapital  er  5000  Kr.,  hvis  Renter  anvendes  som  Huslejehjælp  for  en,  eventuelt 
to  Kunstnerenker.  Det  bortgives  for  Tiden  af  Etatsraadinde  Hansen. 

¥ 

Det  Bjelkeske  Legat  for  Kunstnere  uddeles  hvert  Aar  i  Juni  Termin  i 
(fem)  Portioner  paa  600  Kr.,  hvilke  lejlighedsvis  kunne  nydes  af  samme  Kunstner 
i  2  Aar.  Efter  Bekendtgørelse  i  Berlingske  Tidende  indgives  Ansøgning  til 

Bestyrelsen  inden  Udgangen  af  Marts. 

1  ¥ 

Den  grevelige  Hjelmstjerne-Rosencroneske  Stiftelse  uddeler  hvert 
Aar  Understøttelser  til  danske  og  for  en  Del  til  norske  Kunstnere.  Ansøgninger 
indgives  til  Bestyrelsen  inden  30.  Oktober. 

¥ 

Den  Raben=Levetzauske  Fond.  Et  Beløb  af  ca.  11,000  Kr.  aarlig 
anvendes  til  Bedste  for  Kunst  og  Videnskab  m.  m.  Ansøgninger  indgives 
—  efter  Bekendtgørelse  i  Begyndelsen  af  Oktober  Maaned  —  paa  Fondens 
Kontor,  Bredgade  30. 

¥ 

Det  Anckerske  Legat  kan  søges  hvert  Aar  inden  den  31.  December  og 
skal  anvendes  til  en  Udenlandsrejse  det  følgende  Aar.  Det  bestyres  af  Mini¬ 
steriet  for  Kirke-  og  Undervisningsvæsenet  og  bortgives  bl.  a.  til  en  Maler  og 
en  Billedhugger  med  1800  Kr.  til  hver. 

¥ 

Theophilus  Hansens  Rejselegat  uddeles  den  13.  Juli  hvert  Aar  til  en 
Architekt  eller  (hvert  3 die  Aar)  til  en  Haandværker.  Efter  Bekendtgørelse  i 
Berlingske  Tidende  indgives  Ansøgning  til  Bestyrelsens  Formand  inden  Udgangen 
af  Maj.  Legatet  kan  nydes  i  to  Aar  i  Træk  af  samme  Kunstner. 

¥ 

Grosserer  Niels  Brocks  og  Hustru  Lene  Bredals  Legater  uddeles 
hvert  tredie  Aar  til  4  Kunstnere  eller  Professionister  til  »Medgiftsudstyr«.  An¬ 
søgninger  stiles  til  Borgerrepræsentationen  og  indleveres  til  Legatets  Regnskabs¬ 
fører.  Der  uddeles  2  Portioner  paa  omtr.  1400  Kr.  og  2  paa  omtr.  940  Kr. 

¥ 

M.  E.  Grøns  og  Hustrus  Legat  uddeles  af  Borgerrepræsentationen  til 
Enker  eller  Døtre  af  Kunstnere,  navnlig  Malere,  Billedhuggere  og  Architekter, 
paa  mindst  30  Aar,  og  som  mindst  i  5  Aar  uafbrudt  have  boet  i  Kjøbenhavn. 
Der  uddeles  aarlig  5  Portioner  å  80  Kr. 

¥ 

Det  Wolffske  Legat.  Renterne  anvendes  til  Understøttelse  for  Kunstnere 
og  deres  Efterladte.  Legatet  bestyres  af  Udstillingskomiteen. 


FORSKELLIGT. 


En  stor  Bygning  lader  Sultanen  i  denne  Tid  opføre  i  Mekka.  Den  er 
bestemt  til  at  herbergere  det  betydelige  Antal  af  Pilgrimme,  som  aarligt  strømmer 
hertil,  og  vil  være  i  Stand  til  at  huse  6000  saadanne.  En  anden  ret  omfano-srio- 
Bygning  findes  i  en  af  Wiens  Forstæder;  den  indeholder  1500  Værelser,  13 
Gaarde  og  31  Trapperum  og  er  beboet  af  2100  Personer. 

¥ 

Byggevirksomheden  i  Aarhus.  I  Tilslutning  til  en  Notits,  som  vi  for  nogen 
1  id  siden  bragte  om  Byggeriet  i  Aalborg,  skal  vi  meddele  nogle  Oplysninger, 
som  »Aarhus  Stiftstidende«  er  fremkommen  med,  og  som  giver  et  ganske  godt 
Billede  af  Byen  Aarhus’s  Udvikling  i  de  senere  Aar. 


174  — 


Nedenstaaende  Tal  angiver  saaledes  de  Byggesager,  som  ere  bievne  be¬ 
handlede  af  den  derværende  Bygningskom  mission  i  den  sidste  Snes  Aar: 

1880  —  238,  1881  —  197,  1882  —  229,  1883  —  249,  1884  —  280, 
1885  —  228,  1886  —  183,  1887  - —  179,  1888  —  167,  1889  —  235, 

1890  —  254,  1891  —  209,  1892  —  236,  1893  —  272,  1894  —  318, 

1895  —  330,  1896  —  475,  1897  —  476,  1898  —  430. 

De  to  sidste  Aars  livlige  Byggeri  i  Aarhus  fremgaar  af  følgende  Tal: 

Der  er  i  1897  og  1898  opført  tilsammen: 

135  4-Etagers  Bygninger, 

174  3 -Etagers  — 

1 14  2 -Etagers  — 

60  1 -Etages  — 

522  Halvtagsbygninger  og 
274  mindre  Byggeforetagender. 

Et  karakteristisk  Eksempel  paa  Aarhus’  Udvikling  i  de  senere  Aar  kan  ogsaa 
hentes  i  den  Kendsgerning,  at  der  i  Forfjor  og  i  Fjor  blev  opført  i  Alt  23 
Dampskorstene.  Og  samtidig  hermed  skifter  selve  Byen  mere  og  mere  Fysio¬ 
gnomi.  I  de  nye  Kvarterer  rejser  sig  store,  ofte  desværre  lidt  for  kaserneagtige 
Huse,  med  Masser  af  Beboelseslejligheder ;  hele  Gader  bygges  færdige  ad  Gangen. 
Inde  i  Byen  forsvinder  de  gamle  Husfagader  og  erstattes  af  andre,  der  i  Retning 
af  Kupler  og  Taarne  Intet  lader  tilbage  at  ønske;  og  imellem  alt  dette  vokse 
Fabriksanlægene  frem  med  deres  uundgaaelige  langhalsede  Dampskorstene. 


BOPÆLSFORANDRING. 


Bygningstegner  Chr.  Banke  er 
Architekt  N.  C.  Christensen 
Dekorationsmaler  /.  Møller- Jensen 
Bygningstegner  Louis  Jeppesen 
Architekt  S.  V.  Marstrand 
—  Axel  Erhard  Petersen 


flyttet  til  Nørresøgade  45. 

Frederiksberg  Allé  21. 

—  Dosseringen  36. 

Raadhuspladsen  14  B. 
Pilestræde  38  (Telf.  6229). 
—  Gothersgade  143. 


¥ 

Ærede  Abonnenter  og  Medlemmer  bedes  meddele  Flytninger  snarest  mulig  under 
Adresse:  Akademisk  Arehitektforening,  Industriforeningsbygningen,  V.,  da  man  i  modsat 
Fald  ikke  kan  paatage  sig  Ansvaret  for,  at  dette  bliver  rigtigt  distribueret. 


FORENINGSMEDDELELSER. 

Mandag  den  29.  Maj  afholdtes  Foreningsmøde  i  Sø¬ 
pavillonen  i  Gyldenløvesgade.  I  Anledning  af  100-Aars 
Dagen  for  Harsdorffs  Død  var  arrangeret  en  omfangsrig 
Udstilling  af  hans  Originaltegninger.  Et  betydeligt  Antal  af 
Foreningens  Medlemmer  havde  givet  Møde  og  samledes 
ved  et  Fællesmaaltid,  efter  hvilket  Hr.  Professor  V.  Klein 
i  et  lille  Foredrag  meddelte  nogle  interessante  Oplysninger 
om  de  udstillede  Tegninger. 

o  O 


U5 


FORTEGNELSE 

over  Firmaer,  som  i  det  forløbne  Kvartal  bar  annonceret  i  Tidsskriftet. 

Annonceafdelingen  redigeres  af  Hr.  Maler  T.  E  Lundbye  (Ahornsgade  i),  som  tillige  har  udført  Tegning  til  en  stor 

Del  af  de  forskellige  Annonceclichées. 


Asfalt  og  Asfaltarbejder. 

Evers  &  Co,  Frederiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Vestre  Boulevard  27 
Larsen,  Hans  &  Jørgen,  Griffenfeldtsgadc  37 
Prior,  Axel,  Aktieselskab,  Bredgade  33 
Scbøller  &  Rothe,  Aaboulevard  1 

Badeapparater. 

Kjølstad,  Victor,  Niels  Hemmingsensgade  6 
Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 
Timm,  Brødr.  J  &  O,  Vesterbrogade  44 

Beton-,  Cement-  og  Monierarbejder. 

Jensen,  Emanuel,  &  H  Schumacher,  Aaboulevard  14 
Lunn,  Viggo,  Nørresøgade  37  A,  St 
Portland-Cementfabriken  »Danmark«,  Aktieselskab,  Ny 
Toldbodgade  13 

Scbøller  .&  Rothe,  Aaboulevard  1 
Schiøtz,  Carl,  Frederiksberg  Allé  14 

Bogbind. 

Anker  Kyster,  Sværtegade  3 

Bygningsartikler,  forskjellige.  Cement  osv. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

Dampskorstene,  runde. 

Jensen,  Emanuel,  &  H  Schumacher,  Aaboulevard  14 
Piior,  Axel,  Aktieselskab,  Bredgade  33 

Dørlukkere. 

Nørholm,  N,  &  Søn,  Skindergade  42 

Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  S 
Hein,  Hj,  &  Møller-Holst,  Admiralgade  24 
Hellesens  Enke  &  V.  Ludvigsen,  Blaagaardsgade  17 
Otzen,  P,  &  Thorstensen,  Vesterbrogade  24 
Riedels,  C  F,  Eftf.,  Ny  Vestergade  9 
Siemens  &  Halske,  Akties.  St  Kongensgade  63 
Timm,  Brødr.  J  &  O,  Vesterbrogade  44 
»Titan«,  Akties.,  Tagensvej  32  og  Vesterbrogade  1 
Tvermoes  &  Abrahamson,  Gothcrsgade  13 

Fajance-  og  Porcelænovne. 

Kjær,  C  V,  Kjøbmagergade  42 
Kabler,  Carl  F,  Jernbanegade  5 

Fotografi  og  Fotografi-Apparater. 

Budtz-Miillers  Efterfølgere,  Amagertorv  22 
Riise,  Fred,  Vimmelskaftet  42 

Gas-  og  Vandmestre  m.  m. 

Flyge,  H  B,  St  Annæplads  10 
Harboe,  Kr  Noe,  H  C  Andersensgade  3 
Kjølstad,  Victor,  Niels  Hemmingsensgade  6 
Ludvigsen  &  Hermann,  Nørrebrogade  39 
Riedels,  C  F,  Eftf.,  Ny  Vestergade  9 
Schæbel,  Fcrd,  Mikkelbryggersgade  6 
Strømann,  C  &  G,  Raadmandsgadc  15 
Thomsen,  Carl,  Griffenfeldtsgadc  6 
Timm,  Brødr  J  &  O,  Vesterbrogade  44 
»Vølund«,  Aktieselskab,  Blegdamsvej  32 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 
Christianshavns  Jernstøberi,  Holmbladsgade  23 
Hein.  Hj,  &  Møller  Holst,  Admiralgade  24 
Ludvigsen  &  Hermann,  Nørrebrogade  39 
Lunn,  Viggo,  Nørresøgade  37  A,  St 
Maardt,  J  G,  &  Co,  Vestre  Boulevard  10 
Riedels,  C  F,  Eftf.,  Ny  Vestergade  9 
Scbouboe,  N  C,  Willemoesgade  11 
Smidth,  F  L,  &  Co,  Vestergade  29 
»Titan«,  Akties.,  Tagensvej  32  og  Vesterbrogade  1 
Vang,  Åndr,  Hellerup 
»Vølund«,  Aktieselskab,  Blegdamsvej  32 


Lamper  og  Metalvarer. 

Christensen, H  V,  &  Co,  llyesgadc  3 

Linoleum. 

Magasin  du  Nord,  Kjøbenhavn  K 
Meyer,  E,  Jorcks  Passage 

Malere. 

Hansen,  Thomas,  St  Kongensgade  23 
Mandix,  H,  Nørregade  35 

Metalstøbere. 

Rasmussen,  Laur,  Bredgade  28  og  Raadmandsgadc  16 

Møbler. 

Hansen,  C  B,  Etabi.,  Holmens  Kanal  4 
Jensen,  Sevetin  &  Andreas,  Kongens  Nytorv  21 
Plum,  Chr  &  Vald,  Bredgade  23 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Christianshavns  Jernstøberier,  Holmbladsgade  23 
Hein,  Hj,  &  Møller-Holst,  Adiniralgade  24 
Monies  &  Andersen,  Raadhusstræde  4 
Rechs  Opvarmnings-Comp,  Gothcrsgade  155 
Strømann,  C  &  G,  Raadmandsgade  15  « 

»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 

Orgel-Harmoniums,  Pianoer  m.  m. 

Petersen  &  Steenstrup,  Axelhus  2  D 

Saltsyre,  Gibs,  Vandglas. 

Hansen,  Vilh,  &  Co,  Nørrebrogade  30 
Prior,  Axel,  Aktieselskab,  Bredgade  33 

Skifer-,  Kobber-  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  St  Strandstræde  18 
Schæbel.  Ferd,  Mikkelbryggersgade  6 
Seifert,  Carl,  St  Regnegade  8 

Staal-  og  Jernbjælker,  Plader  m.  m. 

Berendsen,  Sophus,  Aktieselskab,  Skoubogade  1 
Jensens,  Jørgen,  Eftf.,  Vestergade  16 
Møller,  J  F  Lemvigh-,  Kultorvet  1 1 
Rahr,  Chr  C,  &  Co,  Vestergade  30 
Vold,  L,  Nansensgade  23  B 

Stenhuggerier,  Marmorarbejder  m.  m. 

Ankerske  Marmorforretning,  Frihavnen 
Faxe-Limhamn  Kalkbrud,  St  Annæplads  26 
Hagen  &  Co’s  Eftf..  Gothersgade  8 
Larsen,  H  &  J,  Griffenfeldtsgadc  37 
Nielsen,  E,  Nørrebrogade  44 
Scheller,  Carl,  Nørrebrogade  52 

Stukarbejder. 

Berg,  Hans  Chr,  Gothersgade  91 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

Tapeter. 

Ivriiger,  C,  Skindergade  31 

Teglværker,  Teglværksanlæg  m.  m. 

Teglværker,  De  forenede,  Vestergade  35 
Maardt,  J  G,  &  Co,  Vestre  Boulevard  10 
Smidth,  F  L,  &  Co,  Vestergade  29 
Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 
Rom,  N  C,  Jernbanegade  3 

Træ  og  Trævarer. 

Kranse,  M  H,  Niels  Ebbesensvej  6 
Trækompagniet,  Frihavnen 

Vandklosetter. 

Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 


Klosetter. 

Kjølstad,  Victor,  Niels  Hemmingsensgade  6 
Møller,  L  M,  Ny  Adelgade  4 


Værktøj. 

Ibsen,  Peter,  Kronprinsensgade  3 
Rom,  C  Th,  &  Co,  Axelnus  2  B 


Kurvevarer. 

Wengler,  R,  Amagertorv  7 

MEDDELELSER  FRA 
AKADEMISK  ARCHI 
TEKT  FORENING  ** 


KJ  0  BEN  HAVN 

DEN  I.  JULI  1899 

$  s  $  N2=  19  *  $  $ 


GEFION, 

KJØBENHAVNS  NYE  SPRINGVAND. 


IAaret  1890  indbød  Frederiksberg  Kommune  til  Konkurrence  om  et 
Springvand.  Første  Præmie,  300  Kr.,  tilkendtes  Billedhugger  Bund- 
gaard,  der  havde  fremstillet  »Gefion,  der  med  sine  Øxne  pløjer  Sjælland 
ud«.  Ved  samme  Lejlighed  fik  Bundgaard  tillige  2den  Præmie  for  en 


BUNDGAARD. 

Skitse  »Havfruen«.  Springvandet  var  tænkt  opstillet  i  Frederiksberg  Allés 
istc  Runddel  i  en  saadan  Størrelse,  at  Gefionsfiguren  blev  fire  Alen  høj. 
Gennem  et  af  Komiteens  Medlemmer  blev  der  desuden  tildelt  Bundgaard 
en  Rejseunderstøttelse,  og  det  stilledes  ham  i  Udsigt,  at  naar  han  efter  2 
Aars  Ophold  i  Udlandet  kom  tilbage,  vilde  Springvandet  rimeligvis  komme 
til  Udførelse.  Forskellige  forandrede  Forhold  i  Kommunen,  bl.  A.  Kon- 
ferensraad  Schlegels  Død,  medførte  imidlertid,  at  Sagen  blev  henlagt. 

I  1895  var  der  saa  Tale  om,  at  en  Privatmand  vilde  skænke  Frederiks¬ 
berg  Springvandet,  og  nu  tænkte  man  sig  det  anbragt  paa  Pladsen  ved 
Hjørnet  af  Allégade  og  Smallegade;  men  heller  ikke  denne  Plan  kom  til 
Udførelse. 


SITUATIONSPLAN. 

Atter  i  1898  var  Tanken  om  et  Springvand  fremme,  og  nu  med 
større  Udsigt  til  at  kunne  blive  realiseret,  idet  Carlsberg-Fondet  skænkede 
Kjøbenhavns  Kommune  50,000  Kr.  til  dette  Øjemed.  Kommunalbestyrelsen 
overdrog  den  6.  April  samme  Aar  det  kommunale  Fællesudvalg  til  kunst¬ 
neriske  Formaals  Fremme  (bestaaende  af  Medlemmerne  Benzon,  Dybdal, 
Ingemann,  Kjær  og  Philipsen)  det  Hverv  at  søge  en  Løsning  al  Spørgs- 
maalet  tilvejebragt  ved  en  begrænset  eller  offentlig  Udbydelse  til  en  ny 
Konkurrence.  Det  blev  til  en  almindelig  Skitsekonkurrence,  og  man 
foreslog  nu  Springvandet  anbragt  paa  den  trekantede  Plads  ved  Viden¬ 
skabernes  Selskabs  Bygning  og  af  saadanne  Dimensioner,  at  det  kunde 
udføres  for  den  angivne  Sum.  Der  udsattes  3  Præmier  paa  800,  500  og 
200  Kr.,  og  det  fastsattes  bl.  A.,  at  Kommunen  ikke  var  bundet  til  at 


lade  noget  af  de  præmierede  Arbejde  udføre.  Til  Konkurrencen  indsendtes 
24  Arbejder.  Bundgaard  indsendte  paany  sin  Idé,  efter  først  at  have  ind¬ 
hentet  Tilladelse  dertil  fra  Frederiksberg  Kommune,  i  en  Skitse,  der  denne 
Gang  var  udført  i  noget  større  Maal,  og  fik  atter  iste  Præmie,  medens 
2den  Præmie  tildeltes  Billedhuggerinden  Fru  Marie  Carl-Nielsen  for 
»Kong  Skjold,  der  binder  Bjørnen«  og  3 die  Præmie  Billedhugger  Bonne- 
sen  for  Udkastet  »Thor,  der  kører  med  sine  Bukke«. 

Det  kommunale  Fællesudvalg  følte  sig  i  høj  Grad  tiltalt  af  Bundgaards 
Projekt,  der  efter  dets  Mening  »giver  en  saa  livfuld,  simpel  og  plastisk¬ 
skøn  Løsning  af  den  stillede  Opgave,  at  det  i  fortrinlig  Grad  synes  egnet 
til  at  bringes  til  Udførelse«.  Man  fandt  det  imidlertid  noget  tvivlsomt, 


SPRINGVANDETS  ANBRINGELSE. 

om  Gefionsgruppen,  anbragt  paa  den  ved  Konkurrencen  forudsatte  Plads, 
vilde  gøre  den  fulde,  tilsigtede  Virkning.  Et  af  Udvalgets  Medlemmer 
fremsatte  da  til  nærmere  Overvejelse  det  Forslag  at  opgive  Tanken  om 
Springvandets  Opstilling  paa  denne  Plads  og  at  anbringe  det  ved  Op¬ 
gangen  til  Gangsti-Viadukten  til  Langelinie,  saaledes  at  det  derværende 
Rosenbed  omdannes  til  et  stort  samlet  Bassin,  hvor  Broncegruppen  an¬ 
bringes  øverst.  »Vandet,  der  sydende  og  skummende  bryder  frem  af 
Plovfuren,  falder  da  ned  over  fire  lave  Kaskader  mod  Amaliegade.  Paa 
Siderne  af  disse  Kaskader,  der  dannes  og  indhegnes  af  Granit,  anbringes 
enkelte  mindre  Figurer  (Jætter,  Hvalrosser,  Sæler  ell.  lign.),  dels  af  Bronce, 
dels  af  Granit,  fra  hvilke  Vandstraaler  sprøjte  ind  i  Bassinet  mod  Hoved¬ 
gruppen.  Fordelene  ved  denne  Anbringelse  af  Springvandet  ere  iøjne- 

faldende:  det  hele  Anlæg  vil  paa  denne  Maade  blive  af  langt  større  Virk¬ 
ning  og  vil  kunne  gøre  sig  gældende  i  stor  Afstand.  Det  ypperligt  grebne 
nationale  Motiv  synes  næsten  at  kræve  en  Opstilling  af  Gruppen  i  Øre¬ 
sunds  umiddelbare  Nærhed,  og  Intet  kan  formentlig  falde  naturligere  end 
den  foreslaaede  Udnyttelse  af  Vandmassen  til  Pryd  for  den  nu  lidt  svagt 
exploiterede  Skraaning  fra  Viadukten.«  Udvalget  sluttede  sig  enstemmigt 
til  dette  Forslag;  og  Billedhuggeren  delte  dets  Opfattelse. 

Imidlertid  vilde  denne  Plans  Udførelse  med  Nødvendighed  kræve,  at 
selve  Broncegruppen  udføres  i  en  saadan  Størrelse  (Gefion  6  Alen  høj), 
at  det  af  Carlsbergfondet  skænkede  Beløb  i  det  Væsentlige  medgaar  alene 
hertil.  Da  Carlsbergfondets  Bestyrelse  fandt  sig  tiltalt  ved  det  af  Udvalget 
gjorte  Forslag,  indstillede  det  kommunale  Fællesudvalg  til  Kommunal¬ 
bestyrelsen  i  Skrivelse  af  26.  Maj  d.  A.,  »at  der  til  Tilvejebringelsen  af 
det  foreslaaede  Springvandsanlæg  udover  det  af  Carlsbergfondet  skænkede 
Beløb  af  50,000  Kr.  anvendes  et  Beløb  af  indtil  50,000  Kr.  af  det  kunst¬ 
neriske  Fonds  Midler.« 

I  Borgerrepræsentationens  Møde  den  26.  Juni  blev  Sagen  endeligt 
behandlet  og  Springvandets  Opførelse  vedtaget. 

Kjøbenhavn,  der  hidtil  er  saa  fattigt  paa  Springvand,  idet  det  kun 
har  det  gamle  velbekendte  med  Guldæblerne  paa  Gammeltorv  og  det  ikke 
helt  vellykkede  Storkespringvand,  kan  nok  trænge  til  at  faa  et  nyt  Monu¬ 
ment  af  den  Art.  Det  er  interessant  at  se,  hvorledes  Tanken  herom  længe 
har  ligget  i  Luften.  Før  den  optoges  af  Frederiksberg  Kommune  i  1890, 
har  den  været  fremme  hos  Kunstnere  som  Bindesbøll,  Skovgaard,  P.  V. 
Jensen-Klint,  og  i  Tidens  Løb  have  mange  andre  Kunstnere  og  Kunstner¬ 
inder,  baade  Malere,  Billedhuggere  og  Architekter,  beskæftiget  sig  med 
den.  Det  er  øjensynligt,  at  der  ligefrem  er  en  Trang  til  Stede.  Men  en 
Idé  er  længe  om  at  blive  realiseret  hos  os.  Først  9  Aar  efter,  at  Frede¬ 
riksberg  Kommune  for  Alvor  beslutter  sig  til  at  gøre  noget  i  Sagen,  ved¬ 
tages  Springvandet  i  —  Kjøbenhavns  Kommune.  Pladsen  for  dets  An¬ 
bringelse  skifter  stadigt  om ;  heldigt  er  det  da,  at  den  til  Syvende  og  sidst 

bliver  saa  godt  valgt,  som  Tilfældet  er  nu.  Man  vil  næppe  kunne  tænke 

sig  den  bedre,  baade  i  Henseende  til  den  nære  Forbindelse  mellem  Øre¬ 
sund  og  Indholdet  af  Gruppen,  som  allerede  Udvalget  paapegede,  og  med 
Hensyn  til  Terrænet. 

Under  alle  Omskiftelser  har  Et  staaet  urokkeligt  fast:  det  er  Kunst¬ 
nerens  energiske  Fastholden  af  den  lykkelige  Idé,  han  fra  først  af  har 

faaet.  Det  turde  være  et  Tegn  paa,  at  der  er  Spiredygtighed  i  den.  Man 

maa  da  haabe,  at  Bundgaard  vil  have  Held  og  Kraft  til  at  føre  den 

igennem  paa  en  virkeligt  kunstnerisk  og  storslaaet  Maade,  svarende  til 
Æmnet,  lige  til  dets  sidste  Konsekvenser,  saa  at  Kjøbenhavn  kan  komme 
i  Besiddelse  af  et  virkeligt  værdifuldt  Monument. 


KOLONNADEN  PAA  AMALIENBORG. 


I  Forbindelse  med  den  Opmærksomhed,  der  ved  »Meddelelsernes«  Artikel 
om  Harsdorffs  Virksomhed  i  Anledning  af  ioo  Aarsdagen  for  hans 
Død,  er  vakt  baade  blandt  den  snævrere  Kreds  af  hans  Standsfæller  og 
blandt  Publikum  i  det  Hele,  kunde  det  maaske  interessere  Flere  at  blive 
bekendt  med  et  Forsøg,  jeg  for  en  Del  Aar  tilbage  gjorde  for  at  vinde 
Sympathi  for  en  Reproduktion  af  et  af  Harsdorffs  fortrinligste  Værker, 
Kolonnaden  paa  Amalienborg,  i  et  ædlere  Materiale  end  det,  hvori  det 
ved  Tidernes  Ugunst  og  muligt  ogsaa  for  hurtigere  at  fuldføres  oprindeligt 
blev  udført,  og  hvori  det  endnu  henstaar,  nemlig  Træ. 

Forsøget  glippede;  jeg  havde  tænkt,  at  Jubilæumsaaret  1888  kunde 
være  en  passende  Anledning  for  en  eller  anden  Forening  eller  Komite, 
der  dannedes  i  det  Øjemed,  til  at  berige  Byen  med  en  i  sit  Slags  ene- 
staaende  Pragtbygning,  og  udførte  derfor  i  Vinteren  1886  de  fornødne 
Tegninger  (efter  Kobberne  i  Harsdorfts  Værker),  saa  at  der  derefter  kunde 
udarbejdes  Overslag  paa  Stenhuggerarbejdet,  fornyede  Overbygningen  med 
en  Konstruktion  af  Jærn  og  Sten,  naturligvis  indenfor  de  givne  Konturer, 
og  henvendte  mig  dermed  til  de  forskellige  Haandværkere,  saa  at  der 
forelaa  en  paalidelig  Beregning  at  Udgifterne,  der  androge  c.  300,000  Kr. 
Med  en  Redegørelse  for  min  Tanke  og  en  Motivering  deraf  forsøgte  jeg 
saa  at  virke  for  dens  Realisation,  men  det  lykkedes  mig  ikke  blandt  de 
mange  andre  fremdukkende  Forslag  til  Jubilæets  Celebration  at  skaffe  Sym¬ 
pathi  for  mit. 

Siden  da  har  Sagen  ligget  hen;  men  skulde  den  nu  vakte  Interesse 
for  Harsdorffske  Bygninger  kunne  blive  den  gunstig,  har  jeg  ment  ikke 
at  burde  tilbageholde  nævnte  Oplysninger.  Og  om  end  Sagen  selv,  efter 
1 5  Aars  Forløh,  maa  paany  gennemarbejdes,  tror  jeg  dog,  at  det  dengang 
fuldt  paalidelige  Overslags  Beløb,  300,000  Kr.,  endnu  kan  lægges  til  Grund 
som  den  Sum,  der  omtrent  kræves  til  Gennemførelsen  af  Projektet.  Vel 
er  Materialier  og  Arbejdsløn  i  Almindelighed  steget  i  den  forløbne  Tid; 
men  i  dette  specielle  Tilfælde  er  hele  den  ny  norske  Marmorforretning 
opstaaet,  medens  Overslaget  er  udarbejdet  paa  Grundlag  af  Priser  for  bel¬ 
gisk  Marmor,  og  de  nyere  Monierkonstruktioner  tillade  ogsaa  Anvendelsen 

af  lettere  Jærndragere  end  tidligere  projekteret.  At  et  saa  fremragende 
architektonisk  Værk,  som  Kolonnaden  er,  stadigt  henstaar  i  en  saa  inter¬ 
imistisk  Skikkelse,  synes  mig  ikke  kan  forsvares;  og  skulde  det  ikke  lykkes 
at  faa  dens  Ombygning  i  Sten  gennemført,  vil  jeg  foreslaa,  at  Kunst¬ 
akademiets  Samling,  eller  et  andet  af  vore  Museer,  skalfer  Midler  til,  at 
der  i  Marmor  udføres  et  Søjleparti  med  Architrav,  Gesims  og  Loftkaset  i 
naturlig  Størrelse,  i  nøjagtig  Kopi  paa  Stedet;  det  kan  da  opstilles  udenfor 
en  af  Samlingerne  og  bevare  Mindet  om  en  af  Danmarks  genialeste  Mænd. 


A.  M.  Sørensen. 


OM  MODERNE  BYGNINGSKUNST. 


'iden  er  selvfølgeligt  endnu  ikke  kommen  til  at  skrive  den  danske 


X  Bygningskunsts  Historie  fra  det  19de  Aarhundrede,  saa  meget  mere 
som  de  stærke  Brydninger,  der  for  Tiden  er  oppe,  er  af  forholdsvis 


ny  Dato. 


Ikke  saaledes  at  forstaa,  at  det  sidste  Decennium  har  bragt  Strøm¬ 
ninger  frem,  der  ikke  længe  har  været  forberedte;  men  først  de  senere 
Aar  har  frembragt  Skole  i  udvidet  Betydning  af  Ordet. 

Skøndt  Harsdorff  betragtes  som  Fader  til  den  moderne  danske  Byg¬ 
ningskunst,  fordi  han  i  Historien  staar  som  den,  der  først  har  bragt  vort 
eget  Materiale  delvis  til  sin  Ret,  saa  er  alle  hans  Arbejder  dog  i  den  Grad 
i  Overensstemmelse  med  de  overleverede  klassiske  Former,  saavel  hvad 
Hovedforhold  som  Enkelthederne  angaar,  og  næsten  alle  i  den  Grad  af¬ 
klarede  uden  æggende  Forsøg  paa  Nydannelser,  at  han  selv  hos  dem,  der 
ikke  har  kunnet  følge  ham,  har  aftvunget  ubetinget  Respekt.  Bruddet 
mellem  ham  og  dem,  der  i  strengere  Forstand  holdt  sig  til  overleverede 
Forbilleder,  blev  ikke  saa  epokegørende. 

Ja,  end  ikke  hos  hans  nærmeste  Arvtagere  og  disses  Jevnaldrende  af 
anden  Retning  fik  Striden  den  Offentlighed,  som  i  den  næste  Generation. 

Og  Striden  synes  at  tilspidses  mere  og  mere.  Med  Nyrops  Raadhus 
er  Slaget  slaaet;  men  efter  alle  Solemærker  at  dømme  vil  den  danske 
Bygningskunst  i  sin  Blomstringstid  ikke  dermed  have  sagt  sit  sidste  og 
maaske  heller  ikke  sit  vægtigste  Ord,  inden  den  som  alle  Strømninger 
kulminerer  og  sygner  hen. 

Det  kunde  være  interessant  at  se  paa,  hvad  det  egentligt  er,  der  er 
de  forskellige  Strømninger  imellem,  omend  det  naturligvis  er  saare  van¬ 
skeligt  at  fastslaa  noget  for  os,  der  staar  saa  nær  paa. 

En  Skare  af  unge  Architekter,  som  jeg  for  Nemheds  Skyld  vil  kalde 


»Danskerne«,  har  i  en  Aarrække  under  Holms  og  Storcks  kyndige  Vej¬ 
ledning  studeret  vore  ældre  architektoniske  Mindesmærker,  ligesom  dykket 
sig  i  et  nationalt  Bad,  medens  en  anden  Skare,  som  vi  kunne  kalde  Euro¬ 
pæerne,  med  en  Art  Berettigelse  fastslaar,  at  hvad  der  herhjemme  er  gjort, 
enten  tildels  er  udført  af  indkaldte  Kunstnere  eller  ialfald  i  Pragt  og  Stor¬ 
ladenhed,  i  Materialets  Storstilethed  og  Arbejdets  Finesse  ikke  kan  sam¬ 
menlignes  med,  hvad  der  er  præsteret  i  de  store  Kulturcentrer. 

Medens  denne  sidste  Skare  derfor  med  Foragt  vender  sig  fra  de  na¬ 
tionale  Mindesmærker  som  nationale,  søger  den  første  at  uddybe  netop 
dette  Moment. 

Medens  de  sidste  vedblivende  dyrker  de  store  europæiske  Forbilleder 
—  men  aldrig  naar  dem  af  mange  Grunde  — ,  søger  de  første  at  skabe 
en  national  Bygningskunst,  vel  vidende,  at  den  Storladenhed,  som  præger 
den  nysnævnte  europæiske  Kunst  i  sine  bedste  Værker,  kan  vi  ikke  naa 
herhjemme.  Men  derfor  er  det  ikke  givet,  at  de  Bestræbelser,  som  er 
fremme  i  Danmark,  S  verrig  og  Norge,  Bestræbelser  for  at  sætte  et  na¬ 
tionalt  Særpræg  paa  vor  Bygningskunst,  ikke  skulde  kunne  gøre  sig  gæl¬ 
dende  ogsaa  udenfor  Nationen. 

Ialfald  er  det  sikkert,  at  den  nordiske  Kunst  engang  tidligere  har  vist 
sin  Kraft  til  at  sætte  sit  Præg  paa  den  store  europæiske  Kunst.  Det  er 
forlængst  fastslaaet,  at  netop  den  Kraft,  der  præger  den  romanske  Kunst, 
væsentlig  skyldes  den  nordiske  Paavirkning,  og  der  er  neppe  nogen  Tvivl 
om,  at  de  nordiske  Folkeslag,  ved  paa  alle  Punkter  at  uddybe  deres  Ejen¬ 
dommeligheder,  til  alle  Tider  vil  kunne  kaste  et  stort  Lod  i  Kulturens 
Vægtskaal. 

Men  »Europæerne«  have  Ret  i,  at  det  er  saare  lidt,  vi  i  Bygnings¬ 
kunsten  kan  kalde  specifik  dansk,  hvis  man  dermed  mener  architektoniske 
Enkeltheder,  Profiler  og  Led,  omend  man  ogsaa  paa  dette  Omraade  dog 
kan  slaa  fast,  at  et  græsk  Kapitæl  er  mere  fremmed  for  nordisk  Aand  end 
et  romansk  Trapez-  eller  Tærningkapitæl,  at  en  romersk  Gesims  med 
Perler  og  Æg,  Konsoller  og  andet  Tilbehør  ligger  os  fjernere  end  de  enkle 
romanske  Gesimser  med  faa,  simple  Led. 

Men  det  er  nu  ikke  her,  Hovedforskellen  ligger;  den  ligger  dybere. 
Uden  Forsøg  paa  at  være  vittig  kan  man  vel  nok  sige,  at  den  begynder 
før  det  Stadium,  hvor  Gesimsen  paasættes. 

Den  Hjemmets  Hygge,  som  ligger  Nordboen  i  Blodet,  den  Sands  for 
det  bramfri,  som  er  et  Særpræg  for  den  ægte  Nordbo  —  i  Særdeleshed 
da  for  de  Danske  — ,  den  stærke  Sandhedssøgen,  som  vel  ikke  er  noget, 
vi  Danske  har  forpagtet  for  os  alene,  men  som  vi  ialfald  nok  ynder  at 
understrege,  den  er  et  Led,  der  altid  har  præget  og  vil  præge  vor  Kunst. 

Det  cr  derfor  sundt  og  rigtigt,  naar  Bestræbelserne  i  den  moderne 
danske  Bygningskunst  gaar  i  Retning  af  en  vis  Jevnhed  og  Simpelhed. 
Forfølger  den  sit  Maal,  saa  vil  den  ogsaa  vinde  Sejr. 

At  den  udenfor  sig  har  en  anden  Retning  —  den  europæiske  - —  med 
dygtige  Repræsentanter,  gør  ingen  Skade;  de  danner  hinandens  Korrektiv. 

De  mødes  jo  paa  et  forholdsvis  neutralt  Omraade:  de  moderne  For¬ 
dringer,  skøndt  der  jo  ogsaa  her  gør  sig  store  Divergenser  gældende. 

Det  er  absolut  galt  at  fastslaa,  at  en  Bygning  med  smaa  Ruder  ikke 
er  moderne;  en  Bygning  bliver  ikke  mere  moderne,  fordi  den  har  store 
Ruder.  Begge  Dele  er  kendt  tidligere.  Fordi  et  Menneske  ikke  ynder  at 
faa  sin  »Udsigt«  præsenteret  paa  en  Tallerken,  men  hellere  at  se  den 


SOMMERBOLIG.  HOLGER  RASMUSSEN. 


med  de  Afbrydelser,  som  Sprodserne  i  Vinduerne  giver,  eller  fordi  han 
ved  noget  mindre  Rudeinddeling  ønsker  at  faa  akcentueret,  at  han  lever 
i  et  temmelig  barsk  Klima,  kan  han  være  meget  »moderne«. 

Jeg  sagde,  at  de  to  Retninger  mødtes  i  de  moderne  Fordringer.  De 
mødes  i  mere  end  det;  de  mødes  i  selve  Kunsten.  Nu  er  Begrebet  Kunst 
ingenlunde  let  at  definere,  selv  Julius  Lange  gav  Afkald  paa  Definitionen. 
Og  dog  er  der  noget,  der  er  Kunst,  og  noget,  der  er  —  ikke  Kunst. 
Det  bliver  Eftertidens  Sag  at  skille  Slaggerne  fra  Guldet.  Det  er  saa  vist 
de  færreste  Arbejder,  der  er  ægte  Guld,  naa  —  Sølv  er  jo  ogsaa  gangbar 
Mønt,  »Valuta,  som  Banken  ejer«. 

De  nationale  Bestræbelser  er  ikke  noget,  vi  Nordboere  har  for  os  selv. 
Hos  Englændere  og  Tyske  og  Franske  ser  vi  den  samme  Tendens. 

Fordi  vi  nu  dyrker  de  nationale  Elementer  i  vor  Bygningskunst  — 
fra  den  middelalderlige  Periode,  fra  Rococo-  og  Empireperioden  —  lukker 
vi  jo  ikke  Øjnene  for  Ejendommelighederne  ude  hos  de  store  Nationer. 
Tvertimod.  Vi  glædes  jo  netop  ikke  alene  over  de  gamle  Mesterværker, 
men  ogsaa  naar  vi  i  Udlandet  se  moderne  Arbejder,  der  vise  Nationens 
Ejendommeligheder.  Vi  ynde  ikke  at  se  franske  Arbejder  i  Tyskland  eller 
byzantinsk  Kunst  i  England.  I  England  glæder  vi  os  over,  at  den  gamle 
middelalderlige  Kunst  ligesom  gaar  op  i  en  højere  Enhed  med  Empiren 
og  sammensmeltes  med  Motiver  fra  Japan;  og  det,  der  giver  disse  Arbejder 
deres  egen  Charme,  er  netop  det  specifik  engelske  Præg.  Ser  vi  disse  Ar¬ 
bejder  efterabede  i  Tyskland,  trækker  vi  paa  Smilebaandet. 


Men  overalt,  hvor  vi  se  en  ærlig  Kunst,  hvad  enten  det  er  Kunst, 
der  skabes  paa  Grundlag  af  klassiske  Former  eller  søger  ned  til  »Bonde¬ 
motiver«,  ja  selv  hvor  den  viser  sig  med  et  internationalt  Præg,  kan  vi 
give  den  vort  Bifald. 

En  Bygning  som  Videnskabernes  Selskab  med  sin  rolige,  beherskede 
Fornemhed  kan  være  fortræffelig  til  at  holde  altfor  »morsomme«  Indfald 
i  Ave. 

Et  Arbejde  som  Kunstudstillingen  i  Stockholm  f.  A.  med  sine  spansk¬ 
amerikanske  Motiver  ægger  til  Nydannelse.  Aahuset  i  al  sin  Jævnhed  — 
næsten  søgte  Danskhed  —  maner  til  at  holde  vore  Minder  i  Ære. 

Der  synes  at  være  saare  liden  indre  Sammenhæng  mellem  disse  Ting 
— -  alle  fra  den  nyeste  Tid,  og  dog  er  vi  ikke  i  Tvivl  om,  at  en  senere 


Periodes  Kunsthistoriker  vil  vide  ud  fra  Selvsyn  —  uden  historiske  Akt¬ 
stykker  —  at  henføre  dem  til  netop  Halvfems’ernes  Tid. 

Bygningskunsten  vil  altid  være  et  Udtryk  for  de  Strømninger,  der 
bevæge  sig  i  Tiden.  j _ n 


FORSKELLIGT. 


Fra  Kunstudstillingen  paa  Charlottenborg.  I  Forbindelse  med  den  stadigt 
voksende  Interesse  for  Architektur  hos  det  store  Publikum  er  det  vel  værd  at 
notere,  at  Architekterne  efterhaanden  udstille  mere  og  mere  paa  Charlottenborg. 
Og  det  til  Trods  for,  at  Forholdene  ikke  just  ere  meget  indbydende  for  dem. 
De  Lokaler,  der  bydes  dem,  ere  en  lang  smal  Gang  og  et  Par  uanselige  Hum¬ 
mere,  særligt  egnede  til  Stævnemøder  for  Elskende.  Herpaa  kunde  der  vel  nok 
raades  lidt  Bod  fra  Udstillingskomiteen.  Thi  vel  skal  det  indrømmes,  at  Ud¬ 
stillingen  især  er  for  vor  smukke,  dygtige  og  bestandigt  borgerlige  Malerkunst; 
men  Skulptur,  Dekoration  og  Architektur  bør  dog  ikke  trænges  helt  til  Side. 
Det  er  altid  en  Bekostning  og  en  Opofrelse  for  en  Architekt  at  gøre  Tegninger 
Udstillings-færdige;  i  Reglen  har  han  helt  andre  Ting  at  passe,  og  hans  rette 

Udstillingsplads  er  paa  Gader  og  Torve.  Saa  meget  mere  maa  det  da  paaskøn- 
nes,  naar  Architekterne  for  Sagens  egen  Skyld  og  aldeles  uegennyttigt  udstille; 
thi  at  Nogen  skulde  købe  deres  Arbejder,  ligesom  Tilfældet  er  med  de  andre 

Kunstarter,  det  er  ikke  til  at  tænke  paa.  Man  maa  dog  stadigt  haabe,  at  de 
ville  møde  op  i  stedse  voksende  Antal ;  thi  jo  mere  det  gives  Publikum  ind 
med  Skeer,  at  Architektur  er  en  Kunst  og  ikke  blot  Haandværk  og  mekanisk 
Arbejde,  desto  bedre  er  det  baade  for  det  og  for  os.  —  »Meddelelserne«  agter 

at  gengive  nogle  af  de  Arbejder,  der  have  været  paa  Udstillingen  iaar.  Idag 

begyndes  der  med  Holger  Rasmussens  Projekt  til  en  »Sommerbolig  for  en  vel- 
staaende  kjøbenhavnsk  Familie,  indrettet  paa  at  nyde  Naturens  Skønhed  i  al 
Slags  Vejr.«  For  dette  Arbejde  tilkendtes  der  ham  den  Neuhausenske  Præmie. 

¥ 

Borgerrepræsentationen  vedtog  i  samme  Møde,  hvor  Gefion  bevilligedes,  Op¬ 
stillingen  af  Nationalmonumentet  for  de  to  slesvigske  Krige,  Billedhuggeren  Petersen- 
Dans  smukke  Gruppe  af  Soldaten,  der  bærer  den  lille  Hornblæser  ud  af  Slaget. 
Monumentet  skal  staa  paa  Pladsen  mellem  Dagmartheatret  og  Helmershus.  Et 
Mindretal  (Ingemann,  Bonnesen,  Philipsen)  foreslog  Pladsen  mellem  Nygade  og 
Vimmelskaftet.  Den  havde  vistnok  ogsaa  været  bedre. 

GROSSERER  J.  QVIST-PEDERSENS  VILLA. 


Denne  Bygning,  der  er  beliggende  i  Bergensgade  paa  Østerbro,  er 
opføit  af  Architekt  Carl  Brummer.  Planen  er  udarbejdet  med  de 
særlige  Krav  for  Øje,  som  stilledes  af  de  nuværende  Beboere.  Ad  Hoved¬ 
indgangen  fra  Gaardspladsen  kommer  man  gennem  en  rummelig  Forstue 
til  Bygningens  Centralrum,  den  store  Sal,  som  benyttes  til  dagligt  Op¬ 
holdsværelse.  Omkring  denne,  som  gaar  gennem  2  Etager,  ligger  paa 
iste  Sal  de  forskellige  Familiemedlemmers  Soveværelser,  fra  hvilke  der 
over  en  Balkon  ad  en  fritbærende  Vindeltrappe  i  et  Hjørne  af  Salen 
haves  direkte  Adgang  til  denne.  I  Stuen  ligger  for  den  ene  Ende  af 
Salen  en  Vinterhave,  hvorfra  Udgang  til  Haven,  og  modsat  den  en  min- 

at  Forstuen  behøver  at  passeres.  Paa  Kvisten  findes  2  Gavlværelser  mod 
Haven. 

Bygningen  er  udført  tildels  efter  Motiver  fra  gamle,  danske  Bindings¬ 
værksbygninger.  Facaderne  vare  først  tænkt  udførte  af  Kridtsten,  hvilket 

dre  Dagligstue  med  en  mindre  udbygget  Karnap.  Mellem  denne  Stue 
og  Forstuen  er  der  2  Værelser  for  Grossereren.  Spisestuen  ligget  i  Kæl¬ 
deren  med  Udgang  til  Haven  og  Forbindelse  ad  Trappen  til  Salen,  uden 


dog  blev  for  kostbart;  de  ere  meget  grovt  pudsede  med  Milrskeen  alene 
og  hvidtede.  Tømmerværket,  der  udvendigt  er  behugget  med  Skarøkse, 
er  saavel  ud-  som  indvendig  prydet  med  Billedskærerarbejde  i  temmelig 

stor  Udstrækning.  Det  Samme  gælder  Snedkerarbejdet,  der  for  en  stor 
Del  er  sammenarbejdet  med  gamle,  udskaarne  Paneler,  Stolestader,  faste 
Møbler  o.  1.,  som  Bygherren  havde  samlet.  Stueetagens  Værelser  og 
Salen  have  Bjælkelofter,  sidstnævntes  rigt  dekoreret  i  stærke  Farver.  I 

alle  Vinduer  ere  blyinddelte  Ruder.  Alle  Værelser  saavel  som  Forstue  og 
Trappegange  opvarmes  ved  Hjælp  af  et  Central-Dampindlæg.  De  for¬ 
skellige  Arbejder  ved  Opførelsen  af  Bygningen,  som  har  kostet  37 — 38000 
Kr.,  vare  overdragne  i  Entreprise  til  følgende  Haandværksmestre:  Mur¬ 
mester  Carl  Schiøtz,  Tømmermester  Julius  Nielsen,  Snedkermester 
Harald  M.  Andersen,  Hillerød,  Smedemester  Chr.  Christensen,  Kvinde- 
rup  pr.  Slangerup,  Dekorationsmaler  H.  F.  Svendsen,  Glarmester  Vilh. 
Feigh,  Roskilde,  og  Kobbersmedemester  C.  Th.  Dreyer.  Kloak-  og  Dræ¬ 
ningsarbejdet  udførtes  af  Entreprenør  Simon  Jensen  og  Varmeindlæget  af 
Ingeniør  Evald  Fenger. 

Naar  de  forholdsvis  store  Vanskeligheder  ved  at  gennemføre  Stilens 
Aand  —  navnlig  i  Behandlingsmaaden  af  de  forskellige  Materialier  —  maa 
siges  gennemgaaende  at  være  overvundne,  skyldes  dette  i  meget  høj  Grad 
den  Omhu  og  Interesse,  som  fra  alle  Haandværkerne  lagdes  for  Dagen 
ved  Præstationen  af  deres  respektive  Arbejdsy delser,  og  som  bevirkede,  at 
Tilsynet  med  Byggearbejdet  kunde  betegnes  næsten  udelukkende  som 
vejledende. 


DEN  AKADEMISKE  ARCHITEKTSTANDS  EORHOLD 
TIL  »LOCK-OUT’EN«  ? 


Af  Architekt  Fred.  L.  Levy. 


et  synes  underligt  nu,  efter  at  den  store  Arbejdsstandsning  i  Byg- 


J _ '  ningsfagene  har  varet  i  to  Maaneder,  at  stille  ovenstaaende  Spørgs- 

maal.  Underligt,  fordi  Architektstanden  jo  er  saa  levende  interesseret  i, 
hvad  der  nu  sker,  at  man  ikke  forstaar,  at  hele  den  lange  Tid  er  hen- 
gaaet,  uden  at  Standen  som  Helhed  er  traadt  offenligt  frem  i  Debatten  om 
Stridens  Forhold,  lige  saa  lidt  som  dens  enkelte  Medlemmer  have  ladet 
høre  fra  sig,  naar  undtages  en  enlig  Røst  i  »Dannebrog«.  Nu  er  For¬ 
holdet  imidlertid  netop  det,  at  den  akademiske  Architektstand  i  det  fore¬ 
liggende  Spørgsmaal  fremfor  nogen  anden  er  bedst  skikket  til  at  have  en 
Mening  om  Sagen.  Den  er  i  Spørgsmaalet  mellem  Mestre  og  Svende 
absolut  uinteresseret  og  har  ingen  Grund  til  at  være  partisk;  den  møder 
med  den  absolut  største  tekniske  Forstaaelse;  hele  dens  daglige  Virksom¬ 
hed  er  foregaaet  i  Samliv  med  begge  de  stridende  Parter;  den  sér,  hvilke 
Værdier,  der  gaa  til  Grunde  og  ødelægges  i  Samfundet;  og  den  har  intet 
større  Ønske  end  den  snarest  mulige  Løsning  af  Konflikten  paa  et  Grund¬ 
lag,  der  saa  meget  som  muligt  baner  Vejen  for  gode  og  rolige  Arbejds¬ 
forhold  i  Fremtiden.  Architekten  bør  være  den  talende  Tunge  paa  Vægt- 

skaalen,  der  stadigt  kommer  i  Bevægelse,  naar  Parterne  ikke  ere  i  Ligevægt; 
han  er  her  den  fødte  Mægler.  Naar  derfor  i  en  Tid,  hvor  allehaande 
uvedkommende  og  usagkyndige  Røster,  Jurister,  Præster  og  professionelle 
Journalister,  have  givet  deres  Besyv  med  i  Sagen,  Architekterne  tie  stille, 
kan  dette  kun  forklares  ved  en  Beskedenhedsfølelse,  der  imidlertid  ikke 
synes  rigtigt  heldig  i  Øjeblikket;  man  vil  ikke  gerne  trænge  sig  paa;  men 
man  risikerer  samtidigt  at  blive  oversét.  Architekterne  burde  sikkert  straks 
ved  Stridens  Udspring  være  traadte  til  og  med  Vægt  gjort  deres  Stand 
gældende  i  en  Samfundssag  som  denne.  At  ikke  Publikum  af  sig  selv 
nu  har  kaldt  paa  Architekterne,  synes  da  ikke  saa  underligt,  saameget 
mere  som  dette  jo  stadigt  ved  Ordet  Architekt,  med  Henblik  paa  dennes 
Uddannelse  ved  Akademiet,  ensidigt  og  med  Urette  betragter  ham  som  en 
Mand,  der  væsentligt  lever  i  Ideernes  Verden,  medens  Forholdet  netop 
omvendt  er  det,  at  hans  Gerning  kræver  fuldt  saamegen  teknisk  Forstand 
og  praktisk  Udvikling  fra  det  Øjeblik,  han  virker  udøvende  i  sit  Fag;  og 
samtidigt  er  der  hos  mange  modsat  en  Følelse  af,  at  Architekten  ikke  er 
uinteresseret  Part  i  Striden.  Ordet  Architekt  og  Bygmester  blandes  ofte 
sammen,  klinger  for  mange  synonymt;  dette  er  Uret  for  den  akademiske 
Architektstands  Vedkommende,  hvis  langt  overvejende  Tal,  saa  godt  som 
alle,  ingensinde  ere  Entreprenører,  men  udelukkende  ernære  sig,  uafhæn¬ 
gige  af  Mestre  og  Svende,  ved  at  levere  Tegninger  til  Byggeforetagender, 
projektere  og  lede  disses  Udførelse.  Den  virkelige  Architekt  har  kun  én 
Interesse,  at  der  leveres  det  bedste  faglige  Arbejde,  der  kan  præsteres,  til 
de  gode  Priser,  Markedet  i  Øjeblikket  kan  bære,  og  at  dette  Arbejde  ud¬ 
føres  under  saa  ordnede  og  rolige  Forhold  som  muligt  og  til  saa  stor 
Tilfredshed,  som  ske  kan  for  alle  paagældende  Parter. 

Sikkert  paa  min  Stands  Vegne  kan  jeg  sige,  at  vi  alle  i  lang  Tid 
med  Sorg  have  sét  Kløften  vokse  mellem  Mestrene  og  Arbejderne,  og  faa 
af  os  have  vel  været  blinde  for,  at  Fejlene  fandtes  paa  begge  Sider.  At 
Striden  nu  er  luet  op,  ligger  ikke  mindst  i  den  nervøse,  forcerede  Bygge¬ 
periode,  de  sidste  Aar  have  bragt  os;  Uroen  er  gaaet  i  vort  Haandværker- 
samfund,  der  har  neppe  været  Tid  til  sindige  Forhandlinger,  og  der  er 
groet  Overmod,  hvor  der  burde  været  plejet  Overlæg. 

Mestrene  ere  ved  de  store  Foretagender,  der  ere  fremkomne,  for  en 
Del  gledne  ud  af  det  mere  intime  Forhold  til  selve  Arbejdet  paa  Bygge¬ 
pladsen;  thi  der  ligger  jo  ofte  den  Fare  i  Stordrift,  at  den  forretnings¬ 
mæssige  Disposition  bliver  overvældende  til  Skade  for  den  rent  faglige 
Gerning.  Men  hvad  der  sikkert  virker  som  en  Kræftskade  i  vort  ellers  saa 
dygtige  Mesterforbund,  er  mest  de  tvivlsomme  Eksistenser,  der  blandt 
dette  altid  under  en  Periode  som  den  forløbne  skyde  frem,  Folk,  der 


bygge  uden  Hensyn  til  Arbejdets  faglige  Udførelse,  Folk,  der  knebent  tage 
Hensyn  til  Foretagendets  Rentabilitet,  Folk,  der  væsentligt  bygge  for  at  faa 
en  Bygning  prioriteret  og  solgt.  Ikke  mindst  fra  disse  Eksistenser  kommer 
Uroen  og  Bevægelsen. 

At  der  ogsaa  findes  store  Fejl  i  Arbejderstandens  Optræden,  er  vel 
ikke  mindre  klart;  og  navnlig  synes  det  som  om  Fagforeningerne  her  i 
deres  Førelse  ikke  altid  have  havt  det  rette  Maal  for  Øje.  Dette  er  saa 
meget  mere  beklageligt,  som  disse  Foreninger  allerede  have  havt  og  frem¬ 
deles  kunne  faa  den  største  Betydning  for  Arbejderklassens  og  derigennem 
hele  Samfundets  kulturelle  Udvikling.  Det  synes,  som  om  der  i  disse  For¬ 
eningers  Ledelse  har  været  for  megen  Uro,  for  lidet  Øre  for  de  besindige, 
tidt  dygtigste  Medlemmers  Mening;  man  har  sporet  i  flere  Aar  et  Slags 
Tryk  bag  Ledelsen,  der  ikke  altid  har  været  motiveret,  men  egentligt  synes 
at  skyldes  en  mindre,  højttalende  og  larmende  Gruppe,  som  ikke  har 
været  ledet  af  væsentligt  faglige  Hensyn.  Ikke  mindst  har  de  politiske 
Slagord,  der  jo  egentligt  ere  den  staaende  faglige  Strid  uvedkommende, 
gjort  Skade,  for  saa  vidt  som  de  ofte  ere  bievne  tagne  for  mere,  end  de 
ere,  have  avlet  Had  og  Bitterhed  og  have  sprængt,  hvad  der  i  mange 
Tilfælde  hørte  sammen. 

Det  er  vist  en  væsentlig  Fejl  fra  Mestrenes  Side,  at  de  hovedsagelig 
ere  traadte  i  Forhandling  med  Arbejdernes  Fagforening  paa  Basis  af  Løn¬ 
nings-  og  Arbejdstids-Spørgsmåal  og  ikke  i  langt  højere  Grad,  end  sket  er, 
have  paakaldt  Fagforeningernes  Støtte  lige  overfor  de  Svende,  der  have 
udført  mangelfuldt  Arbejde  og  saaledes  have  affødt  Strid.  Og  gaar  man 
paa  den  anden  Side  ud  fra,  at  det  er  ethvert  Samfunds  Opgave,  ja  største 
Opgave,  samtidigt  med  at  der  sikres  Individerne  frie  og  uafhængige  For¬ 
hold  og  Adgang  til  gode  økonomiske  Vilkaar,  altsaa  ogsaa  i  dette  Tilfælde 
saa  gode  Lønnings-  og  Arbejdsvilkaar  som  muligt,  at  sikre  det  enkelte 
Individ  Retten  til  at  udnytte  disse  givne  Vilkaar  paa  den  for  ham  og  saa¬ 
ledes  ogsaa  for  Samfundet  bedste  Maade,  da  have  Fagforeningerne  i  høj 
Grad  angrebet  deres  eget  Fundament  i  det  Øjeblik,  de  upaatalt  lod  Ar¬ 
bejdere  indbyrdes  fastsætte  Maksimalgrænser  for  den  enkelte  Arbejders 
Fortjeneste. 

Forhandlingerne  om  Konfliktens  Afslutning  ere  jo  nu  heldigvis  i 
Gang;  turde  det  da  ikke  være  Øjeblikket  til  hos  begge  Parter  at  møde 
med  en  Anmodning  om  i  Forligsbetingelserne  at  medtage  Bestemmelser, 
der  til  begge  Sider  kunne  skaffe  Bidrag  til  at  afhjælpe  de  foran  berørte 
fundamentale  Onder;  thi  jeg  tror  sikkert,  at  hvis  noget  saadant  kunde 
naas,  da  kunde  ogsaa  en  Del  af  de  nu  fremkomne  Betingelser  for  en 
Overenskomst  modificeres,  flere  vist  helt  bortfalde. 

Med  forbindende  Kraft  til  begge  Sider  burde  der  sikkert  forlanges: 

1)  at  Arbejdsstandsning  i  et  Fag  ikke  maa  iværksættes,  naar  den  ikke 
er  vedtaget  paa  en  rettidigt  indvarslet  Forsamling  af  Fagets  Medlemmer, 
hvor  mindst  Halvdelen  af  Fagets  Medlemmer  ere  mødte  og  tre  Fjerdedele 
af  de  tilstedeværende  have  stemt  for  Standsningen;  skulde  der  ikke  være 
mødt  det  fornødne  Antal  Medlemmer,  indvarsles  8  Dage  senere  et  nyt 
Møde,  hvor  Sagen  kan  afgøres,  hvis  tre  Fjerdedele  af  de  tilstedeværende 
stemme  for  den. 

2)  at  enhver  Foreningsbestyrelse  vælges  efter  Forholdstal,  hvorved 
der  sikres  Minoriteten  Lejlighed  til  at  udtale  sig. 

3)  at  Stemmeafgivningen  ved  de  forannævnte  Afstemninger  foregaar 
hemmeligt  i  de  Foreningslokaler,  som  skulle  skaffes  tilveje,  og  som  ikke 
maa  være  offentlige  Beværtninger. 

4)  at  alle  Arbejdsreglementer  og  Lønningstariffer  skulle  obligatorisk 
revideres  og  om  fornødent  ændres  eller  suppleres  hvert  tredie  Aar;  at  der 
nedsættes  i  hvert  Fag  faste  Udvalg  af  Mestre  og  Svende,  der  i  de  tre  Aar 
skulle  forberede  Revisionen  i  Forening,  og  for  hvilke  Udvalg  alle  Spørgs- 
maal  vedrørende  Forstaaelsen  af  de  vedtagne  Reglementer  og  Tariffer 
skulle  forelægges  til  foreløbig  Afgørelse  i  Aarene  mellem  de  enkelte  Re¬ 
visioner;  disse  Udvalg  skulle  endvidere  være  staaende  Domstol  i  alle 
Spørgsmaal  om  Kvaliteten  af  præsteret  Arbejde. 

3)  der  oprettes  endvidere  ét  Organ  for  Mestre,  ét  for  Arbejdere,  der 
skal  tilstilles  hvert  Medlem  af  Organisationerne  gratis  mindst  én  Gang 
om  Ugen.  Omkostningerne  afholdes  af  Foreningerne.  Disse  Organer 
skulle  udelukkende  indeholde  en  Fortegnelse  over  alle  Medlemmer  (en 
Gang  for  alle),  som  senere  hvert  Kvartal  suppleres  med  en  Liste  over 
tilgaaede  og  afgaaede;  endvidere  skulle  de  indeholde  alle  Foreningsbeslut¬ 
ninger,  Meddelelser  om  Møder  samt,  forsaavidt  disse  have  en  forud  for¬ 
muleret  Dagsorden,  ogsaa  denne;  endvidere  en  Fortegnelse  over  de  Mestre 
eller  Arbejdere,  der  have  brudt  de  indgaaede  Overenskomster,  Meddelelser 
om  behandlede  Voldgiftssager  og  Resultatet  af  disse,  endelig  selvfølgeligt 
ogsaa  om  ønskes  Foreningsregnskabsaflæggelser  o.  L.,  i  det  Hele  kun  selve 
de  rent  forretningsmæssige  Fakta  og  intet  andet. 

Spørgsmaalet  om  Generalstrikers  og  -lock-outers  fremtidige  Tilladelig¬ 
hed  er  det  pinligt  at  berøre,  og  jeg  anser  det  for  uheldigt  at  drage  denne 
Sag  frem  nu;  derimod  kunde  der  langt  snarere  være  Tale  om  at  komme 
med  en  Henstilling  om,  at  der  efter  indgaaet  Forlig  blev  arbejdet  hen  til 
at  udskille  de  egentlige  Bygningsfag  i  Mester-  og  Arbejderorganisationer 
fra  de  samvirkende  Foreninger.  Det  kan  s}mes  som  et  Tilbageskridt,  men 
er  i  Virkeligheden  til  Fordel  for  de  faglige  Interesser,  der  nu  staa  Fare 

ved  Sammenslutningen  med  fremmede  Fag  for  at  forsvinde  i  andre  Hen¬ 
syn;  desuden  er  der  jo  Grænser  for  en  Armés  Størrelse,  hvis  den  da  ikke 
skal  blive  altfor  uregerlig. 

Ovenstaaende  Forslag  ere  i  deres  Grundtanker  jo  egentligt  ikke  nye. 
De  sigte  maaske  ikke  direkte  paa  det,  der  i  Øjeblikket  er  Stridens  Kærne; 
men  de  sigte  derimod  videre.  De  stræbe  hen  til  at  styrke  den  rolige  og 
besindige  Udvikling  i  hele  vor  Arbejderbevægelse;  de  bæres  oppe  af 
Ønsket  om  at  fremme  den  rent  faglige  Gerning  i  Bygningsvirksomheden; 
de  ville  hjælpe  de  Besindige  og  dem,  der  indtage  Særstandpunkter,  til  Orde 
i  Tide;  og  de  ere  dikterede  ud  fra  den  Tanke,  at  vel  er  en  hæderfuld  Fred¬ 
slutning  i  Øjeblikket  ønskelig  for  begge  Parter  og  for  hele  Samfundet, 
men  langt  større  Betydning  se  vi  Architekter  i,  at  der  banes  Veje  for 
fremtidigt  roligt  og  fredeligt,  jeg  kunde  fristes  til  at  sige  fornøjeligt  Ar¬ 
bejde  i  den  Gerning,  Landets  Bygningsvæsen,  der  ligger  os  Architekter 
paa  Hjerte,  og  hvis  Udøvere  vi  have  lært  at  holde  af,  og  med  hvem  vi 
dagligt  samleve. 


LOCKOUT-BETRAGTNINGER 


af  Prof.  V.  Klein. 


iskussionen  i  Akademisk  Architektforening  Fredagen  den  7.  Juli 


J _ J  endte  med  den  Vedtagelse,  at  man  ikke  i  Øjeblikket  med  nogen 

Nytte  kunde  foretage  positive  Skridt  vedrørende  Lock-out’en ;  men  den 
godtgjorde  tillige,  at  Foreningens  Medlemmer  ikke  stod  eller  kunde  staa 
ligegyldige  ved  et  Spørgsmaal,  som  berører  deres  Interesser  i  høj  Grad, 
og  som  endog  —  da  det  væsentligt  er  Spørgsmaal  om  Byggeforhold  — 
er  af  den  Art,  at  Architekterne  burde  være  selvskrevne  til  at  tale  et  af¬ 
gørende  Ord  med,  eftersom  de  staa  udenfor  Partierne  og  dog  kende  de 
omhandlede  Forhold  nøjere  end  de  fleste  Andre,  der  hidtil  have  havt 
Ordet  - —  Præster,  Journalister,  Jurister,  den  betrængte  Middelstand  osv. 

Naar  man  afholdt  sig  fra  at  vedtage  en  positiv  Resolution,  var  det 
altsaa  kun,  fordi  de  Fleste  ikke  saa  Muligheden  af,  at  der  kunde  stilles 
Forslag,  som  i  Øjeblikket  havde  Udsigt  til  at  medføre  et  Resultat;  men 
dette  forhindrer  ikke,  at  man  kan  anstille  Betragtninger ,  som  maaske  i 
Tiden  kunne  bære  Frugt.  Overhovedet  skal  man  jo  altid  betragte  en  Sag 
opmærksomt,  nogen  Tid  før  man  tager  sin  Beslutning. 

Jeg  udtalte  selv  dette  ved  Mødet:  jeg  ytrede,  at  hvor  beklageligt  det 
end  kunde  være,  syntes  Tiden  dog  ikke  moden  til,  at  der  kunde  naas  en 
varig  Ordning  af  de  omhandlede  Forhold,  selv  om  man  kunde  erkende 

sig  træt  og  vedtage  en  Fred  af  den  Art,  at  Kævleriet  kun  begyndte  paany 
den  næste  Dag.  Jeg  motiverede  dette  ved  at  udtale,  at  efter  min  For¬ 
mening  var  man  hidtil  gaaet  bagvendt  tilværks:  i  Stedet  for  at  opsøge 
det  Centrale,  havde  man  bevæget  sig  i  Periferien;  derved  vare  de  8 
Spørgsmaal  bievne  til  19,  og  jeg  tvivlede  ikke  om,  at  man  ved  den  Art 
fortsatte  Forhandlinger  om  Enighed  (!)  snart  vilde  faa  adskillige  Hundrede 
Stridspunkter. 

Hvis  man  vil  være  enig,  maa  man  tvertimod  stræbe  at  reducere  de 
mange  Spørgsmaal  til  eet :  har  man  fundet  dette,  staar  man  ved  det  Prin¬ 
cipielle,  om  hvilket  man  i  Regelen  er  enig;  og  først  naar  man  har  naaet 
dette,  kan  man  med  Udbytte  begynde  at  forhandle  om  de  Enkeltheder, 
som  ere  en  Konsekvens  deraf. 

Det  absolut  Principielle  er  ikke  vanskeligt  at  finde.  Præsten  siger,  at 
Et  er  fornødent:  vi  skulle  være  Kristne;  fastholder  man  dette  i  alle  sine 
Konsekvenser,  er  man  ude  over  Vanskeligheden.  Andre  siger,  at  vi  skulle 
være  humane  —  alt  dette  er  ganske  rigtigt;  men  det  er  ikke  nogen  prak¬ 
tisk  Løsning  af  Vanskeligheden.  I  Praksis  deler  den  ene  Idé  sig  i  mange; 
det  Absolute  bliver  til  Relativiteter.  Men  saa  kommer  det  an  paa,  at  det 
ikke  deles  i  altfor  mange  Smaastumper;  det  gælder,  at  man  holder  sig 
saa  nær  som  muligt  ved  det  Centrale,  saaledes  at  Stridspunkternes  Antal 
reduceres  saa  meget  som  muligt. 

Jeg  illustrerede  dette  ved  at  henvise  til  min  lille  Artikel  i  »Danne¬ 
brog«  den  23.  Juni;  men  jeg  maa  tilstaa,  at  jeg  ikke  gjorde  det  saa  ind¬ 
trængende,  som  jeg  maaske  burde,  idet  det  forekom  mig,  at  de  Tilstede¬ 
værende  ikke  vare  synderlig  stemte  for  Diskussion  af  Princip-Spørgsmaal. 
Men  det  var  jo  muligt,  at  man  ved  at  læse  en  videre  Redegørelse  kunde 
komme  til  at  indrømme,  at  her  findes  Fingerpeg  paa  Fremtidens  Vej. 

Opgaven  er  ikke  den,  at  man  skal  tale  om,  hvad  man  er  uenig  om.  Man 
skal  begynde  med  at  spørge:  Hvorom  ere  vi  enige ?  Det  er  dette,  jeg  har 
stillet  i  Spidsen  af  mit  Forslag  til  en  Fredstraktat,  der  lyder  saaledes: 

» Undertegnede  Delegerede  for 

Arbejdernes  samvirkende  Fagforeninger  og  Arbejdsgivernes  Fællesorganisation 

erkender  at: 

1)  Det  er  i  Samfundets  (ogsaa  i  Arbejdsgivernes)  Interesse,  at  Arbej¬ 
derne  ere  økonomisk  velstillede  og  lever  som  frie  Mænd. 

2)  Det  er  tillige  i  Samfundets  (ogsaa  i  Arbejdernes)  Interesse,  at  Ar¬ 
bejdet  paa  Værksteder  og  Byggepladser  foregaar  paa  en  ordnet  Maade,  og 
at  hver  Mand  udfører  saa  meget  Arbejde,  som  det  er  ham  muligt  uden 
Skade  for  hans  legemlige  og  aandelige  Velbefindende. 

Tilsynet  hermed  og  Arbejdets  Ordning  bør  føres  af  en  Arbejdsgiver 
eller  Arbejdsleder. 

3)  Forholdet  mellem  Arbejder  og  Arbejdsgiver  skal  være  fuldstændigt 
frit,  saaledes  at  det  i  Tilfælde  af  Utilfredshed  fra  en  af  Parterne  skal  kunne 
opsiges  efter  Regler  for  Opsigelsesfrist,  som  fastsættes  ved  Overenskomst. 
Men  deraf  følger,  at  al  Tvang  ved  Vold,  Trusler  osv.  er  absolut  for¬ 
kastelig,  endogsaa  strafbar,  hvad  enten  den  udøves  fra  den  ene  eller  den 
anden  Side.« 

Det  forekommer  mig,  at  disse  tre  Punkter  paa  det  nærmeste  inde¬ 
holde  alt  det,  der  er  Genstand  for  Uenighed,  og  det  mærkelige  er,  at  det 
er  Noget,  som  baade  Arbejdsgivere  og  Arbejdere  maa  være  enige  om. 
Uenigheden  er  kun  opstaaet  derved,  at  man  har  hakket  de  store  Spørgs- 
maal  til  Snustobak,  som  ikke  kan  ses,  men  blot  river  i  Næsen.  Jeg  be¬ 
tænker  mig  ikke  paa  at  sige,  at  den,  som  ikke  vil  tiltræde  disse  tre  Ud¬ 
talelser,  er  en  Tyran  eller  en  Rabulist. 

Vil  man  underskrive  disse  Punkter  og  tage  Konsekvenserne  deraf,  saa 
er  Striden  forbi:  Freden  er  moden  og  falder  af  sig  selv. 

Her  kommer  imidlertid  det  vanskelige  Punkt,  som  gør,  at  jeg  fore¬ 
løbigt  ikke  har  nogen  Tro  paa,  at  Frugten  er  moden.  Thi  dette,  at  man 
tager  Konsekvenserne  af  sine  egne  Anskuelser,  er  omtrent  umuligt  at 
opnaa  hos  et  saa  fruentimmeragtig  ulogisk  Folk  som  de  Danske  (og  de 
fleste  andre  Folk  i  Verden).  Konsekvensen  af  de  ovenstaaende  3  Ud¬ 
talelser  og  af  Erfaringen  om,  at  Menneskene  ikke  ere  saa  gode  som  de 
burde  være,  er  den,  at  man  maa  have  en  Lov,  der  sætter  stræng  Straf 
for  hvem,  der  griber  forstyrrende  ind  i  Forhold,  som  Alle  erkende  at 
være  af  Interesse  for  Samfundet.*) 

Derfor  stiller  jeg  som  det  næste  Punkt  i  mit  Fredsforslag,  at: 

»4)  Der  bør  derfor  fra  den  lovgivende  og  udøvende  Magts  Side  træffes 
alvorlige  Foranstaltninger,  som  kan  beskytte  alle  Parter,  og  Undertegnede 
forpligter  sig  til  at  arbejde  for,  at  en  saadan  Beskyttelse  kan  opnaas. 

Særligt  forpligte  vi  os  til  at  virke  for,  at  der  snarest  muligt  fra  Ar¬ 
bejdernes  samvirkende  Fagforeninger  og  fra  Arbejdsgivernes  Fællesorganisa¬ 
tion  i  Fællesskab  indsendes  et  Andragende  til  Rigsdagen  om,  at  et  dertil 
sigtende  Lovforslag  maa  blive  forelagt  den  først  sammentrædende  Rigsdag.« 

Og  jeg  slutter  med  et: 


*)  Kan  man  faa  en  Voldgiftsret,  der  har  samme  Magt,  er  det  selvfølgelig  bedre.  Men 
dette  kan  næppe  tænkes. 

»5)  Naar  dette  Andragende  er  indsendt,  genoptages  Arbejdet  paa  alle 
Pladser.« 

Jeg  skal  til  Slutning  bemærke,  at  jeg  ikke  er  blind  for,  at  det  kan 
blive  vanskeligt  at  faa  en  saadan  Lov  redigeret';  men  dette  gælder  dog 
kun,  naar  den  lægges  i  Hænderne  paa  upraktiske  Dogmatikere,  som  mene, 
at  »Kulturopgaver  fremmes  ikke  ved  Tvang«,  d.  v.  s.  ukonsekvente  Men¬ 
nesker,  som  ville  gøre  lige  det  Modsatte  af  det,  der  skal  gøres.  Til  den 
Side  af  Sagen  skal  jeg  rnaaske  senere  komme  tilbage. 

Foreløbig  skal  jeg  kun  bede  Enhver,  der  har  noget  imod  det  Frem¬ 
satte  at  erindre,  om  at  lade  mig  det  vide.  Jeg  skal  kun  bemærke,  at  jeg 
agter  at  svare  meget  kort,  hvis  Nogen  kunde  faa  Lyst  til  at  snakke  bredt 
om  Ting,  der  ikke  vedkommer  Sagen.  Og  for  straks  at  afskære  en  Be¬ 
mærkning,  som  jeg  forudser,  den  velbekendte  Frase,  at  »Kulturopgaver 
fremmes  ikke  ved  Tvang«,  skal  jeg  gøre  opmærksom  paa,  at  det  af  mig 
foreslaaede  ikke  blot  kan  opfattes  som  en  Tvangslov,  men  tillige  som  en 
Lov  til  Beskyttelse  af  Forhold,  som  alle  Parter  (saavel  Arbejdere  som 
Arbejdsgivere)  have  erklæret  for  at  være  af  Vigtighed  for  Samfundet. 
Det  er  altsaa  kun  en  Tvang  for  Samfundsforstyrrere,  men  at  det  skulde 
være  i  Kulturens  Interesse  at  give  den  Slags  Folk  frit  Spillerum,  kan  kun 
paastaas  af  de  mest  forhærdede,  sentimentale  Dogmatikere. 

Særligt  maa  jeg  gøre  opmærksom  paa,  at  det  for  mig  er  et  Hoved¬ 
punkt,  at  Ønsket  om  en  saadan  Lov  udtales  i  Fallesskab  af  begge  de  stri¬ 
dende  Parter.  Skulde  enten  den  ene  eller  begge  ikke  ønske  den  Garanti, 
som  bydes  af  en  saadan  Lov,  saa  er  det  et  Vidnesbyrd  om  disse  Menne¬ 
skers  Uklarhed,  med  andre  Ord,  det  er  en  Mangel  paa  logisk  Konsekvens, 
og  saa  maa  de  tage  Følgerne.  Samfundet  har  i  Tidens  Løb  ordnet  alle  stue 
Forhold  gennem  Beskyttelseslove,  som  man  for  den  Sags  Skyld  game  kunne  kalde 
for  Tvangslove.  Hvis  dette  ikke  var  sket,  hvis  det  f.  Eks.  ikke  for  lang 
Tid  siden  var  vedtaget,  at  Røveri  straffes  med  Fængsel  osv.,  saa  havde  vi 
havt  smukke  »Kulturtilstande«.  Det  er  først  i  den  nyere  Tid,  at  man 
har  opfundet  Frasen  om,  at  Kultur  ikke  fremmes  ved  Tvang.  Som  om 
den  nogensinde  var  bleven  fremmet  uden  Tvang! 


FORSKELLIGT. 


I  Løbet  af  Sommeren  1900  skal  i  Odense  afholdes  den  18de  danske  Land¬ 
mandsforsamling.  Til  at  deltage  i  Konkurrencen  om  Bygningerne  hertil  ere  ind¬ 
budte  Architekterne  Eugen  Jørgensen,  Thorvald  Jørgensen,  Magdahl-Nielsen  og 

A.  S.  Rosen  (fra  Kjøbenhavn)  samt  N.  Jacobsen,  M.  P.  Jensen,  P.  C.  Monberg  og 
V.  E.  Schwanenflugel  (fra  Odense).  Bedømmelsen  af  de  indsendte  Projekter  sker 
ved  Landmandsforsamlingens  Komité  med  sagkyndig  Assistance  af  Architekterne 
F.  Koen,  Kjøbenhavn,  og  H.  Glahn,  Nykjøbing  p.  F.,  valgte  af  Akademisk  Architekt¬ 
forening,  samt  Stadsingeniør  Blicher,  Odense,  som  Landmandsforsamlingens  Bygnings¬ 
ingeniør  Den  Architekt,  som  skønnes  at  have  løst  Opgaven  bedst,  antages  som 
ledende  Architekt;  de  andre  faa  en  Godtgørelse  hver  paa  500  Kr.  Den  ledende 
Architekt  honoreres  efter  Akademisk  Arkitektforenings  Normer  Kl.  II,  dog  saa- 
ledes,  at  Rejser  og  Diæter  ikke  honoreres  særligt.  Til  Assistance  for  Architekten 
og  efter  Aftale  med  denne  ansættes  paa  Landmandsforsamlingens  Bekostning  en 
Konduktør  i  6  Maaneder  til  paa  Stedet  at  føre  Tilsyn  med  Arbejdet. 

Bygningerne  skulle  med  Hensyn  til  Form  og  Farve  fyldestgøre  saadanne 
kunstneriske  Krav,  der  lade  sig  forene  med  en  i  det  Hele  tarvelig  og  enkel 
Udstyrelse,  idet  der  maa  tages  et  væsentligt  Hensyn  til  Landmandsforsamlingens 
korte  Varighed.  Bygningernes  Styrke  skal  være  tilstrækkelig  til,  at  de  kunne 
staa  Vinteren  over.  Som  Hovedmateriale  anvendes  Træ;  Sektionen  for  Skov¬ 
brug  fremhæver  det  Ønskelige  i  Anvendelsen  af  indenlandsk  Træ. 


BOPÆLSFORANDRING. 


Architekt  Engen  Jørgensens  Kontor  er  flyttet  til  Nytorv  5,  2.  Sal. 
Bygningstegner  Chr.  Mathiasen  —  Vendersgade  5,  1.  Sal. 

¥ 

Ærede  Abonnenter  og  Medlemmer  bedes  meddele  Flytninger  snarest  mulig  under 
Adresse:  Akademisk  Architektforening,  Helgolandsgade  5  h  da  man  i  modsat  Fald  ikke 
kan  paatage  sig  Ansvaret  for,  at  dette  bliver  rigtigt  distribueret. 


FORENINGSMEDDELELSER. 


Foreningen  afholdt  Møde  i  Industriforeningens  Bygning 
Fredag  den  7.  Juli  for  at  drøfte  Spørgsmaalet:  Den  aka¬ 
demiske  Architektstands  Stilling  til  Lock-out’en.  Det  ved¬ 
toges  ved  Afstemning  ikke  at  komme  med  nogen  officiel 
Meningstilkendegivelse;  forsaavidt  en  saadan  skulde  frem¬ 
komme,  vilde  den  selvfølgeligt  i  ethvert  Fald  blive  aldeles 
upartisk.  Da  »Meddelelserne«  foranstaaende  har  2  Artikler 
om  Lock-out’en  af  Architekt  Levy  og  Professor  V.  Klein,  der  særligt  deltog  '  i 
i  Diskussionen,  henvises  hertil. 


^Ehvef  jvfaanfd  FRA  AKADEM,SK  ARCHITEKTFORENING  udkommer  den  iste  og  iSde  i 

Abonnement  å  i  Krone  pr.  Kvartal  kan  tegnes  paa  alle  Postkontorer,  lios  alle  Boghandlere  samt  hos 
d  Hrr.  Kunsthandlere  V.  WINKEL  &  MAGNUSSEN,  Højbroplads  7. 


Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PETERSEN,  Kontor  Vestervoldgade  96.  V.  Telf.  17524. 


Avertissementsprisen  er  1 
Kr.  pr.  Kv.=Tom. 

Annoncer  kan  indsendes  under 
Adresse :  Akademisk  Architektfor¬ 
ening,  Industribygn.,  V. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  tor  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolandsgade 
5  R  Telf.  5612. 

MEDDELELSER  FRA 
AKADEMISK  ARCHI 
TEKT  FORENING  ** 


KJØBENHAVN 

DEN  I.  AUGUST  1899 

S  *  $  NE  21  *  3-  % 


MURMESTER  CARL  SCHIØTZ’  PORTALBYGNING 
PAA  ØSTRE  FASANVEJ. 


Bygningen,  som  er  kendt  af  Foreningens  Medlemmer  fra  et  Besøg 
sidste  Sommer,  er  i  Hovedsagen  opført  til  Prøve  for  det  Materiale, 
hvoraf  den  er  bygget,  nemlig  Granitbeton.  Opførelsen  blev  paabegyndt 
1896,  men  da  Hr.  Schiøtz  under  selve  Arbejdet  gjorde  en  Mængde  Forsøg, 
blev  den  først  fuldendt  1898.  Opgaven,  som  Hr.  Schiøtz  havde  stillet 


PORTALBYGNING  PAA  ARCHITEKT 

ØSTRE  FASANVEJ.  A.  S.  ROSEN. 

PORTALBYGNING  PAA  ARCHITEKT 

ØSTRE  FASANVEJ.  A.  S.  ROSEN. 


sig,  var  jo  den,  paa  kunstig 
Maade  at  fremstille  Granit  saa 
lig  den  ægte  som  mulig,  saa- 
vel  hvad  Farve  som  Behand¬ 
ling  af  Fladerne  angik.  Man 
vil  saaledes  paa  Prøvehuset  se 
en  Mængde  Variationer,  og  det 
maa  siges ,  at  Forsøgene  ere 
lykkedes  forbavsende  godt. 
Fladen  har  den  naturlige  Stens 
Karakter  og  Farve  - —  den  faar 
efter  endt  Udformning  en  Op¬ 
hugning  som  naturlig  Sten. 

Bygningen  benyttes  til 
Kontor  og  til  Bolig  for  en 
Opsynsmand.  Det  store  Kon¬ 
tor  til  venstre  for  Porten  har 
foruden  sit  Vindue  mod  Vejen 
tillige  et  større  Ovenlys;  her¬ 
til  er  ligesom  til  Vinduet  for¬ 
søgsvis  anvendt  store,  prisme- 
formede,  hule  Glassten;  de 

ere  i  Ovenlyset  opmurede  i  en  Hvælveform  og  virke  ved  deres  Tykkelse, 
ca.  4  Tom.,  og  ved  deres  Hulhed  udmærket  isolerende.  Deres  prisme- 
formede  Underside  afgiver  en  meget  smuk  spillende  Flade. 

Hvad  Hr.  Schiøtz’  Granitbeton  angaar,  da  er  det  jo  givet,  at  den  ser 
betydelig  bedre  ud  end  mange  af  de  Cementstøbninger,  der  hidtil  have 
været  anvendte  paa  de  fleste  Privatbygninger.  I  mangfoldige  Tilfælde  kan 
Architekten  ikke  —  hvor  gærne  han  end  vilde  —  anvende  den  ægte  Sten, 
navnlig  ikke,  naar  der  paa  denne  ønskes  Forsiringer;  i  saadanne  Tilfælde 
vil  Anvendelsen  af  Hr.  Schiøtz’  omhyggeligt  forarbejdede  Granitbeton 
være  særdeles  tilfredsstillende,  og  den  har  da  ogsaa  allerede  opnaaet  megen 
Anvendelse  til  gode  architektoniske  Arbejder.  Den  udføres  ofte  i  For¬ 
bindelse  med  Moniers  og  egner  sig  da  bl.  a.  særlig  godt  til  store  Over¬ 
liggere  i  Tilfælde,  hvor  den  naturlige  Sten  vanskelig  kan  skaffes. 

Bygningen  er  opført  efter  Tegning  af  Architekt  Rosen,  Figurfor¬ 
siringerne  modellerede  af  Billedhugger  Bundgaard. 


GLASMOSAIK  PAA  IMMANUELSKIRKEN. 


at 


mmanuelskirken  i  Forhaabningsholms  Allé  opførtes  for  nogle  Aar  siden 
af  Kjøbenhavns  Valgmenighed,  og  det  var  fra  Begyndelsen  Meningen 
give  Felterne  over  Hoved¬ 


indgangen  og  de  4  Sideind¬ 
gange  en  billedlig  Udsmykning. 
Da  Midlerne  ikke  strakte  til, 
blev  Udførelsen  heraf  stillet  i 
Bero,  men  ikke  opgivet.  Nu 
er  det  første  af  disse  Billeder 
— -  over  den  nordre  Sideind¬ 
gang  —  opsat  i  Glasmosaik, 
leg  skal  i  den  Anledning  led¬ 
sage  hosføjede  Afbildning  med 
nogle  korte  Oplysninger. 

Kirkens  Ydermure  ere  op¬ 
førte  af  røde,  haandstrøgne 
Munkesten ,  Døraabningerne 
har  en  saa  stor  Dybde,  at 
Dørene,  ved  at  aabnes  ud¬ 
efter,  kommer  til  at  ligge  i 
Murtykkelsen,  de  halvrunde 


PORTAL  PAA 

Felter  over  Dørene  ligger  ligeledes  tilbage  og  er  altsaa  stærkt  overskyggede, 
hvilket  har  været  en  medvirkende  Grund  til,  at  man  til  Udsmykningen 
har  valgt  Glasmosaik.  Arbejdet  er  bestilt  hos  Axel  Prior  og  har  været 
ledet  af  Vincenzo  Odorico,  som  har  besørget  Sammensætningen  af  Glas¬ 
stifterne  udført  i  Venedig  og  derefter,  sammen  med  italienske  Arbejdere, 
foretaget  Opsætningen  paa  Stedet.  Joachim  Skovgaard,  som  har  udført 
Kartonen  til  Billedet,  forestillende  »Den  gode  Hyrde«,  har  personlig  med¬ 
virket,  saavel  ved  den  yderligere  Gennemarbejdelse  af  Mosaiken  som  ved 
Opsætningen,  og  trods  de  Vanskeligheder,  som  fremkommer  ved,  at  det 
væsentligste  Arbejde  maa  udføres  i  Udlandet,  naaet  et  overordentligt  smukt 
Resultat.  Allerede  dette  ene  Billede  har  bredt  en  Festivitas  over  Kirkens 
Ydre,  som  vistnok  for  en  stor  Del  —  fraset  Billedets  eget  Værd  — 
skyldes  det  virkningsfulde  Materiale.  Det  vilde  være  ønskeligt,  om  Glas¬ 
mosaik  blev  anvendt  i  større  Udstrækning  herhjemme,  end  det  hidtil  har 

været  Tilfældet.  *  n 

A.  Llemmensen. 


GROSSERER  J.  QVIST-PEDERSENS  VILLA. 


I  Tilslutning  til  vor  Artilkel  med  Afbildninger  i  Nr.  20  bringe  vi 
hermed  Planerne  af  nævnte  Villa.  løvrigt  henvise  vi  til  Beskrivelsen 
Pag.  187  ff. 

I  SUNDBYØSTER.  VIGGO  DAHL. 


ARBEJDERBOLIGER  I  SUNDBYØSTER. 


Paa  et  Terræn  imellem  Østergade  og  Køblersvej  har  Byggeforeningen 
»Godthaab«,  hvis  Medlemmer  tildels  ere  Tøjhusarbejdere,  i  inde¬ 
værende  Aar  ladet  opføre  2  Rækker  Arbejderboliger,  bestaaende  af  22 
Huse  med  hver  3  Treværelserslejligheder  og  28  Huse  med  hver  3  To¬ 
værelserslejligheder. 

Der  er  imellem  Husrækkerne  anlagt  en  20  Alen  bred  Allé,  og  til 
hvert  Enkelt-Hus  hører  700  □  Alen  Have. 

Bygningerne,  der  ere  tegnede  af  Architekt  Viggo  Dahl  og  opførte 
af  Murmester  Lytthans  Petersen  som  Hovedentreprenør,  ere  murede  af 
røde,  haandstrøgne  Sten  og  tækkede  med  røde  Falstagsten;  den  indre  Ud¬ 
styrelse  er  i  Lighed  med  almindelige  borgerlige  Bygninger.  I  Kokkenerne 
er  indlagt  Vand  og  Kogegas.  I  Kældrene  er  indrettet  fælles  Vaskerum, 
Brænderum  m.  m. 


GAMMELTORV  OG  NYTORV. 


Hr.  Redaktør! 

Da  jeg  ser,  at  snart  En,  snart  en  Anden,  som  ikke  er  Fagmand,  tager  Ordet 
i  Deres  fikse  lille  Blad,  faar  ogsaa  jeg  Mod  til  at  komme  med  et  lille  Indlæg. 

Jeg  véd  jo  nok,  at  vi  leve  i  en  Tid,  hvor  der  ikke  er  nogen  bestemt  Stil 
i  Bygningskunsten.  Naar  man  interesserer  sig  lidt  for  den  Slags  Sager,  kan 
man  ikke  undgaa  hvert  Øjeblik  at  støde  paa  den  Sætning,  at  vi  ere  »Eklektikere«. 
Naa,  herom  har  jeg  nu  ikke  nogen  særligt  udpræget  Mening;  men  der  er  visse 
Ting,  Enhver,  han  være  Læg  eller  Lærd,  kan  se.  Og  det  er  i  denne  Anledning, 
jeg  tillader  mig  at  udbede  mig  Ordet  for  en  kort  Bemærkning. 

Der  er  et  karakteristiskt  og  historisk  berømt  Torv  i  Kjøbenhavn,  som  vi 
vist  Alle  holder  af  paa  samme  Maade,  som  man  holder  af  de  Møbler,  der  have 
staaet  i  Ens  Barndomshjem  lige  fra  den  Tid,  man  begyndte  at  kunne  skønne. 
Det  er  Gammeltorv .  Indtil  for  faa  Aar  siden  var  der  en  ganske  ejendommelig, 
kjøbenhavnsk  Kolorit  over  det;  og  Bygningerne  vare  vel  forskellige  indbyrdes, 
men  dog  af  et  ret  ensartet  Præg,  saa  at  de  virkeligt  fornemme  Patricier-Huse, 
der  fandtes  der  imellem,  ikke  dominerede  saa  meget  paa  de  andres  Bekostning, 
at  Harmonien  forstyrredes.  Saa  vidt  jeg  ved,  vare  de  i  Frederik  VI’s  eller  den 
Harsdorffske  Stil,  som  den  jo  hedder.  Og  i  Midten  laa  det  rare  gamle  Spring¬ 
vand,  ret  som  om  det  var  hentet  lige  ud  af  H.  C.  Andersens  Eventyr!  Ja,  der 
var  »Stil«  over  det  Hele;  det  var  et  rigtigt  udmærket  godt  gammelt  » Gam¬ 
meltorv «. 

Men  nu  er  der  gaaet  Eklekticisme  i  den  gamle  Ven.  Først  blev  det  gode, 
rare,  gamle  Eventyr-Springvand  sat  tilvejrs  paa  en  Piedestal,  saa  at  det  næsten 
ikke  kunde  kende  sig  selv  igen,  og  Springvandsmadammen  foroven,  der  stadigt 
staar  og  venter  paa  at  »komme  ned«,  fik  en  videre  Udsigt  ned  over  Strøget. 
Og  det  fik  nogle  svært  fine  Kandelabre  fordelte  rundt  omkring  mellem  Ilønse- 
konerne,  der  om  Morgenen  holde  Vagt  udenom  det.  Men  Guldæblerne  bleve 
ved  at  være  de  samme;  det  kunde  nu  ikke  blive  finere,  end  det  var  i  Forvejen. 
Saa  kom  der  en  af  vore  smukke  Kiosker;  den  blev  anbragt  saaledes,  at  den  helt 
tog  Luven  fra  den  lille  nødtørftige  Anstalt,  der  virkeligt  alt  for  diskret  trækker 
sig  tilbage  for  den.  Herregud,  paa  andre  kjøbenhavnske  Torve  og  Pladser  pleje 

den  Slags  praktiske  Huse  jo  at  være  Centrum,  lige  som  Frederik  VH’s  Buste 
paa  Torvene  i  Provinsbyerne.  Men  hvad  i  al  Verden  vil  man  nu  herefter 
stille  op,  naar  der  er  kongeligt  Stads  i  Byen?  I  gamle  Dage  trak  man  Absalon 
ud  af  Raadhuset  og  stillede  ham  op.  Men  jeg  synes  dog  ikke,  det  vil  gaa  an 
at  anbringe  ham  bagved  Kiosken,  med  Næsen  lige  i  Højde  med  Kiosk-Uhret, 
for  at  han  rigtigt  skal  mærke,  hvor  Tiden  gaar.  Saa  afsluttedes  dette  nyde¬ 
lige  Ensemble  med  to  store  eklektiske,  elektriske  Fiskestænger  med  Buelamper 
som  Madding. 

Stille  vi  os  derefter  med  Ryggen  til  alt  dette  og  se  til  Højre,  kunne  vi 
ikke  undgaa  at  se  de  2  store,  nye  Bygninger  paa  Strækningen  mellem  Skinder- 
gade  og  Nygade.  Den  ene  ser  jo  ud  til  at  blive  meget  smuk  og  pompøs;  det 
er  »Kreditforeningen  af  Grundejere  i  Kjøbenhavn  og  Omegn«.  Men,  med  Forlov 
at  spørge,  kan  man  saadan  uden  videre  tage  et  af  Badeckers  tostjernede  Paladser 
i  Florentz  og  flytte  op  paa  Gammeltorv?  Mig  forekommer  det,  at  man  maa 
stikke  Fingeren  i  Jorden  og  lugte,  hvor  man  er;  og  hvad  der  var  god  Latin  i 
Italien  for  nogle  hundrede  Aar  siden,  er  vel  ikke  uden  videre  godt  i  Norden  i 
Nutiden?  Hjørnebygningen  mod  Nygade  er  i  en  helt  anden  Stil,  jeg  ved  ikke 
hvilken;  men  det  er  nok  Stilladsernes  Skyld,  at  jeg  ikke  véd  det.  Nu  synes 
jeg  egentligt  ikke,  at  de  to  Bygninger  »klæde«  hinanden.  Den  ene  har  et 
Hjørnetaarn  og  en  skraa  Gavl ;  og  denne  gaar  noget  akavet  ned  mod  den  lange, 
horisontale  Linie  uden  Tag,  der  afslutter  den  anden.  Sét  fra  Frederiksberggade 
tager  forresten  denne  lange  Vandrethed  sig  saa  kedelig  ud  ;  der  skal  da  for  Him¬ 
lens  Skyld  —  eller  rettere:  for  Silhouettens  mod  Himlen  - — -  nogle  Vaser  eller 
Statuer  (maaske  af  fremragende  Grundejere)  eller  Engle  eller  saadan  Noget  op 
som  Murbrækkere,  - —  jeg  mener,  til  at  bryde  Konturen?  Over  det  Hele  knejser 
Frue  Kirkes  Taarn;  det  ser  ud,  som  om  det  var  bygget  af  Klodser;  ovenover 
luer  Korset,  om  hvilket  Baggesen  sagde:  »Herunder  ligger  Frue  Kirke  begravet«. 
Bispegaarden  og  Universitetskvæsturcn  afslutter  Perspektiven.  Det  Hele  er  næsten 
lidt  for  eklektisk. 

Hvad  der  skal  paa  den  modsatte  Side  af  Torvet,  ved  Frederiksberggade, 
véd  jeg  ikke.  Foreløbigt  har  man  ikke  Lov  til  at  tvivle  om,  at  det  bliver 
kønnere  end  de  Brandgavle,  der  begrænse  den  tomme  Byggeplads. 

Ja,  paa  den  Maade  er  Gammeltorv  jo  efterhaanden  blevet  et  helt  nyt  Torv. 
Men  Nytorv  bliver  indtil  videre  ved  at  være  det  gamle  Torv.  Det  udmærkede 
gamle  Raad-  og  Domhus  ligger  der  endnu,  og  det  mere  end  storartede  Kig  ind 
i  Fængselsgaarden  har  ikke  lidt  noget  Skaar  ved,  at  det  nye  Raadhus’  Taarn 
knejser  i  Horisonten.  Det  gør  Ensemblet  endnu  mere  karakteristisk. 

Se,  det,  der  ligger  mig  paa  Hjerte,  er  nu  Følgende:  Jeg  véd  selvfølgeligt 
meget  godt,  at  man  ikke  kan  blive  ved  at  holde  paa  det  Gamle,  naar  Livet 
kræver  noget  Nyt.  Men  vilde  d’Hrr.  Architekter  ikke  gøre  en  god  Gerning 
ved  saa  vidt  muligt  at  holde  sig  til  den  Tone  og  den  Stemning,  der  engang  er 
anslaaet  paa  det  givne  Sted?  Et  det  absolut  nødvendigt  at  gaa  helt  bort  fra 
den,  ja  næsten  med  Forsæt  søge  hen  til  Noget,  der  er  den  stik  modsat?  Er 
der  ikke  netop  en  særegen  Charme  for  en  Architekt  ved  at  indordne  sig  under 
det  Hele  og  arbejde  videre  i  samme  Retning,  hvilket  ingenlunde  er  det  Samme 
som  slet  ikke  at  skabe  noget  Nyt?  Det  er  ikke  Gammeltorvs  særlige  Præg 
alene,  jeg  tænker  paa.  Overalt  i  Byen  findes  tilsvarende  Eksempler.  Saaledes 
ligger  der  f.  Eks.  i  Amaliegade  en  stor  Bygning  dér,  hvor  før  »Almindeligheden« 
laa.  »Ualmindeligheden«  kaldes  det  nye  Hus,  og  med  Rette.  En  Samling  af 
Frøer,  Myg,  antediluvianske  Snyltedyr  o.  s.  v.,  en  hel  Fauna  af  det  lavere  Dyreliv 
breder  sig  over  det  Meste  af  Facaden.  Det  er  en  Pastoralsymphoni,  slaaet  paa 
Stortromme.  Ja,  —  laa  dette  Hus  f.  Eks.  i  Saxogade,  vilde  det  være  morsomt; 
det  vilde  gøre  Lykke,  man  vilde  valfarte  til  det ;  det  vilde  maaske  faa  en  Stjerne 
hos  Badecker,  hvad  der  jo  altid  kunde  være  meget  rart  for  Architekten,  der 
siges  ikke  at  have  nogen  i  Vejviseren.  Men  nu  ligger  det  i  Amaliegade,  i 

Byens  mest  aristokratiske  Gade,  mellem  dejlige  gamle  Rococobygninger ;  og  der 
virker  det  rigtignok  lige  saa  stødende  som  en  knyttet  Næve  i  et  blaat  Øje. 

Og  naar  to  Architekter  samtidigt  skulle  opføre  to  nye  store  Huse,  konferere 
de  saa  ikke  om  deres  Hensigter  for  muligvis  at  kunne  samarbejde  deres  Byg¬ 
ninger,  saa  at  der  skabes  et  stort  Hele?  Jeg  synes,  at  det  maatte  være  det 
Rigtige,  og  en  Tilfredsstillelse  for  dem,  der  ere  de  første  paa  Pladsen,  at  fastslaa 
dennes  Karakter.  I  den  Henseende  er  der  præsteret  noget  godt  ved  Partiet  for 
Enden  af  Frederiksborggade  ud  mod  Dronning  Louises  Bro.  Ellers  faa  vi  mere 
og  mere  den  samme  trættende  og  urolige,  sildesalatiske  Brogethed,  der  hersker 
paa  Charlottenborgudstillingen,  hvor  en  gammel  Kælling,  der  strikker  Strømper, 
hænger  Side  om  Side  med  den  hellige  Cæcilie,  et  Søstykke  ved  Siden  af  en 
Tallerken  med  marinerede  Sild  o.  s.  v.,  o.  s.  v.  —  det  Hele  lige  kvalfuldt  for 
Sjæl  og  Legeme. 

Ja,  Hr.  Redaktør!  Jeg  haaber,  at  De  ikke  tager  mig  Alt  dette  ilde  op.  Jeg 
siger  det  jo  blot,  som  jeg  mener  det  —  af  et  godt  Hjerte!  N.  N. 


KONKURRENCE. 


Ved  den  stedfundne  Bedømmelse  af  de  indkomne  Projekter  til  Opførelsen  af 
et  nyt  Thing-  og  Arresthus  i  Horsens  er  iste  Præmie  tilkendt  Mærket  » Just  i  tin « 
(efter  Forlydende  Hr.  Architekt  Estrup,  Horsens)  og  2den  Præmie  Mærket  en 
Firkløver  (Hr.  Architekt  Rich.  Bergmann).  Endvidere  skal  en  Ekstrapræmie  være 
tildelt  Hr.  Architekt  V.  Nyebølle. 


FORENINGSMEDDELELSER. 


Fra  Statsprøveanstalten  har  Foreningen  modtaget  føl¬ 
gende  Skrivelse: 

Som  det  vil  være  den  ærede  Forening  bekendt  af  et 
Cirkulære,  der  er  tilstillet  den  som  Medlem  af  »Intern.  Ver- 
band  flir  die  Materialpriifungen  der  Technik«,  vil  der  under 
Verdensudstillingen  i  Paris  i  Følge  en  Ministerialbeslutning 
blive  organiseret  en  Række  officielle  Kongresser  og  iblandt  disse  ogsaa  en  inter¬ 
national  Materialprøvekongres ,  hvorfor  det  nævnte  Forbund,  der  havde  besluttet 
selv  at  afholde  en  Kongres  under  Verdensudstillingen,  har  opgivet  denne  og 
vedtaget  at  slutte  sig  til  den  officielle  franske  Kongres.  Til  Ordning  af  denne 
er  der  nedsat  en  fransk  Organisationskomité,  i  Spidsen  for  hvilken  staar  Haton 
de  la  Goupillére,  membre  de  l’Institut,  directeur  de  l’École  nationale  supérieure 
des  mines,  og  hvis  Generalsekretær  er  P.  Debray,  professeur  et  chef  du  service 
des  laboratoires  d’essais  å  l’Ecole  des  ponts  et  chaussées. 

I  Henhold  til  Anmodning  fra  nævnte  Generalsekretær  tillader  jeg  mig  her¬ 
ved  at  opfordre  de  danske  Teknikere,  der  maatte  ønske  at  forelægge  nævnte 
Kongres  et  eller  andet  Emne,  at  meddele  Statsprøveanstalten,  Vestervoldgade  7, 

Ærbødigst 

H.  J.  Hannover. 

VERDENSUDSTILLINGEN  I  PARIS  1900. 


I. 


Det  er  jo  efterhaanden  bleven  en  almindelig  Mening  blandt  Folk,  at 
den  Verdensudstilling,  som  Paris  agter  at  aabne  i  April  Maaned 
næste  Aar,  vil  blive  Afslutningen  paa  det  ret  betydelige  Antal  af  store 
Udstillinger,  som  dette  Aarhundredes  sidste  Halvdel  har  paa  sin  Samvittig¬ 
hed.  Det  er  troligt  nok,  at  denne  Anskuelse  slaar  til,  man  kan  i  det 
mindste  anse  det  for  temmelig  sikkert,  at  der  neppe  for  det  første  lader 
sig  arrangere  en  Udstilling,  som  bliver  større  end  den,  hvorom  her  tales; 
thi  denne  er  lige  ved  at  være  for  stor  —  selv  for  Paris. 

Siden  Amerikanerne  i  1893  forbavsede  Verden  med  deres  kæmpe¬ 
mæssige  Udstilling  i  Chicago,  har  denne  staaet  som  den  største  og  smuk¬ 
keste  Verdensudstilling,  man  hidtil  havde  sét,  og  vel  med  Rette;  thi  den 
henrivende  Beliggenhed,  man  havde  givet  Udstillingen  ved  Michigansøen, 
og  den  overlegne  Dygtighed  og  Genialitet,  hvormed  man  havde  gennem¬ 
ført  Anlæg  og  Forhold  i  » the  white  City«,  maatte  og  skulde  hos  enhver 
Besøgende  efterlade  et  Indtryk,  som  ingen  anden  Udstilling  før  formaaede. 

Allerede  dengang  vidste  man,  at  Franskinændene  vilde  afholde  en 
Udstilling,  som  skulde  blive  det  store,  alt  overstraalende  Clou  i  dette  Aar- 
hundrede.  Man  tvivlede  ikke  om,  at  Franskinændene  jo  vilde  formaa  at 
løse  den  Opgave,  de  havde  stillet  sig,  men  man  indsaa  tillige,  at  det  i 
mere  end  én  Retning  vilde  blive  vanskeligt  for  dem. 

Verden  var  bleven  saa  blaseret  og  forvænt.  Samfærdselsmidlernes 
Udvikling  havde  øget  Turiststrømmen  og  Konkurrencen  mellem  Byerne, 
det  gjaldt  om  at  trække  den  Rejsende  til  sig  og  tvinge  ham  til  nogle 
Dages  Ophold.  Et  almindeligt  og  søgt  Middel  var  Udstillinger,  men  i 
Regelen  saadanne,  hvor  Forlystelser  og  Pragt,  Gøgl  og  Humbug  stod  i 
første  Række  og  ofte  i  den  Grad  tog  Overhaand,  at  hele  den  paagældende 
Bys  Fysiognomi  og  Karakter  blev  forandret  derved.  I  Begyndelsen  var 
dette  Tillæg  til  en  Rejses  Adspredelser  ganske  behageligt,  men  efterhaanden 

blev  det  for  meget  af  det  gode,  og  paa  mange  Rejsende  virkede  Udstil¬ 
lingerne  saa  afskrækkende,  at  de  gjorde  store  Afvigelser  fra  deres  Rejse¬ 
ruter,  blot  for  at  undgaa  disse  dominerende  Fredsforstyrrere;  man  kan  jo 
ogsaa  blive  mæt  af  Kage. 

Anderledes  er  det  med  Paris;  denne  By  er  og  bliver  Centrum  for 
Udstillingerne,  som  for  saa  meget  andet.  Og  den  vil  ogsaa  til  næste  Aar 
forstaa  at  hævde  sit  Ry  i  denne  Retning. 

I  1855  byggede  Paris  sit  første  store  Industripalads,  som  laa  i  selve 
Champs  Elysées ;  vi  siger  laa,  for  om  kort  Tid  er  den  sidste  Rest  af  denne 
omfangsrige  Bygning  forsvunden  for  at  give  Plads  for  den  brede  Avenue, 
der  fører  til  den  nye  Alexanderbro  og  Udstillingsterrænet.  I  1867  af¬ 
holdtes  paa  Marsmarken  den  anden  Verdensudstilling  i  den  ejendomme¬ 
lige  ovale  Kæmpebygning,  som  i  den  Anledning  blev  opført  der,  men  nu 
forlængst  er  nedreven.  Elleve  Aar  efter,  altsaa  i  1878,  var  Marsmarken 
igen  Skuepladsen  for  et  stort  Verdensstævne;  denne  Gang  fremstod  Troca- 
dero-Paladset  paa  den  anden  Seinebred  og  dannede  ved  sin  Form  og  høje 
Beliggenhed  en  smuk  Afslutning  paa  det  Terræn,  som  Pariserne  hermed 
udvalgte  til  privilegeret  Udstillingsplads.  Det  skulde  falde  i  Trocadero- 
Paladsets  Lod  at  sé  mere  end  et  af  de  kæmpemæssige  Udstillingsanlæg 
ligeoverfor  forsvinde;  det  staar  endnu  paa  sin  Plads  og  bliver  et  ikke 
uvæsentligt  Led  i  den  kommende  Udstilling.  Atter  gik  elleve  Aar,  og 
1889  blev  en  Succes  paa  Udstillingernes  Omraade,  som  længe  vil  mindes; 
i  det  Aar  saa  Verden  første  Gang  Eiffeltaarnet  og  den  store  Maskinhal, 
Konstruktioner,  der  ved  deres  gigantiske  Forhold  og  genialt  opfundne 
Sammensætninger  vare  mere  end  almindelige  Udstillings-Kuriositeter. 
Begge  disse  Bygningsværker  ville  da  ogsaa  blive  indrangerede  i  ipoo-Aars 
Udstillingen,  den  sidstnævnte  dog  i  betydelig  forandret  Skikkelse. 

Flvorfor  den  nye  Udstilling  netop  skal  have  sin  Plads  paa  Marsmarken 
og  de  i  Nærheden  værende  Pladser  er  ikke  godt  at  sige;  selve  Marsmarken 
danner  jo  kun  en  Del  af  hele  det  vældige  Kompleks,  som  i  Planen  viser 
sig  saa  underligt  spredt  og  usammenhængende,  at  man  skulde  tro,  at  det 
maatte  være  let  for  Paris  at  finde  et  bedre  Terræn  i  sin  nærmeste  Omegn, 
da  det  jo  netop  for  denne  By  skulde  synes  mindre  vigtigt,  om  Udstillingen 
kom  til  at  ligge  i  dens  Centrum  eller  ej. 

Nu  er  imidlertid  Pladsen  valgt  og  Arbejderne  der  have  allerede  i  Aar 
og  Dag  været  i  fuld  Gang.  Vi  skal  nedenfor  give  en  lille  Oversigt  over 
det  kæmpemæssige  Anlæg,  som  om  3/4  Aar  vil  staa  fuldt  færdigt  til  at 
modtage  Besøg  af  Millioner  af  Rejsende  fra  Verdens  fjerneste  Egne. 

En  egentlig  samlet  Udstillingspark  faar  Paris,  som  før  nævnt,  ikke; 
dens  Udstilling  er  paa  en  Maade  delt  i  5  Hoveddele,  som  indbyrdes  staa 

i  Forbindelse.  Vi  nævner  dem  her  i  den  Orden,  hvori  de  ligge,  naar 
man  kommer  fra  Byens  Centrum,  Place  de  la  Concorde  og  Champs  Elysées. 

1)  Kunstafdelingen.  To  Bygninger,  en  større  og  en  mindre,  anbragte 
hver  paa  sin  Side  af  den  nye  Avenue,  som  anlægges  i  Fortsættelse  af 
Alexanderbroen.  Den  største  af  disse  Bygninger,  der  faar  et  ret  betydeligt 
Fladeindhold  og  har  en  Facadelængde  af  ca.  250  Meter,  skal  rumme  de 
forskellige  Landes  Kunstudstillinger;  den  opføres  af  Sten  og  Jern  og  bliver 
altsaa  permanent,  idet  man  har  haft  til  Hensigt  fremtidigt  at  afholde  den 
aarlige  Kunstudstilling,  »Salonen«,  her.  Den  anden  Bygning,  der  kun 
faar  halv  saa  stor  en  Facadelængde,  som  sin  Genbo,  og  en  Fjerdedel 
af  dennes  Grundareal,  skal  indeholde  en  historisk  Udstilling  af  fransk 
Kunst. 

2)  Over  Alexanderbroen  eller  Pont  Alexandre  III,  som  dens  officielle 
Navn  bliver,  kommer  man  til  den  store  rektangulære  Plads,  som  ligger 
foran  Hotel  des  Invalides.  Her,  hvor  i  1889  den  interessante  Koloni-Afdeling 
laa,  bliver  nu  opført  et  stort  Industripalæ,  som  paa  langs  deles  i  to  Dele 
af  en  60  Meter  bred,  aaben  Avenue.  Denne  eller,  om  man  vil,  disse 
Bygninger  kommer  til  at  huse  den  finere  Industri,  den  som  særlig  om¬ 
fatter  Decoration  des  Habitations,  eller  hvad  vi  efterhaanden  stikker  ind 
under  Begrebet  »Kunstindustri«.  Denne  Del  af  Udstillingens  Terræn  er 
ca.  125,000  □  Meter  stor,  og  ca.  45,000  □  Meter  heraf  er  bebygget. 

3)  En  Del  af  Seinen  og  dens  Bredder,  nemlig  det  Stykke,  som 
ligger  mellem  Esplanade  des  Invalides  og  Champ  de  Mars,  er  inddraget 
under  Udstillingens  Terræn  og  danner  det  forbindende  Led  mellem  dens 
Afdelinger.  Paa  disse  Bredder  eller  »Quai«’er  opføres  et  stort  Antal 
mindre  Bygninger.  Paa  venstre  Seinebred  kommer  man  saaledes  til  et 
Areal,  der  er  optaget  af  en  Mængde  smaa  Pavilloner;  smaa  i  Forhold  til 
de  vældige  Udstillingspaladser,  men  i  og  for  sig  ganske  rummelige  og 
navnlig  mærkelige  deri,  at  hver  Pavillon  vil  være  et  Eksempel  paa  et 
bestemt  Lands  Architektur.  Det  er  nemlig  disse  Bygninger,  hvoraf  de 
udstillende  Nationer  hver  lader  opføre  en.  Lige  overfor  paa  den  anden 
Seinebred  kommer  til  at  ligge  en  Bygning  for  Kongresser  o.  s.  v.,  en 
Havebrugsudstilling  og  Byen  Paris’  specielle  Udstilling. 

Længere  henne  paa  venstre  Seinebred  ligger  de  store  Bygninger,  som 
skulle  rumme  Hærens  og  Flaadens  Udstillinger,  Handelsudstillinger  samt 
Skovbrug,  Jagt,  Fiskeri  o.  s.  v. 

4)  Trocaderopaladset  og  da  særlig  den  foran  liggende  smukke  Park 
vil  komme  til  at  huse  Koloniudstillingen.  Her  opføres  en  Masse  Smaa- 
bygninger  af  mere  eller  mindre  malerisk  Udseende,  og  her  vil  sikkert 
komme  til  at  røre  sig  et  broget  Folkeliv  i  den  tilstundende  Sommer,  idet 

Eskimoer  og  Lapper  her  vil  mødes  med  Ækvatorlandenes  brune  og  sorte 
Folkeslag. 

5)  Forbunden  med  Trocaderoparken  ved  Jenabroen  ligger  Cliamp  de 
Mars  som  det  sidste,  men  rigtignok  største  Led  i  Udstillingen.  Forrest 
ligger  Eiffeltaarnet,  »Tour  de  300  Metres «,  som  det  skal  hedde  ved  den 
nye  Udstilling,  og  bagved  dette  strækker  sig  i  U-Form  de  mægtige  Ud¬ 
stillingsbygninger,  der  afsluttes  med  den  fra  1889  kendte  Maskinhal,  og 
dækker  næsten  to  Trediedele  af  hele  Marsmarken.  Kun  en  Strimmel  paa 
130  Meters  Bredde  er  fri  af  den  ellers  450  Meter  brede  Plads,  det  øvrige 
er  sammenbyggede  Udstillingshaller,  som  med  sine  Fløje  og  Gallerier  vil 
afgive  et  Sisyfus- Arbejde  for  den  ulykkelige  Besøgende,  der  foresætter  sig 
at  gennemvandre  dem.  I  dette  paa  Marsmarken  værende  Palæ  vil  den 
egentlige  Industri  faa  Plads:  Væverier,  Minedrift,  Mekanik,  kemisk  Indu¬ 
stri,  Transportmidler  o.  s.  v.  Elektriciteten  faar  en  særlig  Hædersplads  her, 
og  Indgangen  til  denne  Afdeling  dannes  af  det  saa  meget  omtalte  »Cha- 
teau  d’eau«,  som  efter  Sigende  skal  blive  et  af  Udstillingens  fornemste 
Tiltrækningspunkter.  Maskinhallen  fra  1889  bliver  paa  Midten  forsynet 
med  et  stort  Kuppelparti,  der  bliver  indrettet  som  en  Festhal;  den  øvrige 
Del  af  Bygningen  er  forbeholdt  Landbrug  og  Fødemidler. 

De  her  nævnte  Afdelinger  omfatte  den  egentlige  Udstilling,  som  skal 
virke  belærende  og  opdragende  paa  Menneskeslægten.  Det  er  jo  imidler¬ 
tid  utænkeligt,  at  man  paa  saa  store  Arealer  i  Paris  kun  skal  kunne  nyde 
Alvor  og  Undervisning;  den  lettere  Kost,  Fornøjelserne,  ere  selvfølgelig 
flettede  ind  i  det  store  Hele,  men  vil  ikke  faa  nogen  dominerende  samlet 
Plads.  Her  vil  blive  nok  for  alle,  Franskmændene  kende  deres  Publikum 
og  ved,  hvorledes  det  skal  behandles.  Naar  Kanonerne  til  næste  Aar 
dundre  og  forkynde  Udstillingens  Aabning,  vil  det  genlyde  Verden  over. 
De  Rejsendes  vældige  Trækfugleskare  vil  løfte  Vingerne  og  flyve  mod 
det  store  lysende  Fyr,  som  tændes  i  Seinestaden.  Paris  vil  blive  en  Bv 
i  Fest,  og  Faa  vil  kunne  modstaa  den  Udstillings-Tarantel,  hvormed  det 
gamle  Aarhundrede  her  vil  blive  fulgt  til  Graven.  De,  som  ville  lære  og 
granske,  kunne  her  finde  Stof  for  lange  Tider,  og  de,  som  blot  ville  nyde 
og  more  sig,  ville  ejheller  søge  forgæves. 

Franskmændene  véd,  at  der  ventes  meget  af  dem  ved  denne  Lejlig¬ 
hed,  men  de  véd  tillige,  at  den  Sejr,  som  de  tilstræber,  kun  kan  vindes 
ved  store  Ofre.  Rastløst  og  ivrigt,  men  med  rutineret  Sikkerhed  arbejder 
man  derfor  nu  Dag  og  Nat  paa  det  mægtige  Udstillingsværk,  som  skal 
vise,  at  Paris  endnu  i  det  nye  Aarhundrede  vil  formaa  at  hævde  sin  Plads 
som  Verdens  levedygtige  Hovedstad.  j  p 

FORRETNINGSBYGNING  PAA  GRAABRØDRETORV. 


Paa  den  Grund,  der  begrænses  af  Graabrødretorv,  Kejsergade  og  Skinder- 
gade,  har  Hr.  Architekt  Alb.  Jensen  for  Hr.  Th.  Wienberg  udarbejdet 
hosstaaende  Tegninger  til  en  moderne  Forretningsbygning.  Som  Planen 


FAgADE  MOD 
GRAABRØDRETORV. 


viser,  vil  Stueetagen  komme  til  at  indeholde  en  Del  mindre  Butikker, 
medens  enhver  af  de  øvrige  Etager  vil  komme  til  at  indeholde  to  Lager¬ 
lokaler  med  tilhørende  Kontorer  og  Birum.  Bygningen  er  tænkt  opført 
af  engelske  Sandsten. 


FORSKELLIGT. 


Normal-Album  over  Staalbjalker,  Søjler  tn.  m.  Det  udmærkede  lille  Normal- 
Album  over  Staalbjælker,  Søjler  m.  m.,  som  Sophus  Berendsen  udgav  for  ca. 
6  Aar  siden  og  som  hurtigt  erhvervede  sig  en  sikker  Plads  blandt  Architekter 
og  Ingeniører,  er  nu  af  Aktieselskabet  Sophus  Berendsen  udsendt  i  en  ny  revi¬ 
deret  og  forøget  Udgave. 

Det  praktiske  lille  Lommebogs-Format  er  bibeholdt,  og  der  er  hertil  føjet 
en  særdeles  velkommen  Forbedring,  nemlig  Angivelsen  af  Metermaalet  ved  Siden 
af  den  danske  Fod  for  alle  Længdeenheders  Vedkommende;  som  Følge  heraf 
finder  man  tillige  en  ny  Rubrik,  der  angiver  Bjælkernes  Egenvægt  i  Kilo  pr. 
løb.  Meter.  Denne  Sammenstilling  af  dansk  Maal  og  Meter  er  af  ikke  ringe 

Betydning  og  letter  Brugen  af  Tabellerne  i  høj  Grad  i  en  Tid  som  denne,  hvor 
Overgangen  til  Metermaalet  ligger  for. 

Den  kjendte  Numerering  af  Bjælkerne,  hvor  Numeret  angiver  Højden  i 
Centimeter,  er  overført  fra  den  tidligere  Udgave,  medens  en  Del  nykonstruerede 
Normalprofiler  er  tilført  denne.  Vi  skulle  saaledes  henlede  Opmærksomheden 
paa  Nr.  20^2  samt  25,  25 x/2  og  55,  alle  af  I-Staal. 

Tabellerne  over  de  andre  Profiler  ere  ligeledes  bievne  forøgede,  og  for 
enkeltes  Vedkommende  endog  i  meget  betydelig  Grad,  og  endelig  er  Albumet 
blevet  forsynet  med  en  Indholdsfortegnelse  over  de  21  forskellige  Tabeller,  det 
indeholder. 

Beregningerne  ere  udførte  af  d’Hrr.  Kaptainer  i  Ingeniørkorpset  H.  Ulrich 
og  T.  E.  Hemmingsen  samt  for  de  støbte  Søjlers  Vedkommende  af  d’Hrr.  Pro¬ 
fessor  C.  Borch  og  Cand.  polyt.  P.  Henriksen;  Navne,  som  borge  for,  at  det 
foreliggende  Arbejde  er  solidt  og  dygtigt  gjort.  Den  første  Udgave  af  Normal- 
Albumet  er  hermed  annuleret  af  Aktieselskabet. 

¥ 

Konkurrence.  Byraadet  i  Aarhus  har  indbudt  til  en  Konkurrence  angaaende 
en  Restaurationsbygning  med  Gæsteværelser  i  Marselisborg  Skov.  Ifølge  Programmet 
forlanges  der  detaillerede  Planer,  Snit  og  Fa^adetegninger  i  Maalestok  1:96  samt 
Forslag  til  en  smagfuld  Omdannelse  og  Regulering  af  Terrænforholdene. 

Restaurations-Pavillonen  skal  bygges  med  høj  Kælder,  Stue-Etage  og  delvis 
iste  Sal.  Der  forlanges  bl.  A.  2  Spisesale,  hvoraf  den  ene  skal  være  ca.  400 
□  M.  stor,  den  anden  ca.  150  DM.;  endvidere  skal  der  findes  3  Selskabs¬ 
lokaler,  10  Gæsteværelser  samt  fornødne  Buffet-  og  Økonomilokaliteter.  Pro¬ 
jekterne  skulle  være  indleverede  inden  den  iste  Oktober  1899-,  med  Tegningerne 
skal  tillige  følge  specificeret  Overslag. 

Der  udsættes  2  Præmier,  en  paa  900  Kr.  og  en  paa  300  Kr.  Saafremt 
Arbejdets  Ledelse  overdrages  den  Architekt,  der  er  tilkendt  iste  Præmie,  vil  denne 
Præmie  tilfalde  den,  hvis  Forslag  anses  for  at  være  det  næstbedste,  og  2den 
Præmie  vil  da  den  bedste  derefter  faa. 

Den  foreløbige  Bedømmelse  foretages  af  Udvalget  for  Marselisborg  med 
Assistance  af  Architektforeningen. 

¥ 

Kjøbenhavns  nye  Raadhus  findes  afbildet  og  omtalt  i  Tidsskriftet  »Der  Archi¬ 
tekt«.  De  vellykkede  Afbildninger,  som  ere  tagne  efter  Fotografier,  viser  Dele 
af  Bygningens  Ydre  samt  et  Parti  fra  en  af  Gaardene.  Desværre  er  Taarnet 
paa  disse  Billeder  endnu  omgivet  af  sit  Stillads,  hvilket  selvfølgelig  giver  et 
noget  andet  Totalindtryk  end  ønskeligt  er.  I  den  Tekst,  som  ledsager  disse 
Afbildninger,  udtaler  Forfatteren,  Hr.  H.  Fischel,  sig  iøvrigt  i  meget  smigrende 
Udtryk  om  dette  Eksempel  paa  dansk  Bygningskunst. 


/MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

ET  PRIVATHUS 
I  SILKEBORG. 


Det  hører  som  bekendt  ikke 
til  Hverdagsbegivenhederne 
herhjemme,  at  Privatbyggeriet  i 
vore  Provinsbyer  stiller  særlige 
Krav  til  Architekterne,  og  man 
bør  derfor  saa  meget  mere  paa¬ 
skønne,  naar  en  eller  anden  vel¬ 
stillet  Borger,  der  vil  bygge  sig 
sit  eget  Hus  i  Byen,  virkelig  gør 
sig  Umage  for  at  skaffe  dette  et 
Ydre  og  en  Indretning,  som  hæver 
sis  over  Dusinvarerne.  Det  vil 
da  være  os  en  kær  Opgave  efter- 
haanden  at  fremføre  her  i  Tids¬ 
skriftet  saadanne  Eksempler,  som 
vise  den  moderne  Architekturs 
Indflydelse  og  Anvendelse  i  vore 
i  Regelen  ret  jævne  og  fordrings¬ 
frie  Provinsforhold. 

I  Silkeborg  er  saaledes  for¬ 
rige  Aar  blevet  opført  en  mindre 
Bygning  paa  Vestergade  lige  ved 
Torvet.  Det  er  Hr.  Murmester 
Chr.  Nielsen,  der  som  Ejer  har 
ønsket  at  give  sit  Hus  et  moderne 
og  tidssvarende  Udseende,  og  har 
derfor  givet  sin  Architekt,  Hr. 
A.  S.  Rosen,  Frihed  til  at  bevæge 
sig  lidt  udenfor  den  daglige  Tra- 

FRISE  AF 
GRANITBETON. 


verbane,  hvad  Mate¬ 
rialer,  Udstyrelse  og 
Udseende  angaar. 

Bygningen,  der  i 
Stueetagen  er  indret¬ 
tet  til  Butikslokale, 
er  her  opført  af  Gra¬ 
nit;  Murfladerne  her¬ 
over  ere  opførte  af 
Kridtsten, medens  Ind¬ 
fatninger,  Kragsten 
samt  Karnapstolperne 
ere  af  Ølandssten. 

Friser  og  Ornament¬ 
flader  ere  støbte  af  »Granitbeton«,  og  Gavlspidsen  er  udført  af  Træ  med 
udskaarne  Forsiringer. 

Efter  Ejerens  Ønske  er  Hovedtrappens  Udstyrelse  gjort  til  Genstand 
for  Architektens  specielle  Opmærksomhed,  og  Trinene  her  ere  da  ogsaa 
af  hvidt  Marmor  med  Stødtrin  af  haardtbrændte  engelske  Fliser  med  for¬ 
dybede  Ornamenter,  forskellige  for  hvert  fjerde  Trin.  Disse  Ornamenter 
ere  efter  Flisernes  Anbringelse  udfyldte  med  Mørtel  og  dernæst  afslebne 
og  rensede,  hvorefter  Ornamentet  fremtræder  lyst  paa  en  smuk  brunlig 
Bund.  Reposerne  ere  belagte  med 
Terazzo,  iøvrigt  hvile  Trappeløbene 
paa  Buer  af  Monierværk.  Midt  i 
Trapperummet  er  i  iste  Sals  Højde 
anbragt  en  Søjle  af  poleret  Labrador- 
sten,  17  Tommer  i  Diameter;  dens 
Kapitæl  er  af  Bronce,  og  den  tjener 
til  ved  Hjælp  af  trende  Buer  at  bære 
den  øverste  Repose  og  en  dervæ¬ 
rende  Balkon. 

Loftet  over  Trapperummet  byg¬ 
ger  sig  op  i  Taget  og  vil  senere, 
naar  Huset  er  tiistækkelig  udtørret, 
blive  dekoreret  i  Samklang  med 
Væggene. 

Ved  Bygningens  Opførelse  har 
følgende  Haand værkere  været  med¬ 
virkende:  Ejeren,-  Hr.  Murmester 

Chr.  Nielsen,  Tøm¬ 
rermester  V.  Korn e- 
rup-Bang,  Snedker¬ 
mester  Jørgensen, 

Kobbersmedemester 
F.  Balschmidt,  Sme¬ 
demester  Skou  os 
Silkeborg  Jernstø¬ 
beri,  Malermester 
Johansen  samt  Glar¬ 
mester  Hostrup  Pe¬ 
tersen,  alle  af  Silke¬ 
borg;  sidstnævnte 

hai  f°i  uden  det  almindelige  Glarmesterarbejde  tillige  udført  Glasmosaikerne 
i  Karnapvinduerne. 

Alt  Stenarbejdet  til  Facaden  og  Trappen  er  udført  af  C.  Wienbergs 
Stenhuggerier. 

Fiisei  og  Ornamenter  af  Granitbeton,  hvoraf  vi  hosstaaende  meddele 
et  Par  Afbildninger,  ere  udførte  af  Murmester  Carl  Schiøtz.  Bygningens 

Varmeværk  er  anlagt  al  Monies  &  Andersen;  Billedskærerarbejdet  i  Gavlen 
samt  paa  Trapperummets  Loft  er  af  Vald.  Jensen,  Kjøbenhavn. 

Figurfrisen  over  Stueetagens  Vinduer  er  modelleret  af  Billedhugger 
Bonnesen,  Ornamentfladerne  af  FIans  Lamberg-Petersen.  Broncekapitælet 
i  Trapperummet  er  modelleret  af  FIammeleff  og  støbt  af  Metalstøber  Ras¬ 
mussen.  Kunstsmedearbejdet  under  Karnappen  er  udført  af  Doberck. 


KURHUSET  PAA  M ARIENLYST. 


I  December  Maaned  forrige  Aar  indbød  Ejeren  af  Marienlyst,  Hr.  An¬ 
ders  Jensen,  6  Architekter  til  at  deltage  i  en  Konkurrence  om  et 
Kurhus  paa  Marienlyst  Badeanstalt.  Akademisk  Architektforening  var  an¬ 
modet  om  at  foretage  Bedømmelsen  af  de  indkomne  Projekter,  og  Resul¬ 
tatet  heraf  blev,  at  iste  Præmie  enstemmigt  blev  tilkendt  Architekt  Rich. 
Bergmann. 

Vi  gengive  hosstaaende  Plan  og  Facader  af  dette  Projekt  og  skal  hertil 
knytte  nogle  orienterende  Oplysninger. 

Hotellets  Beliggenhed  vil  blive  ved  Stranden  med  fri  Udsigt  til  S  ver¬ 
rigs  Kyst;  det  indeholder  en  Koncertsal  paa  ca.  600  □  Alen,  en  Table 
d’hote-Sal  paa  ca.  800  R]  Alen,  adskillige  større  og  mindre  Saloner,  80 
Gæsteværelser,  en  12  Alen  bred  lukket  og  en  6  Alen  bred  aaben  Veranda. 
Desuden  er  Økonomibygningen  saaledes  anlagt,  at  der  til  daglig  kan  be¬ 
tjenes  600  Gæster. 

Byggesummen  var  ansat  til  250,000  Kroner. 

Ved  det  her  gengivne  Arbejde  var  Stueetagen  tænkt  udført  i  hvidtet 
Murværk  og  de  øvrige  Etager  i  Bindingsværk  med  aabne  Træaltaner  foran 
alle  Værelserne.  Det  er  ligeledes  paatænkt  at  give  Træværket  en  kraftig, 
farverig  Dekoration,  saaledes  vil  alle  vandrette,  forbindende  Led  blive  grønne, 
Bjælkehovederne  røde,  Beklædninger  og  Brystninger  brunlige  o.  s.  v.;  med 
sit  røde  Tegltag  vilde  Bygningen  paa  denne  Maade  komme  til  at  gøie  et 
frisk  og  livligt  Indtryk. 

Ejeren,  Hr.  Anders  Jensen,  har  imidlertid  ved  de  endelige  Tegningers 
Udarbejdelse  ønsket  adskillige  Forandringer  foretagne  ved  Planen  og  har 
heller  ikke  turdet  lade  Hotellet  delvis  opføre  af  Bindingsværk,  saaledes 
som  dette  Projekt  viser.  Naar  derfor  den  store  Bygning  engang  er  rejst 
derude  paa  vor  Nordkyst,  vil  den  i  flere  Henseender  være  forskellig  fra 
de  Afbildninger,  som  vi  idag  præsentere  vore  Læsere. 

VINDUE  I  N.  C.  OVERGAARD. 

GLASMALERI. 


I  et  tidligere  Numer  af  dette  Blad  har  vi  omtalt,  hvorledes  Glasmaleriet 
efter  at  have  ført  en  ret  ubemærket  Tilværelse  i  den  danske  Archi- 
tektur  og  Dekoration,  nu  ved  nogle  enkelte  Mænds  Energi  efterhaanden 
har  faaet  vakt  Interessen  om  sig.  Vi  meddelte  dengang  (Pag.  50),  at  der 
til  St.  Mikkels  Kirke  i  Slagelse  var  fem  store  Vinduer  under  Arbejde  hos 
Maler  C.  N.  Overgaard  af  Firmaet  Bernh.  Schrøder,  Nielsen  &  Hansen, 
og  bringe  omstaaende  en  Gengivelse  af  Midtpartiet  af  et  af  disse  Vinduer: 
Opstandelsen.  Figurerne  ere  i  menneskelig  Størrelse  og  fremtræde  med 
deres  lette,  klare  Farver  og  skarpe  Konturer  som  et  overordentligt  dygtigt 
Arbejde,  der  gør  Kunstneren  megen  Ære. 


FORSKEFFIGT. 


Thorvaldsens  Museums  Ydermure.  Det  sørgelige  Faktum,  at  de  udvendige 
Dekorationer  paa  Thorvaldsens  Museum  ikke  har  kunnet  modstaa  vort  barske 
Klima,  men  allerede  for  en  stor  Del  ere  ødelagte,  har  jo  efterhaanden  givet  An¬ 
ledning  til  forskellige  Eksperimenter  og  Forsøg,  men  endnu  har  man  ikke  be¬ 
sluttet  sig  til  nogen  Methode,  der  kan  betragtes  som  tilfredsstillende  for  den 
fuldstændige  Restaurering  eller  Fornyelse  af  denne  ejendommelige  Frise.  Hr. 
Oskar  Willerup  har  i  et  nu  udsendt  Særtryk  af  sin  Artikel  i  »Nationaltidende« 
den  15  Juni  søgt  at  paavise,  »at  intet  som  helst  Maleri,  i  den  Forstand  vi  kende 
det,  vil  kunne  holde  sig  i  fri  Luft,  hverken  Irer  i  Landet  eller  i  noget  andet 
Land,  end  ikke  Italien.« 

Hr.  Willerup  omtaler  de  mere  eller  mindre  heldige  Forsøg,  der  her  og  i 
Udlandet  er  gjort  med  udvendig  Farvedekoration,  og  er  ved  sine  Studier  paa 
dette  Omraade  kommen  til  det  Resultat,  at  en  keramisk  Masse,  bearbejdet  som 
en  Art  Mosaik,  vil  være  det  bedste  og  maaske  det  eneste,  der  virkelig  formaar 
at  vise  sig  holdbart  til  dette  Brug.  »Den  keramiske  Masse  kan  fremstilles  i  en 
hvilkensomhelst  Farve  og  spaltes  i  alle  Størrelser,  er  helt  igennem  ensartet  og 
forener  i  sig  Porcellænets  Haardhed,  Tæthed  og  Glathed  med  Glassets  Rigdom 
af  Farver,  saa  at  nogen  ødelæggende  Paavirkning  næppe  lader  sig  tænke,  hver¬ 
ken  udefra  (Vejrliget)  eller  indefra  (Fugtigheden  i  Murene).« 

Det  er  Hr.  O.  Willerups  faste  Overbevisning,  at  kun  ved  Hjælp  af  denne 
Mosaik  vil  man  kunne  gøre  Billederne  paa  Museets  Ydermure  uforgængelige. 

¥ 

Academy  Architecture.  Ved  en  tidligere  Lejlighed  har  vi  henledet  Opmærk¬ 
somheden  paa  det  udmærkede  lille  Billedværk,  hvoraf  det  første  Halvbind  af 
Aargangen  1899  nu  er  udkommet  og  tilstillet  os  fra  Georg  Chr.  Ur  sins  Eftjl. 
Der  findes  i  det  foreliggende  Bind,  som  er  Nr.  1 5  i  Rækken,  en  saadan  Rig- 

holdighed  af  Afbildninger,  at  man  undres  over,  at  det  kan  rummes  paa  de  ca. 
150  Sider.  Omtrent  Halvdelen  af  Billederne  ere  Helsidebilleder  og  omfatter  i 
Særdeleshed  engelsk  Kirkearchitektur  og  moderne  Villabygninger.  Den  engelske 
Villa-  og  Landhusbygning  har  jo  efterhaanden  herhjemme  faaet  mange  Tilhæn¬ 
gere  blandt  de  yngre  Architekter,  og  det  vil  for  disse  ikke  være  uden  Interesse 
at  gøre  sig  bekendt  med  Indholdet  af  nævnte  Bind,  som  har  et  betydeligt  Antal 
Eksempler  herpaa  at  fremvise.  Alle  Afbildninger  udmærke  sig  ved  en  sjælden 
Renhed  i  Streg  og  Tone  og  bære  tillige  Vidne  om  den  Elegance  og  Rutine, 
hvormed  den  engelske  Architekt  formaar  at  behandle  Pen  og  Ridsefjeder. 

¥ 

En  Mønsterby.  Byen  Detroit,  som  ligger  i  den  nordamerikanske  Stat  Michi- 
gan,  kan  i  flere  Henseender  staa  som  et  Mønster  for  mange  evropæiske  Storbyer. 
Den  blev  grundlagt  af  Franskmændene  1610,  men  afstodes  til  Englænderne  i 
1759.  Den  har  altid  haft  en  livlig  Handel  og  Industri,  men  først  i  den  sidste 
Menneskealder  har  den  ret  formaaet  at  svinge  sig  op  til  Storstadskaiakteren. 
Byen  er  anlagt  straaleformet,  idet  dens  Hovedgader  samles  i  et  Midtpunkt; 
den  har  nu  henved  400,000  Indbyggere  (i  1880  havde  den  kun  ca.  100,000) 
og  henved  2000  Fabrikker.  Dens  offentlige  Pladser  og  Anlæg  optage  ca.  400 
Hektarer  og  dens  elektriske  Baner  maaler  henved  400  Kilometer.  Vandforsynings- 
anlæget  har  et  Rørledningssystem  paa  ca.  800  Kilometers  Længde  og  kan  til¬ 
stede  et  Forbrug  paa  182,000  Kubikmeter  daglig.  Dens  Brandvæsen  tællei  21 
Dampsprøjter  foruden  Sprøjtefartøj  og  forskellige  Apparater  til  kemisk  Ildslukning. 

Trods  det  store  Antal  Fabriker  sporer  man  næppe  disses  Nærværelse  i 
Byen,  idet  man  i  meget  stor  Udstrækning  anvender  røgfordrivende  Midler  foi 
at  holde  Atmosfæren  ren. 

¥ 

En  tysk  Udstilling  af  moderne  Bygningsvasen  agtes  afholdt  i  Dresden  til  næste 
Aar  fra  1.  Juli  til  15.  Oktober.  Der  tilstræbes  ved  denne  Udstilling  et  Over¬ 
blik  over  den  tyske  Bygningskunst  og  den  Del  af  Ingeniørvidenskaben,  som 
staar  i  Forbindelse  hermed.  Udstillingen  vil  falde  i  følgende  Hovedgruppei . 
Jernbanebygning  (Banegaardsbygninger,  Direktions-  og  Kontoibygninger,  Arbejdei 
bygninger,  Bane  vogterhuse,  Broer  o.  s.  v.);  Gade-  og  Havneanlæg;  Privataichi- 
tektur:  architektoniske  Udkast  og  Modeller;  nye  Bygningskonstruktioner;  Byg¬ 
ningsindustri  og  Bygningslitteratur;  Vandledningsanlæg;  Gas-  og  elektiiske  Anlæg, 
Elevatorer  m.  m.;  Landbrugsbygninger  samt  Kunsthaandværk,  forsaavidt  det  staar 
i  direkte  Forhold  til  Bygningsvæsenet. 


¥ 

Hovedportalen  til  Verdensudstillingen  i  Paris  kjoo.  Det  er  en  Selvfølge,  at 
der  til  de  store  Udstillingsanlæg  vil  blive  en  Masse  forskellige  Porte  og  Indgange 
fra  de  Gader  og  Pladser,  som  begrænser  Terrænet,  men  ud  mod  Place  de.  la 
Concorde,  Paris’  mest  monumentale  Plads,  opføres  den  egentlige  Portalbygning, 
hvorigennem  man  venter,  at  Hovedmassen  af  de  Besøgende  vil  komme.  Da  det 

særlig  gælder  om  ved  denne  Bygning,  der  bliver  det  første  af  Udstillingen,  som 
den  Fremmedes  Øje  møder,  at  frembringe  noget  Originalt  og  Smukt,  har  man 
overdraget  Architekten  N.  Binet  at  udføre  Tegningerne  hertil.  Binet  er  en  ung 
Mand,  men  han  er  en  af  dem,  som  gaar  sin  egen  Vej  i  Architekturen,  og  som 
har  vist,  at  han  har  Evnerne  til  at  skabe  noget  virkelig  godt,  uden  at  benytte 
de  gamle  Former  til  Forbilleder. 

I  egningen  til  hans  Portal  - — ■  som  vi  agte  i  et  senere  Numer  at  gengive  — 
bærer  ogsaa  Vidne  om  en  overraskende  Kækhed  og  Storslaaethed,  som  man 
ikke  til  Hverdag  møder  i  den  Art  Architektur.  Imellem  to  slanke,  40  Meter 
høje  Minareter  hæver  Portalen  sig  i  Form  af  en  mægtig  Bue;  bag  Buen  former 
sig  en  Kuppelhvælving,  der  er  konstrueret  over  en  Grundplan,  som  dannes  af 
en  ligesidet  Trekant  med  afskaarne  Spidser;  det  er  sikkert  første  Gang,  at  en 

Kuppelkonstruktion  efter  dette  Princip  har  faaet  en  heldig  Løsning,  og  det  ser 
ud  som  om  den  originale  Ide  her  virkelig  er  lykkedes.  Imellem  Minareterne 
og  Portalen  ligger  to  lavere  Sidefløje,  der  bære  et  Par  store  Friser  af  Billed- 
huggeren  Guillot,  fremstillende  det  menneskelige  Arbejde,  og  øverst,  i  Højde 
med  Minareternes  Spidser,  anbringes  en  6  Meter  høj  kvindelig  Figur,  fore¬ 
stillende  Friheden. 

Rummet  under  Kuppelen  er  optaget  af  58  smalle  Passager  (guichets),  an¬ 
bragte  i  Kredsform ;  her  skal  Billetteringen  foregaa,  og  der  vil  her  igennem 

kunne  ekspederes  60,000  Besøgende  i  Timen. 

Portalens  dekorative  Udsmykning  vil  blive  meget  pragtfuld,  thi  Binet  er 

ikke  alene  anset  som  en  genial  Architekt,  men  han  er  ogsaa  kendt  for  sine 
Evner  i  Retning  af  dristige  Farvesammenstillinger.  Buer,  Hvælving  og  Piller 
blive  forsynede  med  rig  og  kraftig  Ornamentik,  og  hele  Bygningen  overtrækkes 
med  en  ny,  glasagtig  Emaille,  som  i  bløde,  klare  Toner  skal  frembringe  den 
tilsigtede  Farveharmoni. 

Bygningen  bliver  konstrueret  af  Jern  og  Træ  med  en  udvendig  Beklædning 
af  »Stafl«,  og  det  er  Hensigten  at  lade  Kuppelhvælvingen  og  de  ydre  Buer, 
Minareter  m.  m.  illuminere  ved  elektriske  Lamper.  Bekostningen  anslaas  til 
ca.  400,000  Francs. 

¥ 

Architektkongres.  Blandt  det  Hundredtal  af  Kongresser,  som  skal  finde  Sted 
under  Verdensudstillingen  i  Paris  til  næste  Aar,  findes  ogsaa  en  Kongres  for 
Architekter.  Denne  skal  vare  fra  30.  Juli  til  4.  August  1900.  Præsidenten  er 
Mr.  A.  Normand,  Rue  des  Martyrs  31,  og  Generalsekretæren  er  Mr.  Poupinel, 
Rue  Boissy  d’Anglas  45. 

¥ 

Det  kgl.  wiirtembergske  Landes- Geiverbemuseum  i  Stuttgart.  Ifjor  blev  denne 
temmelig  omfangsrige  Bygning  indviet,  og  vi  ville  ikke  undlade  her  give  den  en 
kort  Omtale,  da  den  er  opført  af  den  danskfødte  Architekt  Skjold  Neckélmann, 
som  for  en  halv  Snes  Aar  siden  vandt  første  Præmie  i  Konkurrencen  om  Teg- 
ningerne  til  Museumsbygningen. 

Neckelmann,  der  nu  er  Professor  ved  den  kgl.  tekniske  Højskole  i  Stutt¬ 
gart,  har  opført  Bygningen  efter  italienske  Renaissancemotiver,  dog  under  stærk 

tysk  Paavirkning.  Planen  danner  en  skæv  Firkant  og  dækker  et  Areal  paa  lidt 
over  6100  □  Meter.  Bygningen  ligger  begrænset  af  Gader  paa  alle  Sider,  den 
er  tre  Etager  høj  og  er  opført  af  Granit  og  Sandsten. 

Med  særlig  Forkærlighed  og  Held  har  Architekten  behandlet  den  indre  Ud¬ 
styrelse,  og  Forhallen,  Trapperummet  samt  den  store  saakaldte  Kong  Karls  Hal 
ere  smukke  og  monumentale  Arbejder,  der  i  architektonisk  Anlæg  og  Dekoration 
bør  fremhæves  som  virkelig  gode. 

Byggesummen  var  anslaaet  til  ca.  2,600,000  Rmk.,  men  oversteg  dette 
Beløb  med  ca.  250,000  Rmk.;  deraf  var  Architekthonoraret  57,000  Rmk. 

Hos  Ernst  Wasmuth  i  Berlin  er  udkommet  et  meget  smukt  udstyret  Værk, 
omhandlende  denne  Bygning,  og  den  giver  i  21  store,  udmærkede  Lystryk  et 
meget  klart  Begreb  om  Bygningen  og  dens  forskellige  Enkeltheder. 

¥ 

Amerikanske  Skyskrabere.  Den  højeste  Bygning  i  Verden  findes  i  New  York  og 
er  Park  Roiu  Budding.  Den  er  fra  Gadelinien  til  Gesimsen  119  Meter  høj,  eller  fem 
Gange  saa  høj  som  et  Fjerde-Sals-Hus  i  Kjøbenhavn,  og  har  desuden  to  Taarne, 
som  rage  17  Meter  op  herover.  Dens  Facade  er  31  Meter  bred;  den  har  29 
Etager  og  2095  Vinduer.  Bygningens  Vægt  er  beregnet  til  20,000  Tons,  og 
dens  Værdi  beløber  sig  til  ca.  25  Millioner  Kroner.  Hele  Huset  er  indrettet  til 
Kontorbrug,  og  der  færdes  daglig  omtrent  25,000  Personer  deri.  Nedenstaaende 
Liste  angiver  de  Bygninger  i  Amerika,  som  rage  højest  i  Vejret: 

Park  Row .  29  Etager,  119  Meters  Højde. 

Manhattan  Life .  18 

Saint  Paul .  26 

American  Surety .  21 

Commerzial  Cable .  20 

Giilender .  19 

Men  dette  Antal  kan  endnu  forøges  med  en  hel  Række  af  Bygninger  i 
New  York,  Chicago,  Philadelphia  o.  s.  v.,  som  har  fra  16 — 20  Etager. 

Park  Row-Bygningens  Kubikindhold  er  omtrent  1 1 ,000  Kubikmeter,  hvilket 
rigtignok  i  Sammenligning  med  den  store  ægyptiske  Pyramide,  som  anslaas  til 
232,000  Kubikmeter,  jo  ser  ud  som  ingenting. 

Det  lader  dog  nu  til,  at  man  vil  begynde  at  sætte  en  Stopper  for  Op¬ 
førelsen  af  alt  for  høje  Huse.  Board  of  Trade  i  New  York  har  i  denne  Retning 
vedtaget  nogle  afgørende  Bestemmelser.  Det  er  saaledes  blevet  fastslaaet,  at 
Maksimumshøjden  af  Husene  i  de  brede  Gader  og  Avenuer  i  Fremtiden  ikke 
maa  overskride  61  Meter.  Hoteller  og  Beboelseshuse  maa  ikke  bygges  højere 
end  45,75  Meter,  og  i  smallere  Gader  skal  denne  Højde  yderligere  reduceres. 
I  alle  Bygninger,  hvis  Højde  er  41,80  Meter  og  derover,  skal  indrettes  to,  ind¬ 
byrdes  adskilte  Trapper,  der  gaa  fra  Gaden  til  øverste  Etage,  og  som  tillige  er 
fjernet  i  passende  Afstand  fra  Elevatorerne.  Endelig  skal  der  i  alle  saadanne 
Bygninger  være  indrettet  en  Brandvagt,  som  bliver  kontrolleret  af  det  stedlige 
Brandvæsen. 

ET  BOGBIND. 


Da  indeværende  Aargang  af  vort  Tidsskrift  slutter  med  næste  Hefte,  vil 
det  vel  ikke  være  uden  Interesse  for  vore  Abonnenter  at  erfare,  at 
der  af  Hr.  Architekt  Th.  Bindesbøll  er  givet  Tegning  til  et  særligt  Bind, 
som  hosstaaende  Afbildning  viser.  Bindet,  som  udføres  af  Hr.  Bogbinder¬ 
mester  Anker  Kyster,  vil  kunne  faas  i  3  Udgaver:  en  med  engelsk  Saf- 


fians-Ryg,  haandmarmoreret  Forsats  og  Overtræk,  en  anden  med  noget 
mindre  Dekoration  og  hvid  Forsats  samt  endelig'  et  Hellærredsbind.  Far¬ 
verne  paa  Skind  og  Papir  kan  gøres  efter  Abonnenternes  Ønske,  og  Prisen 
vil  blive  henholdsvis  Kr.  5,00,  3,75  og  3,00. 

Da  Dekorationen  bliver  Haandarbejde,  kan  denne  ogsaa  ændres  efter 
Enhvers  Smag. 


MEDDELELSER  FRA  AKADEMISK  ARCHITEKTFORENINQ  udkommer  den  iste  og  15de  i 
hver  Maaned. 


Abonnement  å  1  Krone  pr.  Kvartal  kan  tegnes  paa  alle  Postkontorer,  hos  alle  Boghandlere  samt  hos 
d’Hrr.  Kunsthandlere  V.  wiNKEL  &  MAGNUSSEN,  Højbroplads  7. 

Udgiver :  AKADEMISK  ARCHITEKTFORENING. 

Redaktør:  Architekt  K.  ARNE-PETERSEN,  Kontor  Vestervoldgade  96.  V.  Telf.  17524. 


Avertissementsprisen  er  1 
Kr.  pr.  Kv.=Tom. 

Annoncer  kan  indsendes  under 
Adresse:  Akademisk  Architektfor- 
ening,  Industribygn.,  V. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 

TEKT  FORENING  ** 


ARCHITEKTERNES  REPRÆSENTATION 
I  KUNSTAKADEMIET. 


Af  Prof.  V.  Klein. 


er  har  flere  Gange  i  Akademisk  Architektforening  været  omtalt  den 


J _ f  Mulighed,  at  Kunstakademiet  i  Konsekvens  af  de  gældende  fundats¬ 

mæssige  Bestemmelser  engang  kan  blive  et  rent  Maler-  og  Billedhugger¬ 
akademi,  hvori  Architekterne  slet  ikke  ville  være  repræsenterede.  De,  som 
have  talt  derom,  have  ytret,  at  det  har  været  dem  umuligt  at  finde  Rede 
i  Kunstakademiets  indviklede  Reglementer  med  de  mange  kinesiske  Æsker 
inden  i  hinanden,  og  have  bedt  mig  om  en  Udtalelse  om  den  Sag. 

Jeg  skal  da  straks  tilstaa,  at  den  omhandlede  Fare  virkelig  er  tilstede 
til  en  vis  Grad:  det  er  endog  i  høj  Grad  sandsynligt,  at  hvis  der  ikke 
sker  Forandring  i  de  gældende.  Bestemmelser,  vil  der  om  nogen  Tid 
næppe  findes  andre  Architekter  i  Akademiet  end  de  to  Professorer.  Hel¬ 
digvis  er  Faren  ikke  overhængende,  da  der  først  skal  dø  12  Medlemmer. 

Efter  Fundatsen  af  1814  var  der  ingen  Fare.  Det  var  dengang  saa- 
ledes,  at  i  Regelen  blev  en  Architekt  Medlem  af  Akademiet,  naar  han 
havde  faaet  den  store  Guldmedaille  og  rejst  i  Udlandet.  Rigtignok  skulde 
han  tegne  et  Medlemsarbejde,  men  jeg  kender  intet  Eksempel  paa,  at  et 
saadant  er  blevet  forkastet  for  Architektens  Vedkommende. 

I  1857  skete  den  Forandring,  at  man  afskaffede  Medlemsarbejdet  og 
kun  lod  Akademiet  supplere  sig  ved  Valg.  Det,  som  fremkaldte  denne 
Reform,  var  tildels  Kampen  mellem  Høyenianerne  og  de  ældre  Diissel- 
dorfere  og  Miinchenere,  som  havde  Majoriteten  i  Akademiet,  men  Hen¬ 
synet  til  Friboligen  og  Enkepensionen  bidrog  væsentligt  til  at  give  Oppo¬ 
sitionen  Fart.  Den  17.  Februar  1855  havde  en  Del  Malere  og  Billed¬ 
huggere  indsendt  en  Klage  til  Kultusministeriet,  hvori  det  blandt  andet 
hed,  at  »Akademiet  i  sin  Midte  talte  ikke  faa  Medlemmer  af  underordnet 
Betydning«  og  at  mange  ansete  Kunstnere  stode  udenfor  (i  1844  havde 
man  endog  nægtet  at  optage  Constantin  Hansen  og  Købke).  Dette  Skridt 
gav  (28.  Juli  1857)  Anledning  til,  at  Udstillingens  Overskud  blev  henlagt 

til  et  særligt  Pensionsfond,  som  skulde  komme  alle  Udstillere  tilgode, 
uanset  om  de  vare  Medlemmer  eller  ikke.  Men  da  man  ikke  kunde  gøre 
det  samme  med  Friboligerne,  udvidede  man  Adgangen  til  at  blive  Med¬ 
lem  og  optog  de  nævnte  Opponenter  i  Akademiet.  Dermed  beroligedes 
Sindene. 

I  de  følgende  25  Aar  skete  ingen  Forandring  i  dette  Forhold,  men 
der  udførtes  et  betydningsfuldt  Arbejde,  idet  Undervisningen  reformeredes, 
hvilket  ogsaa  var  foranlediget  ved  den  nævnte  Klage  af  1855.  Tidligere 
havde  det  været  umuligt  at  gøre  noget  derved,  thi  rørte  man  ved  Under¬ 
visningen,  rørte  man  ved  Medlemmernes  store  Privilegier,  og  saa  blev  der 
Alarm  i  Lejren.  Allerede  i  1849  (saa  vidt  jeg  erindrer)  var  der  bleven 
nedsat  en  Komite  for  at  gøre  Forslag  i  den  Flenseende,  og  skøndt  dens 
Betænkning,  redigeret  af  Professor  Høyen,  ingenlunde  var  radikal,  vakte 
den  dog  en  saadan  Forbitrelse  blandt  de  gamle  Akademikere,  at  de  gjorde 
alt  muligt  for  at  undertrykke  og  tilintetgøre  den.  »Den  hvide  Bog  fra 
1851«  er  derfor  nu  en  stor  Sjældenhed.  Men  i  Skrivelsen  fra  1855,  som 
var  redigeret  af  Constantin  Hansen,  var  det  udtalt,  at  Kunstskolen  og  Kunst- 
selskabet  er  to  Ting,  som  vel  kunne  betragtes  særskilt.  Denne  Opfattelse  vandt 
Indpas,  saaledes  at  der  blev  Mulighed  for  en  fredeligere  Forhandling :  den 
28.  Juli  1857  blev  det  foreløbig  bestemt,  at  alene  Professorerne  - —  ikke 
Plenarforsamlingen  —  skulde  lede  Undervisningen,  og  at  der  skulde  ud¬ 
arbejdes  et  særligt  Reglement  for  denne.  Nuværende  Kammerherre  Mel- 
dahl,  som  kort  efter  blev  Medlem,  tog  energisk  fat  paa  denne  Sag,  idet 
han  begyndte  med  Bygningsklasserne:  allerede  i  September  1859  fremlagde 
han  et  fuldstændigt  Forslag  til  disses  Reform,  og  efter  en  Uendelighed  af 
Betænkninger  og  Diskussioner  fremgik  deraf  det  Reglement  for  Skolen  af 
7.  September  1863,  som  endnu  er  gældende.  Heri  bestemtes,  at  de  skulde 
bestyres  af  et  Skoleraad,  bestaaende  af  Professorerne  og  to  Medlemmer 
valgte  af  Plenarforsamlingen  *).  Ogsaa  ved  denne  Lejlighed  blev  Bevægel¬ 
sen  i  høj  Grad  fremmet  af  Kunstnere  udenfor  Akademiet,  der  navnlig  i 
1860  og  61  under  Constantin  Hansens  Ledelse  holdt  en  Mængde  Møder 
og  indgav  Adresser  til  Akademiet,  Ministeriet  og  Rigsdagen. 

Denne  stærke  Virksomhed  og  det  heldige  Resultat,  som  fremgik  deraf, 
gjorde,  at  man  lod  Medlemsspørgsmaalet  hvile,  men  i  1882  blev  det  rejst 
paany.  Der  havde  atter  dannet  sig  en  ny  Retning  i  Malerkunsten,  den 
saakaldte  Bonnatske  Skole,  og  det  gik  nu  som  i  1855:  den  nye  Retnings 
Tilhængere  vare  kun  svagt  repræsenterede  i  Akademiet.  Dette  ansaa  de 
for  en  Uret;  nogle  Tilfældigheder  ved  Uddelingen  af  Udstillingsmedaillen 


*)  Den  13.  December  1883  forøgedes  dette  Tal  til  7. 

bidrog  yderligere  til  at  udvikle  Misfornøjelsen,  og  den  2 6.  Februar  1882 
indgav  26  Kunstnere  en  Adresse  til  Akademiet,  som  senere  blev  tiltraadt 
af  66  andre,  foruden  at  Docent  Lange  ved  en  særlig  Skrivelse  til  Mini¬ 
steriet  sluttede  sig  dertil  og  supplerede  den  ved  at  fremsætte  et  fuldstæn¬ 
digt  Forslag  til  en  Omordning  af  Akademiet.  Grundtanken  i  dette  var, 
at  Plenarforsamlingen  skulde  ophæves  og  erstattes  ved  en  mindre,  af  Ud¬ 
stillere  valgt  Repræsentation  eller  —  som  det  ogsaa  kan  udtrykkes  —  at 
alle  Udstillere  skulde  indtræde  i  Akademiet  og  vælge  et  Forretningsudvalg 
til  at  bestyre  Skolerne  og  Udstillingen,  vælge  Professorerne  og  overhovedet 
erstatte  Akademiet.  Et  saa  radikalt  Forslag  kunde  selvfølgelig  ikke  gennem¬ 
føres:  det  endte  med  et  Kompromis  (Bestemmelserne  af  31.  Decbr.  1882), 
ifølge  hvilket  Akademiet  fremtidig,  foruden  de  8  Professorer  og  Sekretæren, 
skulde  bestaa  af  32  Medlemmer,  af  hvilke  de  selv  skulde  vælge  de  23, 
medens  de  9  skulde  vælges  af  Kunstnerne  udenfor  Akademiet  og  afgaa  . 
hvert  9de  Aar.  Derved  sank  Medlemsantallet  dog  kun  fra  56  til  41.  Men 
de  Misfornøjede  slog  sig  ikke  til  Ro;  en  stor  Del  af  dem  nægtede  at 
modtage  Valg;  dette  foranledigede  Ministeren  til  i  Januar  1886  at  ned¬ 
sætte  en  blandet  Kommisson  til  at  udarbejde  et  nyt  Forslag;  heraf  fremgik 
den  nu  gældende  Fundats  af  18.  Januar  1887.  Den  væsenligste  Forskel 
mellem  denne  og  den  tidligere  bestod  deri,  at  Tallet  32  blev  reduceret 
til  24,  af  hvilke  Akademiet  selv  vælger  12  og  det  almindelige  Kunstner¬ 
samfund  12.  Samtidig  blev  der  foretaget  en  Indskrænkning  af  Valgbar¬ 
heden.  De  andre  Forandringer  havde  kun  formel  Betydning. 

Det  nuværende  Forhold  er  altsaa  dette,  at  skøndt  man  til  Dagligbrug 
taler  om,  at  Akademiet  har  68  Medlemmer,  har  det  kun  46.  De  22  andre 
have  ikke  denne  Titel,  men  kun  »Sæde  i  Plenarforsamlingen«,  og  deres 
hele  Virksomhed  bestaar  deri,  at  de  engang  om  Aaret  afgive  en  Stemme¬ 
seddel.  Af  de  46  ville  de  13  ikke  blive  erstattede,  naar  de  dø;  om  nogle 
Aar  vil  Akademiet  =  Akademiraadet  kun  bestaa  af  33  Medlemmer,  for¬ 
uden  mulig  et  Par  afgaaede  Professorer,  der  dog  skulle  være  gamle  og 
svagelige  (Fundatsen  §  2  d). 

Hvad  særlig  Architekterne  angaar,  er  det  givet,  at  der  blandt  Akade¬ 
miets  Medlemmer  altid  skal  findes  to  Professorer  i  Architekturen  og  to 
af  deres  Kolleger  udenfor  Akademiet  valgte  Architekter,  for  saa  vidt  saa- 
danne  kunne  opdrives.  Hvis  dette  er  Tilfældet,  er  det  sandsynligt,  at 
Akademiraadet  ogsaa  vælger  to  Architekter,  men  dette  sidste  er  ikke  nød¬ 
vendigt.  Det  højeste,  der  kan  blive  Tale  om,  er  altsaa,  at  Architekterne 
have  6  Repræsentanter  mod  26  Malere  og  Billedhuggere  samt  Sekretæren. 
Det  er  imidlertid  ikke  sikkert,  at  der  altid  vil  være  nogen  at  vælge 
iblandt. 

Thi  for  at  blive  valgt  skal  en  Architekt 

1)  have  modtaget  Udstillingsmedaillen  —  eller 

2)  to  Aarsmedailler  —  eller 

3)  en  Aarsmedaille  og  en  stor  Guldmedaille. 

Men  det  er  kun  lidet  sandsynligt,  at  Architekter  komme  til  at  fyldest¬ 
gøre  disse  Betingelser.  I  de  tolv  Aar,  der  ere  forløbne,  siden  disse  Be¬ 
stemmelser  traadte  i  Kraft,  er  det  ikke  hændt  én  Gang;  kun  M.  Borch, 
V.  Koch,  Wenck  og  Clemmensen  ere  naaede  Halvvejen  ved  at  faa  en 
Aarsmedaille.  Og  hvad  skal  man  saa  gøre,  hvis  Architekterne  i  Akade¬ 
miet  dø  ud?' 

Jeg  skal  ikke  stille  noget  Forslag  i  den  Henseende,  men  indskrænke 
mig  til  at  gøre  opmærksom  paa  den  Betydning,  Sagen  har;  den  er  maaske 
ikke  saa  stor,  som  man  tror. 

Medlem  af  Akademiet  bliver  fremtidig  Ingen,  medmindre  han  er  Pro¬ 
fessor  eller  Medlem  af  Akademiraadet.  Og  man  behøver  ikke  at  være 
dette  for  at  blive  valgt  til  Professor. 

Medlemmer  af  Akademiraadet  bedømme  Guldmedaillearbejderne  og  ud¬ 
dele  Stipendier,  hvilket  jo  har  nogen  Betydning.  De  have  efter  Tur  Ret 
til  5  Friboliger,  og  de  have  det  Privilegium,  at  ved  de  aarlige  Fornyelses¬ 
valg  have  deres  Stemmer  omtrent  tre  Gange  saa  stor  Vægt  som  de  andre 
Architekter1).  Dette  er  en  Bestemmelse,  som  kan  faa  stor  Betydning  i 
Konflikttider,  der  dog  heldigvis  ikke  foreligge.  Endvidere  er  det  dem  til¬ 
ladt  at  tage  Initiativet  i  ethvert  Spørgsmaal  vedrørende  Kunsten;  det  ser 
ud  som  om  dette  var  en  stor  Magt,  men  —  i  Virkeligheden  er  det  jo 
ikke  andet  end  hvad  Enhver  kan  gøre,  maaske  endog  med  større  Virk¬ 
ning  end  de  6  Architekter,  som  ere  nødte  til  at  forhandle  med  26  Malere 
og  Billedhuggere  foruden  Sekretær  Weilbach.  Det  har  da  ogsaa  vist  sig, 
som  vi  have  sét,  at  alle  de  store  Reformer  ere  udgaaede  fra  Ikke-Med- 
lemmer.  Derimod  kunne  de  paa  Grund  af  deres  officielle  Stilling  med 
et  vist  Eftertryk  forhindre  en  god  Sag  fra  at  komme  frem  eller  dog  skade 
den  ved  at  være  sløve,  og  i  denne  Henseende  er  det  en  Fare,  at  de  kunne 
faa  Assistance  af  de  26  Malere  og  Billedhuggere  samt  Sekretær  Weilbach. 
Her  er  efter  min  Opfattelse  det  eneste  Punkt  af  nogen  Betydning ;  det  er  her, 
man  skal  have  sin  Opmærksomhed  henvendt,  hvis  man  sidder  inde  med 
Anskuelser,  med  Hensyn  til  hvilke  man  frygter,  at  de  kunne  vække  Uvillie 
paa  højere  Steder.  Men  hvis  man  nærer  en  saadan  Frygt,  vil  det  ikke 
hjælpe  stort,  at  man  stræber  at  faa  Valgbestemmelserne  forandrede;  det 

*)  Af  de  8,  der  afgaa  aarlig,  vælge  de  selv  først  de  4;  ved  den  andre  4  Valg  stemme 
de  sammen  med  de  andre.  Ved  det  sidste  Valg  af  en  Architekt  stod  14  privilegerede 
Vælgere  mod  18  uprivilegerede. 

er  noget,  som  kun  faar  Betydning  hvert  tredie  eller  hvert  sjette  Aar  for 
ét  Medlems  Vedkommende;  de  andre  32  kan  man  ikke  rokke.  Og  jeg 
tror  ikke,  at  der  behøves  store  Anstrængelser  for  at  afværge  en  Fare,  der 
mulig  kan  indtræffe,  naar  jeg  og  1 1  af  mine  Kolleger  ere  døde  og  naar 
der  ikke  forinden  er  uddelt  et  tilstrækkeligt  Antal  Aarsmedailler;  jeg 
tvivler  ikke  om,  at  Ministeriet  eller  Akademiet  selv  vil  raade  Bod  paa 
Faren,  naar  den  nærmer  sig.  Jeg  lægger  mere  Vægt  paa,  at  der  udvikles 
et  frisk  Liv  i  Kredsen  udenfor  Akademiet.  Hvis  man  mener,  at  der  fore¬ 
ligger  Spørgsmaal  af  indgribende  Betydning  for  Architekterne  eller  for 
Architektstanden,  vil  en  Snes  energiske  og  klarhovede  unge  Mænd  i  Aka¬ 
demisk  Architektforening  kunne  udrette  meget  mere  end  de  Par  Mand  i 
Akademiet,  der  maa  sidde  og  diskutere  med  26  Malere  og  Billedhuggere 
samt  Hr.  Sekretær  Weilbach.  Og  er  det  noget  fornuftigt,  de  foreslaa, 
skal  det  nok  gaa  igennem,  enten  paa  den  ene  eller  den  anden  Maade;  det 
have  vi  set  baade  i  1857,  i  1882  og  i  1887. 


THING-  OG  ARRESTHUSET  I  HORSENS. 


Som  tidligere  omtalt  her  i  Bladet  blev  i  Sommer  afholdt  en  Konkur¬ 
rence  om  Tegningerne  til  et  nyt  Thing-  og  Arresthus  i  Horsens,  og 
Udfaldet  af  Bedømmelsen  blev,  at  iste  Præmie  tilfaldt  Architekt  Estrup 
af  Horsens,  medens  2den  Præmie  og  en  Ekstrapræmie  tildeltes  henholds¬ 
vis  Architekterne  R.  Bergmann  og  Victor  Nyebølle  af  Kjøbenhavn. 

Vi  bringe  hosstaaende  Gengivelser  af  de  tre  Projekter,  som  det,  paa 
Grund  af  deres  meget  forskellige  Anlæg,  er  ret  interessant  at  sammenligne. 

Man  lægger  saaledes  uvilkaarligt  Mærke  til,  at  Bergmann  og  Nyebølle 
begge  have  arbejdet  meget  med  deres  Planer  og  have  bestræbt  sig  for, 


jmlirliiilinllijlnlniliulmll^l- - U - T - £ - k - Uw. . 


THING-  OG  ARRESTHUS 
I  HORSENS. 

ARCHITEKT 

ESTRUP. 


ved  Siden  af  en  praktisk  Ordning  af  Rum¬ 
mene,  at  faa  et  gennemarbejdet  architekto- 
nisk  Hele  ud  deraf. 

Bergmann,  hvis  Projekt  vel  virker 
mest  tiltalende  for  Øjet,  har  lagt  sin  Ho¬ 
vedside  mod  Raadhuset  og  tænkt  sig  Raad- 
husgaarden  omdannet  til  et  beplantet  An¬ 
læg,  medens  hans  Cellebygning  er  belig¬ 
gende  bagtil,  adskilt  fra  Thinghuset  ved  to  Trapperum,  hvilket  imidlertid 
bevirker,  at  hans  Arrestforvarer  ikke  faar  Bolig  tilstrækkelig  nær  ved 
Cellerne,  en  Anke,  som  mulig  har  været  afgørende  ved  Bedømmelsen. 

PLAN  AF  FØRSTE  SAL. 


THING-  OG  ARRESTHUS 
I  HORSENS. 


ARCHITEKT 

ESTRUP. 


PLAN  AF  STUEN. 

Nyebølles  Plan  er  sammentrængt  paa  en  ejendommelig  Maade,  der 
vidner  om  megen  Omhu  ved  Udarbejdelsen.  Hans  Indgang  til  Thing- 


THING-  OG  ARRESTHUS  ARCHITEKT 

I  HORSENS.  R-  BERGMANN. 


huset  er  beliggende  paa  Hjørnet,  og  ligesom  Bergmann  har  han  et  smukt 
og  stort  Trapperum  med  let  Adgang  til  Venteværelser  og  Thingsale. 


THING-  OG  ARRESTHUS  ARCHITEKT 

I  HORSENS.  R-  BERGMANN. 


Estrup,  hvis  Projekt  af  Bedømmelsesudvalget  er  blevet  anerkendt  som 
det  bedste,  har  paa  en  tilsyneladende  lettere  Maade  naaet  sit  Maal.  I 


PLAN  AF  FØRSTE  SAL. 


THING-  OG  ARRESTHUS 
I  HORSÉNS. 

ARCHITEKT 
V.  NYEBØLLE. 


Modsætning  til  de  to  førnævnte  Projekter  lægger  han  sin  Arrestbygning 
frem  i  Facaden  som  en  Midtfløj  og  deler  derved  Thinghuset  i  to  Halv¬ 
dele.  Dette  bevirker,  at  han  maa  have  to  Hovedindgange  ud  mod  den 
smalle  Raadhusgade.  Om  det  er  nogen  Fordel,  kan  vel  være  Tvivl 


THING-  OG  ARRESTHUS  AKGHilbKl 

I  HORSENS.  Vl  NYEBØLLE. 

underkastet ;  i  hvert  Tilfælde  optages  herved  ufornøden  megen  Plads  i 
den  forholdsvis  lille  Bygning,  medens  det  smukke  architektoniske  Trappe- 
parti,  som  burde  pryde  et  saadant  Anlæg,  her  er  ombyttet  med  et  Par 
ganske  almindelige  Trapperum.  Vi  kan  heller  ikke  undlade  at  gøre  vore 


THING-  OG  ARRESTHUS 
I  HORSENS. 


ARCHITEKT 
V.  NYEBØLLE. 


Bemærkninger  over  de  kedelige  paahæftede  Toilettaarne  mod  Gaarden  og 
den  utilladelig  mørke  Forbindelsestrappe  i  Cellebygningen,  og  endelig  den 
underordnede  Plads,  som  Thingsalene  indtage  i  Planen. 

Imidlertid,  Afgørelsen  er  truffen,  og  Horsens  By  faar  det  Thinghus, 

som  den  har  valgt  sig.  I  Bedømmelsesudvalget  har  ganske  vist  Archi- 
tekterne  været  i  Minorittet;  men  vi  have  Grund  til  at  formode,  at  denne 
Minoritet  har  forstaaet  sit  veje  til  i  Vægtskaalen.  Vi  respektere  derfor  den 


PLAN  AF  FØRSTE  SAL. 

PLAN  AF  STUEN. 


THING-  OG  ARRESTHUS  ARCHITEKT 

I  HORSENS.  V.  NYEBØLLE. 

faldne  Dom,  og  tvivle  ikke  om,  at  det  antagne  Projekt  besidder  Egen¬ 
skaber,  der  gør  det  brugbart  og  nyttigt.  For  en  udenforstaaende  Betragt¬ 
ning  synes  der  egentlig  at  kunne  være  nok  saa  Meget,  der  taler  for  de 
to  andre  Projekter,  som  ere  fremstillede  her. 

MEILBORGBRANDEN S  INDFEYDELSE  PAA 
BYGNINGSKONSTRUKTIONERNE. 


Af  Architekt  Mathiesen. 


et  store  Bygningskompleks  Meilborg  i  Aarhus  opførtes  for  nogle 


J| _ s  faa  Aar  siden,  men  ødelagdes,  hvilket  vil  være  Læserne  bekendt, 

fuldstændig  af  den  voldsomme  Ildløs  i  forrige  Maaned.  Ruinerne  viste 
noksom  Ildens  Heftighed,  idet  Bygningerne  vare  totalt  nedbrændte;  det 
vil  derfor  maaske  have  Interesse  at  høre  lidt  om  Ildens  Indflydelse  paa 
de  forskellige  Bygningskonstruktioner. 

En  Portal  af  Sandsten  var  aldeles  ødelagt,  Flammerne  havde  slikket 
ud  af  Døraabningen ,  saa  at  Søjlerne  og  Overliggeren  vare  fuldstændig 
hensmulrede.  De  betonstøbte  Balustre  vare  derimod  kun  lidt  angrebne 


af  Ilden. 


Jernbjælker  med  udstøbt  Beton  og  synlig  Underflanche  vare  urørte 
af  Ilden,  hvorimod  Jernbjælker  med  Træindskud  vare  meget  medtagne, 
og  de  paa  Jernbjælkerne  hvilende  Karnapper  delvis  nedstyrtede. 

En  12  Alen  høj  Gavl  af  i  Stens  Mur,  hvilende  paa  2  Stkr.  I-Jern 
med  udmurede  Flancher  og  fri  Underflancher,  der  vare  malede,  fandtes 
urørt  af  Branden,  til  Trods  for  sin  frit  svævende  Stilling  over  et  Hjørne¬ 
værelse  mod  Gaarden. 

Jernbjælker  under  en  6  Alen  høj  1/2  Stens  Mur  havde  ikke  kunnet 
modstaa  Ilden,  da  Elancherne  ikke  vare  udmurede;  Jernbjælken  var  helt 
bøjet  og  Muren  delvis  styrtet  ned. 

Jerndragere  over  Aabninger  med  udmurede  Jernbjælker  og  fri  Under¬ 
flancher  vare  urørte  af  Ilden,  til  Trods  for,  at  der  ikke  har  været  Rabitz- 
værk  om  Dragerne;  derimod  vare  alle  Hjørner  af  Murværk,  der  under¬ 
støttede  Jerndragere,  styrtede  ned. 

Al  Beton  viste  sig  meget  modstandsdygtig,  al  Kalkmørtel  var  bleven 
hel  porøs.  Bygningernes  Bjælkelag  af  Træ  vare  fuldstændig  brændte. 

I  det  nærliggende  Savværk  havde  Søjler  og  Dragere  været  isolerede 
med  en  Korkmasse,  uden  om  hvilken  var  anbragt  et  Lag  Ilabitzværk; 
Korkmassen  var  helt  forkullet,  hvorimod  Rabitzlaget  var  bevaret  og  viste 
sin  fortrinlige  Evne  til  at  isolere  Jern  mod  Ildens  Paavirkninger. 


Den  paabegyndte  Sprængning  af  Meilborgs  store  Murlevninger  har 
været  saa  fejlagtig  fremstillet  i  Dagspressen,  at  jeg  vil  bede  nærværende 
Tidsskrifts  Læsere  om  at  gennemløbe  min  Dagbogsoptegnelse: 

Aarhus,  den  29.  August  1899. 


Sprængningen  af  Meilborgs  store  Murlevninger  paabegyndtes  i  Morges 
Kl.  91/*.  Fra  den  tidlige  Morgenstund  indfandt  Tilskuerne  sig  i  betydelig 
Mængde,  men  mange  forlod  atter  Skuepladsen,  da  en  vedholdende  Regn 
gjorde  Ventetiden  lang  og  ubehagelig.  - — -  Murene  ere  5  Etager  høje  og 
af  solidt  Murværk;  paa  2  af  Murpillerne,  omtrent  midt  paa  Facaden  ud 
mod  Søen,  anbragtes  Sprængstoffet  i  smaa  Pakker,  ophængte  paa  Søm, 
3  paa  hver  Pilles  udvendige  Side  og  paa  den  ene  Pille  tillige  en  Pakke 
paa  den  indvendige  Side,  ialt  anvendtes  ved  denne  Sprængning  10  Kilo 
Skydebomuld. 

Fra  Sprængladningerne  førtes  Kobberledninger  circa  400  Alen  bort  i 
Retning  af  Østbanegaarden,  og,  efter  at  Tilskuerne  vare  gaaede  tilbage  i 
en  passende  Afstand,  sluttedes  Strømmen  i  Kobberledningerne  —  et  lodret 
Lysglimt  —  et  vældigt  Knald  —  en  sort  Kidrøg  indhyllede  Murpillerne ,  der 
styrtede  lodret  ned  med  en  hvid  Røg  om  sig  —  Sprængningen  var  forbi 
—  og  alt  forløb  normalt;  Ruderne  i  enkelte  Lejligheder  i  Nærheden 
sprængtes,  da  vedkommende  Beboere  ikke  havde  efterkommet  Paabudet 
om  at  lade  alle  Vinduerne  staa  aabne,  hvorfor  det  stærke  Lufttryk  øje¬ 
blikkelig  skaffede  sig  Adgang  til  Lejlighederne. 


SPØTTRUP. 


pøttrup  Gaard  ligger  paa  Vestkysten  af  Salling  i  Rødding  Herred  og 


Sogn.  Mellem  Gaarden  og  Limfjorden  laa  Spottrup  Sø,  som  nu  er 
udtørret  og  blevet  til  Eng;  den  gik  tidligere  helt  op  til  den  vestlige  Vold. 
Halvdelen  af  den  søndre  Vold  et  sløjfet  og  Gaarden  tildels  skjult  af  Have¬ 
anlæg  og  Plantninger  paa  Volden,  hvorved  den  har  tabt  meget  af  sin  sær¬ 
lige  Karakter. 

Det  Ejendommelige  ved  Gaarden  i  dens  oprindelige  Skikkelse  var 
dette,  at  den  var  omgivet  af  to  Grave  og  to  Volde.  Naar  den  er  bygget, 
vides  ikke.  I  det  15de  Aarhundrede  og  tidligere  var  den  en  af  Viborg 
Bispestols  Ejendomme,  og  den  nævnes  blandt  de  Herregaarde  i  Salling, 
som  Skipper  Clement  afbrændte  Aar  1534,  I  den  nærmest  følgende  Tid 
er  rimeligvis  den  nuværende  Gaard  opført,  idet  det  dog  maa  antages,  at 
Dele  af  den  ere  Levninger  af  den  afbrændte  Gaard.  Ved  Reformationen 
kom  den  under  Kronen  og  fik  senere  private  Ejere.  Det  er  en  trefløjet 
Gaard  i  tre  Etager  med  hvælvede  Kældere;  to  af  Fløjene  have  tillige 
været  hvælvede  i  Stueetagen.  Indgangen  er  mod  Vest  gennem  et  Port- 
taarn,  der  ved  en  Vægtergang  staar  i  Forbindelse  med  Fløjene. 

Tegningen,  som  er  bestemt  til  at  anbringes  før  Titelbladet  for  nær¬ 
værende  »Meddelelser«s  iste  Aargang,  skyldes  Architekt  Hack  Kampmann, 
der  har  villet  vise  en  jysk  Herregaard  i  al  dens  gamle  Alvor,  som  den 
maa  have  set  ud  for  circa  40  Aar  siden. 


FORSKELLIGT. 


Kunstakademiet.  I  Reglementet  for  Kunstakademiets  Undervisning  vil  der,  i 
Henhold  til  Ministeriets  Resolution,  fra  iste  Oktober  1901  indtræde  den  For¬ 
andring,  at  alle  de  Prøver,  der  nu  paa  forskellige  Trin  af  Undervisningen  skal 
aflægges  ved  en  af  de  tekniske  Skoler  i  Kjøbenhavn,  Aarhus  eller  Odense  (even¬ 
tuelt  flere),  fra  nævnte  Tidspunkt  fordres  aflagte,  før  en  Elev  kan  optages  i  Archi- 
tektur skolens  Forberedelsesklasse. 

I  Stedet  for,  at  man  hidtil  har  forlangt  særskilte  Beviser  for,  at  Eleverne 
have  bestaaet  Prøver  i  Geometri,  Arithmetik,  Projektions-  og  Skyggelære,  Loga- 
rithmeregning,  Plan-Trigonometri  og  Stereometri,  mekanisk  og  kemisk  Fysik, 
Kemi  og  Bygningsmateriallære,  Stensnit,  Statik,  Landmaaling  og  Nivellering, 
Fundering  og  Jordarbejde  samt  Bygningsregnskab,  vil  der  altsaa  fra  iste  Oktober 
1901  blive  forlangt  af  Elever,  der  ønske  at  oprykkes  til  eller  optages  i  Archi- 
tekturskolens  Forberedelsesklasse:  »Bevis  for  at  have  gennemgaaet  det  mellem 
Akademiet  og  de  tekniske  Skoler  aftalte  tekniske  Kursus  for  Architekter  og 
Bygn  i  ngsh  aan  d  værker  e . 

4 

Den  1 8de  danske  Landmandsforsamling  i  Odense  Aar  1900.  Ved  Konkur¬ 
rencen  om  Bygningerne  til  denne  blev  det  Projekt,  som  skyldtes  Architekt 
A.  S.  Rosen  af  Kjøbenhavn,  ved  Bedømmelsen  den  11.  September  antaget  som 
det  bedste,  og  Arbejdet  er  derefter  i  Overensstemmelse  med  Reglerne  i  Ind¬ 
bydelsen  til  Konkurrencen  overdraget  ham.  Bedømmelseskomiteen  bestod  af: 
Grev  Ahlefeldt  til  Egeskov,  Landinspektør  Andersen  i  Odense,  Stadsingeniør 
Blicher  i  Odense,  Architekt  Glahn  i  Nykøbing  paa  Falster,  Architekt  Fritz 
Koch  i  København,  Etatsraad  Langkilde  fra  Bramstrup,  Boghandler  Milo  i 
Odense,  Proprietær  Møller  fra  Ørritslev  Gaard,  Borgmester  Simony  i  Odense 
og  Kammerherre  Vind  til  Sanderumgaard.  Tegningerne  til  de  8  indkomne 
Projekter  ere  offentligt  udstillede  paa  Odense  Raadhus  fra  den  11te  til  den 
19de  September. 

4 

Det  andet  nordiske  Møde  for  Lervare-  og  Sten-Industri  afholdtes  i  Kjøbenhavn 
i  Dagene  den  1 1 . ,  12.  og  13.  September  under  livlig  Tilslutning,  idet  der  havde 
meldt  sig  circa  200  Deltagere  fra  Danmark,  Norge  og  Sverrig  samt  Enkelte  fra 
Finland  og  Tyskland,  altsaa  en  ret  betydelig  Tilvækst  i  Forhold  til  det  forrige 
Møde,  som  afholdtes  i  Gøteborg  og  kun  talte  noget  over  et  Hundrede.  Mødet 

aabnedes  af  Borgmester  Øllgaard.  Til  Præsident  valgtes  Ingeniør,  Disponent 
for  Skånska  Cement- Aktiebolaget  i  Malmø  R.  F.  Berg,  til  Vicepræsidenter  Direk¬ 
tør  H.  H.  Schou  fra  Knabstrup  og  Ingeniør,  Teglværksejer  Gunnar  Knudsen  fra 
Porsgrund.  Der  holdtes  forskellige  interessante  Foredrag  over  tekniske  Æmner 
vedrørende  Teglværksindustrien  og  beslægtede  Fag  af  Ingeniør  Berg,  Malmø, 
Ingeniør  Erik  G.  Edlund,  Gøteborg,  Direktør  Schou,  Knabstrup,  Kaptain  F. 
Lohff,  Hobro,  Ingeniør  Heinrich  Ohrt,  Kjøbenhavn,  og  Ingeniør  Otto  Bock, 
Berlin,  tildels  med  paafølgende  Diskussion.  Ved  særligt  arrangerede  Udflugter 
gaves  der  Mødets  Deltagere  Lejlighed  til  at  bese  Den  kgl.  Porcellænsfabrik  og 
Fajancefabrikken  »Aluminia«  ved  Kjøbenhavn,  Tjørnegaardens  Teglværk  ved 
Gentofte,  Tornevang  Teglværk  ved  Birkerød,  Cementfabrikken,  Havnen  og  Kalk- 
bruddet  ved  Limhamn  samt  Teglværket  og  Cementfabrikken  ved  Lomma.  — 
Det  besluttedes,  at  næste  Møde  skal  afholdes  i  Kristiania  paa  en  senere  be¬ 
stemt  Tid. 


FORENINGSMEDDELELSER. 


Ifølge  Henvendelse  fra  forskellige  Lavsbestyrelser  rettes 
herved  en  Anmodning  til  de  ærede  Medlemmer  af  Aka¬ 
demisk  Architektforening  om,  ikke  i  den  nærmeste  Tid  at 
stille  større  Fordringer  om  Arbejdskraft,  i  de  enkelte  Til¬ 
fælde,  end  uundgaaeligt  nødvendigt. 

¥ 

Rejselegat.  En  Portion  af  Landskabsmaler  A.  Kaufmanns  og  Hustru  L. 
Kaufmanns  Legat  til  Rejsestipendium,  som  i  Aar  kan  søges  af  Malere,  Billed¬ 
huggere  og  Architekter,  er  ledigt  og  bortgives  fra  iste  Oktober  d.  A.  Ansøg¬ 
ninger  skal  være  indgivne  til  det  kongelige  Akademi  for  de  skønne  Kunster 
inden  den  28de  September,  Aften. 


INDBINDING 

af  nærværende  Tidsskrift  i  det  af  Architekt  Th.  Bindesbøll  komponerede  Bind 
(se  Pag.  226)  udføres  af  Bogbinder  Anker  Kyster,  Sværtegade  3. 


MEDDELELSER  FRA  AKADEMISK  ARCHITEKTFORENING  udkommer  den  iste  og  15de  i 
hver  Maaned. 

Abonnement  å  I  Krone  pr.  Kvartal  kan  tegnes  paa  alle  Postkontorer,  lios  alle  Boghandlere  samt  hos 
d’Hrr.  Kunsthandlere  V.  WINKEL  &  MAGNUSSEN,  Højbroplads  7. 


Udgiver:  AKADEMISK  ARCHITEKTFORENING. 

Redaktør;  Architekt  K.  ARNE-PE'I'ERSEN,  Kontor  Vestervoldgade  96.  V.  Telf.  17524. 


Avertissementsprisen  er  1 
Kr.  pr.  Kv.=Tom. 

Annoncer  kan  indsendes  under 
Adresse;  Akademisk  Architektfor¬ 
ening,  Industribygn.,  V. 


Abonnementsprisen  er  1  Krone 
pr.  Kvartal  med  Tillæg  af  12 
Øre  Porto  for  udenbys  boende 
Abonnenter. 


Redaktionens  Kontor  er  Vester¬ 
voldgade  96.  Telf.  17524. 

Ekspedition  i  Helgolandsgade 
5  1.  Telf.  5612. 

FORTEGNELSE 

over  Firmaer,  som  i  det  forløbne  Kvartal  har  annonceret  i  Tidsskriftet. 

Annonceafdelingen  redigeres  af  Hr.  Maler  T.  E.  Lundbye  (Ahornsgade  i),  som  tillige  har  udført  Tegning  til  en  stor 

Del  af  de  forskellige  Annonceclichées. 


Asfalt  og  Asfaltarbejder. 

Evers  &  Co,  Frederiksholms  Kanal  6 
Guldmann,  Hans,  Vestergade  26 
Kjøbenhavns  Asfaltkompagni,  Vestre  Boulevard  27 
Larsen,  Hans  &  Jørgen,  GrifFenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Aaboulevard  1 

Badeapparater. 

Ludvigsen  &  Hermann,  Nørrebrogade  39 

Møller,  L  M,  Ny  Adelgade  4 

Timm,  Brødr.  J  &  O,  Vesterbrogade  44 

Beton=,  Cement=  og  Monierarbejder. 

Jensen,  Emanuel,  &  H  Schumacher,  Aaboulevard  14 
Lunn,  Viggo,  Nørresøgade  37  A,  St 
Portland-Cementfabriken  »Danmark«,  Aktieselskab,  Ny 
Toldbodgade  15 

Schøller  &  Rothe,  Aaboulevard  1 
Schiøtz,  Carl,  Frederiksberg  Allé  14 

Bogbind,  Bøger  m.  m. 

Anker  Kyster,  Sværtegade  3 

Ursins,  Georg  Chr,  Eftf.,  Købmagergade  S 

Bygningsartikler,  forskjellige.  Cement  osv. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

Dampskorstene,  runde. 

Jensen,  Emanuel,  &  H  Schumacher,  Aaboulevard  14 
Piior,  Axel,  Aktieselskab,  Bredgade  33 

Dørlukkere. 

Nørholm,  N,  &  Søn,  Skindergade  42 

Elektriske  Anlæg,  Elevatorer,  Lynafledere, 
Materiel  m.  m. 

Andersen  &  Meyer,  Løvstræde  8 

Hein,  Hj,  &  Møller-Holst,  Admiralgade  24 

Hellesens  Enke  &  V.  Ludvigsen,  Blaagaardsgade  17 

Otzen,  P,  &  Thorstensen,  Vesterbrogade  24 

Riedels,  C  F,  Eftf.,  Ny  Vestergade  9 

Siemens  &  Halske,  Akties..  St  Kongensgade  6 3 

Timm,  Brødr.  J  &  O,  Vesterbrogade  44 

»Titan«,  Akties.,  Tagensvej  32  og  Vesterbrogade  1 

Tvermoes  &  Abrahamson,  Gothersgade- 1 3 

Fajance=  og  Porcelænovne. 

Kjær,  C  V,  Kjøbmagergade  42 
Kabler,  Carl  F,  Jernbanegade  5 

Fotografi  og  Fotografiapparater. 

Riise,  Fred,  Vimmelskaftet  42 

Gas=  og  Vandmestre  m.  m. 

Flyge,  H  B,  Gothersgade  20 
Harboe,  Kr  Noe,  H  C  Andersensgade  5 
Ludvigsen  &  Hermann,  Nørrebrogade  39 
Riedels,  C  F,  Flftf.,  Ny  Vestergade  9 
Schæbel,  Ferd,  Mikkelbryggersgade  6 
Strømann,  C  &  G,  Raadmandsgade  15 
Thomsen,  Carl,  GrifFenfeldtsgade  6 
Timm,  Brødr  J  &  O,  Vesterbrogade  44 
»Vølund«,  Aktieselskab,  Blegdamsvej  32 

Ingeniører,  Jernstøberier  m.  m. 

Bruun  &  Sørensen,  Niels  Juelgade  4  og  Aarhus 
Christianshavn  s  Jernstøberi,  Holmbladsgade  23 
Hein.  Hj,  &  Møller  Holst,  Admiralgade  24 
Ludvigsen  &  Hermann,  Nørrebrogade  39 
Lunn,  Viggo,  Nørresøgade  37  A,  St 
Maardt,  J  G,  &  Co,  Vestre  Boulevard  10 
Riedels,  C  F,  Eftf.,  Ny  Vestergade  9 
Schouboe,  N  C,  Willemoesgade  1 1 
Smidth,  F  L,  &  Co,  Vestergade  29 
»Titan«,  Akties.,  Tagensvej  32  og  Vesterbrogade  1 
Vang,  Andr,  Hellerup 
»Vølund«,  Aktieselskab,  Blégdamsvej  32 

Klosetter. 

Møller,  L  M,  Ny  Adelgade  4 

Kurvevarer. 

Wengler,  R,  Amagertorv  7 


Lamper  og  Metalvarer. 

Christensen,  H  V,  &  Co,  Rvesgade  3 

Linoleum. 

Magasin  du  Nord,  Kjøbenhavn  K 

Meyer,  E,  Jorcks  Passage 

Riis  Bonne,  C,  Jernbanegade  4 

Malere. 

Hansen,  Thomas,  St  Kongensgade  25 
Mandix,  H,  Nørregade  35 

Metalstøbere. 

Rasmussen,  Laur,  Bredgade  28  og  Raadmandsgade  16 

Møbler. 

Hansen,  C  B,  Etabi.,  Holmens  Kanal  4 
Jensen,  Seveiin  &  Andreas,  Kongens  Nytorv  21 
Plum,  Chr  &  Vald,  Bredgade  23 

Opvarmning  og  Ventilationsanlæg. 

Bruun  &  Sørensen,  Niels  Juelsgade  4  og  Aarhus 
Christianshavn  s  Jernstøberier,  Holmbladsgade  23 
Hein,  Hj,  &  Møller-Holst,  Admiralgade  24 
Monies  &  Andersen,  Raadhusstræde  4 
Rechs  Opvarntnings-Comp,  Gothersgade  155 
Strømann,  C  &  G,  Raadmandsgade  15 
»Titan«  Akties.  Tagensvej  32  og  Vesterbrogade  1 
»Vølund«  Akties.  Blegdamsvej  32 

OrgeNHarmoniums,  Pianoer  m.  m. 

Petersen  &  Steenstrup,  Axelhus  2  D 

Saltsyre,  Gibs,  Vandglas. 

Hansen,  Vilh,  &  Co,  Nørrebrogade  30 
Prior,  Axel,  Aktieselskab,  Bredgade  33 

Skifer=,  Kobber=  og  Zinkdækning. 

Timm,  Brødr.  J  &  O,  Vesterbrogade  44 

Smedearbejde. 

Doberck,  F  W,  &  Søn,  St  Strandstræde  18 
Schæbel.  Ferd,  Mikkelbryggersgade  6 
Seifert,  Carl,  St  Regnegade  8 

Staal=  og  Jernbjælker,  Plader  m.  m. 

Berendsen,  Sophus,  Aktieselskab,  Skoubogade  1 
Jensens,  Jørgen,  Eftf.,  Vestergade  16 
Møller,  J  F  Lemvigh-,  Kultorvet  n 
Ralir,  Chr  C,  &  Co,  Vestergade  30 
Vold,  L,  Nansensgade  23  B 

Stenhuggerier,  Marmorarbejder  m.  m. 

Ankerske  Marmorforretning,  Frihavnen 
Faxe-Limhamn  Kalkbrud,  St  Annæplads  26 
Hagen  &  Co’ s  Eftf..  Gothersgade  8 
Larsen,  H  &  J,  GrifFenfeldtsgade  37 
Nielsen,  E,  Nørrebrogade  44 
Scheller,  Carl,  Nørrebrogade  52 

Stukarbejder. 

Berg,  Hans  Chr,  Gothersgade  91 

Tagpap  m.  m. 

Evers  &  Co,  Frederiksholms  Kanal  6 
Prior,  Axel,  Aktieselskab,  Bredgade  33 

Tapeter. 

Kriiger,  C,  Skindergade  3 1 

Teglværker,  Teglværksanlæg  m.  m. 

Teglværker,  De  forenede,  Vestergade  33 
Maardt,  J  G,  &  Co,  Vestre  Boulevard  10 
Smidth,  F  L,  &  Co,  Vestergade  29 
Vang,  Andr,  Hellerup 

Tegneartikler. 

Knudsen,  Cornelius,  Kjøbmagergade  15 
Petersen,  J  Chr,  St  Kirkestræde  1 
Rom,  N  C,  Jernbanegade  3 

Træ  og  Trævarer. 

Kranse-,  M  H,  Niels  Ebbesensvej  6 

Vandklosetter. 

Ludvigsen  &  Hermann,  Nørrebrogade  39 
Møller,  L  M,  Ny  Adelgade  4 

Værktøj. 

Ibsen,  Peter,  Kronprinsensgade  3 
Rom,  C  Th,  &  Co,  Axelhus  2  B 

